
1 skyrius 


DAUBARAS 


Strėlė atskriejo lyg iš niekur. 

Daubaras neišgirdo jos švilpesio. 

Ir kaip galėjo! 

Siaurame gūdaus, bekraščio miško užspaustame keliuke, kur šiaip sun- 
kiai prasispraustų ir vienas vežimas, o susidūręs su kitu tikrai vargiai pra- 
silenktų, grūdosi net keliasdešimt joties vyrų. 

Ir kad tiktai jie! 

Jau kelios dienos, kai lietus tai prapliupdavo, tai aprimdavo ir po nuo 
jo pažliugusio kelioko purvą murkdėsi dar beveik tiek par belaisvių mozū- 
rų — vyrų ir moterų, ir net vaikų. Prižiūrimi joties vyrų jie varė nemenką 
arklių bei raguočių bandą ir iš balų stumdavo vežimus su grobiu. 

Daubaras jau pametė skaičių, kiek dienų juos kankino lietus: ketu- 
rias ar daugiau. Tai įsismagindamas, tai pailsdamas ir turkšdamas, jis vėl 
atgaudavo stiprybę ir prapliupdavo iš aklinai dangų uždengusių išpurtu- 
sių pilkų debesų. Lietaus kapojančių čiurkšlių išerzinti gyvuliai vis taikėsi 
įsmukti po medžiais į mišką, o belaisviai, krapštydami juos atgal, labai 
nesiskubino, juk jie tebelaukė stebuklo, kad gentainiai pasivys plėšikus ir 
juos išlaisvins. 

Tokia gaišaris labai erzino joties vyrus. Iki mozūrų žemės krašto jau 
buvo likę visai nebedaug. Regis, paspausk žirgą ir kaipmat pasieksi, o jie 


vis niekaip neįstengė išsikrapštyti. Žinia, vieni jau seniai būtų kirtę sieną, 
bet grobis vilkosi tarsi prie kojų pririštas akmuo. 

Tačiau juk toks ir buvo jų žygio tikslas — grobis, dėl jo į tokią tolybę ir 
leidosi. Ir kuo daugiau jo sumedžios, tuo geriau. 

Daubaro, skirtingai nuo kitų joties vyrų, grobis labai neviliojo. Juk 
šitiek jo iš žygių prisinešė! Vienu kitu maišu sandėlyje daugiau ar ma- 
žiau — koks skirtumas? Tiek jau tų žygių iškentėjo ir išvargo — persisotino. 
Kaip pradėjo joti sulaukęs penkiolikos, taip vis ir nebuvo galo. Iš pradžių 
jojo su tėvu, paskui — su broliu Uviu ar prisidėdavo prie kokio kaimyno 
jo sugundyrtas. 

Tikrai, tiek tų žygių iškentėjo, kad kitąsyk jau būdavo nelengva atrink- 
ti, kas kokiu metu nutiko. Taip pat ėmė pasimiršti ar maišytis, ką iš kokio 
žygio parsinešė. 

Bet negi tai svarbu? Svarbiausia — tiek visko prisinešė, parsigabeno, jog 
kiti ir per dešimt gyvenimų tokio kiekio nebūtų sukaupę. 

Nenuostabu, kad Daubaras tikrai jautėsi persisotinęs žygių. Keletą pas- 
kutiniųjų metų jis jau stengėsi be ypatingo reikalo nepalikti namų. Juolab 
per akis užteko paskutiniojo žygio. Prisiminus vis šiurpas nupurtydavo ir 
pats galvą iš nuostabos kraipydavo, kaip ją pavyko sveiką ant pečių išsau- 
goti. 

O juk išjojant neatrodė, kad bus kas nors sudėtinga. Paprastas da- 
lykas — reikėjo išpirkti iš rusų kniaziaus nelaisvės sesers Jundos jaunikį 
Grauslį. Tas išjojo prieš vestuves pasirinkti grobio ir įkliuvo, o jį sučiupęs 
rusų kniazius atsiuntė žinią, kad atiduos, jeigu atjos artimieji ir išpirks. 

O kuo baigėsi?! Kruvinomis kautynėmis su rusų žemes siaubusiais 
mongolais. Po paskutiniojo mūšio gyvas liko tik Daubaras ir sunkiai su- 
žeista Junda. Gerai, kad pasisekė prisiglausti pas tuo metu Smolenską val- 
džiusį lietuvių rikį Eidivydą. 

Bet vos išsilaižė žaizdas - mongolai ir čia pasirodė. Tik tuos nuvijo, 
seserį į Ventą išsiuntė - Smolenską apgulė rusų didysis kniazius Jaroslavas 
ir klasta paėmė miestą. Tik vienam Daubarui pasisekė išsigelbėti. 

Tačiau dėl to mažai džiaugėsi - jau žinojo, kad Jundą pagrobė mongo- 
lai. Namų pusėn Daubarą tevedė Eidivydo prašymas pranešti, kas nutiko 


Mindaugui. O kai Daubaras pagaliau pasiekė Vilnių, paaiškėjo, jog Min- 
daugas kaip tik rinko vyrus prieš į jo žemes žygiuojančius mongolus, ir 
rikis prisidėjo prie jų. Ir nepasigailėjo — žygio metu rado seserį ir išlaisvino 
ją. Tiek džiaugsmo iš to žygio ir tebuvo — gyvi grįžo!. 

Ne, jeigu nėra reikalo, tai neverta kur nors toli iš Ventės trenktis, grįžęs 
nutarė Daubaras ir stengėsi tesėti. Rūpesčių užteko ir čia. Kai šalia Ordi- 
nas, tai ir miegoti reikia atmerktomis akimis. Kaip ir kaimynams. Visi tik 
ir rūpinosi, kaip geriau įtvirtinti pilis, geresnių ginklų sukaupti, o visam 
tam reikėjo pinigų. Tad nori nenori reikėjo ieškoti, kaip jų prasimanyti. 
Aišku, buvo galima rasti, ką parduoti pirkliams, bet tai keblus dalykas — vis 
galvok, ko jiems labiausiai reikia, dėl ko savo kapšą atvers negailėdami, 
kaupk atsargas, o paskui derėkis dėl kiekvieno dalyko ir gniaužk troškimą 
išsitraukti kalaviją ir riktelti: kaip tai mano prekė tokių pinigų neverta?! 

Ne, jau geriau griebtis seno, patikimo ir garbingo būdo — pasiieškoti 
grobio svetimose žemėse. Svetimose ir tolimose, nes ant žemių šiaurėje 
geležinę leteną uždėjo Ordinas. Ten lįsti be stiprios kariaunos buvo pa- 
vojinga, o naudos nedaug gali tikėtis. Vietiniai gyventojai buvo Ordino 
nustekenti, o Ordino pasikviestų vokiečių turtą, kaip ir paties Ordino, 
saugojo stiprios, neretai akmeninės pilys. 

Buvo dar rusų žemės, tik didžiąją jų dalį nusiaubė ir plėnimis paleido 
mongolai. Po jų nebent pelenus galėjai susirinkti. Nusitaikęs į dar sveikas 
išlikusias rusų kunigaikštystes, rizikavai susidurti su mongolais. 

Vakaruose tolimas, bet lengviausias grobis buvo lenkų žemės. Tik pa- 
keliui tekdavo pasukti galvą, kaip išvinguriuoti tarp jotvingių ir prūsų 
genčių žemių. Reikėjo nemenkos patirties, kad nepasiklystum, nesumai- 
šytum palankiai nusiteikusių genčių su priešiškomis, kurios nesiaiškinda- 
vo, įkėlei koją į jų žemę — iškart puldavo. 

Užtat palankios be didesnių kalbų leisdavo per jų žemę perjoti, ypač jei 
grįždamas šį bei tą iš grobio palikdavai, priglausdavo ištikus nesėkmei. 

Taigi tolimiausios, bet labiausiai gundančios. Bet ir pavojingiausios. 


Ir kai netoli nuo Ventės esančios Pašventės pilies rikio Numeikos sūnus 


V Smulkiau apie visa tai skaitykite „Skomanto kronikų“ knygoje „Ilga kelionė namo“. 


Alpas užsikepė pasiieškoti grobio mozūrų žemėse, tėvas ne juokais susi- 
rūpino. 

Tiesa, atkalbėti nemėgino. Vaikinas užsidegė vesti, o namuose dar 
buvo trys dukros. Numeikai reikėjo ir apie jų kraičius galvoti, ir apie pilį, 
tad negalėjo ilgam iškeliauti. O sūnus, nors ir buvo senokai į trečią dešimtį 
įkopęs, negalėjo pasigirti tolimų žygių patirtimi. Vos porą kartų buvo išjo- 
jęs, ir tai kartu su kaimynų jotimis, o vadovavo kuris nors didesnę panašių 
žygių patirtį turėjęs rikis. 

Ne, prie Ordino žemių sienos stovinčios pilies rikio sūnui užteko rūpes- 
čių ir namuose. Ir Alpas neblogai tvarkėsi su tėvo pavestais darbais, tačiau 
vesti jotį į tolimas, nežinomas žemes, tėvo galva, buvo visai kas kita. Tas 
pats, kas užrištomis akimis šokti į pavasarį patvinusią Ventą. Aišku, niekas 
nesiginčijo, gal ir išsikapstytų, bet tėvas negalėjo rizikuoti ne tik sūnaus, bet 
ir geriausių savo karių gyvybėmis. Juk dėl Ordino grėsmės negalėjo sūnui 
vien geriausius karius atiduoti. Tačiau negalėjo ir vien tik jaunus duoti. 
Numeikai jautėsi lyg būtų sau ranką kirtęs, kai prie nužiūrėtų jaunesnių ir 
stipresnių karių dar į sūnaus jotį atrinkinėjo ir vyresnius, mėtytus ir vėty- 
tus. Skaudėjo, bet rikiui dar labiau imdavo skaudėti pagalvojus, kad ir tarp 
tų patyrusių karių nėra tokio, kuriam galėtų patikėti joties vadovavimą ar 
bent griežtai liepti sūnui klausyti tokio kario patarimų kaip jo paties. 

Numeika kaip išmanydamas tempė joties išjojimą, nors laikas ir spau- 
dė, nes vasara jau visu smagumu žaliavo ir vis mažiau laiko liko iki rudens, 
o šis, nukritus lapams ir pažliugus žemei, prastas metas tolimam žygiui. 
Kelias naktis nemiegojo, vis galvodamas, ko griebtis. Žmonai Saulenei 
kartojo, kad viskas bus gerai, bet ši, tiek metų su vyru nugyvenusi, gero ir 
blogo per akis patyrusi, pernelyg gerai pažinojo savo rikį ir, nieko neklaus- 
dama, suprato, kas jį kankino. 

Ir tai ji, kaip neretai nutikdavo Pašventės rikio šeimoje, surado išeitį. 
Pati lyg niekur nieko užvedė kalbą, girdi, didelis tas mūsų vaikis, bet ne- 
gali pars joties tiek toli vesti. Reikia vyresnio, labiau patyrusio. Tokio, kaip 
Ventės Daubaras. Juk jau senokai namie sėdi. Užsisėdėjo. Galėtų ir joti. 

Galėtų! — ir Numeika nusigriebė tos minties kaip skęstantis šiaudo. 
Atrodė, turėjo lengvai pasisekti. Jis, kaip ir daugelis, manė, jog Daubarui 


niekas daugiau gyvenime nerūpi, tik į kokį nors žygį išsibelsti, nes kaip 
kitaip galėjai paaiškinti, kad galiūnas jau ketvirtą dešimtį baigia, o vis dar 
vienas kaip pirštas. Po šnekos su žmona Numeika dar tą pačią dieną šoko 
ant žirgo ir išlėkė į Ventę. 

Bet lyg į akmenį atsitrenkė. 

Ne, į pilį šeimininkai jį įsileido. Uvis su žmona maloniai svečią priėmė, 
prie stalo pakvietė. Daubaras irgi buvo. Sėdėjo, valgė, gėrė, į kalbą nesikišo 
ir, atrodė, nelabai klausėsi svečio bei šeimininkų kalbų apie kasdienius 
reikalus —- Ordiną, orą, būsimą derlių. Numeikai, akies kraštu vis stebėju- 
siam Daubarą, pasirodė, jog tas jau ima nuobodžiauti ir dairosi, kaip čia 
mandagiai nuo stalo pakilti ir juos vienus palikti, kad svečias akis į akį su 
šeimininku šnekteltų. 

Galop išgirdęs, kad Daubaras jau batais grindis šiūruoja ruošdamasis 
stotis, Numeika ryžosi: 

— Tiesą sakant, aš pas Daubarą atkeliavau, — jis pasisuko tiesiai į galiū- 
ną ir tas nesuprasdamas išpūtė akis. 

Tačiau pasiryžęs Pašventės rikis nebegalėjo sustoti: išklojo viską, dėl ko 
taip negailėdamas varė žirgą. Šnekėjo, nenuleisdamas akių nuo galiūno, 
ir jam vis mažiau patiko tai, ką regėjo: Daubaras vis trynėsi po krėslą, 
raukėsi, vis baidė prie jo lėkštės lindusią riebią musę ir, regis, tik tuo te- 
buvo susirūpinęs. Numeikai nutilus, Daubaras dar sykį mostelėjo ranka, 
kurioje laikė peilį, bet musė, sunkiai nulėkusi į šoną, vėl patraukė per stalo 
lentas prie Daubaro lėkštės ir jau buvo beveik ją pasiekusi, kai ore žybte- 
lėjo peilio ašmenys, prismeigdami ją prie stalo. Visi iš netikėtumo taip ir 
krūptelėjo, o Daubaras pakėlė akis nuo musės ir ramiai rėžė: 

— Nejosiu. 

Rikis Numeika tarsi prarado kalbos dovaną. Jis laukė visai kito atsako, 
tad nesumojo, ko griebtis. Ieškodamas pagalbos atsisuko į Uvį, bet tas, 
nieko netaręs, tik skėstelėjo rankomis. 

Numeikai neliko ką daryti, teko pačiam mėginti suktis: 

— Kodėl? 

Tačiau Daubaras neturėjo ūpo nei pasiduoti, nei daug aiškinti: 

— Nenoriu, - kartojo rikiui ir vienaip, ir kitaip šnekinant. 


— Nenori, pakartojo Numeika žmonai grįžęs namo, iškart, pilies kie- 
me, tik nuo žirgo nušokęs ir net nepadavęs pavadžių šalia nekantriai try- 
pusiam arklidžių berniukui. — Nė už ką nejos, — užbaigė savo pasakojimą 
ir Saulenė atsiduso: 

— Viską turiu pati daryti. 

— Kaip tai? — rikis Numeika ta pačią dieną antrąsyk išpūtė akis. Žmona 
ištraukė iš jo rankų pavadžius, padavė berniukui, kad nuvestų rikio žirgą, 
ir dar liepė, kad kitą dieną pabalnotų jos ramiąją kumelę, o vyro paprašė 
duoti porą vyrų ją palydėti. Jos į Ventę ir pati viską sutvarkys. 

Vyras nebandė žmonos peršnekėti. Per daugybę santuokos metų jis re- 
tai girdėdavo Saulenės balse tokią jėgą, bet žinojo, kad tokiu atveju geriau 
nesiginčyti. Be to, šiuokart ir vertėjo. O gal jai tikrai pasiseks perkalbėti 
Daubarą? Juk nuo to priklausė sūnaus žygio sėkmė. Ką ten sėkmė - gy- 
vybė! | | 

Kitą dieną žmona išjojo ir jau temstant švytėdama grįžo. 

— Jis jos, — tiek tepasakė vyrui, išpuolusiam į kiemą pasitikti, ir nieko 
daugiau nebeaiškino, nors Numeika ir klausinėjo, kaip jai tai pavyko. 

Bet tas labai ir nespaudė, jam užteko džiaugsmo, kad Daubaras vis tik 
joja, tad tai, kad Saulenė su juo net ir nesikalbėjo, liko tik jos ir Daubaro 
motinos Medeinos paslaptimi. 

Daubaras irgi niekada nesužinojo, apie ką kalbėjosi Pašventės rikio 
žmona su jo motina. Tiesiog tos pačios dienos vakarą, kai ryte į Ventę 
atjojusi Saulenė po pietų ją paliko, Medeina išėjo į alką ir pasirodė jau 
sutemus. Daubaras pastebėjo ją kieme nuo sienos, kurią su keliais vyrais 
kaip tik baigė tvarkyti, bet labai nesirūpino, ką ji ten daro. Jis nusileido 
žemyn ir galvojo eiti savo keliais, įbedęs į sienos rąstus kirvį, kai pasukęs 
galvą krūptelėjo, šalia išvydęs tyliai priėjusią motiną. 

— Paklausyk, - apsidairiusi, ar niekas jų šnekos negirdi, tarė ji sūnui, o 
tada iškart griebė jautį už ragų, be jokių įžangų: — Privalai joti su Nemei- 
kos sūnumi Alpu. Aš aukojau dievams ir sulaukiau jų atsakymo. Tik jis 
kažkoks sunkiai suprantamas. Jeigu nejosi — tau bus blogai. Jeigu josi — žy- 
gis tau neatneš nei sėkmės, nei grobio. Bet išjojęs ilgainiui rasi savo laimę. 
Mačiau tave stovintį ant pilies sienos, ir upę mačiau, bet ne mūsų Ventą. 


10 


O šalia žmona ir vaikai. Ir dar žinau, kad jeigu tu išjosi, tai daugiau tavęs 
nepamatysiu. Bet tu privalai joti, toks jau tavo gyvenimas. 

Daubaras klausėsi apstulbęs. Jis visai pamiršo, kad rankoje dar spaudė 
kirvio kotą, ir kai nevalingai kilstelėjo ją, kad nubrauktų per veidą bliaukusį 
ir ant nuogos krūtinės kapsintį prakaitą, kirvis trakštelėjo ir Daubaras ap- 
stulbęs įsistebeilijo į koto nuolaužą rankoje. Praėjo kelios akimirkos, kai nu- 
sipurtęs ir nuvijęs šalin nuostabą rikis numetė tolyn nuolaužą ir atsikosėjo: 

— Sakai, turiu? 

— Turi, - neabejodama kietai patvirtino Medeina ir tuokart jų šneka 
baigėsi. 

Tiesa, motina paprašė vyriausiojo sūnaus niekam nepasakoti, ką jam 
dievai lėmė. Kam tos nereikalingos ašaros. Juk dievai nežadėjo Daubaro 
žūties. O kad motina daugiau jo nebepamatys - ką gi, anksčiau ar vėliau 
taip turėjo nutikti. 

Iš pirmo žvilgsnio Daubaro palydos buvo tokios pat, kaip ir visada, kai 
kuris nors iš šeimos narių išsiruošdavo kur nors toli — išvakarėse visa šeima 
pasėdėjo prie stalo didžiojoje pilies menėje, o kitą dieną išleido jį pro pilies 
vartus. Pamojavo, kol Daubaras, kelis kartus atsisukęs, prapuolė iš akių, 
pasišnekėjo, spėliodami, kada grįš — ir dauguma sutarė, jog, matyt, jau su 
pirmais krintančiais lapais — ir išsiskirstė. 

Tiktai Medeina viena pasiliko bokšte. Žvelgė į mišką, kuris jau visiems 
laikams prarijo jos vyriausiąjį sūnų, ir mintyse grįžo į jų paskutinę šneką. 
Kai išvakarėse visi išėjo iš menės, niekam neįtariant motina su sūnumi 
susėdo jos kambaryje ir šnekėjosi, šnekėjosi iki aušros. 

Daubaras buvo įpratęs, kad motinos pranašystės nemeluodavo. Jis pa- 
liko pilį blogos nuotaikos. Reikėjo gerokai pasistengti, kad niekas nesu- 
prastų, kas dėjosi jo viduje. 

"Tačiau šįkart, skubant palikti mozūrų žemes, jis atsimindavo motinos 
žodžius ir atrodydavo, kad galbūt ne taip suprato. Mat, jočiai neblogai 
sekėsi. Vyrai be jokių kliūčių pasiekė mozūrų žemes, žaibiškai, lyg strėlė, 
perskrodė jas, susirinko gerą grobį ir niekieno nekliudomi pasuko atgal. 

Tačiau motinos žodžiai ir patirtis neleido Daubarui atsipalaiduoti, 
nors jaunasis rikis Alpas jau kalbėjo apie grobio dalybas ir ką darys su savo 

dalimi, vis atsimindamas būsimas vedybas bei laukiančią nuotaką. Kas 
kartą, Alpui pratrūkus balsu pinti savo svajas, Daubaras vis mėgindavo 
jį tramdyti, girdi, nelaimę prisišauksi tokiomis šnekomis. Va, grįš namo, 
tada galės džiūgauti į valias. Bent jau luktelk, kol ištrūksime iš mozūrų 
žemių. 

Luktelk - atrodė, kad jaunajam rikiui pro vieną ausį įeidavo, pro kitą 
čia pat išeidavo. " 

O dar tas varginantis, nesibaigiantis lietus! Kaip užklupo po paskuti- 
niojo, turtingiausio antpuolio, taip ir nebepaleido. Jeigu ne išplauti keliai, 
jotis seniai būtų palikusi mozūrų žemes. 

Lietus sustiprino Daubaro nerimą. Jam vis labiau atrodė, jog juos kaž- 
kas stebi. Ber kad ir kaip atidžiai dairėsi, su niekuo savo nerimu nesidaly- 
damas, taip nieko ir nepastebėjo. 

Ir neišgirdo nieko įtartino. 

O strėlę — veikiau pajuto. Regis, visai be jokio reikalo įrempė pava- 
džius, piestu pastatydamas savo numylėtą žirgą Juodį, ir jau kitą akimirką 
pajuto deginantį skausmą dešinėje blauzdoje. 

Taip prasidėjo Daubaro nesėkmės. 

Tiesa, galėjai suabejoti, kokia čia nesėkmė? Juk jeigu nebūtų pakėlęs 
žirgo piestu, strėlė būtų pataikiusi į kūną. 

Galėjai, tačiau besileisdamas Juodis slystelėjo, suklupo, virto ant šono 
ir Daubaras, vis dar neatsitokėdamas nuo kūną perskrodusio skausmo, 
nerangiai krito į balą. Atsitrenkęs į žemę, jis pajuto, kaip lūžo strėlė, bet 
tada tai dar nerūpėjo. Mat krito skaudžiai, ant nugaros, ir kelias akimirkas 
užsimerkęs gulėjo, pats sau vienas svarstydamas, dar gyvas ar jau nebe. 

— Ar gyvas? - rikis iš pradžių pagalvojo, jog pats ištarė, bet užuodė su 
svogūnais sumišusį rūkytos mėsos kvapą. Atsimerkęs pamatė susijaudi- 
nusį, kone visą dangų užstojusį jį nuo Ventės lydėjusio kario Jotkaus dar 
beveik vaikišką veidą. 

— Gyvas, — iškvėpė Daubaras, mintyse tikrindamas savo kūną. Regis, 
viskas buvo gerai, išskyrus koją. 

Jis įsikirto pirštais į Jotkaus ištiestą ranką ir, kario padedamas, atsistojo, 
užgniaužęs aimaną. Vis tik neblogai prisitrenkė. Nebe tas miklumas, kaip 

anksčiau, juk tiek kartų nuo žirgo pasitaikydavo kristi ir nieko nejausdavo. 
Ne veltui tokie žygiai daugiau nebeviliojo. Norėjosi ramybės, tokios kaip 
Uvio. 

Tokios... 

Daubaras krestelėjo galvą, nuvydamas šalin nereikalingas mintis. De- 
rėjo kitkuo pasirūpinti. 

— Alpai, imk penkis vyrus ir lėk, paieškok toje pusėje, — raukydamasis 
iš skausmo ir iki kulnų įklimpęs baloje Daubaras mostelėjo ranka į rą 
pusę, iš kur, jo galva, atskriejo strėlė. Pamatęs jaunojo rikio akyse nebylų 
klausimą, pasiskubino paaiškinti: — Jeigu jau daugiau nieko, be šitos strė- 
lės, nenutiko, tai ten greičiausiai buvo koks vienas nutrūktagalvis. Jaunas 
dar, nesupranta, kaip kvailai pasielgė. Paieškok, - pakartojo ir timptelėjo 
už rankos irgi pasinešusį lėkti Jorkų: — O tu kur susiruošei, neramuoli? 

— Taigi... — žiojosi šis, sukdamasis į tą pusę, kur nuo žirgų nušokę keli 
jaunojo rikio žemaičiai jau taikėsi nerti į mišką. 

— Dar suspėsi, - nukirto Daubaras. - Jaunas dar, tiek dar prisilakstysi, 
kad daugiau nebenorėsi. Geriau man padėk. 

Daubaras šleptelėjo ant šlapios žolės balos pakraštyje, jausdamas, kaip 
po juo įdubo patižusi žemė ir ima šlapti kelnės. Bet jam labiau rūpėjo 
žaizda. 

Rikis neapsiriko — strėlė tikrai lūžo jam krintant nuo žirgo. Jos galas 
stirksojo iš šlaunies per delno plotą. 

— Atnešk kuo perrišti, - Daubaras paliepė Jotkui ir, kol vaikinas šlepse- 
no per balas, peiliu perrėžė spėjusią krauju persisunkti kelnių klešnę, pato- 
giau suėmė koto nuolaužą, užgniaužė kvapą ir iš visų jėgų timptelėjo. 

Timptelėjo — ir vienu judesiu ištraukė. Iš žaizdos šoktelėjo kraujo 
čiurkšlė. 

— Duok, - rikis išplėšė iš akimoju nuo kraujo vaizdo nubalusio Jotkaus 
rankų drobės skiautę (kad ir kiek vaikinas žygio metu jo prisižiūrėjo, ir 
pats svetimą praliejo, niekaip nepriprato) ir ėmė perrišinėti žaizdą. 

Tačiau Daubaras dar nebuvo kaip reikiant atsigavęs po kritimo, tad 
tik iš trečio karto pagaliau perrišo gausiai kraujavusią žaizdą taip, kaip 
norėjo. 

Rikis kaip tik baigė užveržti mazgą, kai iš miško išniro jaunasis Pašven- 
tės rikis su savo kariais. 

— Tuščia, — išpyškino Alpas jau sėdėdamas balne, į kurį įšoko vos pasie- 
kęs kelią, vis dar spinduliuodamas gaudynių įkarščiu. — Netoliese užtiko- 
me vieno žmogaus pėdsakus. Sekėme jais, o ten toliau, miške, jo, matyt, 
dar vienas laukė. Ten buvo matyti dviejų žirgų pėdsakai. Taigi jie raiti, o 
mes pėsti, tai ir nebevijome. Kur mums ten pėstiems... Va dabar pasiim- 
sime žirgus ir kaip mat juos pagausime. 

— Stok! — riktelėjo Daubaras rikiui, susiruošusiam sukti į mišką žir- 
gą. - Nieko tu nepagausi. Jų jau ir pėdos atšalo. Juk jie vietiniai, čia visas 
vietas ir kelius žino. Čia buvo žvalgai. Vysies — jie tave į pasalą nuves. Mus 
vejasi. 

— Vejasi? —- Daubaras pirmąsyk per visą žygį pamatė išgąstį jaunojo ri- 
kio veide. 

Daubaras pamojo Alpui lipti nuo žirgo ir kai tas kaip reta klusniai 
nušoko, šlubčiodamas pasivedėjo jaunąjį Pašventės rikį prie medžių, pa- 
sukdamas nugara į kitus, kad niekas nepamatytų, kaip jis stengiasi prikąsti 
lūpas, kad netrūkčiotų skruostų raumenys. 

— Vejasi, — kiek piktdžiugiškai pakartojo Daubaras. — O ko tu norėjai? 
Kiek tau kartojau — užteks, reikia ir saiką turėti. Matyt, tas mozūras sakė 
teisybę. 

Jaunajam rikiui nereikėjo aiškinti, ką Daubaras turėjo omenyje. 

Tai buvo jų paskutinis antpuolis prieš grįžtant į kelią, kuriuo jotis įsi- 
veržė į mozūrų žemes ir jose apsuko ratą. Priekin pasiųsti žvalgai atvedė 
joties vyrus į pamiškę, ir nemažoje laukymėje ant kalvos prieš žemaičius 
atsivėrė įtvirtintas dvaras, o jo papėdėje, palei ežero akį, glaudėsi baslių 
siena aptvertas kaimas. 

Tiek dvaro, tiek kaimo vartai buvo atlapoti — pats vidurdienis, ir nie- 
kas iš mozūrų nespėjo susivokti, o žemaičiai jau pralėkė ne tik kaimo, bet 
ir dvaro vartus. Karių dvare buvo nedaug, o ir tie patys nespėjo griebtis 
ginklų. Žemaičiai suvarė visus mozūrus į dvi grupes ir, palikę kelis vy- 
rus saugoti, leidosi ieškoti grobio. Laimikis buvo gausus: surinko pusę to, 
ką per visą žygį buvo laimėję, ypač dvare, nors Daubaras ir raukėsi, vis 

pabambėdamas, kad tiek grobio — tas pats, kas didelį akmenį prie kojos 
prisirišus šokti į pavasarinę Ventą. 

Dvare Daubarui įsiminė pusamžis nedidukas vyriškis. Jis vis mėgino 
prasiveržti pro mozūrus saugojusius žemaičius, o kai tie ietimis vis varė jį 
atgal, nesiliovė šaukęs ir mojavęs. Ir vis pasistiebdamas, kiek tik išgalėjo, 
kad tik pro žemaičių pečius matytų, kas dedasi. Ir kuo daugiau žirgų že- 
maičiai vedė iš tvartų ir ryšulių bei skrynių nešė iš trobų, tuo nerimastin- 
gesni darėsi mozūro šūksniai. Daubaras tik nugirdo „Konradas“ ir dar lyg 
tai „ksioncie“, bet, susirūpinęs grobiu, praleido pro ausis ir pamiršo. 

Dabar atsiminė. Visa bėda, kad iš nerišlių vyriškio šūkaliojimų tik tie 
du žodžiai atmintyje ir įstrigo. Ber dabar prisiminus darėsi neramu, juolab 
kad nebuvo ko paklausti, ką ten tas vyriškis šūkavo. Ypač dėl to „ksion- 
cie“. Skambėjo panašiai kaip rusų „kniazius“. Teliko save keikti, kad to 
neramiojo vyriškio su savimi neišsivedė. Kai rinkosi, kuriuos mozūrus pa- 
siims, jį paliko, nutarę, kad jau per senas ir per silpnas, iš tokio jau menkas 
darbininkas. 

— Palauk, — paliepė Daubaras jaunajam Pašventės rikiui, atsiminęs ki- 
tus dvare paimtus belaisvius ir, prišlubčiojęs prie belaisvių būrio, ištempė 
vieną iš jų. Kurį laiką šnektelėjo su juo, maišydamas rusiškus ir lietuviškus 
žodžius, kai kuriuos žodžius po kelis kartus pakartodamas, o paskui pa- 
mojo, kad šis grįžtų atgal. 

— Taigi, — paniuręs rikis atklampojo prie nerimavusio Alpo. — Pataikė- 
me. Įsirioglinome į pačią didžiausią mėšlo krūvą. Tas dvaras buvo paties 
vyriausiojo mozūrų rikio Konrado, o jis, sako, tokių dalykų labai nemėgs- 
tąs. Jam labai įkyrėjo puldinėjantys prūsai. Belaisvis sako, kad dabar jis 
tikrai mus vejasi su visa savo kariauna. 

— Taip jau ir vejasi? O gal jis meluoja, nori mus išgąsdinti? - nenorė- 
jo tikėti jaunasis rikis: - Gal mano, kad mes išsigąsime, mesime grobį ir 
dumsim uodegas pabrukę. 

— Gal ir meluoja, — nesiginčijo Daubaras, vis nejučia įsiklausydamas 
į skausmą blauzdoje. Lyg ir buvo laikas jam pradėti slūgti, bet nieko pa- 
našaus nejuto. Tiesa, skausmas nebuvo labai stiprus, tiesiog nemaloniai 
perštėjo ir trukdė susikaupti: — Bet, sprendžiant iš turtų, tas dvaras tikrai 

buvo neeilinio rikio. Kažką esu apie tą Konradą girdėjęs. Brolis pasakojo, 
jam keliaujant pasitaikė užklysti į šias žemes. Sakė, kad bjaurus valdovas. 
Ir bailys. Prūsai mat jam atsipyko, pats nesusitvarkė, tai Ordiną pasikvietė, 
kad nuo tų apgintų. Na, meluoja ar ne, vejasi ar ne, bet vis vien turime 
pasiskubinti. Bet jeigu pajusime, kad lipa ant kulnų ir jų daug daugiau nei 
mūsų, reikės iš karto visą grobį mesti. 

— Išsisuksime! — mėgino drąsintis jaunasis rikis ir, vis dar tebekandžio- 
damas lūpą, pamojo savo vyrams, šūktelėjęs pradžioj kiek užlūžusiu bal- 
su: — Judam! Judinkit belaisvius, kad greičiau krutėtų. Greičiau! 

— Greičiau! Greičiau! — pasigavo jo šūksnį joties vyrai, ir mozūrai, per 
kelias dienas jau išmokę šį žodį, pasklido palei mišką. Užmaurojo spėję į 
pakelės žolę nuklysti galvijai, varomi atgal į kelią, vėl sužlegsėjo žemė po 
žirgų kanopomis. Vilkstinė pajudėjo. 

Daubaras įšoko į Jotkaus atvesto Juodžio balną, luktelėjo, kol jaunasis 
karys užsiropštė ant savojo, ir, paraginęs žirgą, nusekė paskui tolstančią 
vilkstinę. 

Tačiau netoli. Daubaras susimąstęs patrynė smakrą, timptelėjo žirgo 
pavadžius ir šūktelėjo jaunąjį rikį. Alpas tuojau pat apsuko žirgą ir prisiar- 
tino prie viduryje kelio stabtelėjusių Daubaro ir Jotkaus. 

— Aš galvoju, jog vis tik reikėtų pasižiūrėti, kur tie šauliai nubėgo, — tarė 
Daubaras jaunajam Pašventės rikiui. — Jeigu iš tikrųjų juos siuntė tie, ku- 
rie mus vejasi, tai bėgdami nuves pas juos. Jeigu taip, pažiūrėsiu, kiek ten 
jų mus vejasi, o tada galėsime spręsti, ką toliau darysime. 

— O gal aš pats pažiūrėsiu? — viltingai užsiplieskė jaunasis rikis, vis 
verždamasis parodyti, kad jo niekas negali išgąsdinti, ir Daubaras vos spė- 
jo paslėpti šypsnį. 

— Tu geriau vesk vyrus. Maža kas, tavęs laukia nuotaka, - dabar jau 
Daubaras norėjo šyptelti, tačiau neįstengė. Atvirkščiai, net paniuro, pa- 
jutęs ūmius dieglius sužeistoje kojoje. - Aš pats sulakstysiu. Su Jotku- 
mi. Dviese mes greitai apsisuksime. Kaip mat jus pasivysime. Bet jeigu 
kas — nelaukite mūsų ir neieškokite. Nesustodami keliaukite namo. Aš 
pasakiau! — tvirtai nukirto Daubaras, matydamas, kad jaunasis rikis dar 
ketina kažką sakyti. — Jok. Vesk vyrus. 


Daubaras luktelėjo, kol jaunasis Pašventės rikis, apsukęs žirgą, nusivijo 
tolstančią vilkstinę, prisiginęs aplenkė ją ir prapuolė už kitų raitelių nu- 
garų. Ventės rikis sėdėjo ant žirgo, prilaikydamas jį, kol vilkstinė dingo iš 
akių už posūkio, ir abu ventiečiai liko visiškai vieni. Tada Daubaras žvilg- 
telėjo į savo jaunąjį bendražygį. 

— Na ką, jojam? — bakstelėjo pirštu jam į petį, pažadindamas iš stin- 
gulio. Bakstelėjo ir pajuto vaikino baimę — ne juokas ūmai palikti tik su 
vienu pažįstamu žmogumi, nors ir labai stipriu bei patyrusiu, svetimame 
krašte. — Nesijaudink, viskas bus gerai. 

Daubaras apsuko Juodį ir pavarė jį iki balos, kur jį užklupo strėlė. 
Pasiekęs ją, nušoko nuo žirgo ir, paėmęs jį už apynasrio, nusivedė į miš- 
ką, sekdamas šaulio ieškojusių žemaičių pėdsakais. Jorkus nužingsniavo iš 
paskos. 

Jie gan greitai rado vietą, iš kur buvo šauta. Apsižvalgęs Daubaras įsiti- 
kino, jog jaunasis rikis neklydo. Iš pėdsakų matėsi, jog juos sekęs žmogus 
atėjo iš miško gilumos pėsčias, įsiropštė į medį, iššovė, tada nušoko žemyn 
ir vėl leidosi atgal į miško gilumą nesirūpindamas slėpti savo pėdsakus. 
Atrodė, kaip lokys brovėsi, nesirinkdamas kelio, kad tik greičiau pasiektų 
arklius ir savo bendrą. Ten, kur pėdsakai rodė, jog bėglys jį susirado, že- 
maičiai irgi užlipo ant žirgų ir paliktais pėdsakais leidosi pirmyn. 

Žemaičiai keliavo iki pat vakaro. Lietus pamažu kiek aprimo ir iš 
pradžių Daubaras džiaugėsi, kad tas jau nebegalės nuplauti giliai į žemę 
įmintų žirgų pėdsakų. Vėliau šis rūpestis atpuolė — pėdsakai atvedė juos 
atgal į kelią. Kai pradėjo temti, žemaičiai sustojo nakčiai. Jie pasitraukė į 
miško gilumą, bet nesiryžo kurti ugnies, nors ir buvo peršlapę bei sustirę. 
Užkando džiovintos mėsos su duona ir, pamainomis miegodami, sulaukė 
kitos dienos. 

Rytas išaušo pilkas, nors lietus ir visai liovėsi. Žemaičiai pusryčiams 
užvalgė to paties, ką ir vakarienei. Atrodė, jog su šviesa Jotkus darėsi vis 
linksmesnis, o Daubaras jautėsi tarsi sudaužytas. Jis bandė sau teisintis, 
kad tai dėl to, jog tik pusę nakties miegojo, bet pats žinojo, jog meluoja. 

Kalta buvo koja. Žaizdos perštėjimas į parytį virto degimu. Atsistojus 
koją buvo sunku pastatyti, o tuo labiau žengti. 


— Tu kažkoks visas baltas, - susirūpinęs pastebėjo Jotkus, bet Daubaras 
tik nekantriai numojo, lyg gindamasis nuo įkyrios musės. Jis atsisėdo ant 
nuvirtusio medžio, šalia kurio jie miegojo, ir nuvyniojo nuo kojos skudurą. 

Žaizda jam iš pirmo žvilgsnio nepatiko. 

Iš antro — taip pat. 

Daubaras ne sykį buvo matęs savo žaizdas, kitąsyk jos atrodė klaikiau. 
Ner pats, žvelgdamas į jas, netikėdavo, kad išgyvens. Tačiau išsikapstyda- 
vo. O ši žaizda atrodė lyg ir nepavojinga, bet kūnas aplinkui ją skaisčiai 
nuraudo, tarsi skerdiena ar liepsna, ir liepsnojo be ugnies, bet skaudžiai. 
Daubaras spėjo prikasti apatinę lūpą, sulaikydamas aimaną, sumaniusią 
išsiveržti iš krūtinės atsargiai palietus žaizdą. 

— Kas nors blogai? - susirūpino šalia pritūpęs Jotkus, išplėstomis iš 
siaubo akimis apžiūrinėdamas žaizdą. 

— Nieko tokio. Čia tik įbrėžimas, — Daubaras pasiskubino jį nuraminti 
ir palinkęs ėmė atsargiai tvarstyti žaizdą. 

— Jojam, - paliepė baigęs ir atsistojęs, kone užgniaužęs kvapą, įveikė 
tuos, regis, kelis nesibaigiančius žingsnius iki žirgų. 

Kažkas nutiko ir balnui. O gal Juodis per naktį dvigubai ūgtelėjo ir 
Daubarui teko sukaupti visas jėgas, kad iš pirmo karto įsėstų į balną. Nors 
ir kaip po tų kelių nelemtų žingsnių nerimo skausmas kojoje, vis tik Dau- 
barui pavyko iš pirmo karto permesti ją per balną ir jame įsitaisyti. 

Tiesa, atsitiesti nepavyko. Atrodė, kad skausmas, suerzintas jo atkaklu- 
mo, kad lipo ant žirgo, nuūžė visu kūnu ir pačiu didžiausiu Ventės kalvio 
kūju smogė tiesiai į viršugalvį. Rikiui net akys apremo. O skausmas neri- 
mo, neleido atsitokėti, vis smūgiavo ir smūgiavo. Daubaras apgraibomis 
patogiau suėmė pavadžius, balsu, o ne kojomis paragino žirgą ir palinko 
kone prie jo kaklo, nukoręs žemyn galvą. Gerai, kad bent dėl tokio pasvi- 
rimo galėjo nesijaudinti — juk privalėjo įžiūrėti žemėje nuo vakardienos 
likusius pėdsakus. 

Tos atkaklios pastangos rasti juos koše pavirtusiame kelyje prietemoje 
po medžiais šiek tiek nuginė skausmą, o paskui leido Daubarui šiek tiek jį 
užmiršti. Žemaičiai dar iki vidurdienio keliavo tais pėdsakais, kol Dauba- 


ras ūmai kilstelėjo ranką ir įsiklausė, net pakraipęs į šoną galvą. 

— Girdi? — galop vien lūpomis ištarė Jotkui, pirštu rodydamas aukš- 
tyn, bet vaikinas dairėsi nesuprasdamas, kas jam sakoma, ir rikis paaiški- 
no: — Paukščiai sunerimo. Triukšmauja. Kažkas juos gerai išgąsdino. 

Pasakė ir parodė kariui nerti į mišką, ten abu skubiai supančiojo žirgus, 
užmovė jiems ant snukių maišus su avižomis, o tada atsargiai prislinko 
arčiau kelio ir pasislėpė, įsiropštę į kupliausius medžius. 

Jiems nereikėjo ilgai kankintis nežinioje. Veikiai keliu pro šalį prajojo 
tuzinas karių. 

— Žvalgai, — vien lūpomis ištarė Daubaras kitame medyje įsitaisiusiam 
Jotkui. — Tuoj ir kiti pasirodys. 

Ir tikrai - suskaičiavus iki penkiasdešimties, kelią užplūdo raiteliai. 
Priekyje ant gražuolio eržilo jojo išsipustęs pusamžis karys brangiais šar- 
vais. Gal čia tas jų Konradas, spėjo, atidžiai jį apžiūrinėdamas, Daubaras. 

Atrodė, jog raitelių vilkstinei nebus pabaigos. Jie jojo ir jojo pro šalį 
gretomis po du. Daubaras jau buvo suskaičiavęs dvi jų šimtines, kai nu- 
tiko nelaimė. Vieno mozūro arklys ėmė muistytis, o kai šeimininkas pa- 
mėgino jį nuraminti, užlaužė aukštyn galvą ir skardžiai sužvengė. Vos tik 
miške nutilo jo žvengimo aidas, jam atsiliepė kitas. 

Ir, blogiausia, iš miško. 

Iš tos pusės, kur žemaičiai paliko savo žirgus. Daubaras, pamatęs, jog 
mozūrai ima tempti savo žirgų pavadžius, nebelaukė, ką jie toliau darys. 
Jis kaip meška šlumštelėjo iš medžio, sukandęs dantis išsiplėšė iš to rūko, 
kuriame jį akimoju panardino skausmas, ir ssūbuodamas puolė žirgų pu- 
sėn, vis tai viena, tai kira ranka atsiremdamas į medžius, kad neparkristų. 
O rūkas vis bandė pagauti rikį, paslėpti nuo jo kelią, ir Daubaras nepaste- 
bėjo, kaip šalia jo atsirado Jotkus. Tik išgirdo jį švokščiant: 

— Aš tikrai... tikrai užmoviau... savo Sarčiui... maišą... 

Daubaras neturėjo nei jėgų, nei laiko iškoneveikti jį už žioplumą, kaltas 
buvo ir pars, kad nusileido vaikino įkyrumui: paimk ir mane, labai prašau, 
paimk. Reikėjo palikti, kaip ketino, prižiūrėti žirgus. Be to, tada nebūtų 
reikėję gaišti laiko atrišinėjant žirgus (paprastai tokiais atvejais Daubaras 
liepdavo su žirgais likusiam kariui laikyti juos už pavadžių, kad atlėkęs 
šoktum strėle ant žirgo ir tiek tave ir tematė). 

Atrodė, jie visą amžių bėgo prie žirgų. O kai pagaliau juos pasiekė, 
Daubaro laukė naujas smūgis — maišas su avižomis gulėjo prie jo Juodžio 
kanopų... Rikis net nedrįso žvilgtelti į Jorkų — griebė nelemtą maišą, mė- 
gindamas atsiminti, ką padarė ne taip jį užmaudamas žirgui, kad ėmė ir 
nukrito, bet taip ir neįstengė. Be to, nebuvo kada gilintis - Daubaras atri- 
šo žirgą ir, prieš šokdamas į balną, įsiklausė. 

Abejonių nebuvo - juos vijosi. Iš traškesio nuo kelio pusės galėjai spė- 
ti, kad mažiausiai dešimt karių. O gal ir dvigubai tiek. Skausmas trukdė 
susikaupti. Sudejavęs Daubaras užsirito ant Juodžio ir, prigludęs prie jo 
kaklo, pavarė į miško gilumą. 

Prasidėjo gaudynės, kurioms, atrodė, nebus pabaigos. Juo toliau, tuo 
mažiau Daubaras suprato, kur jie lėkė, taikydami atsiplėšti nuo persekio- 
tojų. 

O ir tas lėkimas buvo ne ką greitesnis nei žąsies žingsnis. Tai, žiūrėk, 
koks išvirtęs medis, ir dairykis, kaip jį apjoti, nes žirgui neužtenka vietos 
įsibėgėti ir jį peršokti, tai į tokią tankynę pataiko, kad tik priglusk prie 
žirgo kaklo ir leisk jam pačiam kelio ieškoti, tai, regis, plynė su retais me- 
džiais, o iš tikro — pelkė ir, nežinodamas per ją kelio, suk aplinkui ratą. 

O persekiotojai, kad ir lėtai, bet artėjo. Daubaras, kartais kilsteldamas 
aukštyn akis, vis vylėsi, jog jiems pasiseks atsilaikyti iki sutemų. Tada bus 
lengviau. Prapuls tamsoje kaip žuvys vandens gelmėje. 

Bet vakaras, regis, įstrigo kažkur pusiaukelėje, o persekiotojai nenu- 
maldomai artėjo. Jiems buvo paprasčiau — jeigu vienas kuris nors užstrig- 
davo, tai kiti, pastebėję jo nesėkmę, galėjo apjoti kliūtį. 

Daubaras jau buvo beprarandąs viltį, kad išsisuks be kautynių, bet ne- 
tikėtai su Jotkumi išniro upės pakrantėje. Jie vos spėjo sulaikyti žirgus, 
kad tie neįlėktų į vandenį. Pasinaudoję proga, žirgai panardino į vandenį 
galvas, o Daubaras apsižvalgė, karštligiškai spręsdamas, ką daryti. 

Pakrantėje užteko vietos, kad jie šuoliais pasileistų į tą pusę, kur tolo 
Alpo vedama jotis ir vilkstinė su grobiu. Tačiau tą patį, sekdami jų pėdsa- 
kais, sėkmingai galėjo padaryti ir persekiotojai, ir nesunkiai juos pavytų, o 


gal ir visą vilkstinę, jeigu jie spėtų iki jos nulėkti. 

Protingiausia buvo plaukti į kitą krantą. Jis buvo aukštesnis ir iki pat 
skardžio krašto tęsėsi miškas. Vienoje vietoje, aukščiau prieš srovę, skardis 
buvo nuvirtęs ir ten buvo galima ant jo užkopti. 

— Paskui mane, — Daubaras, neturėdamas jėgų ilgiau ieškoti, mestelėjo 
per petį Jotkui. 

Rikis timptelėjo Juodžio galvą iš vandens ir pavarė jį toliau pasroviui. 
O kai vanduo pasiekė žirgo kelius, apsuko jį prieš srovę ir tol brido, kol 
praėjo skardžio nuošliaužą. Dabar, Daubaro galva, srovė turėjo išnešti žir- 
gus tiesiai prieš ją. Pavarė Juodį vėl į upės gilumą ir kai tas ėmė plaukti, 
prigludo prie jo kaklo, spazmiškai įsikirtęs į pavadžius ir iškart atsisukęs į 
Jotkaus pusę: 

— Kai išlipsime, susirask šaką ir panaikink mūsų pėdsakus. Supra- 
tai? — sušvogždė ir lengviau atsiduso, pamatęs, kaip vaikinas linkteli galvą. 
Nebuvo jėgų dar sykį kartoti, ir taip Daubaras turėjo ką jam krante pa- 
sakyti. 

Upė nebuvo plati - gal mažesnė nei išrikiavus vieną po kito dešimtį 
žirgų. Net ir po ilgo lėkimo žirgams ji nebuvo rimta kliūtis. Daubaras 
gerai apskaičiavo — vanduo išnešė juos kaip tik ties ta vieta, kurią buvo 
į krantą. Jiems prireikė pavargti ir ropščiantis skardžio smėliu, kuris buvo 
klampus po lietaus. 

Daubaras paniro po medžiais. Nenulipdamas nuo Juodžio rankoje lai- 
kė Jorkaus Sarčio pavadžius ir žiūrėjo, kaip vaikinas, žaibišku mostu nusi- 
kirtęs didžiulę šaką, šluoja ja žirgų pėdsakus pakrantėje. 

— Klausyk atidžiai, — tarė jam, kai Jorkus pabaigęs priėjo ir pasiėmė savo 
žirgo pavadžius. — Atsitrauk su žirgais į mišką per strėlės skrydį. Maniškį 
pririšk, ant savojo sėdėk. Aš čia pasižiūrėsiu, ką jie darys. Jeigu jie bandys 
čia keltis per upę, aš šūktelsiu tau ir pasistengsiu juos kuo ilgiau sulaikyti. 
Tu tada bėk, pasivyk Alpą ir viską jam papasakok, svarbiausia — kad jų 
daugiau nei du šimtai. Pasakyk, jeigu jie lips ant kulnų, tegul būtinai daro, 
kaip sakiau — meta grobį, būtinai; su tokia našta neatsilaikys. Mozūrų per 
daug. Neverta rizikuoti. Jaunas dar, per savo gyvenimą spės dar prisirinkti 
grobio. Nors ir basas, bet gyvas jis reikalingas savo nuotakai. Supratai? 

Rikio balsas skambėjo taip primygtinai, kad Jotkus nedrįso nei pa- 
prieštarauti, nei paklausti. Vaikinas klusniai pagavo Daubaro numestus 
pavadžius ir tylomis kraipydamas galvą, skausmingai raukydamasis, žiūrė- 
jo, kaip rikis sunkiai nusirita nuo žirgo ir nusikabina nuo balno lanką. 

— Eik, - pamojo jam Daubaras. Pasirėmęs ant lanko, rikis kurį laiką 
žiūrėjo į dingstantį tarp medžių Jotkų, o tada pasisuko į upę. 

Jis susirado patogią vietą, po'ranka pasidėjo lanką bei dėtuvę su strė- 
lėmis ir ėmė laukti, vis kankinamas skausmo. Tas pasinaudojo akimirka, 
kai Daubaras galėjo šiek tiek atsipalaiduoti nuo bėgimo karščio, ir visa 
jėga užgriuvo jį. Rikis kandžiojo sau lūpas, stengdamasis neleisti rūkui 
užtraukti akių. 

Daubaras jau norėjo, kad mozūrai pagaliau pasirodytų ir viskas išsi- 
spręstų. Bet tie, regis, tyčia nesiskubino, nors rikis pro tylų upės čiurleni- 
mą girdėjo traškesį kitame krante. 

Tačiau, nors ir lėtai, triukšmas artėjo. 

Artėjo — ir pagaliau į pakrantę išniro vienas raitelis, paskui jį antras, 
trečias... 

Netrukus visas paupys buvo pilnas karių. Daubaras jų suskaičiavo tris 
dešimtis, tarp jų atpažino ir mozūrus vedusį raitelį. Rikis patogiau suėmė 
lanką, įdėjo į templę strėlę ir ėmė laukti, kas bus toliau. 

Mozūrų vadas stovėjo ten, kur sustojo išniręs iš miško, o keli jo kariai 
zujo pakrante. Paskui jie grįžo prie vado ir ėmė kažką jam aiškinti, rodyda- 
mi į kitą krantą. Daubaras negirdėjo, apie ką jie šnekėjosi, o jeigu ir būtų, 
tai nelabai ką būtų supratęs. 

Blogiausia, kad rikiui vis sunkiau buvo įžiūrėti, ką jie darė. Vaizdas 
vis skydo, bluko, lyg būtų sparčiai temę. Nors iš tikrųjų jau buvo pava- 
karys, Daubaras puikiai suprato, jog tikrai temo ne taip greitai, kaip jam 
atrodė. Skausmas nedavė ramybės. Jeigu ryte jis pajuto tik kelis smūgius, 
tai dabar atrodė, kad visą kūną nuolat varstė skausmo bangos, tarsi kas 
be atvangos taranu būtų daužęs pilies vartus. Tik tomis trumpomis aki- 
mirkomis tarp smūgių vaizdas būdavo kiek ryškesnis, bet tuoj vėl apsi- 
blausdavo, ir Daubaras nerimo, ar nepražiopsos, kada mozūrai ims keltis 


per upę. 

Tačiau be reikalo pergyveno. Keli mozūrai tebesigrūdo aplink savo 
vadą, o kiti, išsiskleidę paupyje, laukė įsakymo. Iš pradžių mozūrų vadas 
klausėsi, ką aiškino pakrantę apšniukštinėję jo vyrai, o paskui pats ėmė 
jiems nurodinėti, mojuodamas tai į vieną, tai į kitą kito upės kranto pusę. 
Galiausiai, Daubaro nuostabai, mozūrų vadas apsuko savo žirgą ir dingo 
miške. Jo kariai nusekė iš paskos ir greitai upės pakrantė ištuštėjo. Veikiai 
nutilo ir jų keliamas triukšmas, teliko tik upės čiurlenimas, bet ir su juo 
darėsi kažkas keista — jis vis tilo. 

Daubaras kilstelėjo galvą, mėgindamas geriau įsiklausyti, bet sulaukė 
naujo siaubingo smūgio į galvą. Rikis sudejavo, stipriai užsimerkė, aki- 
mirką kitą luktelėjo, tada įkišo atgal į dėtuvę strėlę, paskui įkvėpė, abiem 
rankom įsikibo į lanką ir dejuodamas atsistojo. 

Atsistojo — bet atsitiesti, kaip balne, nepavyko. Daubaras sustingo, pa- 
linkęs ant lanko. Nežinia, kiek laiko jis taip siūbavo, kovodamas su vis 
labiau kūną alinančiu skausmu, bet taip ir nesulaukė, kol jis kiek atslūgs. 
Atvirkščiai, skausmas vis labiau stiprėjo, o sužeista koja, atrodė, liepsno- 
te liepsnojo. Daubaras atsiduso ir, pasiremdamas lanku, nušlubčiojo į tą 
pusę, kur su žirgais anksčiau patraukė Jotkus. 

Jis siūbavo, nebejausdamas, kad dejuoja ir keiksnoja Jotkų, kur tas ne- 
lemtas vaikis su žirgais nusitrenkė, gal iki pat Ventės, gal išsigando ir jau 
lekia, užšokęs ant eikliojo Sarčio. Bet gal jo Juodį paliko, tik kur - Dauba- 
ras susirūpinęs dairėsi po sparčiai tamsėjantį mišką, bet nieko nematė, tik 
medžius, kurie liejosi į vientisą, tarsi pilies, sieną. 

Kur tas žirgas? — vis labiau nerimo Daubaras, kol pagaliau iš kažkur 
toli šone išgirdo Jotkaus balsą: 

— Riki! 

Daubaras atsisuko į balso pusę, bet vėl nieko nepamatė, išskyrus me- 
džių sieną. Jis pamėgino eiti į balso pusę, bet paklydo, ir Jotkui teko dar 
porą kartų šūktelti, kol Daubaras pagaliau atklibikščiavo iki jo ir žirgų. 
Tačiau ir tada rikis vietoj Jorkaus ir žirgų matė tik jų šešėlius. 

— Jojam, mozūrai grįžo atgal, - Daubaras iškvėpė į Jorkaus ir žirgų 
pusę, apgraibomis susirado vaikino privesto žirgo balną, įkvėpęs pamėgi- 
no užlipti ir... 


Ir krito į tamsą. 

I/ skyrius 


JOTKUS. 


Daubaras krito ant nugaros tarsi pakirstas medis. 

Jotkui nebuvo baisesnio vaizdo kaip virstančio medžio. 

Tai buvo kone pirmas jo vaikiškas atsiminimas. Lyg iš niekur nieko 
iškyla miškas, jame aidi vyrų balsai, tarp jų girdisi ir tėvo, ir jis tapsena jo 
pusėn. Iš pradžių per aukštą žolę, tokią aukštą, net jam virš galvos. Už- 
verčia galvą — medžiai iki dangaus, bet jis eina ir eina, nes tėvo balsas vis 
artėja ir artėja. Jotkus krypuoja ir krypuoja, kol ūmai pasigirsta išgąstingi 
balsai ir baisus traškesys. Jis pakelia galvą — iš dangaus į jo pusę, pleven- 
damas šakomis, svyra didžiulis medis. Berniukas kaip užkerėtas žiūri į jį, 
neįstengdamas atplėšti akių. 

Staiga lyg iš niekur išdygsta tėvas, pagauna vaiką ant rankų, bet užuot 
priglaudęs prie krūtinės, meta jį tolyn. Jotkus skaudžiai krinta ant nu- 
garos, iš akių pabyra ašaros, bet skausmas toks aštrus, jog net neįstengia 
pravirkti. Tik unkščia, o medis — vis jo akyse. Vis svyra ir traška, virsta, jau 
visai prie žemės, traškesys užgula ausis. 

Ūmai traškesį pakeičia kurtinantis trenksmas — medis trenkiasi į žemę. 
Atrodo, viskas aplinkui sudreba, ir ant žemės parkritusį, pusiau apkurtusį 
Jorkų mesteli aukštyn. Jis tuoj skaudžiai krinta atgal, bet nespėja Jotkus 
iš skausmo surikti nei nutilti medžio aimana, kai viską nustelbia baisus 
riksmas. 

Baisus — nesuprasi, žmogaus ar žvėries. 

Ir visi kiti garsai prapuola jam aidint. 

Visi. Ir tik daug vėliau, kai Jotkus susirūpino, kur jo tėvas — yra mama, 
yra du vyresni broliai, yra sesuo, o tėvo nėra, o juk daugelis vaikų turi 
tėvus, — vyriausias brolis viską papasakojo. 

Turėjo tėvą. Turėjo - kaip ir kiti vaikai. Tik vyrai medžius miške ver- 
tė, - pilies remontui reikėjo rąstų. Jie jau buvo susiruošę versti pirmąjį 
medį ir mojavo kirviais, šis jau ėmė svirti ir tada kažkas pamatė per žolę 
brendantį Jotkų. Nebuvo taip paprasta jį užtikti — tik viršugalvis šmėža- 
vo tarp žolės. Pamatė — tiesiai po virstančiu medžiu. Tėvas spėjo pripulti, 
pakelti jį ir nusviesti šalin, nes su juo ant rankų nebūtų spėjęs pasitraukti. 
Medis būtų juos abu pasiglemžęs. O dabar - tik vieną tėvą. 

Tėvą užmušė. Ir augdamas Jotkus vis labiau juto, kad motina jam to 
neatleido. Niekada ji neskyrė jam tokio švelnumo kaip broliams ir seseriai. 
Motina vis jį atstumdavo, jei pamėgindavo prisiglausti. Jotkus, pagalvojęs 
apie tuos metus, atsimindavo ir vieną pašnekesį su vyriausiuoju broliu 
prieš jo žūtį. 

— O ko tu nori, - atsakė tas, kai jie prisiminė motiną ir Jorkus padeja- 
vo dėl jos šiurkštumo. — Tu juk kaip iš akies trauktas tėvas. Juo labiau au- 
gai, tuo labiau panašus į jį dareisi. Pasižiūri į tave ir mato tėvą. Ir dar medį, 
kuris jį užmušė krisdamas, kai tave iš po jo gelbėjo. Dar, matyt, atsimena 
ir tai, kad nepastebėjo, kaip tu išsprūdai iš kiemo ir nulėkei į mišką. Kada 
ji galėjo tave glostyti? Juk viskuo jai teko rūpintis. Nebebuvo nei jos tėvų, 
nei tėvo tėvų, nei kam padėti. Viskas jai vienai, va ir neatlaikė. 

Neatlaikė —- motina mirė Jotkui vos dešimties sulaukus. Laimei, kad 
tada vyriausiam broliui jau buvo septyniolika, o viduriniajam — penkioli- 
ka. Jau porą metų jie nešė ant savo pečių didesniąją namų rūpesčių dalį. 
Po motinos mirties daugiau darbų teko ir seseriai, ir Jotkui. 

Iš vaikystės prisiminimų liko tos retos akimirkos, kai protarpiais tarp 
darbų ištrūkdavo pažaisti su kaimo vaikais. Pamažu žaidimais tapo pa- 
tys darbai. Juk toli gražu ne kiekvienas jo bendraamžis galėjo pasigirti, 


kad dalyvavo Ventės rikio surengtose didžiosiose medžioklėse, kurių metu 

buvo kaupiamos atsargos piliai, ar su kaimo vyrais ėjo tvarkyti apsauginius 
šlaitus, stiprinti sienas ir bokštus — ir dirbo lygiai su visais kitais. 

Namuose darėsi lengviau. Sulaukęs aštuoniolikos, į rikio Žybarto ka- 
riauną įsiprašė vyriausias brolis. Dar po metų brolis vedė ir jo žmona iš se- 
sers perėmė didelę dalį moteriškų darbų. Po metų brolio žmona pagimdė 
sūnų ir dabar svarbiausias sesers darbas buvo jį prižiūrėti. 

Atrodė, lyg ir viskas susitvarkė. Broliai jau galvojo, kad po poros metų 
viduriniam broliui reikės prašytis į kariauną, o vyresnysis iš jos pasitrauks 
ir užsiims vien namais. Na, o jeigu Ventės rikis jos į tolimą žygį grobio, 
įsiprašys, kad paimtų, nes grobis ūkyje visada praverčia. Tiesa, tokių žygių 
vis mažėjo, ir vis dažniau rikis buvusius kariaunos vyrus pasitelkdavo prieš 
Ordiną. 

Taip belaukiant tolimo žygio į kaimą iš pilies atėjo krivūlė - Ventės 
rikis surinko visus vyrus, kurie tik galėjo valdyti ginklą. Paėmė ne tik vy- 
riausiąjį, bet ir vidurinįjį brolį. Tiesa, šis, dar nė sykio nejojęs į jokį žygį, 
buvo paliktas su panašiais nepatyrusiais vaikinais bei keliais vėtytais ir mė- 
tytais kariais saugoti pilį. 

O vyriausias brolis išėjo su tokio dydžio Žybarto vedina kariauna, ko- 
kios net senoliai neatminė — iš šiaurės ėjo didelė Ordino kariauna, apie 
kurią skelbė laužai ant artimų ir tolimų kalnų. 

Išėjo į Saulės mūšį, iš kurio ir pats Žybartas negrįžo, ir ketvirtadalis jo 
kariaunos vyrų. Tarp jų — ir vyriausias Jotkaus brolis. Kelias dienas pilyje 
ir apylinkėje aidėjo raudos. 

Aidėjo — ir nurimo. Reikėjo toliau gyventi. Ventės pilyje Žybartą pa- 
keitė jo sūnus Uvis, Jortkaus namuose vyriausiąjį brolį - vidurinysis. Į ka- 
riauną jis nebėjo. Kokia dar kariauna - broliui teko rūpintis ne tik ūkiu, 
seserimi ir Jotkumi, bet ir žuvusio brolio šeima. Tiesa, brolis ir toliau tu- 
rėjo su kaimo vyrais mokytis valdyti ginklus, kad, atėjus žiniai apie priešo 
grėsmę Ventei, bėgtų į pilį jos ginti ar kur jotų su rikio vedamu būriu, 
arba su keliais vyrais saugotų miškuose su gyvuliais pasislėpusias moteris, 
vaikus ir senius. 

Gyvenimas ėjo ir be ilgų šnekų tapo aišku, kad į kariauną teks eiti Jot- 
kui. Na, ne tuojau pat, o po keleto metų, kai sustiprės. Tiesa, pats Jotkus 

buvo įsitikinęs, kad jau gali - jis, keturiolikmetis, jėga prilygo kai kuriems 
vyrams, o jo nepažįstantys drąsiai spėdavo, kad jam — aštuoniolika. 

Tačiau vidurinysis brolis pasidavė tik Jotkui sulaukus septyniolikos, 
tačiau abiem teko pavargti, kol prikalbino Uvį paimti jį į kariauną. Pa- 
prastai į ją prašydavosi vyresni vaikinai ir norinčių susirinkdavo daugiau, 
nei rikis galėdavo paimti. Mar, kai ūkis tekdavo vienam broliui, kitam 
būdavo paprasčiau atsistoti ant kojų pabuvus kariaunoje, nujojus į vieną 
kitą žygį. Tad reikėjo rimtai pasiruošti stojimui ir jeigu vidurinysis brolis 
Jotkui krovė mažiau darbų, tai prie mankštos su ginklais negailestingai 
spaudė. Bet jaunylis ir nesipurtė - jau mieliau būtų be perstojo savaitę 
kalaviju mojavęs, nei pusdienį aręs. 

Jotkaus pastangos nenuėjo vėjais. Kai vidurinysis brolis nusprendė, 
kad jis jau pasirengęs stojimui, Uvio surengtose varžytuvėse jaunylis įveikė 
visus, norėjusius patekti į kariauną. 

Tačiau pirmas džiaugsmas, patekus į kariauną, greitai išgaravo. Kasdie- 
nybė joje ne ką skyrėsi nuo gyvenimo kaime. Tiesa, pilyje daugiau laiko 
atimdavo pratybos su ginklais, bet vis kita daug kuo panašėjo. Per akis 
buvo visokių ūkio darbų: reikėjo priruošti malkų žiemai, parūpinti pilies 
arkliams šieno, rūpintis savo žirgu, kurį jam davė kariaunoje (tai buvo 
pirmas Jotkaus gyvenime tiktai jo žirgas). 

Rūpesčių užteko, o žygiai buvo reti. Ir netolimi. Toliausia, kur Jotkui 
teko pabuvoti, buvo Žiemgalos giluma, kai jis su keliais kariais lydėjo Uvį. 
Ten rikis susitiko su kažkokiu žiemgaliu. Jotkui niekas nesakė nei su kuo, 
nei kodėl, bet jam ir nerūpėjo. Užteko paties žygio, kai reikėjo skverbtis 
svetima žeme, kiekvieną akimirką laukiant kad būsi užpulitas. Pirmą die- 
ną Jotkui galvoje buvo tik viena — kaip nepastebėtam suvaldyti kankinusį 
drebulį. Paskui apsiprato ir grįžęs į Ventę net sulaukė Uvio pagyrimo. 

Daugiau Jotkus nelabai turėjo kuo pasigirti prieš kaimo vaikinus. Į 
kitus žygius Uvis jo neėmė, o ir tų ne tiek daug jau pasitaikė, ir Jorkus jau 
nebesivylė sulaukti ko nors nepaprasto. 

Ir neįtarė, kuo baigsis jo, regis, niekuo iš kitų neišsiskiriantis apsilan- 
kymas arklidėje. Kaip kas vakarą, su kitais kariais šėrė savo Sartį ir užsibu- 
vo. Susikaupęs šukavo žirgą ir net nepastebėjo, kad arklidėje liko vienas. 

"Tačiau Jotkus nesiskubino paskui karius. Jis toliau įsijautęs šukavo Sartį 
ir net neišgirdo, kaip kažkas įėjo į arklidę. Tik nutaręs, kad jau gerai pasi- 
darbavo, apsidairė, ketindamas eiti laukan, tada ir pamatė už kelių žirgų 
stovintį Daubarą. Šis apsikabinęs glostė Juodžio kaklą, kažką kuždėdamas 
gyvuliui į ausį. 

Taip arti vienas prieš vieną Jotkus su garsiuoju stipruoliu Daubaru dar 
niekada nebuvo susidūręs. Vis matė iš tolo arba kariaunos vyrų pratybose, 
kurioms Daubaras vadovavo, jeigu tuo metu jis vienas ar su keliais kariais 
nebuvo kur nors prapuolęs iš pilies. Jotkus atsiminė, kaip jie iš tokių žygių 
grįždavo su nemenku grobiu, ir be galo pavydėdavo, bet tuščių vilčių ne- 
puoselėjo — rikis vesdavosi patyrusius karius. 

Jotkus galvojo pasisveikinti su Daubaru ir išslysti laukan, bet rikis su- 
laikė jį: 

— Palauk, - tarė Daubaras, dar ir ženklu parodydamas Jotkui sustoti. 
Vaikinas matė, kad rikis apie kažką įtemptai galvoja. 

— Tu, atrodo, Jotkus? 

Vaikinas linktelėjo. 

— Nartūno sūnus? — vėl paklausė Daubaras ir Jotkus apstulbęs sustin- 
go: iš kur rikis pažįsta jo tėvą? 

— Geras karys buvo, ėjome kartu į žygius, — neprašytas paaiškino Dau- 
baras. — Tu labai į jį panašus. O tavo brolis žuvo didžiajame mūšyje su 
Ordinu? 

Jotkus linktelėjo ir rikis toliau klausinėjo: 

— O kas dar yra namuose? 

— Brolis. Ir sesuo. Ir vyresniojo brolio našlė su sūnumi. 

— Aišku, — apie kažką galvodamas linktelėjo Daubaras ir, daugiau nie- 
ko nebeklausinėdamas, tylomis nužiūrinėjo Jorkų. 

Vaikinas pasijuto nejaukiai, nuleido akis ir vis svarstė, kaip čia jam 
ištrūkus iš arklidės, kurioje jam darėsi vis karščiau ir karščiau, lyg gerai 
įkaitintoje pirtyje. Jotkus net pajuto, kaip jo kakta nusirito vienas prakaito 
lašas, paskui antras, trečias, bet nedrįso nubraukti. Stovėjo ir lūkuriavo, 
kol sulaukė dar vieno, šįkart labai keisto klausimo: 


— Nori su manimi? 

— Ką? — Jotkus apstulbęs kvailai išsižiojo ir dabar jau Daubaras šiek 
kiek sutriko: 

— A, teisybė. Dar niekas nežino. Aš joju su jaunuoju Pašventės rikiu 
Alpu į mozūrų žemes. Galvoju paimti su savimi vieną karį iš Ventės. Tai 
ar norėtum joti? 

Jotkus net neįstengė žodžio ištarti. Tik lyg arklys palingavo galva, visu 
savo kūnu stengdamasis parodyti, kaip nori. Trokšte trokšta. Bet ką už tai 
atiduotų. 

— Gerai. Ruoškis. Išjosime rytoj ryte. Aš pasakysiu Uviui, kad tave 
imu. O šiandien gali eiti namo. Atsisveikink. Ateik ryte. Saulei pakilus. 
Supratai? 

Jotkus vėl tik linktelti teįstengė. 

— Nežinodamas gali pagalvoti, kad tu nebylys, — nusijuokė Daubaras ir 
taukštelėjo jam per petį: - Bėk. Rytoj pasimatysime. 

Kitą toks „draugiškas“ Daubaro taukštelėjimas būtų iš kojų išvertęs. 
Tačiau Jotkus net nekrustelėjo. Jis tik dar sykį linktelėjo ir puolė pro duris, 
kurias sunkiai įžiūrėjo. 

Tą dieną jis lyg sapną atmena ir — nuotrupomis. Viena — kai kariau- 
nos troboje grūdo į maišą savo daiktus ir rinko ginklus; antra - vakaras 
namuose. 

Kaip juos pasiekė — iš galvos išdulkėjo. Bet negi tai svarbu? Svarbiau- 
sia — stovėjo trobos viduryje ir lyg iš tolo girdėjo, kas dėjosi aplinkui jam 
ištarus, kad iškeliauja. Toli - į mozūrų žemę. Lydės Daubarą. Sesuo ir vy- 
resniojo brolio našlė krito į ašaras — o jei negrįši? 

Bet brolis nedavė joms įsisiūbuoti: 

— Baikit! Juk ne vienas joja. Su pačiu Daubaru. Atsimenu, tėvas pasa- 
kodavo, kad jeigu su juo joji, tai saugu kaip už sienos. 

— Aha, o kaip buvo, kai jis su Junda jojo jos jaunikio gelbėti? — vis 
nerimo sesuo, braukdama ašaras. 

— Na, tu ir pasakei. Juk tada jie su mongolais susidūrė. O jie kokie! Visi 
juk šneka: vienas mongolas prilygsta šimtui išbadėjusių vilkų. O jie pas 
mozūrus jos. Tėvas juk pasakojo — mozūrai prasti kariai, bet turtingi. Va 
Žiūrėk, grįš ir tau kraičio porą karvių atvarys, ar ne, Jorkau? — brolis bandė 
rūpestį pergalėti būsima nauda. 

— Atvarysiu, — iki ausų išsišiepęs Jotkus linktelėjo galvą. — Mažiausiai 
tris. Būtinai! 

Žinia apie Jotkaus kelionę kaip strėlė aplėkė kaimą. Į kiemą ėmė rink- 
tis kaimynai. Vyrai nešėsi midaus ąsočius, moterys — maisto, viską krovė 
ant į kiemą išnešto stalo, sėdo aplink jį. Moterys, patyliukais šnekučiuo- 
damos tarpusavyje, vis liūdnais žvilgsniais smaigstė vyrų apsuptą Jotkų. 
Vyrai gi klegėjo. Jauni — kaip jie pavydi Jotkui, kaip jam pasisekė, juk 
dabar retai kam tenka į tokią tolybę leistis, vyresni — dalydamiesi prisi- 
minimais iš savo žygių, ypač tie, kuriems teko dar su Žybartu pabuvoti 
mozūrų žemėse. Jotkus godžiai siurbė jų pasakojimus ir vis labiau tikėjo, 
jog brolis buvo teisus, pakartojęs tėvo žodžius. Jis klausėsi, kilnojo prie 
lūpų kaimynų paslaugiai pripildomą bokalą ir vis labiau troško kuo grei- 
čiau leistis į žygį. 

Kuo greičiau — ir kitą rytą dar saulei nepakilus jau beldėsi į pilies var- 
tus. Kaip ant anglių trypė, stovėdamas šalia žygiui paruošto Sarčio, kol 
pagaliau, lydimas šeimos, pasirodė Daubaras. Jorkus pirmas užsiropštė ant 
žirgo ir paragino jį, kai rikis užšoko ant Juodžio ir pavarė jį vartų pusėn. 

Jotkus jau buvo įpratęs prie panašių palydėtuvių — iš pradžių visi išly- 
dintieji modavo kieme, o iškeliaujantiems prajojus vartus - lipdavo ant 
sienos ar į bokštą palei vartus ir nuo jų vėl modavo, kol raiteliai prapul- 
davo iš akių. 

Tačiau vienas dalykas kitiems moti ir visai kitas - pačiam išjoti. Jot- 
kui viskas akyse sukosi. Iš visos sumaišties jam į atmintį įstrigo tik senoji 
rikių motina, Medeina. Jos veidas vaikinui pasirodė neregėto baltumo ir 
liūdnumo. Lyg būtų į mirtį Daubarą išleidusi. Jotkus pajuto jį užliejantį 
išgąstį ir pasiskubino nusisukti, kol tas jo suvis nepasiglemžė. 

Nusisuko - ir pamiršo, nes jam tik terūpėjo, kaip nuo Daubaro ne- 
atsilikti. Atsipalaidavo, kai pasiekė pamiškę. Įjojus į mišką ir piliai jau 
kone prapuolus iš akių, Daubaras sulaikė žirgą, atsisuko į pilies pusę ir 
kurį laiką žvelgė į medžių beveik pasiglemžtus bokštų stogus. Jotkus, ne- 
suprasdamas, kas nutiko, irgi sustabdė savo Sartį, bet nedrįso jo paklaus- 
ti, kas dedasi. Sulaikė rikio veidas. Toks pat išblyškęs ir liūdnas, kaip ir 
Medeinos. 

Pagaliau Daubaras krestelėjo galvą, lyg nuvydamas snaudulį, ir, apsu- 
kęs žirgą, vėl jį pavarė. Jotkus vėl nusekė iš paskos, įsitaisęs kairėje nuo 
Daubaro ir atsilikęs nuo jo per pusę žirgo. Juo toliau jojo, tuo labiau blyš- 
ko liūdni Medeinos ir Daubaro veidai jo atmintyje. Vaikiną vėl užvaldė 
žygio jaudulys. 

Tik pirmą dieną jam nebuvo kada labai įsisiautėti. Rytą iškeliavę, vi- 
durdienį jie pasiekė rikio Numeikos pilį. Joje praleido tris dienas. Mat 
Daubarui teko pasirūpinti paskutiniais pasiruošimo žygiui reikalais. Nors 
Numeika jau buvo nemažai pats su sūnumi nuveikęs, tačiau Daubarui vis 
tik teko daug ką iš naujo padaryti. Jis kruopščiai apžiūrėjo žirgus, sudėtas 
maisto atsargas, atrinktų karių ginkluotę ir šarvus, patikrino ir pačių karių 
sugebėjimus ir Pašventės šeimininkas, jam patarus, klusniai pakeitė kelis 
netinkamus vyrus. 

Poros savaičių žygis iki mozūrų žemių irgi kaip nors ypatingai Jotkui 
neįsiminė. Visą dieną balne, pietums — trumpa pertrauka (žmonėms ir 
žirgams), vakare įsirengia stovyklą, jeigu pasiseka ir Jotkus nepapuola į 
sargybą, tai iki pat ryto miega. Jeigu ne - sukandęs dantis išstovi sargybos 
laiką, iš pradžių nuo kiekvieno lapo šnaresio suvirpėdamas ir dairydamasis 
po tamsą, suprakaitavusioje rankoje spausdamas ietį, paskui — vis ramiau, 
bet miego trūkdavo, todėl rytais kurį laiką snūduriuodavo balne, kol ga- 
lutinai išsibudindavo. 

Viskas pasikeitė pasiekus mozūrų žemes. Jotis virto grobio tykančia 
lūšimi. Į priekį nuolat buvo siunčiami žvalgai. Ieškodami tinkamo grobio 
paprastai jie užtrukdavo dieną, o kartais ir dvi. Kaip taisyklė, žvalgams va- 
dovaudavo ne kartą mozūrų žemėse buvoję vyrai, kitąsyk — pats Daubaras. 
Tokiais atvejais jis pasiimdavo ir Jotkų. Grįžę žvalgai vesdavo paskui save 
visą jotį. Bet tada taikydavo keliauti tamsai dengiant žemę. Tad nenuo- 
stabu, kad kitąsyk kelią, kuriam paprastai galėjo užtekti dienos, įveikdavo 
net per tris naktis, ypač jei pasitaikydavo debesuotos ir būdavo pavojinga 
greitai joti, nes taip sutemdavo, kad nors į akį durk. Be to, kokios ten tos 
vasaros naktys... Sutemo - žiū, jau ir brėkšta. 

Daubaras taikydavo atvesti jotį prie numatyto grobio taip, kad iki 
puolimo vyrams dar užtektų laiko pailsėti. Pirmajam antpuoliui žvalgai 

nužiūrėjo kaimą palei kažkokią pilį. Daubaras padalijo jotį į tris dalis. 
Viena, pati didžiausia, turėjo pulti kaimą ir kuo greičiau jame apsisukti, 
kita, mažesnė - ginti pirmosios vyrus nuo išpuolio iš pilies, jei jos kariai 
tam ryžtųsi, trečioji, viso labo keli vyrai, turėjo nuginti į mišką prie kaimo 
pievoje besiganiusius gyvulius. 

Jotkus pateko į trečiąją grupę. Ir iš to antpuolio vaikinas nelabai ką 
įsiminė, nes nedaug ką matė. Iš pradžių tik žiūrėjo, kaip nuo kaimo at- 
kirsti bandą, du ją saugojusius ir mėginusius priešintis mozūrus nukovė 
kiti žemaičiai, Jotkus nespėjo prie jų prijoti. Tad tik ir rūpinosi, kaip pa- 
dėti ginti bandą į mišką, kad nė vienas raguotis ar arklys nepaspruktų. O 
paskui su grobiu pasirodė kitos joties dalys ir reikėjo skubintis kuo toliau 
nukeliauti, kol pilyje užsidarę mozūrai nesugalvojo vytis. Tik kai sustojo 
nakčiai, Jotkus išgirdo kai kurias antpuolio smulkmenas. 

Pasirodė, viskas ėjosi kaip ir buvo sutarta — kaimiečiai nespėjo pasi- 
priešinti ir gal nebūtų spėję išsilakstyti, jeigu pilies įgula nebūtų pamėgi- 
nusi išsiveržti ir daliai po kaimą siautusių vyrų nebūtų tekę viską metus 
skubėti saviškiams į pagalbą. Gerai įkrėtė, mozūrai kaip nušutinti spruko 
atgal ir užsidarė, bet kaime likę žemaičiai nespėjo visko sužiūrėti — dalis 
išsilaksčiusių kaimiečių nusigavo iki netolimo miško ir jame pasislėpė. 
Žemaičiams pavyko į nelaisvę išvaryti tik keletą stipresnių vyrų. Na ir išsi- 
gabenti, ką vertingesnio trobose rado ir susirinko, kai, subėgus mozūrams 
argal į pilį, dalis žemaičių vėl grįžo į kaimą, o kiti vaizdavo, jog ruošiasi 
pulti pilį. Susirinkę grobį, žemaičiai padegė kaimą ir pasitraukė, prisiden- 
gę liepsnomis bei dūmais. 

Panašiai buvo ir kitame kaime. Bet šiuokart Jorkus jau pats dalyvavo 
puolime. Pralėkė su kariais kaimo keliuku, keldami dulkių debesis ir tryp- 
dami nespėjusias pasprukti vištas ir antis, palei vieną trobą nušoko nuo 
Sarčio ir, apkurtęs nuo širdies plakimo, nespėjo net dorai apsidairyti, kai 
tarsi iš po žemės išdygo riaumojantis vyriškis su kirviu. 

Mozūras įsibėgėjęs puolė Jotkų ir vaikinas vos paskutinę akimirką at- 
mušė jo kirtį, o paskui pats, irgi užriaumojęs bei sukaupęs į kirtį visas 
jėgas, smogė, neleisdamas mozūrui dar sykį pakelti kirvį. Net susigaudyti 


nespėjo, kai pasijuto stovįs ir žiūrįs į mozūro ranką, kurios pirštai vis dar 

kasė žemę, bet vis lėčiau ir lėčiau, kol galop visai sustingo. Paskui Jotkus 
susigriebė, jog vis neįstengia atplėšti akių nuo baisios žaizdos negyvo mo- 
zūro kakle, iš kurios vis sruvo kraujas. Jo plačiai išsitaškę lašeliai raudona- 
vo ant žolės kaip spanguolės, kokias Jotkus su seserimi rinkdavo pelkėje 
šalia gimtojo kaimo. 

Žiūrėjo, kol kažkas skaudžiai stuktelėjo į nugarą, ir Jorkus kaip katinas 
šoko į šoną, keldamas kirčiui kalaviją. Bet tai buvo kažkuris iš joties vyrų. 

— Nežiopsok! — piktai šūktelėjo jis, puldamas į trobą. 

Jotkus klusniai atplėšė nuo žemės apsunkusias kojas ir lyg sapnuoda- 
mas nuturseno paskui karį į trobą. Viduje net galvą papurtė, lyg mėgin- 
damas nuvaikyti miegą, bet ne ką padėjo. Lyg pro miglą matė: stovėjo ant 
dulkinos aslos, ranka atsirėmęs į moliniais dubenimis nukrautą stalą - ma- 
tyti, šeima valgė, nes dar garavo kažkokia raudona kvapni sriuba, — palei 
sieną platūs suolai, nuo kurių dar nenuimta patalynė, viename kampe jie 
remiasi į pakumpusią krosnį, ant sienų lentynos su indais, apačioje — pora 
skrynių, po kurias įnirtingai rausiasi jį atsivedęs žemaitis. 

— Ko vėpsai? — vaikinas vėl krūptelėjo nuo jo riksmo. — Imk, dėk į pa- 
klodes, rišk ir nešk laukan. 

Kaip sapne Jotkus pakluso, atsiplėšė nuo stalo, pamiršęs šmėkštelė- 
jusį rūpestį, kur prapuolė trobos gyventojai (gal ne tik kieme jį užpuolęs 
vyriškis čia gyveno, gal dar kas nors kur slapstosi, laukdamas patogios 
akimirkos pulti), puolė prie skrynių ir ėmė viską, ką iš jų vertė karys, rišo 
į paklodes bei dusdamas iš įstangos vilko ryšulius į kiemą. 

— Čiupk! - eilinį kartą įpuolęs paimti ryšulių, klusniai pagavo iš trobos 
tamsos išnirusią moterį. Ber ta kaip išprotėjusi daužėsi, ir karys, pamiršęs 
skrynias, prišoko padėti Jotkui. Jis išplėšė moterį iš vaikino rankų, suraki- 
no ją savo glėbyje, neleisdamas jai muistytis, ir vėl paliepė vaikinui: 

— Rask kuo surišti, — o kai vaikinas, radęs kuo, dar ir surišo moterį, 
vėl riktelėjo jam: — Varyk ją laukan! — ir Jotkus klusniai išstūmė pro duris 
laukan visa gerkle šaukiančią mozūrę. 

Karys išsekė jam iš paskos su ryšuliais kiekvienoje rankoje, užmetė juos 
ant savo žirgo, paskui čiupo iš Jotkaus moterį ir ją taipogi permetė per 
balną, įšoko į balną ir, jau taikydamas lėkti, paliepė vaikinui: 

— Paimk kitus ryšulius ir padek trobą. 

— Padegri? — kilstelėjo antakius Jotkus, bet karys jau nebeišgirdo — šuo- 
liavo gatve. 

Padegti... 

Vienas dalykas girdėti, kad reikia, ir visai kas kita — pačiam tai padary- 
ti, atmenant, kiek kartų mažą motina žabu skalbė dėl neatsargaus elgesio 
su ugnimi: sudeginsi! - kaip gyvensime? 

O dar tas vėl žvilgsnį prikaustęs ir nepaleidęs jo nukauto mozūro la- 
vonas bei kraujo spanguolės aplink jį! Ir dar tas gerklėje kylantis gumulas. 
Kad ir kaip stengėsi — nesulaikė: nusvyravo prie trobos ir išsivėmė, ranka 
atsirėmęs į sieną. 

Viską pamiršo sunkiai to gumulo atsikratydamas. Bet praėjo — vėl 
galvoje ėmė suktis kario įsakymas: padek! Nederėjo ir abejoti, toks buvo 
paties Daubaro įsakymas. Jotkus savo ausimis girdėjo prieš pasileidžiant 
šuoliais per pievą, kai rikis trečią kartą jočiai pakartojo visus savo nuro- 
dymus. 

Jotkus vėl jėga atplėšė nuo žemės apsunkusias kojas ir nusvyravo palei 
sieną. Prie durų kilstelėjęs ranką, išlupo iš žemai nusileidusio stogo gerą 
gniūžtę šiaudų, pralindęs pro duris kyštelėjo juos į dar teberusenusią kros- 
nį ir, išpuolęs laukan, švystelėjo ant stogo improvizuotą fakelą (žiūrėda- 
mas, kaip ugnis kimba į šiaudus, pajuto motinos rykštę — pagavo sykį per 
kiemą slenkant su uždegtu šiaudų gniužulu, kai norėjo tvarte pasišviesti, 
kad geriau apžiūrėtų kiaulės atsivestus paršiukus, kelias dienas negalėjo 
prisėsti...) 

Kai jau nebegalėjo tverti stogą prarijusios liepsnos karščio, Jotkus puo- 
lė į kiemo vidurį, čiupo jam kario paliktus ryšulius, užmetė juos ant žirgo, 
šoko į balną ir išlėkė iš kiemo lydimas godaus ugnies čepsėjimo. 

Ketvirto antpuolio metu Jotkus buvo toje joties dalyje, kuri turėjo pa- 
sirūpinti pilimi. Šiuokart Daubaras, įvertinęs pilies turtus, šiek tiek pakei- 
tė planus. 

Iš pirmo žvilgsnio viskas buvo kaip visada: keli kariai nuginė į mišką 
prie kaimo besiganiusius gyvulius, dalis joties ėmė plėšti kaimą ir tuojau 


pat jį padeginėti, bet kai iš pilies išpuolė nemenkas mozūrų būrys, juos pa- 

sitikusi joties dalis užuot sulaikiusi ir nuginusi atgal į pilį, kad kiti galėtų 
plėšikauti, apsimetę, kad neįstengia atsilaikyti, pradėjo trauktis į kaimą. 
Sėkmės įaudrinti mozūrai dar aršiau ėmė spausti, stumti jau į dūmuose 
skęstančio kaimo gilumą ir patys lįsti į tą aitrų debesį. 

Listi, kad nebeišlįstų. Kaimą plėšę joties vyrai dūmų priedangoje pa- 
sklido į šonus, apėjo atakuojančius mozūrus ir smogė jiems į nugarą, juos 
galutinai paskandindami dūmuose. Mozūrai pamėgino ištrūkti, bet nepa- 
vyko, visi iki vieno padėjo galvas. 

Tačiau Jotkus tik galėjo įsivaizduoti, ką reiškia kautis visiškai panirus 
į dūmus, kai tie negailestingai graužia akis. Vos žemaičiai neva neatlaikę 
mozūrų spaudimo atsitraukė į kaimą, Daubaras dvi dešimtis karių, tarp jų 
ir Jorkų, nusivedė į šoną nuo besikaunančiųjų ir kai tik mozūrai atsidūrė 
apsuptyje, rikis su tuo dvidešimtuku puolė pilį. Galvotrūkčiais, kol joje 
likę mozūrai neatsitokėjo ir nespėjo užšauti vartų 

Jiems pasisekė — mozūrai pastebėjo žemaičius tiktai jiems išnirus iš dūmų 
prie pat vartų ir pora prie vartų budėjusių karių krito nespėję nei pasiprie- 
šinti, nei ką su vartais padaryti. Žemaičiai vėju pro juos pralėkė ir, kieme 
nušokę nuo žirgų, iškapojo dar bandžiusius priešintis kelis mozūrus. 

Tos pilies kieme Jotkus nukovė antrą mozūrą, bet šiuokart jau nebeuž- 
truko prie jo kūno. Mostelėjo kalaviju, akies kraštu pastebėjo, kad mozū- 
ras bejėgiškai krenta, išmetęs ietį, ir su keliais vyrais puolė uždarinėti pilies 
vartus, kad neturėtų kur grįžti iš kaimo ištrūkę mozūrai, o tada, kaip ir kiti 
kariai, metėsi į pilies trobesius rinkti bei tempti į kiemą grobį. 

Kol jie net sukaitę darbavosi, paaiškėjo, jog neverta baimintis dėl kaime 
likusių mozūrų. Žemaičiai palaužė jų pasipriešinimą ir pilį užėmę joties 
vyrai galėjo atverti vartus bei pradėti gabenti laukan grobį. Tuokart beveik 
vien grobį laimėjo, belaisvių vos keletą paėmė: mozūrų kariai beveik visi 
žuvo, o daugelis kaimiečių, pasinaudoję kirstynių sumaištimi, paspruko į 
mišką ir iš ten stebėjo, kaip žemaičiai ne tik kaimą, bet ir pilį degina. 

Tai buvo rimčiausios joties kautynės. Žemaičiai neteko dviejų vyrų, 
dar keli buvo sužeisti, bet galėjo sėdėti balne. Per kitus užpuolimus buvo 
lengvai sužeisti tik keli kariai. Jau atrodė, jog jiems pavyko. Kitaip juk 
ir negalėjo būti — juos vedė pats Daubaras! Poilsio akimirką vyrai šneku- 

čiuodamiesi net nebeišmanė kaip savo vadą girti, ir Jotkus, klausydamasis, 
tirpo iš malonumo: juk jis — kartu su juo, jie abu iš Ventės! Ir kai vaikinas 
išgirdo, kad gal juos vejasi mozūrai ir gal jų nemažai, daug mažiau susirū- 
pino nei prieš pirmąjį joties antpuolį. 

Daug mažiau - kol nepamatė, kaip Daubaras virsta tarsi pakirstas me- 
dis. Jis taip dunkstelėjo į žemę, kad Jotkui net ausis užgulė. Kaip vaikys- 
tėje. Vaikinas sustingo ir, kaip'jam atrodė, neįsivaizduojamai ilgai žvelgė 
į Daubaro kūną. Rikis gulėjo lygiai taip pat, kaip ir Jotkaus pirmasis už- 
muštas mozūras. 

Vaikinas pajuto, kaip jo veidu žliaugia prakaitas, nors vakaras buvo 
vėsus. Jis kelis kartus giliai įkvėpė ir, prisiartinęs prie Daubaro, atsiklaupė 
prie jo. Bet Jotkui vėl prireikė laiko, kol pagaliau ryžosi apversti rikį ant 
nugaros. Bevargdamas net kvapą sulaikė ir lengviau atsikvėpė, pamatęs, 
kad Daubaras gyvas, tik be sąmonės. Rikio veidas liepsnote liepsnojo, 
buvo nusėtas dideliais prakaito lašais ir jis sunkiai, švogždamas alsavo. 

Jotkus nubraukė prakaitą nuo Daubaro veido. Bet daugiau nieko ne- 
darė. Išsigando, kad upė per arti. Maža kas gali mozūrams šauti į galvą. 
Pirmiau reikėjo pasistengti kuo toliau nusigauti nuo upės, kol dar visiškai 
nesutemo. Vaikinas be didelių pastangų kaip vaiką pakėlė ant rankų be- 
jausmį Daubaro kūną, užkėlė ant žirgo, pririšo prie balno, tada užšoko ant 
savo Sarčio ir, paėmęs rikio Juodį už pavadžių, leidosi gilyn į mišką. 

Jotkus keliavo, kol sumetė, kad tuojau sutems ir nieko nebematys, ir 
sustojo, nusižiūrėjęs su visomis šaknimis išvirtusį ąžuolą. Nušokęs nukėlė 
nuo Juodžio Daubarą ir paguldė jį medžio paliktoje didžiulėje duobėje, 
paskui skubiai supančiojo žirgus ir vėl grįžo prie rikio. Tas tebebuvo be 
sąmonės ir taip pat sunkiai, švogždamas kvėpavo, veikiau šniokštė. Kiek 
pasvarstęs, ko griebtis, Jotkus ryžosi ir atsargiai nuvyniojo nuo Daubaro 
sužeistos kojos medžiagos skiautę. 

Žaizda prietemoje atrodė dar baisiau nei anksčiau, mėsa aplink ją tarsi 
liepsnote liepsnojo, lyg krosnies anglys. Jotkus kurį laiką taip ir klūpojo 
prie rikio kūno, rankose laikydamas jo koją — vis apžiūrinėjo žaizdą ir, 
trindamas kaktą, mėgino atsiminti, ką panašiais atvejais darydavo jų kai- 


mo žolininkė. 

Pasirausęs po atmintį Jotkus sumetė, kad geriausia būtų pamėginti iš- 
traukti iš žaizdos karštį, ir, atsargiai nuleidęs ant žemės Daubaro koją, 
puolė, kol dar galėjo ką nors įžiūrėti, į mišką ieškoti žolelių, kurios galėtų 
tai padaryti. Nors ir labai skubėjo, bet temo dar greičiau, vis sunkiau darė- 
si įžvelgti ne tik žolę, bet ir medžius, tad Jorkus nelabai ką ir surado, juolab 
dar turėjo pririnkti malkų laužui ir suieškoti vandens. 

Jau visai sutemo ir jam kone apgraibomis teko pasiblaškyti, kol užtiko 
pelkę ir prisisunkė mažą katiliuką drumsto vandens. Tada, grįžęs prie duo- 
bės, joje sukūrė nedidelį laužą, užvirino vandenį, paskui nukėlė kariliuką 
nuo ugnies ir subėrė į vandenį surinktas žoles. Palikęs jas mirkti, nubėgo 
iki savo Sarčio ir tarp ant jo kabojusių ryšulių susirado medžiagos skiautę. 
Su ja grįžo prie laužo, apsidegindamas pirštus išgriebė iš vandens didžiąją 
žolių dalį ir jomis apdėjo Daubaro žaizdą. Tą akimirką jam pasivaideno, 
jog rikio kūnas virptelėjo, ir Jotkus viltingai kilstelėjo akis į šokinėjančios 
laužo liepsnelės nušviestą jo veidą: gal atgavo sąmonę? Bet ne - Daubaro 
akys tebebuvo užmerktos ir krūtinė sunkiai kilnojosi. 

Atsidusęs Jotkus atsitiesė, pakišo po kilstelta rikio koja sulankstytą ap- 
siaustą ir, prikandęs lūpą, atsargiai aprišo žaizdą. Pabaigęs pasigrožėjo savo 
negrabaus darbo rezultatais: nelabai pavyko, bet nutarė nemėginti laimės 
dar sykį perrišinėdamas. Vis vien ketino ryte keisti žoles, tad pašokęs puo- 
lė prie žirgų. Atpančiojęs jau žinomu keliu nuvedė juos prie pelkės atsi- 
gerti, o grįžęs prie duobėje palikto Daubaro, vėl pririšo prie pat jos krašto, 
nepamiršęs užmauti maišų su žole. Pabaigęs įsitaisė šalia rikio, kitoje laužo 
pusėje, patogiai pasidėjo greta ginklus ir, kol laužas geso, lėtai kramsnojo 
sausą mėsą su duonos kriaukšliu, stengdamasis kuo ilgiau užgaišti ir kuo 
mažiau suvalgyti. 

Kai laužas nustojo spragsėti, Jorkų užgulė naktinio miško garsai. Tolu- 
moje pasigirdęs vilko kauksmas privertė neramiai trypti žirgus palei duo- 
bę, ir Jotkus kelis kartus caktelėjo, ramindamas juos, sykiu išsitraukė iš 
makštų kalaviją ir nebepaleido jo rankenos — pasiguldė šalia savęs ir gulė- 
jo, taikydamas kuo budriau snausti. Jis pasiduodavo snauduliui, bet iškart 
pakirsdavo, išgirdęs kokį neramesnį garsą, žvėries maurojimą ar medžio 
traškesį. 

Taip ir prasikankino iki aušros. Ir atsikėlęs jautėsi labiau sudaužytas, 
nei po naktų, kai rekdavo stovėti sargyboje. Tačiau nebuvo kada savęs gai- 
lėti - Daubaras tebebuvo be sąmonės, raudonas veidas, išpiltas prakaito, 
ir tebešniokštė. Jorkus palietė jo kaktą ir tuojau pat atitraukė ranką — rikis 
degte degė. 

Dulsvoje aušros šviesoje Jotkus ilgiau griozdė mišką ir surinko daugiau 
žolių nei vakare. Ir šiuokart dukart vandenį kaitė. Iš pradžių sumerkė žoles 
žaizdai. Šįkart perrišinėti koją sekėsi geriau. Užteko vieno karto, ir Jotkui 
atrodė, kad visai gerai susitvarkė. 

Antrą sykį jis į katiliuką sumerkė žoles antpilui. Užvirinęs pamėgino 
nors kiek jo įpilti Daubarui į burną, tačiau rikis buvo taip stipriai sukandęs 
dantis, kad Jorkui teko griebtis peilio. Tik su juo vargais negalais truputį 
praskyrė sukąstus rikio dantis. Viena ranka vis prilaikydamas jį pražiodin- 
tą, įpylė šiek tiek antpilo ir žiūrėdamas, kad Daubaras nepaspringtų. Kai 
nutarė, jog užteks, likusį antpilą pats išgėrė, valgydamas džiovintą mėsą 
su duona ir liūdnai apžiūrinėdamas maisto likučius: ilgam neužteks... Ne 
tiek daug jo ir buvo pasiėmę, tiesą sakant, net ir nesirūpino, kiek ryte 
buvo įsimetę, kad turėtų ką per dieną balne pagraužti praalkus, su tiek ir 
išjojo. Juk manė žvalgyboje neužtrukti, ilgiausiai - dieną, o prasidėjo jau 
trečia. 

Baigęs pusryčiauti, Jorkus užžėrė smėliu laužą, paėmęs ant rankų Dau- 
barą, ir užkėlė jį ant Juodžio ir vėl pririšo prie balno. Po to užsiropštė 
ant savojo Sarčio, suėmė pavadžius, jau norėjo paraginti žirgą, bet ūmai 
sustingo, nudiegtas siaubo — o kur joti? 

Ausis vėl užgulė krintančio medžio aimana. Jotkus niekada nesijautė 
toks vienišas — nei po tėvo žūties, nei vėliau. Visada atsirasdavo, kas uždė- 
davo ranką ant galvos, pasakydavo, ką daryti. Dabar nebuvo nei kam ran- 
ką uždėti, nei kam ką nors pasakyti. Jotkus buvo visiškai vienas. Galėjai 
Daubarą purtyti, galėjai pjaustyti, galėjai kapoti - nė žodžio nebūtum iš 
jo išlupęs. Vaikinas suraukė kaktą, stengdamasis atsiminti savo vakarykštį 
kelią ir Daubaro žodžius apie joties prisivijimą. Lyg ir viskas buvo aišku. 
Daubaras buvo sakęs, kad, apžiūrėjus mozūrų kariauną, reikia stengtis ap- 
lenkti ją mišku, tada grįšti į kelią ir lėkti, kiek tik žirgų kojos išneša. 


38 


Tačiau nepavyko. O vakar bėgant nuo persekiojusių mozūrų, Jotkui 
terūpėjo tik nuo Daubaro neatsilikti. Jis visai neįsivaizdavo, kokia kryp- 
timi jį vedė rikis. Manė, kai atitrūks — parodys, kur joti, kurioje pusėje 
jotis, tad dabar vaikinas neįsivaizdavo, kur jos ieškoti ir kur kelias, kuriuo 
nujojo jotis. O jei ir rastų kelią, tai buvo rizikinga juo lėkti, bet kurią aki- 
mirką galėjo įsirėžti į mozūrų vilkstinės uodegą. Beliko traukti į tą pusę, 
kur turėjo baigtis mozūrų žemės, nes bet koks susidūrimas su jais, kai 
Jotkui ant rankų buvo sąmonę praradęs Daubaras, nežadėjo nieko gero. 
Tik kur tas mozūrų žemių kraštas, kaip ir prūsų žemių pradžia, kurią prieš 
porą dienų minėjo rikis? 

Po ilgo vargo Jorkus atsiminė, kad paskutines dienas jotis traukdavo į 
tą pusę, iš kur kildavo saulė. Kitos išeities neturėjo, tad užvertęs aukštyn 
galvą vaikinas susiorientavo, kurioje pusėje saulė, ir paragino Sartį, temp- 
damas iš paskos Daubaro žirgą. 

Taip jis visą dieną ir keliavo, taikydamas neišklysti iš krypties, vedusios 
į tą pusę, kurioje ryte kilo saulė, nors juo toliau savo keliu traukė saulė, 
tuo Jotkui buvo sunkiau atsiminti jo pradžią, ypač kliudė medžiai. Net 
pietų nestabtelėjo — kramsnojo balne. O kai nutarė, jog laikas sustoti nak- 
čiai, vėl pakartojo tas pačias procedūras, kaip ir ryte: keitė žoles ant rikio 
kojos, pražiodęs peiliu girdė jį antpilu ir būtų mirtinai išsigandęs, jei kas 
būtų pasakęs, kad taip vargs dar keturias dienas. 

Ir kad visos keturios bus panašios viena į kitą. 

Rytais ir vakarais — procedūros su vaistažolėmis. Tris dienas atrodė, jog 
iš jų jokios naudos — žaizda ir mėsa aplink ją vis skaisčiau raudonavo, o 
sąmonės neatgaunančio Daubaro krūtinė kaip švogždė, taip švogždė, sun- 
kiai kilnodamasi. 

Jotkus vis stengėsi keliauti į tą pusę, iš kur kilo saulė, bet po poros 
dienų dangų užtraukė debesys ir ėmė purkšti lietutis, tad jam teliko mė- 
ginti išlaikyti ankstesnę kryptį. Tačiau tai nebuvo taip paprasta. Retai kada 
pasisekdavo keliauti tiesia linija. Nuolat tekdavo apeiti medžių išvartas, 
pelkes, ežerus, dažnai pasitaikydavo ir upės, ir kitąsyk tekdavo paklaidžio- 
ti, kol rasdavo brastą, nes su sąmonės neatgaunančiu Daubaru Jotkus ne- 
siryždavo plaukti. 

Vaikinas neretai jautė, kad suka ratu, kol pagaliau išsimušdavo, kaip 
jam atrodydavo, į teisingą kryptį. Paklausti, ar nepaklydo, nebuvo ko. 
Jotkus stengėsi laikytis miške. Kai pasitaikydavo laukymė, apsukdavo ją 
pamiške. Net ir mažesnių nesiryždavo kirsti, maža kas gali tykoti kitoje 
pusėje. Galėjo taip nutikti, kad vilkas būtų pasirodęs nekaltu kačiuku už- 
lipus ant mozūrų. Pasitaikydavo, kad miške užtikdavo keliukus, bet arba 
jie vesdavo ne ten, kur Jotkui reikėjo, arba jis nesiryždavo jais keliauti, 
vėlgi - maža ką gali sutikti. 

Ketvirtos dienos rytą Jotkus, kad ir kaip stengėsi taupyti, suvalgė pas- 
kutinį mėsos gabaliuką. Vakare ir kitomis dienomis Jotkus griozdė mišką 
ieškodamas ne tik vaistažolių, bet ir uogų bei grybų. Kartais pasisekdavo 
geriau, kartais — blogiau, bet kaskart, kai uogas užkąsdavo katiliuke virtais 
grybais, pilvas gurgdavo kurtinančiai. Beliko apgailestauti, kad jis — pras- 
tas medžiotojas, nes vis iš tolo matydavo miške šmėkštelint kokį žvėrį. 
Bet, iš kitos pusės, vargu ar būtų drįsęs kokį vytis, ilgam palikęs Daubarą. 
Jotkui kasdien buvo vis sunkiau laikytis balne, ėmė svaigti galva, temti 
akyse. Kitąsyk vaikinas jodavo sukandęs dantis. 

Per visas tas dienas nutiko tik vienas geras dalykas: ketvirtos dienos 
vakare vaikinui pasivaideno, kad raudonis aplink Daubaro žaizdą kiek at- 
lėgo ir nukrito karštis. Tačiau Jotkus puikiai suprato, kad rikis gali ilgai 
netraukti. 

Gali — ir vaikinas skubinosi kuo greičiau keliauti, nors norai labai daž- 
nai nesutapo su galimybėmis. 

Penktos dienos vidurdienį žemaičiui pasivaideno žmonių balsai. 

Tai buvo antras toks atvejis. Pirmą kartą Jotkus net nemėgino artintis 
balsų pusėn, iškart apsisuko ir nėrė į miško gilumą. Šiuokart ūmai nu- 
sprendė pasižiūrėti. Jis sunkiai nusirito nuo Sarčio, jį ir Daubaro žirgą 
su prie balno pririštu rikiu pririšo prie medžių, užmovė žirgams maišus 
su žole ir atsargiai, stengdamasis, kad nė šakelė netrakšteltų po kojomis, 
nuslinko balsų pusėn. 

Keliavo neilgai — jis veikiai pasiekė laukymės kraštą ir išsitiesė palei ją 
sužėlusiuose paparčiuose. Kiek pašliaužęs vaikinas atsivėrusioje laukymėje 
pamatė gal tris dešimtis žmonių, tarp jų — ir kelias moteris. Jie buvo įsitai- 

sę aplink didelį laužą, godžiai valgė, gėrė (Jotkus bežiūrėdamas pajuto, kad 
springsta seilėmis) ir jautėsi visiškai saugūs, net nebuvo pasistatę sargybos. 
Jotkus labai dėl to nustebo, nes žinojo, jog gandas apie jų žygį buvo pla- 
čiai pasklidęs mozūrų žemėse. Jis jau norėjo trauktis atgal, bet jo dėmesį 
patraukė žmonių tariami žodžiai. Vaikinui pasivaideno, jog kai kuriuos 
jis supranta. Iš nuostabos jis net papurtė galvą, pamanęs, kad vaidenasi iš 
nusilpimo. Po to Jorkus susikaupė ir įrempė ausis: tikrai, kai kurie žodžiai 
skambėjo lyg ir suprantamai, tik labai iškraipytai, bet visai ne taip, kaip 
jam girdint tarpusavyje kalbėdavosi belaisviai mozūrai (nemažai jų šnekų 
prisiklausė jodamas iš paskos). O dar geriau įsižiūrėjus, žmonės laukymėje 
atrodė kiek kitaip nei mozūrai. 

Spėjimas dingtelėjo savaime ir nelauktai: 

— Prūsai? 

Jeigu taip, tai gal jie su Daubaru ir išsigelbės. 

Bet jeigu mozūrai? — ir vaikinas vėl klausėsi net galvą šonu pasukęs į 
laukymę. Ne, žodžiai tikrai ne mozūriškai skambėjo. 

Jotkus ūmai pasiryžo. Jis atsistojo, šiek tiek kilstelėjo rankas, atsukęs 
delnus į priekį, ir žengė į laukymę, praskirdamas paparčius. 

Jis spėjo nusvyruoti vos kelis žingsnius, kai balsus laukymėje nustelbė 
išgąstingas moters šūksnis ir visi atsisuko į vaikiną. Jotkus žengė dar porą 
netvirtų žingsnių, vis tebelaikydamas delnus taip, kad juos visi matytų. 

— Padėkite mums, - Jotkus manė, kad garsiai šūktelėjo, bet iš tikrųjų 
tik sušnibždėjo suskilusiomis lūpomis. 

Keli vyrai, išsitraukę kalavijus, grėsmingai žengė jo pusėn. Bet Jorkus 
net nekrustelėjo ir ūmai išgirdo valdingą moters balsą, kuriam paklusę 
vyrai, vis dairydamiesi atgal, lyg laukdami kažkieno patvirtinimo, neryž- 
tingai ėmė nuleisti kalavijus. 

Tai buvo paskutinis dalykas, kurį pamatė Jotkus. 

Jis krito tarsi į juodą šulinį. 

III skyrius 
SKAURĖ 


Saulė šutino, lyg būtų buvusi pati vasaros pradžia, kai ji skuba atsidžiaug:i 
savo geriausiu metu. Pro langus, nuo kurių buvo nuimtos lentelės, kad 
tik kuo daugiau oro patektų, nekliudomi krito jos spinduliai — galėjai pro 
juos iškišti galvą ir sukioti kiek tik nori: danguje, kiek akys griebė, nesima- 
tė nė menkiausio debesėlio. Ir taip - jau kelintą dieną, menėje buvo taip 
tvanku, jog, atrodė, ne už stalo sėdi, o ant ugnies pastatytame katile. 

Vitingas Skaurė sėdėjo vienmarškinis, atsilapojęs, kiek tik leido iš 
pat ryto neužrišti raišteliai, vis instinktyviai kartkartėmis išsirempdamas 
krėsle, ieškodamas glostančios vėjo vėsumos, bet tuoj subliūkšdavo lyg 
po batu patekęs kubezdalis — vėjo juk irgi jau kelios dienos nebuvo. Nė 
menkiausio, ir Skaurė vėl kišdavo antin dešinę ranką, braukdavo pirštais 
per prakaitu nuėjusius gyvaplaukius, lyg mėgindamas juos išgręžti, kad 
nepaskęstų prakaite, kuris jau kone ištisai buvo permerkęs marškinių dro- 
bę, o kairės pirštais barbeno į krėslo ranktūrį, klausydamasis prieš stalą 
sukumpusio ūkvedžio šnekos. 

Bent jau apsimesdamas, kad klausosi, nes blaškė iš pilies kiemo sklidę 
šūksmai, metalo skambčiojimas ar iš už jos sienų atsklidę tolimi garsai. 
Va, kas čia, labai toli, tikrai toli, taip, kad net negali tiksliai pasakyti, jautis 
ar stumbras mauroja, lyg stumbras, kaimiečiai skundėsi, kad toje pusėje 
jų daržus pradėjo stumbrai trypri. Visai suįžūlėjo — mat rado tiesesnį taką 

prie upės. Ir tokiu būriu traukia, kad kaimo vyrams vieniems rizikinga 
prieš juos stoti, reikėtų nemenko medžioklių būrio su tokiu šauniu me- 
džiotoju, kaip tu, vitinge, priešakyje... 

O ką, tikrai būtų pats metas kaulus pramankštinti, ir Skaurės lūpų 
kampučiuose ėmė žaisti šypsnys: jau pajuto, kaip plaukus taršo vėjas visu 
greičiu vejant Žirgą. 

Gerai tėvas sakė: vitingo gyvenimas ir malonus, ir sunkus. 

Iš to, ką kalbėdavo tėvas, daug kas Skaurei pro vieną ausį įėjo ir tuoj 
pat smagiai pro kitą iššvilpė. 

Bet šie žodžiais įstrigo. 

Vitingo, karo vado, gyvenimas malonus - tau priklauso pilis, kurią 
protėviai pavadino Kludupiu, ir penki tavo žemėse išsibarstę kaimai. Tau 
pašaukus, jų vyrai ateina stiprinti pilį ar ją ginti kartu su tavo kariauna, 
taip pat ir į tavo rengiamas didžiąsias medžiokles. Tave su pagarba savo 
pilyse priima kaimynai ir pas tave atvyksta į tavo rengiamas puotas; tau 
pavydi tavo gražuolės žmonos. 

Malonus tas vitingo gyvenimas. Malonu taip gyventi ir malonu apie 
tokį gyvenimą galvoti. Ir norisi tik taip gyventi ir tik apie tai galvoti, nes 
vitingo gyvenimas kaip lazda, su dviem galais: jis — dar ir sunkus. 

Koks čia gyvenimas — tu turi viso labo vieną seną, apsamanojusią pilį, 
kurią nuolat reikia taisyti. Antraip stipresnis vėjas pūstels ir jei nenuneš 
pilies nuo kalno viršūnės, tai ji sugrius kaip sukirmijęs grybas. O dar turi 
žiūrėti, kad pilis atlaikytų ir užpuolikų antpuolius. O tų vis per akis, tik 
ir žiūri, kaip čia pasiglemžus tavo varganą pilį lyg didžiausią lobį. Aišku, 
būtų protingiausia ir paprasčiausia nušluoti šią nusenusią pilį ir vietoj jos 
pastatyti naują. Gal net akmeninę, kokias stato to mozūrų kunigaikščio 
Konrado atsikviesti ir ant pasienio genčių užsiundyti kryžiuočiai (taip 
toms gentims ir reikia, labai jau nosį mėgdavo riesti, o dabar laksto, pagal- 
bos virkauja). Bet toks malonumas brangiai kainuoja, o Skaurė negalėjo 
sau leisti net naujos medinės pilies. 

Ir kaip gali, kai tavo žemėse vos penki kaimai, kai kiti turi ir dešimt, ir 
penkiolika, ir po porą pilių, atitekusių jiems iš rankų į rankas keliaujant 
protėvio Skomanto, kurio valdos driekėsi per didesniąją dabartinių notan- 

gų žemių dalį, palikimui. Turi ir dar žiūri, bene pasitaikys proga tavo ar 
kito mažesnio giminaičio pilį bei žemes pasiglemžti. Visada — ir anksčiau, 
ir dabar — užteko svajojančių susiglobti visą protėvio palikimą ir palikuo- 
nių atmintyje užimti jo vietą. 

Tik ir žiūrėk, kaip tuos savo penkis kaimus išsaugoti. Bet kas tie penki 
kaimai (ką ten kaimai, veikiau kaimeliai) ir miškai jo žemėje. O ir kiek tos 
žemės. Katino ašaros. Ant delmo be vargo gali tilpti. Nors ir kokią didelę 
medžioklę surengtumei, vis vien negali tiek kailių sukaupti, kad pirkliai 
apipiltų tave pinigais. O pinigų oi kaip reikia. Ypač kad galėtum deramai 
priimti pilyje giminaičius ir kitus vitingus. Taip, kad paskui visi, prisimin- 
dami metų puotas, kaip vienas kalbėtų: va pas Skaurę tai paūžėme... Kaip 
pas nieką kitą. Bet vieną sykį taip pavaišinęs kitą negali prasčiau pasirody- 
ti. Tik - dar geriau, tad nori nenori, bet privalai vėl kažkiek nurėžti nuo 
to, kas atidėta pilies tvarkymui. 

Ne, nuo tokių „malonumų“ tik galvą skauda. Geriausias atokvė- 
pis - moters glėbys. Bet žmona Dangė juo toliau, tuo labiau tiko tik pasi- 
didžiavimui prieš kitus. Po šešerių vedybinio gyvenimo metų, pagimdžiusi 
du vaikus, ji atrodė dar gražesnė nei anksčiau. Žydėte žydėjo. Skaurė matė, 
kokiais žvilgsniais smaigstė ją į puotas susirinkę vitingai... 

Bet jie pasmaigstė ir išsiskirstė, o jam su ja gyventi... 

Ir klausytis nesibaigiančių Dangės aiškinimų, kaip tą reikėjo padaryti 
ir kaip ano privalu imtis. Lyg ji būtų vitingas ir geriau išmanytų, ką privalo 
daryti. Argi taip turi elgtis vitingo žmona? Atsiguli vakare į lovą, išklausai 
visas jos šnekas (ir neužkimši — tik pasakyk, kad užteks, dar ką nors atsi- 
mins ir vėl puls malti liežuviu nepatenkintu balsu) ir ryte atsikeli su dar 
labiau skaudančia galva nei kad iš vakaro atsigulei. O pabandyk pas kokią 
vergę į guolį įlįsti — vėl ausis išūš. 

Laimei, kaimuose užteko nuolaidžių moterų, ypač jaunų našlių, tad 
vitingas tik ir ieškodavo progos palikti dienai kitai pilį — girdi, reikia val- 
das apžiūrėti ir pamedžioti noras užėjo, pernakvosiu medžioklės trobelėje, 
nelauk šį vakarą, o gal ir porą dienų užtruksiu, jei neblogai seksis, juk aš 
geras medžiotojas... O ką vergė? Jos darbas — pirtį prie trobelės prižiūrėti, 
ko tu amžinai kiauksi? 


44 


Tad kas belieka? — numoti ranka, trenkti durimis, šokti ant žirgo ir 
iššuoliuoti. O grįžus prašviesėjusia galva kartoti savo vyriausiam, jau šeštus 
metus pradėjusiam sūnui Skomantui tai, ką pats nuo mažumės iš savo 
tėvo girdėjo: vitingo gyvenimas ir malonus, ir sunkus. 

Sunkus - artėjo įprastos vasaros pabaigos puotos, kurią Skaurė kasmet 
ruošdavo savo vestuvių dieną, metas. Bet kasmet nuo jos vis labiau ir la- 
biau skildavo galva: iš kur gauti pinigų? 

Iš kur? 

— ...tai su pinigais va taip ir yra, nelabai kaip, — vitingo ausis pasiekė 
ūkvedžio Bunio žodžiai ir Skiaurė susiraukė, lyg jam būtų dantį užgėlę: 
negi ūkvedys jo mintis skaito? 

Vis dar rūškanas Skaurė išsitraukė dešinę ranką iš po marškinių ir kelis 
kartus perbraukė nuo prakaito sruogom sulipusius ilgus, retus plaukus, o 
kairės pirštai vis smagiau užbarbeno į ranktūrį. Ber ūkvedys lyg nepastebė- 
jo, jis, vis žvelgdamas kažkur Skaurei pro petį, dudeno savo monotonišku 
balsu. Vitingas, jau tyčia taikydamas kuo mažiau išgirsti jo šnekos, iš pas- 
kutiniųjų gniaužė savo pyktį ir, prisimerkęs, lyg taikydamasis, vis nužiūri- 
nėjo Bunį nuo galvos iki kojų. Pilies ūkvedžiu jau buvo keletą metų, bet 
ne čia buvo rakštis. 

Bunys buvo vergas. Skaurė nežinojo kitos pilies, kurios ūkvedžiu būtų 
buvęs vergas. Ukvedžiu Bunį padarė dar Skaurės tėvas, nupirkęs jį iš var- 
mių pirklių, o šie, savo ruožtu, Bunį atvežė iš Saaremos. 

Pats ūkvedys apie tą metą nieko nepasakodavo. Tik iš pirklių žodžių 
Skaurės tėvas patyrė, kad jis priklausė vieną žiemą Saaremą užklupusiai 
žemaičių jočiai. Ši gana sėkmingai praūžė per salą, tik Buniui nepasisekė. 
Jis per vieną susikirtimą su saaremiečiais buvo sunkiai sužeistas, atsiliko 
nuo joties ir pateko į nelaisvę, kur tapo vergu, nes nebuvo kam jo, papras- 
to kario, išpirkti. Ber iš jo kaip iš vergo buvo maža naudos, nes pasveikęs 
Bunys liko viena koja šlubas. Saaremiečiai tik džiaugėsi įsiūlę jį varmių 
pirkliams kaip priedą prie kitų dviejų sveikų ir stiprių vergų. Geras prie- 
das, nusiviepė pats sau Skaurė, apžiūrinėdamas kabliu išlenktą, į priekį 
atstatytą ir pėdos šonu į grindis atremtą dešinę ūkvedžio koją, matyt, kaip 
reikiant privaišino, kad tik atsikratytų. 

Varmių pirkliai irgi tą patį padarė — visą vergų trijulę įsiūlė Skaurės tė- 
vui. Tas ilgai suko galvą, kur čia Bunį padėjus. Prie vieno darbo statė, prie 
kito — vis nelipo, ypač jeigu reikdavo daug judėti, nuo kitų atsilikdavo ir 
greitai pavargdavo. Tada Skaurės tėvas pamėgino skirti jį atsargų sandėlio 
prižiūrėtoju. 

Pataikė — už savaitės užėjęs į sandėlį Skaurės tėvas pamanė, jog pakly- 
do: vietoj vieno milžiniško kalno, kur reikdavo ilgai raustis, kol rasdavo 
tai, ko ieškodavo, notangas pamatė į tvarkingas krūvas sukrautus maišus 
su grūdais ir miltais, atskirai sukabintus ar sudėliotus meškų, šernų, taurų 
ar stumbrų kailius, o mažųjų žvėrių kailiukai gulėjo naujai sukaltose len- 
tynose. Kitose lentynose buvo sukrautos įvairios maisto atsargos. 

Skaurės tėvas nespėdavo iki galo paklausti, kur koks daiktas guli, kai 
vergas jau parodydavo. O dar jeigu kaimiečiai atveždavo į sandėlį penkis 
maišus grūdų, tai vitingas penkis ir atgaudavo, jam nebereikėdavo klau- 
sytis tokių šnekų, kaip ankstesnio sandėlio prižiūrėtojo dejonės, jog suėdė 
besotės pelės, supelijo ar supuvo, kažkur pasimetė, arklininkai per klaidą 
vietoj avižų paėmę sušėrė vitingo žirgams. 

Žemaitis buvo sandėlininku keletą metų. Per tą laiką jis susirado žmo- 
ną - vergę galindę, kurią Skaurės tėvas buvo nupirkęs iš tolimo giminaičio 
darbui virtuvėje. Pora iš pradžių susilaukė sūnaus, paskui — dviejų dukrų, 
bet jau po to, kai Bunys tapo ūkvedžiu. 

O ūkvedžiu jis tapo po senojo ūkvedžio mirties. Skaurės tėvas net ne- 
sivargino ieškoti tinkamo žmogaus tarp pilies žmonių. Iškart visiems pa- 
sakė, jog ūkvedžiu bus vergas — žemaitis. Skaurė, tuo metu jau išstypęs pa- 
auglys, išgirdęs susiraukė: vergas — ūkvedys, ką pasakys vitingai? Bet tėvas 
tik numojo, lyg nuo musės gindamasis: tegul šneka ką nori, bet užtat man 
nereikės paskui kiekvieną pilyje lakstyti ir viskuo rūpintis, kaip anksčiau. 

Ir vitingas neapsiriko. Ir prieš pat mirtį, sunkiai sirgdamas ir gulėda- 
mas mirties patale, baigdamas savo paskutinius pamokymus, tėvas griež- 
tai sūnui prisakė: gali neklausyti ir nedaryti, kaip tau sakau, bet tik žiū- 
rėk — palik ūkvedžiu Bunį. Ir tada tavo gyvenimas bus daug lengvesnis, 
patikėk manimi. 

Skaurės tėvas iš paskutiniųjų spaudė sūnaus ranką, akimis godžiai tai- 
kydamas pagauti jo žvilgsnį ir sūnus niekaip neįstengė ištraukti rankos, 
jausdamas, kaip jį degina tėvo akys: pažadėk. 

— Pažadu, — pagaliau išspaudė Skaurė. 

Netrukus po to tėvas amžiams užmerkė akis, taip ir nepaleidęs sūnaus 
rankos. Skaurei teko pavargti, kol išlaisvino savo riešą. Bet iš pradžių ne- 
galvojo tesėti tėvui duoto žodžio. Po laidotuvių dairėsi naujo ūkvedžio, 
bet prasitarė žmonai ir pasigailėjo — jie kaip reikalas susiėmė. Per vedybi- 
nio gyvenimo metus pilyje moteris spėjo gerai perprasti, kas joje ko buvo 
vertas. Pradėjusi ramiai, ji galop net iki riksmo pakėlė balsą, kartodama 
vyrui, kad jis nieko geresnio už Bunį neras net tik visoje notangų žemėje, 
bet ir aplinkinėse. 

Jie kirtosi visą vakarą ir pusę nakties. Tarsi šuo su kate riejosi, kol pa- 
vargę užmigo ir pabudo pikti. Bet viršų paėmė naujoji jaunoji pilies šei- 
mininkė. Skaurė nusileido, atsiminęs, jog jo dažnai nebus namie ir daug 
ramiau jausis, jeigu jį pakeitusiai žmonai padės toks patikimas ir ne kartą 
savo ištikimybę senajam pilies šeimininkui įrodęs Bunys. 

Žemaitis liko ūkvedžiu, bet labai dažnai gadindavo kraują naujajam 
pilies šeimininkui ilgomis šnekomis, vis atkakliai įrodinėdamas, kad vitin- 
go norai nesutampa su galimybėmis. Pasiklausius ūkvedžio, Skaurei kitą- 
syk norėdavosi užsiropšti į pilies bokštą ir šokti žemyn galva — atrodė, tuoj 
tuoj reikės susiveržti diržus ir vien tik duonos plutą čiulpti. 

Tikrai: visur tiek skolų, vieną atidavei, nespėjai pasidžiaugti — jau gal- 
vok, kaip kitą grąžinti. Ber kaip - paprastai sugalvodavo Bunys, išvaduo- 
damas iš šio vargo šeimininką. Tačiau kitąsyk, kaip ir dabar, šnekėdama- 
sis su ūkvedžiu dėl būsimos puotos, Skaurė jausdavosi lyg su skolintoju 
bendraujantis skolininkas. 

Ir kaip kitaip: Bunys nuobodžiu balsu dėstė, kokios skolos susikaupė 
ir kokią pirmiausia privalu grąžinti artimiausioje ateityje, kad tikrai nega- 
lima taip plačiai užsimoti, kaip kad nori Skaurė. Vitingas jautėsi kaip vai- 
kas, iš kurio vieną po kito atiminėjo saldumynus, ir jo pirštai vis tankiau 


barbeno į ranktūrį. 

Bet žemaitis žinojo ribą, kurią buvo pavojinga peržengti. Pakankamai 
prigąsdinęs niūriais dalykais, Bunys galop pažvelgė šeimininkui tiesiai į 
veidą. | 

— Bet jeigu pasispausime, tai galėsime šį bei tą puotai surasti, — išta- 
rė jis ir užsimiršęs akimirkai perkėlė kūno svorį ant sužalotos kojos, bet 
skausmas tuoj iškreipė veidą ir sugrąžino jį ant sveikosios. Skaurė paten- 
kintas nusiviepė — tai tėvas žaidė, leisdamas vergui atsisėdus šnekėtis su 
juo. O prieš jį lai pastovi, nuovargis neduos tuščiai liežuviu malti ir be 
reikalo šeimininką gaišinti. 

Jo barbenę pirštai ėmė lėtinti tempą - tikrai, kai ūkvedys ilgiau pa- 
stovi, jo galva pradeda normaliau dirbti: Bunys ėmė dėstyti, kokią puotą 
leidžia iškelti pilies ištekliai. Ir šiuokart Skaurė jau įdėmiai klausėsi, net 
į priekį palinkęs. Ukvedžiui pagaliau baigus, Skaurė sumetė, kad puota 
bus ne prastesnė nei kitos. Atlaikys gerą šimtą svečių. Tiks. Bent jau iš 
bėdos. 

Tačiau nebuvo taip lengva susitaikyti - kai ūkvedys pabaigė aiškinti 
savo paskaičiavimus, Skaurė sugniaužė kumštį, įsivaizduodamas, kad sau- 
joje laiko peilio kotą ir suvaro jį tam prakeiktam vergui į širdį. Vergas - o 
drįsta ginčytis su vitingu kaip lygus su lygiu. Laisvi valstiečiai neleidžia 
sau su juo taip kalbėti, gerai žino savo vietą, o šitas akis drasko. Ech, kaip 
smagiai peilis smigtų į jo šunišką širdį... 

Bet po to užsiversti visą tą naštą, kurią tempia ūkvedys, ant savo pe- 
čių?.. Na jau ne, o jeigu dar žmona užsimanys po ja pakišti petį... 

O juk vis veržiasi, aiškina, kas ir kaip būtų geriau, bet Skaurę gelbė- 
davo atkirtis, jog Bunys sakė, kad tas ar anas dalykas neįmanomas. O ką 
reiškė vienam po šia našta pūškuoti, Skaurė žinojo iš šnekų su kitais vitin- 
gais. Po kažkelintos midaus taurės vitingams nebe taip rūpėdavo vieniems 
prieš kitus girtis turtais ir laimėjimais. 

Ta kažkelinta taurė (vieniems vitingams jų reikdavo daugiau, ki- 
tiems — mažiau) pragrauždavo pylimą ir pro vis didėjantį plyšį plūsteldavo 
įvairios nuoskaudos: pilys vis griūva, reikia stiprinti, kas žino, kur patrauks 
tie Konrado atsikviesti baltaapsiausčiai kryžiuočiai, jau tiek vitingų palau- 
žė ir vietoje jų pilių pastatė savąsias. Pirkliai skolina, aha, pasirauko, bet 

duoda, užtat paskui be peilio pjaute pjauna atsiimdami skolą, ir ne vienas, 
net retą ašarą braukdamas, prašė Skaurės parduoti Bunį... 

Ne, būti vitingu nelengva, juk karo žygiai toli gražu ne kasdien pasitai- 
ko. Vis ta nyki kasdienybė, ir Perkūnas buvo geras Skaurei — atsiuntė tokį 
vykusį ūkvedį. Tik kad tas kartais užsimiršta, su kuo šnekasi... 

Paskui priminsiu, kas čia yra kas, nutarė Skaurė. 

— Gerai, gali eiti. Bet žiūrėk... — reikšmingai iškėlė pirštą ir ūkvedys, 
žemai nusilenkęs, nuklibikščiavo prie durų. Skaurė, stebėdamas, kaip jo 
sulinkusi, išsaususi fhigūra prapuola už durų, pagalvojo, kad jei kas bus ne 
taip, tai šįkart tikrai nebus atlaidus. Ne, bus tvirtas kaip plienas. 

Bus — bet Bunys savo darbą žinojo: kad ir kaip įdėmiai Skaurė dairė- 
si, vis likdavo patenkintas stebėdamas, kaip visą savaitę pilis krutėjo tarsi 
sukiršintas skruzdėlynas, visiems karštligiškai nuo aušros iki sutemų be- 
siruošiant puotai. Moterys valė visas pakampes, šlavė, gramdė ir šveitė 
pilies vidų, ypač didžiąją menę, puošė ją. Virtuvė puotos išvakarėse pana- 
šėjo į milžinišką laužą, atrodė, jog joje nuolat plaikstėsi sienas taikiusios 
pasiglemžti liepsnos. Visi pilies gyventojai, kas tik galėjo, ratu apeidavo 
virtuvę ir užjautė virėjus bei jų padėjėjus. Tie išnirdavo iš virtuvės gaisų 
raudoni tarsi virti vėžiai ir gausiai spindėdavo prakaito sidabru, kurį vis 
tuščiai mėgindavo braukti kiaurai permirkusių rūbų skvernais. 

Užtat darbo vaisiai buvo įspūdingi — nuo įvairių patiekalų lūžo stalai 
menėje ir pievoje pilies šlaito apačioje, kur turėjo vykti žirgų lenktynės, 
šaudymo iš lanko ir kovotojų varžytuvės. Lengviau buvo pasakyti, ko čia 
nebuvo, nei išvardyti, kas laukė svečių būrio. Ir maisto kalnai, ir gėrimų 
jūros, tarp kurių pačią garbingiausią vietą užėmė vynas iš pačios Romos 
(tik Bunys žinojo, kiek jis kainavo perkant iš varmių pirklių). 

Bet kitaip negalėjo būti. Skaurei jo puota be vyno iš Romos buvo ne 
puota. Šiaip, pasisėdėjimas. Juk vynas buvo neatsiejama Skaurės giminės 
tradicija nuo neatmenamų laikų. Nuo tų laikų, kai tolimas jo protėvis 
Skomantas grįžo iš tos paslaptingos Romos, neregėto stiprumo žemės, ku- 
rios valdovui, Imperatoriui, ištikimai tarnavo su būriu notangų ir buvo 
gausiai jo apdovanoti. Ir ne vienas jų parsigabeno žmonas — kilmingų Ro- 
mos vyrų dukras, kaip Skaurės protėvis Skomantas. 

Tarp protėvio parvežtų gėrybių buvo ir jo per Romoje praleistus metus 
pamėgtas vynas. Grįžęs namo, Skomantas nuolat pirkliams, gabenusiems 
į Romą parduoti gintarą ir kitas prekes, užsakydavo jo parvežti. Paskui 
šį Skomanto įprotį perėmė ir jo vaikai, o iš jų — jų vaikai, ir taip įprotis 
vis keliavo ir keliavo iš kartos į kartą. Iš vitingų — į vitingų, iš pirklių — į 
pirklių. Kažkelintos pirklių kartos sykiu su vynu pargabeno žinią, kad di- 
džioji Romos žemė subyrėjo, još nebėra, ir kad pati Roma buvo sugriauta, 
o vėliau, vėlgi kažkelintos - kad Roma vis tik stovi, dar po kelių kartų at- 
ėjo žinia — jog Roma po truputį pradeda atsigauti, kad joje gyvena vyriau- 
sias krikščionių žynys, kuriam paklūsta vis daugiau žemių aplink Romą, 
bet prūsams tai mažai rūpėjo — jiems reikėjo tik vyno, kad ir kiek už jį 
užsiprašydavo pirkliai. 

O kaina nuolat keisdavosi, ir nė vienas vitingas nesugebėjo dorai su- 
prasti sudėtingų pirklių aiškinimų, kodėl. Bet negi tai vitingo rūpestis? 
Svarbiausia — kad vyno būtų. 

Būtų! — ir šįkart pavyko jo gauti, ir Skaurė galėjo ramia širdimi pasi- 
tikti puotos dieną. 

Tiesa, tai, kas priklausė nuo žmonių, buvo viskas padaryta. Tačiau kita 
dalis priklausė nuo dievų ir jau atrodė, kad tie nebus gailestingi: po karščių 
užėjo lietūs ir telžė kelias dienas. Skaurė susirūpinęs pasiuntė aukas į alką 
ir, regis, pataikė — likus dienai iki puotos lietus liovėsi, per dieną išsigiedri- 
jo ir saulė net spėjo apdžiovinti balas. Kitą dieną ji darbavosi nuo aušros ir 
kai Skaurė išėjo pasitikti svečių, lietaus pėdsakų jau beveik nesimatė. 

Šeimininkišku žvilgsniu perbėgęs per kiemą, Skaurė patenkintas atsi- 
krenkštė, įsikišo už diržo dešinę ranką ir, plačiai mojuodamas kaire, pa- 
traukė prie atlapotų, šakomis papuoštų pilies vartų. Pasiekęs jas išdidžiai 
atsistojo, žvilgtelėjo žemyn, kur tolumoje iš miško jau išnėrė nemenkas 
būrelis ir artėjo pilies pusėn. Skaurė ėmė spėlioti, kas čia galėtų būti, ir 
rinkti pasveikinimo žodžius, bet ūmai keiktelėjo, žvilgtelėjęs ton vieton, 
kur turėjo stovėti žmona ir vaikai. Bet jų nebuvo. Skaurė skubiai apsidai- 
rė ir pamatė juos dar tik žengiančius per kiemo vidurį. Sūnūs strikčiojo, 
įsikibę į motinos rankas, ir tempė ją kuo greičiau prie vartų, tačiau Dangė 
vis tramdė juos, atsargiai statydama naujais batais apautas kojas. Skaurė 

susiraukė, prisiminęs, kiek už juos teko mokėti. Taigi jam galvą išūžė, aiš- 
kindama, kaip negerai pinigus švaistyti, o pati, kai jau ko nors užsimano, 
tai niekas nebrangu, juk ji tik naudingus daiktus perka, ką pasakys svečiai, 
pamatę ją su nudrengtais batais, kad vyro kišenės kiauros... 

— Greičiau! — vitingas riktelėjo visa gerkle ir žolė, regis, nuo jo balso 
palinko. Bet tik, aišku, ne Dangė. Kaip kiceno nesiskubindama, taip ir ki- 
ceno, tik paleido labiausiai nerimstantį Skomantą ir tas pirmas, pripuolęs 
prie tėvo, įsikirto jam į ranką. Skaurei atrodė, — metai praėjo, kol žmona, 
vesdama mažesnįjį sūnų, trimetį Skaurę, pagaliau pasiekė vartus ir atsisto- 
jo į savo vietą. 

Skaurė, vis dar sau po nosimi keiksnodamas, skubiai atsisuko į kelią ir 
lengviau atsiduso — svečių būrelis dar buvo pakankamai toli, kad pamaty- 
tų, kas darosi prie vartų. Vitingas vėl išdidžiai išrietė krūtinę ir ėmė dėlioti 
vieną prie kito sveikinimo žodžius. 

Ir juos ne kartą, ne du kartojo. Net burna džiūti pradėjo ir vis tekdavo 
mostelti ranka, kad vergas paduotų kuo ją suvilgyti. Kol vienas po kito 
susirinko garbingiausi notangų vitingai, Skaurės skruostai spėjo neblogai 
įrausti. Jis viduje net tirpo, matydamas, kokiais žvilgsniais jo svečiai nu- 
žiūrinėjo stalus menėje, kokiais veidais ragavo tarnų ir vergų į stalą neša- 
mus ir keičiamus patiekalus. Ne, vis tik gera būti vitingu! 

Viskas buvo gerai, net nuostabu, Skaurė švytėte švytėjo, įsitaisęs krėsle, 
ir visus ragino po ilgos kelionės valgyti ir neužmiršti užgerti, bet pats jau 
tik kirto, o taurę pakeldavo tik kitus ragindamas iki dugno išlenkti, tačiau 
pats tik prie lūpų ją pridėdavo ir statydavo atgal. Reikėjo atgauti blaivią 
galvą, dar gerai, kad šįkart ir vėjas pro langą traukė, tiesiai į veidą. 

— Gerkit, sveteliai, vaišinkitės, kelionė buvo ilga, pasistiprinkite, — vis 
ragino Skaurė, bet juo toliau, tuo svečių judesiai darėsi vangesni, vyrai ėmė 
atsileidinėti diržus, moterims vis labiau rūpėjo jų šnekos ir nuo jų balsų jau 
skardeno menė, ir vitingas nusprendė, kad jau užteks. Laikas prasimankštin- 
ti, ir jis atsistojęs paragino nuplauti paskutines kelio dulkes ir eiti laukan. 

Pačiu laiku pataikė — svečiai noriai kilo nuo stalo, lenkė paskutines 
taures ir, nukratę paskutinius lašus dievams, žengė pro duris, taikydami, 
kad žemesni vitingai neperbėgtų jiems kelio. 

Iš pradžių visi nusileido į kiemą, o paskui, keliu — žemyn, prie stalų 
pilies šlaito papėdėje, kur jau laukė svečius atlydėję jų šeimynykščiai, nuo 
svečių aptarnavimo laisvi pilies žmonės ir smalsumo atvilioti kaimiečiai. 
Paprastai svečiai varžydavosi šaudydami iš lanko ir jodami, o rungtis, kuris 
geriausias kovotojas, palikdavo savo tarnams — laisviesiems arba, dažniau, 
specialiai tam įsigytiems vergams. 

Nuo senų laikų buvo įprasta, kad tokios grumtynės - plikomis ran- 
komis ar su ginklais - neretai iki mirties buvo daugiausia vergų reikalas 
ir žuvęs vergas tapdavo auka dievams, o jų šeimininkai lažindavosi, kiena 
žmogus laimės. Turėti savo žmogų tokių grumtynių laimėtoją paprastai 
vitingams buvo garbės reikalas. 

Skaurė ilgai vargo, tokio vergo ieškodamas, kol pagaliau galindų žemėse 
rado tinkamą. Apie jį garsas ėjo toli: galingas kaip stumbras, jį taip ir vadi- 
na — Stumbru, niekas prieš jį neatsilaiko. Bet jau kainavo, tai jau kainavo... 
Bunys ilgai susiraukęs vaikščiojo, lyg nukamuotas dantų skausmo. Užtat 
Skaurė šiuokart ramus laukė varžytinių — niekas apylinkėje negalėjo prilygti 
jam akies taiklumu, jo žirgas irgi jau trejetą metų laimėdavo visas lenktynes 
(tik joms jį ir laikė, šėrė geriausiomis avižomis, niekam kitam nenaudojo) — 
ir pagaliau dėl grumtynių galvos skausmas atpuolė. 

Iš pradžių atrodė, jog taip ir bus, kaip Skaurė galvojo. Niekas nesuge- 
bėjo bent dorai jam pasipriešinti šaudant iš lanko. Varžytis susirinko bene 
dvi dešimtys vitingų. Tarp jų buvo nemažai ne pirmą sykį mėginusių savo 
akies taiklumą, bet gal Skaurės midus toks jau buvo, o gal šauliai padau- 
gino vyno iš tolimų kraštų (juk ne kasdien tokio paragausi) ar diena tokia 
pasitaikė, kai dievai sumanė papokštauti, bet jau po pirmųjų šūvių iš var- 
žytinių pasitraukė labiausiai patyrę šauliai. O Skaurė, nors ir ne kiekvie- 
ną sykį jo šūvis būdavo sėkmingiausias, vis laikėsi, nors kuo toliau, tuo 
daugiau šaulių pasitraukdavo po kiekvieno šūvio, nes kaskart turėdavo vis 
toliau atsistoti nuo taikinio. Traukėsi, kol galų gale atėjo tokia akimirka, 
kai Skaurė jau nebeturėjo su kuo varžytis. 

Žirgų lenktynės taipogi prasidėjo taip, kaip Skaurė ir planavo. Jis iš- 
kart išsiveržė iš startavusiųjų būrio ir šuoliavo priekyje atsiplėšęs per žirgo 
korpusą, o paskui — ir dviejų. Pusė pergalės buvo jau tada, kai jam pavyko 

išsiveržti dar pievoje, kol dar lenktynių trasa nebuvo panirusi į miškelį, 
kur siaurame takelyje besistumdydamas dėl geresnės vietos iš balno iškris- 
davo ne vienas lenktynininkas, be to, šįkart daug kam pamaišė ir medžių 
šešėlyje po lietaus nespėjusi pradžiūti žemė. Skaurė pats matė kelis vitin- 
gus, kuriems miške nepasisekė, jie iš jo išniro jau pasitraukę iš varžybų, 
risnodami ant galvas panarinusių žirgų, purvini nuo galvos iki kojų. 

Ber tai buvo jau po finišo. Finišo, kurį jis tikėjosi kirsti pirmas. Ir, regis, 
taip ir turėjo būti. 

Turėjo — ir kitaip negalėjo. Lenktynių trasai apsukus ratą miške ir vėl 
išnirus į pievą, vienumoje šuoliavęs Skaurė matė finišą ir aplink jį susi- 
būrusius, iš tolo nugalėtoją — jį - sveikinusius svečius ir pilies žmones. Iš 
džiaugsmo pradėjęs svaigti Skaurė jau ketino kilstelti ranką ir jiems pamo- 
juoti, kai staiga lyg iš po žemių atsirado raitelis. Vitingas iš pradžių išgirdo, 
kad virpa žemė po kito žirgo kanopomis, jau čia pat, bet kol susigaudė 
(ir suprato, kad tikrai, jam nepasivaideno ir nepasigirdo) kur ir pasuko 
galvą - tepamatė tik jį lenkiančio raitelio nugarą. Skaurė net išsižiojo iš 
nuostabos ir tuoj užsikosėjo nuo į veidą skaudžiai tėškusio priešininko 
žirgo kanopų iš žemės išplėšto ir aukštyn sviesto purvo gurvuolio. Nors ir 
nedidelio, bet vitingas instinktyviai kilstelėjo ranką nusivalyti veidą ir per 
vėlai suprato, kad jį aplenkė ir kad reikia kuo greičiau varyti savo žirgą. 
Tuojau pat, nes reikėjo raginti žirgą, kai išgirdo atsivejant. Ir taip pražiop- 
sojęs, vitingas prarado dar kelias brangias akimirkas, kol įveikė nuostabą ir 
spustelėjo žirgą. Piktai ir negailestingai. 

Bet buvo per vėlu. 

Skaurė pralaimėjo per žirgo galvą. Visai nedaug, bet — pralaimėjo. 

Pralėkęs pro palei finišą šokinėjusius svečius, vitingas dar nušuoliavo 
kone per ieties skrydį, iš lėto stabdydamas, tada nusirito nuo žirgo, kurį 
už apynasrio tuojau nučiupo du iš paskos atbėgę arklininkai. Jie bandė 
nuvesti žirgą šalin, bet Skaurė neleido. Išsitraukęs iš už diržo rimbą jis 
puolė plakti žirgą, lyg tas būtų buvęs kaltas dėl pralaimėjimo, nors puikiai 
suvokė, jog dėl visko kaltas jo per ankstyvas patikėjimas pergale. 

Jis pats apsižioplino. Bet negi gali apsižioplinti vitingas iš garsios gi- 
minės? Ne, kaltas žirgas, kaltas, ir Skaurė riaumodamas mojavo ir mojavo 

rimbu, visai nesirūpindamas, kur pataiko — ar žvengiančiam ir piestu sto- 
jančiam žirgui, ar jį iš paskutiniųjų besistengiantiems nulaikyti arklinin- 
kams. 

— Veskit man iš akių šitą dvėselieną! - galop po kažkelinto smūgio rik- 
telėjo vitingas ir arklininkai pasiskubino nutempti į šoną trypiantį žirgą, 
kol šeimininkas nepersigalvojo. 

Nulydėjęs juos žvilgsniu, Skaurė atsisuko į svečius. 

Bet geriau būtų to nedaręs — iš žmonos, kaip iš puotos šeimininkės, 
rankų nugalėtojo midaus taurę ėmė Skurdupas! 

Tik ne jis! - vitingas kone sudejavo. Jau verčiau būtų laimėjęs pats 
menkiausias vitingas su kokia nors paskutinį kvapą besitaikančia išleisti 
gaišena, bet tik ne Skurdupas! 

Jie varžėsi nuo vaikystės, kaip ir jų tėvai — tikri broliai. Tik Skurdupo 
tėvas buvo vyresnysis Skaurės tėvo brolis, ir jaunėliui visą gyvenimą teko 
vytis vyresnįjį, nors tai buvo toli gražu ne lygiavertės lenktynės. Daug ką 
lėmė tai, kad per senelio palikimo dalijimo lenktynes didžioji dalis teko 
Skurdupo tėvui. O kaip kitaip — vyresniajam visada tekdavo, kas geriau- 
sia, ir Skaurės senelis, nujausdamas artėjančią mirtį, atidavė vyresnėliui 
patį geriausią savo žirgą. 

Tokiu pat - besivejančiu — nuo mažumės jautėsi ir Skaurė, nors su 
Skurdupu jie buvo vienmečiai. Tik kas iš to. Gali kiek nori stengtis, iki nu- 
kritimo mankštintis, miklinti akį, stiprinti raumenis — ką tu gali atsikirsti, 
jeigu ir nugalėtas - šaudant iš lanko ar paprasčiausiai susimušus — Skur- 
dupas, kad ir braukdamas nuo panosės kraują, vis vien turėjo kuo paimti 
viršų: mano tėvas turi dvi pilis, o tavo tik vieną, va! 

Metams bėgant, jų vaikiškos varžytinės darėsi vis rimtesnės ir aršes- 
nės. Kitąsyk motinos net baimindavosi, kad jie vienas kito neužmuštų, kai 
stodavo vienas prieš vieną kokioje puotoje vitingams surengus tarpusavio 
grumtynes prieš vergų kovas. Tik tėvai neleisdavo jų išskirti, girdi, tegul 
vaikai mokosi, gyvenime reikės, kiekvienas viduje vildamasis, kad jo sū- 
naus bus viršus. 

Skomanto palikuonių kova pasiekė pačią viršūnę, kai jiems abiem į akį 
krito ta pati mergina — vitingo Žygrūno gražuolė dukra Dangė. Kiekvie- 

nam iš vitingų atrodė, jog ji mieliau jam šypsosi, tik su juo kalbėdama juo- 
kiasi, tik jo dovanomis džiaugiasi, tačiau Skaurė nesijautė galįs užtikrintai 
atrėžti, kai Skurdupas imdavo aiškinti, kad jis jai mieliausias, matydamas, 
kokias dovanas pusbrolis jai nešė ir kokias išgalėjo jis. 

Tebuvo viena išeitis - pagrobti gražuolę. 

Ir Skaurė ryžosi. Jis pagrobė Dangę, nusigabeno ją į alką, kur juos 
sutuokė iš anksto perspėtas ir tam pasiruošęs krivis, o jau po to pasirodė 
pilyje ir stojo prieš tėvo akis. 

Tas iš pradžių taip šaukė, kad net sienos drebėjo. Tačiau kai Skaurė 
pasakė, o jo jaunoji žmona patvirtino, jog ji sutiko būti pagrobta, tėvas 
kiek atlyžo. Net pasveikino jaunuosius. Tačiau liepęs ūkvedžiui patyliukais 
ruoštis vestuvėms, pirmiau įsakė rengti pilį gynybai. 

Neapsiriko — po dienos prie pilies jau trypė Žygtūno ir dar kelių jam į 
pagalbą puolusių vitingų, tarp jų - ir Skurdupo tėvo, kariaunos. Skurdupas 
irgi buvo čia — kai Žygrūnas su keliais vitingais atjojo prie pakelto apsaugi- 
nio griovio tilto pasikalbėti su Kludupio rikiu, buvo įsitaisęs šalia Dangės 
tėvo ir lingavo galvą, kai tas šaukė Skaurės tėvui, kad atiduotų jam dukrą ir 
savo netikėlį sūnų, kad galėtų pririšti jį prie keturių žirgų ir sudraskyti. 

— Netikiu, — užbliuvo jis, kai Skaurės tėvas nuo bokšto prie vartų aikš- 
telės patenkintas riktelėjo, kad Dangė pati sutiko būti pagrobta ir ją su 
Skaure jau sutuokė krivis alkoje. 

— Netikiu, — pakartojo, kai tą patį patvirtino šalia uošvio atsistojusi 
jaunoji. — Netikiu, — kartojo jai net kelintą kartą riktelėjus, jog tai tiesa. 

— Netikiu, —- Žygtūnas vis kartojo ir kartojo su juo atjojusiems vitin- 
gams, jiems suabejojus, kad gal Skaurės tėvas ir jo dukra teisybę sako, 
o jeigu jau tikrai negali tuo patikėti, tai reikia pakviesti krivį iš alkos ir 
paklausti, tiesa tai ar ne. 

— Netikiu, - kartojo Žygtūnas ir kartojo, bet jau nebe tokiu užtikrin- 
tu, labiau abejojančiu balsu, ir pagaliau sutiko palaukti krivio. 

Taip abi pusės ir sutarė. Tačiau laukdami krivio, kurį pakviesti buvo 
pasiųsti keli raiteliai, ir vieni, ir kiti tuščiai nešvaistė laiko: atjojusios ka- 
riaunos įsirenginėjo stovyklavietę ir ruošėsi pilies šturmui, o pilyje ant lau- 
žų buvo kaitinami katilai su vandeniu ir smala. 

Abi pusės rengėsi visu smarkumu, kai pagaliau pasirodė krivio kviesti 
pasiųsti kariai. Jų apsuptas atšuoliavo ir krivis. Jis ir patvirtino, jog viskas 
vyko su jaunosios sutikimu. 

Pilies šturmas savaime atpuolė, tačiau vyrai ir toliau įrenginėjo stovyk- 
l4 - Skaurės tėvas visus pakvietė į vestuves. Per tris iki jų likusias dienas 
stovykla dar labiau išaugo — atkeliavo ir kiti svečiai. 

Ir buvo tokia puota, kokią maža kas beartmena. O Skaurei didžiausias 
džiaugsmas buvo rūškanas Skurdupo veidas. Visą puotos metą pusbro- 
lis pajuodęs prasėdėjo prie stalo, be paliovos maukdamas midų. Tokio 
džiaugsmo nei iki to, nei po to Skaurė nebuvo patyręs, o Skurdupas, regis, 
ir tada, ir vėliau tik ir ieškodavo net menkiausios progos atkeršyti. 

Menkiausios — ir Skaurė užgniaužęs kvapą žiūrėjo, kaip Skurdupas 
baigia maukti midų, nes puikiai žinojo, kas toliau bus: po išgertos taurės 
puotos šeimininkė nugalėtojui dovanodavo bučinį. O tai nieko gero ne- 
žadėjo. Skaurė akimoju atsiminė, kaip jų su Dange rietenų akimirkomis 
ji vis atsimindavo, kad va Skurdupas tai jau tikrai būtų padaręs, kaip jinai 
sako, jam proto užtenka, juk va tada taip ir anaip tą ir aną padarė, kaip ir 
jinai būtų dariusi. 

Nuojauta jo neapgavo: Skurdupas taip įsisiurbė į Dangės lūpas, lyg 
būtų buvęs aistringas jauniklis, o ne kuklią puotos šeimininkės dovaną 
priimantis garbingas varžytuvės laimėjęs vitingas. Skaurei atrodė, kad 
aplink vis labiau įsivyrauja kurtinanti tyla, visi tik arba sukasi į stalą, ieško, 
kuo čia pasivaišinus, nieko tokio įdomaus nevyksta, arba atvirkščiai, akis 
išpūtę spokso į besibučiuojančią porelę ir jį, laukdami, ko griebsis pilies 
šeimininkas. 

Ko? — jis privalėjo kažką padaryti. O ką — ir klausti nereikėjo. Galvoje, 
regis, tik viena mintis teliko, o visa kita aptraukė aklina, deginanti migla 
ir nieko negalėjai suprasti. Tik lyg būtų iš šono pajutęs savo kūną. Atrodė, 
ne Skaurė, o kažkas kitas žengė prie besibučiavusios porelės, kažkieno kito 
dešinioji ranka pakeliui jau pagavo peilio kotą, kažkas kitas kurto nuo 
savo žingsnių aido ausyse. O akys nieko daugiau nematė, tik tuos du... 
"Tuos... Jau visa arti... 


Jau... 

Vitingui jau buvo likę visai nebetoli iki jų, bet Skurdupas paleido iš 
savo glėbio Dangę ir tuoj čiupo į jį kitą prie jo prisiartinusią moterį — savo 
žmoną. Apsikabinęs ją, atsisuko į kitus svečius, bet tuoj stabtelėjo, pama- 
tęs paskutinę akimirką per porą žingsnių nuo jo sustingusį Skaurę ir ranka 
vis dar laikantį peilio rankeną, ir plačiausiai išsišiepė. 

Tik vienas Skaurė žinojo, kiek jam kainavo pastangos neišsitraukti pei- 
lio ir nesuvaryti jo į kiaulišką Skurdupo širdį. Tiksliau —- pamėginti, nes 
pajuto, kad nors pusbrolis ir šypsojosi, bet viduje buvo pasiruošęs jo gali- 
mam smūgiui. Ir dar tiek pat kainavo pastangos nuimti ranką nuo peilio. 
Ne, jau buvo per vėlu griebtis ginklo, iš šono žiūrint jų susiėmimas būtų 
priminęs vaikiškas peštynes ir visi dėl jų būtų kaltinę jį - Skaurę. Tokie 
dalykai taip paprastai nepasimiršta, ir po daugelio metų vitingai susirinkę 
būtų porinę, o paskui ir jų vaikai, ir vaikų vaikai: o, tai buvo tais metais, 
kai tas tuščiagalvis vitingas Skaurė, pralaimėjęs lenktynes, užpuolė jų nu- 
galėtoją... 

Vitingui Skaurei netiko tai, ką sau galėjo leisti mažasis Skaurė. 

Bet jėgų oi kiek reikėjo, kad susivaldytų... 

Jau lengviau būtų nukasti kalvą, ant kurios stovėjo pilis. 

— Na ką, dabar pasižiūrėsime, ko vertas tavo išgirtasis naujas ver- 
gas — kovotojas. Gal jam pavyks bent kiek atsilaikyti prieš manąjį Lokį, 
bent jau kol aš suskaičiuosiu iki dešimties - vis dar plačiai šypsodamas 
tarė Skurdupas, regis, tik Skaurei taikė, bet pasistengė, kad kuo daugiau 
žmonių jį išgirstų. 

Skaurė akies kraštu žvilgtelėjo į žmoną ir vėl sukunkuliavo, bet dabar 
jau ant jos. Mokykis, — tarsi sakė jos akys. Mokytis? - o ko čia mokytis? 
Skaurė ir pats puikiai suprato, ką Skurdupas darė, ir tai padėjo paskutinę 
akimirką nublokšti šalin vėl besitaikančią galvą užgulti deginančią miglą. 
Gudrus tas pusbrolis: nesivargina kaitindamas varžovą dėl jau pralaimėtų 
varžytuvių, geriau dėl būsimų paerzinti, kad iš pusiausvyros išvestų, ir net 
jeigu jo Stumbras laimėtų, nuosėdos vis tiek pasiliktų. 

Jeigu — bet aiškiai matėsi, jog Skurdupas neabejojo Stumbro pralaimė- 
jimu. Lokiu vadintas pusbrolio vergas plačiai garsėjo kaip neprilygstamas 
kovotojas ne tik notangų, bet ir aplinkinėse žemėse. Ir Skaurė, ne sykį jį 


matęs kovojant, nė kiek dėl to nesistebėjo. Atrodė lyg tikras ant užpakali- 
nių letenų atsistojęs lokys — platus, pakumpęs, raumeningas ir apžėlęs. 

— Dar pasižiūrėsime, — prisivertė kiek įmanoma maloniau nusiviepti 
Skaurė ir, paėmęs žmoną už rankos, nusivedė ją į pievą, kur virvėmis jau 
buvo atitverta vieta kautynėms. 

Iš viso rungtyniavo dešimt kovotojų. Skaurė, kaip šeimininkas, pasi- 
stengė taip sutvarkyti, kad nuo pat pirmos kovos jo pirkinys nestotų prieš 
Skurdupo kovotoją. 

Atrodė, jog viskas vėl ėjo taip, kaip Skaurė ir tikėjosi - Stumbras ir Lo- 
kys lengvai, be ypatingų pastangų triuškino savo priešininkus. Užtekdavo 
pirmo pralieto kraujo ir tie pasiduodavo, supratę, kad ne jiems lygintis su 
Skaurės bei Skurdupo kovotojais. Skaurė po kiekvieno karto vis aukščiau 
kėlė galvą, visus išdidžiai nužvelgdamas, o pirmiausia - Skurdupą, bet kad 
ir kaip stengėsi, niekaip negalėjo atsikratyti bjaurios nuojautos, lyg lūšis 
suleidusios nagus į gerklę: kažkas vėl bus ne taip... 

Ber kas ne taip? Ne - viskas kuo puikiausiai klojosi. Tik priešpaskuti- 
nis Stumbro priešininkas įstengė kiek rimčiau pasispardyti. Jis laikėsi ir kai 
Skaurės kovotojas trumpu kalaviju perrėžė jam šoną. Bent jau iš pradžių 
mėgino. Tačiau kraujas vis smagiau bliaukė ir sykiu su krauju priešininką 
iš lengvo apleido ir jėgos. Ir kai Skaurės kovotojas antrąsyk kalaviju užka- 
bino jo šoną, suklupo ir įsmeigė į žemę savo kalaviją, taip pripažindamas 
pralaimėjimą. | 

Jis taip ir liko klūpoti, viena ranka remdamasis į kalaviją, o kita mė- 
gindamas užspausti žaizdas. Kovos įkaitintas Skaurės kovotojas netramdė 
savo džiaugsmo - jis, iškėlęs į viršų rankas, šokčiodamas ir šūkaudamas, 
pasileido ratu aplink aikštelę, pakeliui priiminėdamas sveikinimus. Maryt, 
buvo sumanęs užbaigti šį savo džiaugsmo ratą ties tebeklūpėjusiu prieši- 
ninku, prie kurio jau triūsė du jo šeimininko tarnai, perrišinėdami žaiz- 
das. Matyt, įsivaizdavo, kad tai labai gerai atrodys: laimėtojas prie įveikto 
priešininko. 

Ir baigė: nesustodamas, lydimas žmonių šūksnių, aukštai pašoko, lyg 
sparnais sumojavęs rankomis. Ir tikrai būtų įspūdingai atrodęs po tokio 
šuolio: tokia jėga — kas drįs prieš jį stoti? 

Kas? — jau šokdamas Stumbras dar spėjo išdidžiai apsidairyti, ieško- 
damas tokio. Spėjo, bet kai ką pamiršo, ir kitą akimirką lyg kas visiems 
žiūrovams užkimšo gerkles - šokant Stumbro koja slystelėjo priešinin- 
ko pralieto kraujo valkoje ir užuot stačiai lyg strėlė švystelėjęs aukštyn, 
Stumbras iš pat pradžių ėmė virsti ant nugaros. Išmetęs kalaviją, jis vėl 
suplakė rankomis, iš paskutiniųjų mėgindamas atgauti pusiausvyrą, bet 
tuščiai. Jis krito kaip maišas ant nugaros, dusliai atsitrenkdamas į žolę, ir 
gal viskas būtų pasibaigę pusiau su bėda. 

Gal. 

Kvapą užgniaužęs Skaurė dar to tikėjosi. Deja, dešinė ranka, kuria 
Stumbras instinktyviai pamėgino atsiremti į žemę, lyg tyčia, kaip kokia 
dievų bausmė, pataikė į tą pačią kraujo valką, nučiuožė ja ir kovotojas visu 
svoriu užvirto ant jos. 

Visiškoje tyloje aiškiai pasigirdo trakštelėjimas, lyg būtų lūžusi sausa 
šaka. Skaurę pervėrė šaltukas: ranka lūžo. Jis pirmas galvotrūkčiais puolė 
prie susirietusio, pro sukąstus dantis dejuojančio Stumbro ir pasilenkęs 
prie jo nusikeikė: bjauriau ir negalėjo būti — iš dešinės kovotojo rankos 
kyšojo kaulas. Stipriai, iki baltumo sučiaupęs lūpas Skaurė atsitiesė ir ne- 
bežiūrėjo, kaip jo žmonės, pakėlę ant rankų nuo jų negrabumo dar gar- 
siau uždejavusį Stumbrą, nešė jį į aikštelės pakraštį, kur laukė kriviai, kad 
pasirūpintų jo ranka. 

Ir ko žiūrėti — net ir vaikas būtų supratęs, kad jeigu Stumbras ir išgy- 
vens, tai kovose tikrai nebedalyvaus, nes jeigu ir judins ranką, tai sunkiai. 
Šitiek pinigų, ir kaip į pelkę išmetė... Kur reikės jį dėti? Prieš daug metų 
tėvas dar galėjo tikėtis kažkam panaudoti už dyką gautą Bunį, nes jo tik 
koja buvo sužalota, bet rankos tai sveikos, o kur reikės dėti buvusį kovo- 
toją be dešinės rankos? 

— "Tai ką, regis, aš vėl galiu išlenkti nugalėtojo taurę ir gauti savo bučinį. 
Nebent tu turi kokį kirą kovotoją, o gal dievai tau protą atims ir tu pats drįsi 
stoti prieš mano Lokį? Juk tu vaikystėje neblogai kaip katinas draskeisi, gal 
dar neužmiršai? — šalia ūmai pasigirdo pašaipus Skurdupo balsas ir Skaurė 
viduje susigūžė, išgirdęs, kaip kažkas iš svečių pataikūniškai nusijuokė. Tik 


nespėjo pastebėti kas, per vėlai atsisuko, o gaila... 

Aišku, Skaurė paieškojęs galėjo rasti, ką pastatyti prieš Lokį, kad ir 
savo kalvį, tas prieš keletą metų visai neblogai pasirodydavo tokiose ko- 
vose, o dabar laisvu laiku mokydavo kautis pilies karius. Ir tarp šių buvo 
keli neprasti peštukai, tačiau nė vienas iš jų negalėjo nė iš tolo prilygti 
Lokiui. O kad jis pats stotų — tai jau ne. Tik tokios negarbės jam trūko... 
Gerai skambėtų: čia tas vitingas Skaurė, kurį, atsimenate, per jo paties 
surengtą puotą suraitė vitingo Skurdupo vergas... Įsivaizduojate: vitin- 
gą - vergas... 

Nebuvo kas daryti — Skaurė vis tramdė save ir dantis sukandęs kau- 
pėsi, kad tik nesmogtų į besišypsančio Skurdupo veidą bei paskelbtų, 
kad laimėjo Lokys. Jau atrodė, kad įstengs išplėšti iš savęs tą nelemtą 
pripažinimą, tačiau tuo metu pastebėjo, kad šalia Dangės stovėjęs Bunys 
pasilenkė prie jos ir klausėsi, ką ji, energingai gestikuliuodama rankomis, 
skubiai sakė jam, ir ženklu parodė Skaurei, jog nori tuojau pat su juo 
šnektelti. 

— Na, tai kaip? — neatlyžo Skurdupas, bet Skaurė tik nusiviepęs nekant- 
riai linktelėjo, naudodamasis proga atitolinti nemalonią akimirką, ir žengė 
pasitikti link jo skubėjusio ūkvedžio. 

— Kas nors nutiko? — irzliai paklausė, kai pagaliau susitiko, iš anksto 
niršdamas dėl, kaip jam atrodė, dar vieno netikėto nemalonumo, kuris tik 
trumpam atitolins nelemtą akimirką. 

- Vitinge, jūs turite ką pastatyti prieš Lokį, - žemai nusilenkęs su- 
šnibždėjo Bunys, taikydamas, kad niekas neišgirstų. 

— Ir ką tokį? Gal tave? — nesuprasdamas, apie ką Bunys šneka, ir vis dar 
neatsitokėdamas nuo įniršio, nesusilaikė neįgėlęs vitingas. 

Bet ūkvedys lyg nieko nepastebėjo: 

— Ne, ne mane, — ramiai atrėmė jis. — Daubarą. 

— Ką tokį? — vis dar nesusigaudydamas išpūtė akis Skaurė. 

— Daubarą, na tą, vieną iš dviejų žemaičių, kuriuos prieš mėnesį atsi- 
vežėte, grįždami iš svečių. 

Vitingui prireikė kelių akimirkų, kad susivoktų, ką siūlė Bunys. 


444 

Teisingai, pagaliau atsiminė Skaurė. Atsivežė, buvo toks nutikimas, kai 
jis su šeima lankėsi galindų žemėje pas savo motinos tėvą, vitingą Jotautą. 
Į tokią tolimą kelionę Skaurė, kaip savo laiku ir jo tėvai, paprastai leisda- 
vosi ne dažniau kaip kartą per trejus metus. Juk ne juokas į tokią tolybę 
išsiruošti, palikti pilį ūkvedžiui. O ir kiekvienas toks žygis kainavo ne taip 
jau menkai, juk negalėjo tuščiomis rankomis ar tik su menkomis dovano- 
mis išdygti giminaičių namuose. Kaip reikiant kišenę patuština ir Skaurė, 
po paskutinio apsilankymo vis atidėliojo kelionę pas senelį, kol jo nepa- 
siekė gandas, kad vienas senelio kaimynas vitingas turi neregėto stiprumo 
kovotoją, vadintą Stumbru. 

To užteko: išgirdo — ir iškeliavo po poros dienų. 

Visi kelionės nutikimai ir vargai nublanko prieš tai, kad jam vis tik pa- 
vyko nusipirkti tą kovotoją. Bent jau taip manė, kai leidosi į kelią namo. 
Keliavo, apsvaigęs iš džiaugsmo, neįtardamas, kokią staigmeną jam paren- 
gė dievai. 

Tai nutiko antrą kelionės dieną, kai jų vilkstinė stabtelėjo papietauti. 
Regis, būta įvykio: jie su žmona ilsėjosi ant žemės patiestų kailių (aišku, 
jis prieš tai pamankštino per ilgą kratymąsi balne užtirpusias kojas), tarnai 
sukosi aplink laužą, rengdami pietus, o alkaniausi jau taršė šaltą maistą, 
skubėdami numalšinti nerimstančius pilvus. 

Vitingo šnerves jau kuteno baigiamo ruošti maisto kvapas ir jau tyso 
seilė, kai viena iš palei laužą besisukiojusių tarnaičių ūmai suspiegė ir su- 
stingo, ištiesta ranka rodydama į mišką. Vyrai lyg nurvilkyti jos balso kaip 
vienas pašoko, griebdami ginklus. Visi pamanė, kad tarnaitė išsigando iš 
miško išnirusios meškos ar kokio kito stambaus žvėries. Bet visi suklydo: 
pro vešliai pamiškėje žaliavusius paparčius svirduliuodamas brovėsi stam- 
bus, aukštas, bet išsekęs vaikinas pakeltomis rankomis ir į notangus atsuk- 
tais delnais. Tačiau vyrai, iškart pastebėję prie jo šono tabaluojantį kalaviją, 
vis vien būtų puolę ir nesvyruodami jį sukapoję. O kaip kitaip — maža kas 
gali šlaistytis po tokias atkampias vietas, maža kokios pavojingos mintys 
sukasi jo galvoje ir dar maža kas gali atsekti jam iš paskos, gal visa kariau- 
na. Kam be reikalo rizikuoti, ir kariai jau lėkė iškėlę kalavijus, bet juos 
sulaikė skambus Dangės šauksmas: 

— Nelieskite jo! 

Vyrai iš pradžių instinktyviai pakluso, bet paskui, susigaudę, kad pa- 
kluso vitingo žmonai, vieni ėmė suktis į Skaurę, laukdami, ką jis pasakys, 
o kiti vėl mėgino bėgti toliau, ir Dangė dar garsiau riktelėjo: 

— Nelieskit, jums sakau! 

Taip riktelėjo, lyg rimbu smogė, bet visi jai pakluso, ir, viena akimi 
sekdami besiartinantį nepažįstamąjį, sužiuro į vitingą, laukdami jo lemia- 
mo žodžio. 

Bet Skaurė, karštligiškai mėgindamas susivokti, kas dedasi, nesuspėjo 
nė žodžio ištarti — žengęs kelis žingsnius vaikinas ūmai stabtelėjo, susiūbavo 
tarsi papūtus stipriam vėjo gūsiui ir kaip palūžęs medis krito ant nugaros, 
plačiai į šonus atmetęs rankas. Keli vyrai, nelaukdami Skaurės įsakymo, 
puolė prie jo, kiti, vis dar spausdami rankose ginklus, budriai dairėsi aplin- 
kui — gal nepažįstamąjį pakirto iš miško tankmės atskriejusi strėlė? 

- Jis gyvas, — atsisukęs į likusius prie laužo šūktelėjo pirmas prie vaiki- 
no prilėkęs ir atidžiai jį apžiūrėjęs karys. - Tik be sąmonės. 

Paskui jį atskubėję dar keli kareiviai susibūrė aplink vaikiną, luktelėjo, 
kol viena iš tarnaičių atbėgusi atnešė apsiaustą, jai aplink šokinėjant ir 
nurodinėjant perkėlė nepažįstamąjį ant jo ir atsargai atnešė prie laužo. Čia 
vėl atsargiai nuleido ant žolės ir prasiskyrė, leisdami vitingui ir jo žmonai 
prieiti. Skaurė negaišo — žengė porą žingsnių ir pasilenkęs pamatė, kad 
nepažįstamasis visai dar vaikas, beūsis ir labai išsekęs, lyg būtų ilgai klai- 
džiojęs be maisto. 

— Atgaivinkit jį, - Skaurė paliepė moterims, o pats pamojo kariams, 
padalijo juos į tris grupeles ir liepė apžiūrėti miško pakraštį, bet giliai ne- 
lįsti - nerizikuoti. Vitingas pats nuvedė vieną grupę, palikęs kelis vyrus 
saugoti moteris ir vežimus. 

Jie neilgai užgaišo — išbraidžiojo pamiškės paparčius, nusėlino kelioli- 
ka žingsnių į mišką, apsidairė akis išpūtę, pasiklausė ausis pastatę, bet nei 
ką įtartino išgirdo, nei pamatė. Skaurė kiek atsiliko nuo visų, bet taip, kad 
neišleistų iš akių savo vyrų, ir kai tie ėmė suktis į jį, gūžčiodami pečiais 
ir ženklais rodydami, kad nieko įtartino nerado, Skaurė mostelėjo, kad 
grįžtų į pievą. 

Kai jie pasiekė laužą, moterys jau buvo, kaip vėliau sakė Dangė, per 
vargą, šiaip ne taip atgaivinusios nepažįstamąjį. Skaurei prisiartinus, mo- 
terys nepažįstamąjį pusiau pasodinusios ir atrėmusios į po nugarą pakištus 
ryšulius, mėgino maitinti. Tačiau vaikinas kraipė į šoną galvą, kad tik iš- 
vengtų jam brukamo maisto, ir kažką energingai aiškino, abiem rankom, 
nors ir sunkiai, bet mojuodamas į miško pusę, iš kur jis atėjo. 

Skaurė mostelėjo moterims pasitraukti ir pamėgino įsiklausyti į vaiki- 
no žodžius. Tačiau nei vitingas, nei kuris nors iš jo žmonių negalėjo dorai 
suprasti — kai Skaurė apsidairė, vėl visi gūžčiojo pečiais, niekuo negalėda- 
mi padėti savo šeimininkui. Vaikino skubriai beriami žodžiai skambėjo 
keistai, bet jis nekalbėjo nei viena Skaurei žinoma prūsų šneka, nei, tuo 
labiau, mozūriškai ar vokiškai, jo ir drabužiai jam buvo nematyti. 

— Lėčiau, — susiraukė Skaurė, vėl atsisukęs į vaikiną. — Lėčiau, — pakar- 
tojo, energingai gestikuliuodamas ir, matyt, nepažįstamasis suprato. Jis 
linktelėjo, atsilošė, trumpam užsimerkė kaupdamasis, po to giliai įkvėpė, 
atsimerkė ir ėmė lėtai tarti žodį po žodžio, žvelgdamas vitingui į akis. 

Gerai įsiklausius, kai kurie jo žodžiai atrodė pažįstami. Ir taip, dėdami 
vieną atpažintą žodį prie nesuprasto ir vis daugiau jų atspėdami, vitingas 
bei jo palyda galop susigaudė, kad miške yra dar vienas žmogus, kuriam 
reikia pagalbos. Vaikinas vis veržėsi parodyti kur, ir Skaurė liepė keliems 
vyrams jį palydėti, bet nedideliam būreliui, kurio viduryje du kariai už 
parankių vedė vaikiną, prapuolus miške, vitingas pasilikusiems prie laužo 
dėl viso pikto įsakė ir toliau dairytis akis išpūtus. Maža kas gali nutikti, 
atsargumas niekada niekam nepakenkė. 

Bet jis be reikalo jaudinosi — veikiai karių būrelis išniro iš miško, pora 
jų kaip ir anksčiau vedė už parankių svirduliuojantį vaikiną, o dar du, 
už pavadžių — porą žirgų. Vieno iš jų balne svirduliavo pririštas vyriškis. 
Prisiartinę prie laužo, kariai atsargiai nukėlė vyriškį žemyn ir paguldė ant 
tų pačių kailių, nuo kurių, pamatęs nešamą vyriškį, kaip mat nusirito vai- 
kinas. Kariams atsitraukus, jis suklupo prie vyriškio ir žemai palinko, rū- 
pestingai apžiūrinėdamas jį. Skaurė žengė artyn jų, paplekšnojo vaikinui 


per petį, kad pasitrauktų ir, vaikinui paklusus, pasilenkė. 

Iš pirmo žvilgsnio vyriškis — tikras galiūnas — atrodė lyg gyvas lavonas: 
į nieką nereagavo, veidas buvo įkritęs, apžėlęs kelių dienų pusžiliais šeriais, 
raudonas ir nuėjęs prakaitu. Jo galinga krūtinė sunkiai kilnojosi, atrodė, 
kad tuoj tuoj suglebs ir daugiau niekada nebepakils, bet vis, nors ir sun- 
kiai, pakildavo. Klūpojęs vaikinas ėmė kažką aiškinti, rodyti tai į vyriškio 
subintuotą koją, tai moti miško pusėn, ir notangai vargais negalais supra- 
to, kad nuo žaizdos sužeistajam prasidėjo karštinė ir kad vyriškį sužeidė 
jau prieš kelias dienas, kažkur toli, mozūrų žemių pusėje. 

— Ne šios žemės gyventojas, - numojo ranka Skaurė, paskaičiavęs, kiek 
laiko reikėjo dviem nepažįstamiesiems nusigauti nuo mozūrų sienos iki 
šios vietos su tokia žaizda. 

Tada vitingui labiau rūpėjo nepažįstamųjų ginklai ir žirgai, tiksliau, 
mirštančiojo. Skaurei užteko vieno įgudusios akies žvilgsnio, kuriuo per- 
bėgo mirštantįjį. Jo ir ginklai, ir šarvai, ir žirgas (tikrai, mirštančiojo žirgas 
turėjo būti tas, prie kurio jis buvo pririštas, ne kitaip) tikrai buvo nepa- 
prasti. Toli gražu ne kiekvienas Skaurės pažįstamas vitingas galėjo tokiais 
pasigirti ir jis pats panašių neturėjo, na nebent jo lenktynėms taupomas 
žirgas galėjo lygintis su nepažįstamojo žirgu. Ber visa kita... Skaurė juto, 
kaip jo krūtinę užlieja džiaugsmas: dabar visa tai — jo. Tai pasisekė kelionė: 
ir kovotoją įsigijo, ir tokius ginklus! 

— Gerai, - Skaurė mostelėjo savo vyrams ir parodė į mirštantįjį. - Su- 
rinkite jo ginklus, nuimkite šarvus ir sudėkite į mano vežimą, o jį čia 
palikit, žvėrys juo pasirūpins. A, tiesa, — stabtelėjo jau pasisukęs eiti ir vėl 
mostelėjo, dabar - į klūpantį vaikiną: — Šitą — suriškit ir pasodinkit į veži- 
mą, pamaitinsim — atsigaus, bus geras vergas, matosi, kad stiprus. Baigiam 
valgyti ir keliaujam, labai ilgai čia užsibuvome, iki tamsos noriu kuo toliau 
nukeliauti. 

Pasakė ir ramiai paėmė vergės ištiestą dubenį su karšta mėsa. Bet taip 
pat ramiai nepavalgė. Žmona pamaišė. 

Palei mirštantįjį užvirė nemenka sumaištis. Kariams nuplėšus jo šarvus 
ir ginklus ir grubiai ištraukus iš po kūno kailius, vyriškis kaip rastas nusiri- 
to ant žolės ir liko gulėti, plačiai atmetęs į šalis rankas. Vaikinas šaukdamas 
puolė prie jo, o kai kariai pamėgino jį surišti, kaip buvo liepęs Skaurė, 

parodė, ką gali. Mat notangai deramai jo neįvertino, juk atrodė, kad irgi 
visai nusibaigęs, beveik kaip ir jo bendras, ir iš pradžių tik vienas karys 
pamėgino surišti jam rankas. 

Pamėgino ir pasigailėjo: regis, vaikinas tik tik pasimuistė, bet notangas 
lyg šuniukas nuskriejo šonan. Tada jam į pagalbą puolė dar vienas karys, 
bet jiems ir dviese sunkiai sekėsi suriesti vaikiną, pamatęs tai prie jų pri- 
sidėjo dar ir trečias notangas. Trise jie šiaip taip įveikė vaikiną: du jį laikė, 
o trečias skubėjo rišti, bet vaikinas, pamatęs, kad nebeištrūks, ėmė kažką 
visa gerkle šūkauti. 

Skaurė, įsijautęs į valgymą, nesiklausė ir nepastebėjo, kaip prie besigru- 
miančiųjų atsirado žmona. Susigriebė, kai Dangė atlėkė prie jo ir, išplėšusi 
iš rankų maistą, ėmė šaukti, ar jis visai pablūdo, tas vaikinas sako, kad jo 
sužeistajam draugui jau po truputį darosi geriau, tik reikia palaukti ir visai 
atsigaus, ir jeigu jau taip nori, tai visada suspėsi išmesti jį varnoms sulesti. 
Pagalvok, kas bus, jeigu pasveiks — juk matosi, kad turtingas, galėsi už jį 
gerą išpirką gauti, ar tau jau visai galva nebeveikia, kai visokiems mušei- 
koms pinigus švaistyti tai greitas, o kai jie tau po kojomis voliojasi, tai net 
pasilenkti tingi. 

Skaurė, pyktelėjęs, kad negali ramiai pavalgyti, iš pradžių nenorėjo 
pasiduoti, bet, žmonai neatlyžus, kiek pasvarstęs apsigalvojo. O juk tik- 
rai, kodėl gi ne, tikrai, kad turtingas, ir plika akimi matosi. O žmona 
tikrai neblogai sako: jeigu dievai tam nepažįstamajam bus malonūs ir jis 
išgyvens — tikrai bus galima išpirkos kaip reikiant pareikalauti. O jeigu 
pakeliui į pilį nusibaigs — na ką gi, tokia jau dievų valia, išmes, ir baigtas 
kriukis. 

Bet nepažįstamasis, kad ir kaip kratėsi vežime, tam šokčiojant per nesi- 
baigiančias kelio duobes, atlaikė kelionę. Skaurė, vilkstinei sustojus pilies 
kieme, nusirito nuo žirgo ir, skubėdamas greičiau nusigauti iki savo lovos, 
paliepė jį pasitikusiam Buniui abu nepažįstamuosius įkurdinti pas vergus, 
jų ginklus ir šarvus — padėti jo ginklinėje, o sužeistojo žirgą pastatyti jo 
arklidėje. 

Paliepė ir - pamiršo. Atsiminė tik po poros savaičių, pamatęs per kie- 
mą lekiantį vaikiną. Skaurė paliepė vergui pašaukti Bunį ir ėmė klausinėti 

apie tuos du nepažįstamuosius, ar tas sužeistasis jau numirė? Didžiai jo 
nuostabai paaiškėjo, jog sužeistajam daug geriau, jis jau net vaikšto ir spar- 
čiai taisosi. 

— O kas jis toks per vienas? Ar išsiaiškinai? 

Bunys trumpam sutriko, net užsimiršęs, kaip jam retai nutikdavo, per- 
kėlė kūno svorį ant sužeistosios kojos ir tuoj, skausmo šešėliui perbėgus 
per veidą, vėl pasiskubino atsistoti ant sveikosios. 

— Na? — Skaurė ėmė pirštais barbenti į krėslo ranktūrį. 

— Jis žemaitis... — pagaliau atsiliepė ūkvedys. - Žemaičių rikis, tai yra 
vitingas, žemaičiai taip vadina savo vitingus. Ir jis labai garsus vitingas. Iš 
labai garsios giminės. Ir jo senelis buvo labai garsus vitingas, ir tėvas. Jų 
pilis toli nuo ten, kur aš augau, bet ir pas mus apie jų giminę daug šnekė- 
davo, apie jų žygius, jėgą ir pergales. 

Atrodė, kad Bunys nenoriai, per jėgą iš savęs plėšia žodžius, tik paklus- 
damas pareigai. 

— O, tai reiškia, kad galėsime gauti gražią išpirką, - nudžiugo Skaurė 
ir net skambiai taukštelėjo delnu per ranktūrį, apsidžiaugęs, kad nepaliko 
vilkams sugraužti žemaičių, bet tuoj paniuro, atsiminęs, kad taip padarė 
tik žmonai nusileidęs, vėl turės progą prikaišioti: matai, o ką aš tau sa- 
kiau? 

Bunys, neteisingai supratęs ūmią vitingo nuotaikos kaitą, pasiskubino 
patvirtinti: 

— Taip, jis sakė, kad jo giminė tikrai sumokės. Sumokės už jį ir už jo 
karį, kiek tik reikės. 

— Ir karį? O jis ką, irgi vitingas? - nustebo Skaurė, jau skubėdamas 
skaičiuoti, kiek bus galima užsiprašyti išpirkos už du vitingus, bet, pasiro- 
dė, kad šiek tiek pasiskubino. 

— Ne, tas vaikinas - paprastas karys, - papurtė galvą ūkvedys, kaltai 
skėsteldamas rankomis. 

— Paprastas? — išpūtė akis Skaurė ir nusijuokė. - O, koks gerutis tas 
tavo vitingas. Gal jis dar ir už tave išpirką siūlė? 

Bunys neatsakęs nusuko akis ir užvedė šneką apie pilies reikalus, bet 
Skaurė jau leido jo žodžiams pro vieną ausį įeiti, pro kitą — išeiti, nes vis 

skaičiavo, kokios išpirkos būtų padoru paprašyti už tokį garsų vitingą. Juk 
jeigu per mažai užsiprašysi, tai gal dar įžeisi ir belaisvį, ir jo šeimą... 

Tokie rūpesčiai malonūs, tik, deja, paskui šį malonumą nustelbė nesi- 
baigiantys rūpesčiai dėl puotos. Ir belaisvis iš galvos išgaravo. 


Išgaravo, kol jo nepriminė ūkvedys, aišku, žmonai patarus! 


1 


Ir vėl Dangė prikišo savo pirštus! Kas jos prašė?! Ne, negali, vis jai am- 
žinai reikia visur savo nosį kaišioti! Kas čia sprendžia: jinai ar jis?! 

Bet tai bus galima ir vėliau išsiaiškinti, tik Skaurė net nenorėjo pagal- 
voti, kuo toks aiškinimas baigsis, nei prisiminti, kieno paprastai tokiais 
atvejais būna viršus. Dabar buvo didesnių rūpesčių. Vitingas kramtė lū- 
pas, karštligiškai vaikydamasis savo mintis, ir vis nužiūrinėjo priešais pa- 
garbiai sulinkusį Bunį. Kada jis sakė, kad žemaitis pradėjo sveikti? Prieš 
savaitę ar daugiau? Bet jeigu tada žemaitis buvo tik pradėjęs sveikti, tai 
ar tikrai jau tiek atsigavo, kad galėtum jį drąsiai statyti prieš Skurdupo 
Lokį? 

Skaurė vis negalėjo atsikratyti vaizdo, kada paskutinį kartą, jau pilies 
kieme, eidamas vidun, pakeliui prabėgom nužvelgė vežime gulėjusį belais- 
vį. Vėl lyg prieš akis gulėjo gyvas lavonas, kaip toks gali kautis, nebent savo 
išvaizda užmuštų priešininką... 

— Argi jis gali kautis? — nepatikliai paklausė Skaurė. 

— Gali, be abejo, — užtikrintai linktelėjo Bunys ir subruzdo, pamatęs 
abejonę šeimininko veide: - Ne, jis tikrai atsigavo. Ir jėgas atgavo. Pats 
sakė, kad jaučiasi toks pat stiprus, kaip ir anksčiau. Ir jis dalyvavo dau- 
gybėje kautynių. Jotkus, na, tas jo karys, kuris su juo buvo, man sakė, 
kad visoje Žemaitijoje nėra kario, kuris galėtų vienas prieš vieną prieš jį 
atsilaikyti. 

— Sakai? — vitingas vis dar abejodamas ir susimąstęs pagremžė smakrą. 
O iš tikrųjų, kodėl nepabandžius? Ką jis praras? Juk jeigu žemaitis pralai- 
mės, tai galės ramiai sakyti, kad ne jo žmogus, šiaip, prašalietis, norėjo iš- 
mėginti savo jėgas, tai negi neleisi? O jeigu netyčia laimės, tai garbė atiteks 


Skaurei — juk žemaitis belaisvis, jo žmogus. 

— Gerai, - galop apsisprendė Skaurė. — Šauk tą savo žemaitį. Ir dar... — 
Skaurė pasvarstė, ką čia pažadėjus belaisviui, kad tas noriau kautųsi: — Pa- 
sakyk jam, kad jeigu laimės, tai paleisiu jo karį be išpirkos. 

UŪkvedys nustebęs žvilgtelėjo į vitingą — matėsi, kad ne to tikėjosi, 
tačiau, pažindamas savo šeimininką, sumojo, kad daugiau nepeš, tad be 
žodžių linktelėjo ir prapuolė minioje. Skaurė, palydėjęs jį žvilgsniu, pasi- 
suko eiti prie aptvaro ir ten laukti kovos, bet kaip įkaltas sustingo, nes vos 
neatsitrenkė į Skurdupą. 

— Laikas skelbti nugalėtoją, — išsišiepė tas, tyčia susikišęs nykščius už 
diržo ir jais timpydamas jį priekin, nes žinojo, kaip jo pusbrolis nuo vai- 
kystės nepakentė šio judesio. Dabar nė vienas nebegalėjo pasakyti kodėl, 
bet Skaurę iki šiol vis apimdavo siutas pamačius taip besielgiant Skurdu- 
pą, o šiam tai buvo vienas iš tikrų būdų išvesti iš pusiausvyros giminaitį. 

Bet šiuokart Skaurė įstengė susivaldyti: 

— Ir paskelbsiu. Tą, kuris laimės, - atrėmė jis, pasistengęs, kad balsas 
skambėtų kuo ramiau. 

— Tai gal tas tavo berankis kausis? — nusišaipė Skurdupas, taip timptel- 
damas diržą, kad kone prisilietė prie Skaurės kūno. Tas nevalingai nurijo 
seiles, bet į ilgus aiškinimus nesileido: 

— Gal jis, o gal ir ne, — nukirto jis, stumtelėjo šonan pusbrolį ir nuė- 
jo prie aptvaro, linksėdamas svečiams ir kartodamas, kad tuoj, palaukit, 
tuoj atves mano kitą kovotoją ir pabaigsime varžytines. Pusbrolis, šaipy- 
damasis, pradžioj nusekė iš paskos, vėliau pasuko į tą aptvaro kampą, kur 
stovėjo Lokys. 

Skaurė patraukė prie kito kampo, kur buvo susibūrę jo žmonės. Priėjęs 
įsikibo į virvę, kad apramintų ūmai užplūdusį drebulį, ir ėmė dairyti, kur 
prašapo Bunys. Liepsiu nuplakti, neapsikentęs nusprendė, kur tas gaišena 
prapuolė? Vitingas jau norėjo ką nors pasiųsti ieškoti nelemto ūkvedžio, 
kai pagaliau pastebėjo, kaip svečiai skiriasi, praleisdami Bunį ir paskui jį 
žengiantį karį, kurio galva kyšojo virš visų. Susirinkusieji kaip vienas suko- 
si į jį, skubėdami geriau pamatyti lyg kokį neregėtą stebuklą. 

Kai ūkvedys su žemaičiu galų gale ištrūko iš minios, Skaurė, išvydęs 


belaisvį visu ūgiu, net nepatikėjo, jog čia tas pats gyvas lavonas, kurį jis 

norėjo palikti žvėrių džiaugsmui. Nebuvo jokios abejonės — žemaitis tikrai 
buvo aukštesnis už visus prūsus ir per pečius platesnis. Jis žengė jau pasi- 
ruošęs kovai: ginkluotas tik kalaviju ir skydu, ir nuogas iki pusės. 

Tas jo nuogas kūnas nevalingai traukte traukė visų žvilgsnius, ir vyrų, 
ir moterų. Ir jei moterys negalėjo atsistebėti jo raumenimis, tai vyrai — ir 
krūtinę, ir nugarą sėte nusėtais didesniais bei mažesniais randais. Paty- 
rę, daug ko matę vitingai ir kariai nesunkiai galėjo atpažinti, kur kurį 
randą paliko kalavijas, kur strėlė ar ietis. Vaizdas kėlė pagarbą, o kur dar 
raumenys, nors žemaičio veidas dar nebuvo visiškai atsigavęs, atrodė gan 
suvargęs ir išblyškęs. 

Skaurė, išvydęs Daubarą, ūmai suvokė, kas be Skurdupo dar jį kan- 
kino. Nelemtas žemaitis — nuo pat tos akimirkos, kai išvydo jį gulintį be 
žado. Kad ir kaip prastai jis atrodė, Skaurė iškart skausmingai suvokė, 
koks jis norėjo būti. Toks, kaip šis galingas karys. Kad ir be žado, kad ir, 
regis, stovintis ant mirties slenksčio, tačiau užteko vieno žvilgsnio, kad pa- 
justum jo jėgą ir pagarbą jam, ir - baimę pakliūti jam po ranka. Ir Skaurė 
norėjo jį palikti mirti, kad Daubaras jam skausmingai neprimintų, koks 
jis iš tikro yra ir kad tikrai toks niekada nebus. 

Niekada - bet ši galia dabar priklauso jam. Nors tiek galėjo pasiguosti. 

— Štai mano kovotojas, - šūktelėjo Skaurė per aikštę Skurdupui ir vi- 
duje nusiviepė, pamatęs nerimą šio veide. —- Lemiama kova, - vėl šūktelė- 
jo, bet jau atsisukęs į svečius ir viena akimi sekdamas, kaip žemaitis žengia 
į virvėmis atitvertą aikštelę, į kurią iš kitos pusės į jos vidurį sėlina Lokys. 
Jis irgi atrodė įspūdingai, ūgiu ir pečių platumu mažai nusileido Dauba- 
rui, užtat randų jo kūne buvo daug mažiau. 

Likus porai žingsnių iki aptvaro vidurio, kovotojai sustojo ir ėmė vie- 
nas kitą įdėmiai nužiūrinėti. Skaurei davus ženklą, vienas iš jo karių papū- 
tė medžioklės ragą, duodamas ženklą pradėti kovą. Bet kovotojai nepuolė 
strimgalviais grumtis, jie vis dar apžiūrinėjo vienas kitą, paskui ėmė iš lėto 
sukti ratus, ieškodami silpnos priešininko vietos. 

Tiesa, šios paieškos neužsitęsė ir ūmai Skaurei užgniaužė kvapą. Mat 


po kelių minkštų, atsargių lyg lūšies žingsnių Lokys nusprendė, jog užteks, 

jau viską išsiaiškino, ką norėjo, ir puolė. Matėsi, kad jis skubėjo kuo grei- 
čiau užbaigti kovą, nes nors ankstesnės ir nebuvo jam pernelyg sunkios, 
bet vis vien atėmė kažkiek jėgų. O jo priešininkui tai buvo pirma kova, tad 
Lokys ilgai nesvarstęs nusprendė pasikliauti savo greičiu ir jėga. 

Jis puolė taip žaibiškai, kad žiūrovams vieną akimirką jau pasirodė, jog 
viskas aišku — Lokys vis kirto ir kirto, o žemaitis tik dangstėsi ir dangstėsi 
skydu, nerasdamas tinkamos progos net kalaviją kilstelti ir, žiūrint karių 
akimis, labai nevikriai traukėsi, kaskart rizikuodamas atsidurti po kirčiu ir 
taip nesėkmingai baigti kovą. 

O kas nutiko toliau, nespėjo suprasti net labiausiai patyrę kariai. Nie- 
kas neatkreipė dėmesio į tai, kad vis besitraukdamas Daubaras pagaliau 
atsistojo taip, kad saulė atsidūrė už jo nugaros, ir kryptelėjo į šoną, ją 
atidengdamas. Tą akimirką saulės apakintas Lokys trumpai stabtelėjo, ins- 
tinktyviai kilstelėjo aukštyn ranką su kalaviju, o jau kitą akimirką viskas 
buvo baigta. Žiūrovai visi kaip vienas aiktelėjo, išvydę, kaip į orą išlekia 
Lokio kalavijas, o įkandin - ir skydas, kuriuo jis pamėgino prisidengti 
puldamas prie ant žolės nukritusio kalavijo. 

Aiktelėjo ir apmirė pamatę, kad vėl, regis, tik mirktelėjo, o Lokys jau 
guli, išsitiesęs visu ūgiu, o Daubaras stovi, uždėjęs koją ant jo krūtinės, 
kad nespurdėtų, ir prikišęs prie gerklės kalaviją. 

Daubaras kurį laiką taip ir rymojo, laukdamas, kol jo priešininkas vi- 
siškai nurims, pripažindamas savo pralaimėjimą. O kai pagaliau sulaukė, 
tada nukėlė koją ir žengė į šoną, palydimas žiūrovų sveikinimo šūksnių. 
Pamatęs, kad kova baigta, Skaurė puolė į aikštelę iškėlęs rankas ir priim- 
damas sveikinimo šūksnius. Vėl jo viršus! 

Vėl - ir jis galėjo smagintis stebėdamas Skurdupo pastangas nuduoti, 
jog nieko tokio nenutiko. Kai visi svečiai, Skaurei paraginus, iš pievos vėl 
užkopė į kalvą ir grįžo į menę, Skurdupas lyg niekur nieko su visais kilno- 
jo taurę su midumi, šūkavo visa gerkle, juokavo ir dainavo, bet Skaurė ir 
jautė, ir puikiai matė, kad apsimestinai. Tačiau kai besileidžiant sutemoms 
svečiai pradėjo skirstytis, Skurdupas ir atsisveikindamas nepraleido progos 


smigtelti į skaudžiausią vietą: 

— Ačiū už svetingumą. Lauksiu tavęs žiemą pas save. Ir dar - kai tavo 
kovotojas iškeliaus namo, pasakyk, kad perduotų nuo manęs linkėjimus 
savo motinai, šaunų karį užaugino. 

Skurdupas žiemą ruošdavo savo didžiausią puotą, o iki to laiko Skaurė 
nesitikėjo rasti tokį kovotoją, kuris galėtų nors iš tolo prilygti Lokiui. To- 
kie kaip grybai miške nedygsta... 

— Kad jį Perkūnas trenktų, - grįžęs į menę, kur tarnai tvarkė stalus, 
Skaurė rėžė kalaviju per vieną jų, nušluodamas ant grindų visus indus. Ir 
ūkvedžiui nereikėjo klausti, ką tokį. 

Taip nelabai kaip baigėsi tokia šauni puota. 


"1 


Kad jį Perkūnas trenktų —- mintis įstrigo Skaurės galvoje. 

Būna juk taip. 

O būna, kad vitingas lipa ant pilies sienos, užsižiopso, paslysta, nu- 
krinta ir taip sėkmingai, kad nusisuka sprandą. 

O dar pasitaiko, kad ir Perkūnas nutrenkia kokį vitingą. 

Kodėl jis negalėtų nepagailėti vienos strėlės Skurdupui? — kad ir kiek 
tolo puota, bet Skaurė nuolat bet kokią šneką su ūkvedžiu baigdavo tokiu 
ar panašiu klausimu. 

— Patikimiausia būtų, kad kas nors jam strėlę į nugarą paleistų, 
būtų... — vis padūsaudavo Skaurė, bet Buniui nereikėjo šeimininko atkalbi- 
nėti nuo tokio noro. Tas ir pats suprato, kad tokiu atveju pirmiausia įtarimas 
ant jo kris ir tokios negarbės — kaip bailys, iš pasalų, į nugarą — niekaip ne- 
nusiplausi. Tokį šūvį galima atleisti, jei tik jis būtų paleistas kautynėse. 

Panašių dalykų pasitaikydavo. Ar maža dėl ko susipykdavo kaimynai ar 
netgi artimiausi giminės. Panašias istorijas galėjai dienų dienas pasakoti ir 
vis vien kas nors liktų nepaminėtas. Tačiau buvo vienas „bet“ — toks mū- 
šis galėjo Skaurei liūdnai baigtis, nes jo kariauna negalėjo savo gausumu 
lygintis su Skurdupo. Kur viena pilis ir penki kaimai, o kur dvi pilys ir 
devyni kaimai... 

— Man atrodo, kad Daubaras galėtų patarti, kaip įveikti Skurdupą. Aš 
su juo ne kartą kalbėjausi, jis daugybėje mūšių buvo, turi didelę patirtį 

ir, kai pasakojo, tai ne vieną panašų nutikimą minėjo, - sykį, pavargęs 
stypsoti prieš stalą ant vienos kojos ir klausytis šeimininko bėdavojimų, 
prasižiojo Bunys. | 

— Sakai? — Skaurė, vis dar vienos rankos pirštais barbendamas į krėslo 
atramą, kita įniko gremžti smakrą, atrodė, dar kiek, ir nuplėš odą. - Žinai, 
jeigu jis sugalvos kaip atsikratyti Skurdupo, tai tu jam pasakyk, kad aš 
tada, jeigu viskas pavyks, jį be išpirkos paleisiu. 

Ukvedys be žodžių linktelėjo ir, pasinaudojęs proga, kad Skaurė trum- 
pam nutilo, matyt, užsisvajojęs, kad gal tikrai pavyks šios rakšties atsikratyti, 
prabilo apie visai kitus dalykus, derlių ir panašius. Skaurė eilinį sykį vėl ėmė 
be galo nuobodžiauti, tačiau neturėjo kur dingti. Barbeno pirštais, čiaupė 
lūpas ir nužiūrinėjo Bunį: galėjai pagalvoti, kad tas neišgirdo, ką vitingas jam 
sakė. Tačiau Skaurė žinojo, jog viską kuo puikiausiai girdėjo ir įsidėmėjo. 

Ir neapsiriko: po poros dienų, kaip paprastai vakare išdėstęs, kas per 
dieną nuveikta, Bunys tarė: 

— Vitingas Daubaras sakė, kad žino, kaip tau padėti. Ir kad tai visai 
paprastas dalykas. 

— Tai ko tu lauki? Šauk jį, — Skaurei vos akys ant kaktos neiššoko ir 
jis nekantriai trinktelėjo delnu į ranktūrį. Ukvedys pagarbiai nusilenkė, 
prisiartinęs prie durų šūktelėjo tarną ir pasiuntė jį atvesti Daubarą. 

Vitingui įskaudo pirštų galai bestuksenant į atlošą ir belaukiant, kol 
pasirodė žemaitis. 

Daubaras ramiai įžengė į menę, nė kiek nesijaudindamas prisiartino 
prie Skaurės ir, nelaukdamas leidimo, klestelėjo ant suolo kitoje stalo pu- 
sėje. Vitingas kiek plykstelėjo, jo ranka sustingo pusiaukelėje, bet tuoj su- 
sitvardė: dalykas per daug svarbus, kad dėl tokių niekų pradėtų pyktis. 
Matėsi, kad nevertėjo žemaičio tuščiai užkabinėti. Be to, Skaurei labiau- 
siai rūpėjo, ką Daubaras pasakys. 

Vitingas iškart griebė jautį už ragų, bet nors Daubaras buvo pramokęs 
notangų šnekos, jiems susikalbėti turėjo padėti Bunys. Aišku, ir dėl to 
sugaišo nemažai laiko, kol Daubaras išdėstė savo sumanymą, nes kitąsyk 
tik po trečio ar net ketvirto ūkvedžio pakartojimo Skaurė suprasdavo jo 


mintį, o dar ir dėl to, kad vitingui ir pačiam šaudavo į galvą, kaip jam 

atrodydavo, geros mintys, bet daugelį jų Daubaras atmetė, vėlgi padedant 
Buniui. Bet vargas atsipirko — Skaurei patiko Daubaro pasiūlymas. 

Nuo tos dienos pilyje prasidėjo keisti dalykai, apie kuriuos, be Skaurės, 
Daubaro ir Bunio, niekas nežinojo. Geriausi pilies ir iš kaimo pakviesti 
meistrai nei iš šio, ne iš to pradėjo kalti tvirtą, raitelio aukščio aptvarą iš 
stiprių rąstų, žiūrėdami, kad pro jų tarpus nepralįstų žmogus. Aptvarą jie 
pusračiu statė prieš vartus, o kai pabaigė, tai iš dalies aptvaro padarė varte- 
lius, kad prireikus būtų galima patekti į pilį ar iš jos išeiti. Žiūrint iš pakal- 
nės, kai pilies vartai būdavo atviri, aptvaro nesimatė, o jeigu šuoliuodavai 
į kalną, tai pamatęs jų nespėdavai dorai suprasti, kas tai, kai atsiremdavai 
į aptvarą ir turėdavai skubiai raminti pasibaidžiusį žirgą. Tai buvo keistas 
įrenginys, ir visi pilyje kuždėjosi, kokią čia nesąmonę sugalvojo vitingas, 
gal ko užvalgė ar saulėje perkaito. 

Susirūpino ir Dangė. Bet Skaurė lyg negirdėjo žmonos klausimų, ką 
jis čia sumanė. 

— Ne tavo reikalas, - atsikirto ir kartą, ir antrą, ir trečią paklaustas ir 
eidavo sau apie kažką su artimiausiais kariais šnibždėtis. Ukvedys, Dan- 
gės prispaustas, iki žemės lankstėsi, atsiprašinėdamas, kad negali atsakyti, 
girdi, šeimininkas mirtimi grasindamas uždraudė prasitarti. Dovanokit, 
miela ponia, niekaip negaliu, tikrai. 

Paskui netikėtai po vienos nakties kieme lyg iš dangaus atsirado sveti- 
mų galvijų banda. Pilies tvartai jau buvo pilni, nes Skaurė išvakarėse buvo 
liepęs į juos suginti pilies gyvulius, nors iki pirmųjų šalčių dar buvo tolo- 
ka. Todėl šie, suvaryti į kiemo kampą, godžiai rupšnojo žolę arba neramiai 
maurojo, trikdydami gyventojus. Niekam nerūpėjo juos pervaryti kitur. 
Atrodė, kad vitingas ruošėsi karui. 

Vėl pamėginusi išklausti, šįkart — iš kur atsirado tie gyvuliai, ir vėl nie- 
ko nelaimėjusi, Dangė sugudravo — pasiuntė aiškintis tarnaites. Šios, pa- 
sitelkusios pagalbon visas moteriškas viliones, iššniukštinėjo, kad Skaurės 
kariai nuvarė iš Paupio pievų Skurdupo kaimiečių galvijus. 

Paupio pievos buvo įsisenėjusi giminaičių piktžaizdė. Skaurė seniai rie- 
josi dėl jų su Skurdupu, pusbroliai šį ginčą paveldėjo iš savo tėvų: ir vienas, 
ir kitas tvirtino, jog jos - jo. Tiktai Skaurė, atmindamas savo kariaunos 

dydį, turėjo tenkintis vien žodžiais, o Skurdupas dantis kaišiojo ir leido 
savo kaimiečiams jose ganyti gyvulius —- mat Paupio pievos toli apylinkėse 
garsėjo savo žole. Kiekvieną pavasarį jas užliedavo upė ir kai vanduo atsi- 
traukdavo, pakildavo tokia blizganti žolė, lyg gerai atšerto žirgo kailis. 

Gyvulių nuvarymas reiškė karą dėl Paupio pievų. Nereaguoti į tokį 
akiplėšiškumą Skurdupas tikrai negalėjo. Juk tai neregėtas vitingo pažemi- 
nimas! Supratusi, kuo tai gali atsirūgti, Dangė puolė pas Skaurę, bet tas 
vėl nė iš tolo nesileido į šnekas — ne tavo reikalas, moteriške, nelįsk, žiūrėk 
virtuvės ir kitų savo reikalų! 

Ber, aišku, žmona taip paprastai nepasidavė. Sutuoktiniai taip eilinį 
sykį susiėmė, kad visa pilis skambėjo. Tačiau šiuokart Skaurė kaip reta 
kietai laikėsi, nepasidavė: 

— Sakau tau — ne tavo reikalas! — net įraudęs šaukė ir mojo, o pirštai 
savaime gniaužėsi, lyg ieškodami kalavijo rankenos. 

Skaurė laikėsi, laikėsi, bet žmona irgi nepasidavė — savo lenkė. Vitingas 
puikiai suprato, kad dar kiek — ir vėl bus jos viršus. Liko viena išeitis, ir 
jis neiškentęs išpuolė į kiemą, šoko ant žirgo, žiūrėkit man čia! - šūktelėjo 
padidintai sargybai bokštuose ir su keliais kariais iššuoliavo savo keliais. 

Skaurė negailestingai varė žirgą, nuolat spjaudydamas į riaumojimui 
išžiotą burną patekusias dulkes. Ne, ta boba jį vienąsyk pribaigs! Arba jis 
jai ką nors padarys! Visai moteriškė pradeda užsimiršti, kas yra kas. Juk 
viskas ėjo kaip ir buvo sumanyta, tiksliau — Daubaro sudėliota, o tos įky- 
rios moteriškės nosies kaišymas, kur jos niekas neprašo, vedė iš kantrybės. 
Maža to — galėjo ir sugadinti, juk tie moteriški liežuviai: čia karktels, o 
aidas iki mozūrų nusiris. Ne, trauktis nebebuvo kaip! 

Ir kaip gali - gyvulių nuvarymas praėjo sklandžiai. Juos saugoję trys 
jauni piemenys dėjo į kojas pamatę dvi dešimtis nuo galvos iki kojų gink- 
luotus grėsmingus raitelius. Tiems tik beliko suvaryti bandą į krūvą ir 
nuginti į pilį, ir nuo to laiko keli žvalgai be paliovos stebėjo abi Skurdupo 
pilis, nes tiksliai nežinojo, kurioje jis dabar buvo. 

Stebėjo, laikydami po ranka pabalnotus žirgus, kad jeigu kas - šoktų 
ant jų ir galvotrūkčiais lėktų pranešti vitingui, ką Skurdupas sumanė, grei- 
čiausiai — kad jau veda savo kariauną. Tačiau Skaurė, kitaip nei Daubaras, 
manė, jog dar turi porą dienų atsargai, kol pusbrolis surinks visus savo 

karius ir prieš jį išsiruoš, tad palikęs pilį ilgai nesvarstė, kur ieškoti ramy- 
bės. Buvo viena tokiais atvejais patikima vietelė - medžioklės namelis, kur 

Tačiau kad ir kaip Skaurė buvo įsitikinęs, jog gerai pažįsta savo pus- 
brolį, šįkart apsiriko, spėdamas jo reakciją. Rodos, tik, nušuoliavęs gerą 
kelio gabalą, užsidarė medžioklės namelyje, džiūgaudamas dėl laukiančios 
ramybės, o duris jau drebino nekantrūs smūgiai. 

— Vitinge, vitinge, žvalgai... žvalgai atjojo! — pasigirdo lauke sunerimę 
balsai, ir Skaurė kaip pametėtas išpuolė pro duris, pakeliui juosdamasis 
diržą su kalaviju ir jau nujausdamas, ką išgirs. 

— Ant žirgų! — šūktelėjo jis, pirmas lėkdamas prie savo žirgo, ir dviejų 
suprakaitavusių, apdulkėjusių žvalgų klausėsi jau balne, varydamas žirgą, 
kiek tas įkabino, į pilį. Tie vos spėjo paskui jį ir turėjo šūkčioti, kad jis 
juos išgirstų. 

Pasirodo, Skurdupas negaišo laiko rinkdamas į vieną vietą visus savo 
karius. Jis pasiėmė visus, kiek tik buvo pilyje, kur jį užtiko žinia apie nu- 
varytą bandą, iš viso — apie keturias dešimtis, ir išlėkė, kiek tik žirgai neša, 
taikydamas spėti iki vakaro, kol dar neužverti Skaurės pilies vartai, matyt, 
tikėdamasis užklupti jos žmones nepasiruošusius. 

Skurdupas su savo kariais išties greitai lėkė — vos Skaurė ir keletas jį 
lydėjusių vyrų spėjo įpulti į pilį, o jo šauksmą išgirdę meistrai — sutvarkyti 
aptvarą, kai iš miško išniro pusbrolio kariauna. Ji, nei akimirkai nestab- 
telėjusi, kaip išniro, paskendusi dulkių debesyje, taip ir nušuoliavo tiesiai 
į pilį. Pilies sargyba, kaip buvo iš anksto surepetuota, suvaidino, kad per 
vėlai pastebėjo pavojų: vieni Skaurės kariai lyg skruzdės ėmė zuiti po sieną, 
vaizduodami pasimetusius, o kiti sukosi aplink vartus, atseit iš paskutinių 
jų skubėjo juos užverti, jau supratę, jog tilto tai tikrai niekaip nebepakels, 
o artėjantys raiteliai džiugiai klykavo, matydami, kad tie nespės, ir suko 
virš galvų kalavijus. 

Skurdupo vyrai lyg strėlės įlėkė į kiemą, bet iškart atsimušė į aptvarą. 
Nespėję atsikvošėti ir pasimetę raiteliai suko žirgus į šoną, iš po jų kanopų 
į šonus žiro gausiai aptvarą nukloję šiaudai, jie trankėsi vieni į kitus, porą 
žirgų net suklupo ir jų raiteliai nusirito žemyn, bet tuoj pašokę, mėgino 
užsiropšti atgal į balnus, tačiau vis nesėkmingai. Bet ne tik dėl to, kad kiti 

raiteliai kliudė, bet ir dėl to, kad visi dairėsi į savo vadą, laukdami nesu- 
laukdami jo įsakymo. 

Ir nesulaukė - Skurdupui nespėjus susigaudyti, kad vyksta, ore viena 
po kitos švilptelėjo trys Skaurės paleistos strėlės, ir Skurdupas kaip maišas 
išvirto iš balno. 

Iškart po pirmųjų strėlių pasipylė ir kitos, bet šįkart — degančios, ir su- 
smigo į žemę tarp žirgų. Ugnis kaip mat pasigavo sausus šiaudus ir godžiai 
spragsėdama ėmė žaibiškai plisti, raitydamasi apie žirgų kojas ir gąsdinda- 
ma juos. Žirgai stojo piestu, virto vieni ant kitų ir raiteliai bandė iš pas- 
kutiniųjų laikytis balnuose, neįstengdami nieko daugiau padaryti. Kariai 
turėjo tik vieną išeitį — lėkti atgal pro vartus ir po vieną ar po kelis, trukdy- 
dami vieni kitiems, ėmė nerti pro juos. Greitai ugnies apimtame aptvare 
teliko tik bejausmis Skurdupo kūnas, aplink kurį jau sukosi liepsnos. 

Bokšto aikštelėje įsitaisęs Skaurė luktelėjo, kol paskutiniai pusbrolio 
kariai pasiekė šlaito vidurį, tada mostelėjo meistrams ir tie žaibiškai išardė 
aptvarą, subėgę tarnai puolė vandeniu gesinti liepsną ir daužyti ją iš anksto 
parūpintomis šakomis. Tuo metu kariai užstūmė vartus, du iš jų žaibiškai 
ištempė Skurdupo lavoną ir numušė nuo jo rūbų liepsną, o tada jau visi 
metėsi pribaigti ugnį — juokauti nederėjo, maža ką ji galėjo iškrėsti po ke- 
lių saulėtų dienų, tai kas, kad Daubaro paliepimu kartą per dieną kariai ir 
vergai laistydavo visus medinius pastatus, o ypač jų stogus. 

Karas baigėsi. Virš pilies dar raitėsi užgesinto gaisro dūmai, o prie vartų 
jau stovėjo keturi beginkliai Skurdupo kariai ir prašė grąžinti šeimininko 
kūną. Skaurė nesispyriojo — atidavė, o pats liepė šeimai ruoštis kelionei į 
laidotuves ir nuėjo į arklidę pasižiūrėti savo lenktyninio žirgo. Pasišaukęs 
arklininką, liepė šerti jį tik rinktinėmis avižomis ir ruošti lenktynėms, kur 
turėjo būti dalijamas velionio palikimas, iš anksto skaičiuodamas laimikį. 

Ir neapsiriko - kaip ir per puotą Kludupyje (išskyrus apmaudų apsi- 
žioplinimą), taip ir per palikimo dalijimo lenktynes niekas negalėjo pri- 
lygti Skaurės žirgui. Vitingas tiek prisirinko Skurdupo palikimo, kad be 
širdies skausmo su puse jo išsiskyrė — atidavė Skurdupo našlei mainais į 
vieną iš pusbrolio pilių bei keturis kaimus. 

Namo Skaurė leidosi būdamas dviejų pilių ir dešimties kaimų šeimi- 
ninkas. 

TV skyrius 


VUNDENAVA 


— Bepročiai, ką jūs darote?! — plėšė gerklę Daubaras. stengdamasis suval- 
dyti po juo nerimstantį Juodį, kuris vis stengėsi išvengti aplinkui nuo žir- 
gų šokančių ir juos į būrį varančių karių. 

— Ei, Skaure, ką jūs darote?! — nerimo rikis, pamatęs, kad ir Skaurė jau 
stovi ant žemės ir tiesia žirgo pavadžius vienam iš savo vyrų. 

— Kaip tai ką, eisime kautis! - linksmai atsiliepė vitingas, traukdamas iš 
makščių kalaviją ir keldamas jį aukštyn. — Kludupio žmonės, pas mane! 

— Pas Skaurę! — iš įvairių pusių pasigirdo balsai, ir pro karių minią prie 
vitingo ėmė irtis jo kariai bei burtis aplinkui. 

Savo karius šaukė ir kiti vitingai, ir miško laukymę užplūdę vyrai dali- 
josi į keliasdešimt grupelių, o šios iš lėto būrėsi į tris dideles dalis. 

Daubaras, vis dar sėdėdamas balne dairėsi, kas dėjosi aplinkui, ir staiga 
susigriebė likęs vienintelis raitelis. 

— Na, lipk, ko lauki? - pamojo jam Skaurė, išrikiavęs gretomis po ke- 
turis savo tuziną vyrų. - Mums laikas prisidėti prie kitų. 

Rikis, sumojęs, jog šūkauk nešūkavęs, vis vien nieko nepakeisi, nušoko 
nuo žirgo ir numetė pavadžius vienam iš Skaurės karių, kuris tuojau pat 
nuvedė Juodį prie kitų tolimajame laukymės pakraštyje suvarytų žirgų ir 
dar su keliolika kitų karių liko juos saugoti. 

— Kas čia vyksta? — ir ant žemės atsidūręs vis nerimo Daubaras, bet 
nebe taip triukšmingai, kaip pirma. Šnekėjo tyliai, kone prisikišęs prie 
Skaurės. 

— Argi neaišku? Pulsime! - atrėžė Skaurė ir nesileido į kalbas - nusku- 
bėjo prie vitingų būrelio. Daubarui neliko nieko kito, tik nusekti iš pas- 
kos, nors dar ir mėgino jį sulaikyti: 

— Palauk, jūs ruošiatės pulti pėsti? Pėsti — pilį?! 

— Mes visada puolame pėsti, - atkirto Skaurė ir Daubaras jau nebespė- 
jo praverti burnos - jie pasiekė vitingų būrelį. 

Čia buvo susirinkę vyriausi trijų genčių — varmių, bartų ir notan- 
gų — vitingai. Ir visi jie klausėsi varmių vitingo Pomandės. 

— Mano vyrai, kuriuos buvau palikęs stebėti Vundenavos pilį, sako, 
kad kryžiuočiai dabar kažką dirba prie priešpilio įtvirtinimų, o pilies vartai 
atviri. Mums tereikia kaip reikiant smogti, ir Vundenava - mūsų. 

Pomandė šnekėjo užtikrintu balsu. Jis buvo kokių keturiasdešimties, 
anot varmių pasakojimų, priklausė vienai stipriausių jų šeimų, kuri nu- 
sileido nebent tik Gobotinams, ir aiškiai dėstė savo mintis. Daubarui jis 
patiko nuo pat to pirmo karto, kai pamatė vieno iš vyriausiųjų notangų 
vitingo Manto pilyje. 

Ruduo jau trypė ant slenksčio. Išjojęs pramankštinti žirgą ir nulė- 
kęs iki miško, Daubaras jau dažnai regėdavo aukštoje, palūžusioje žolėje 
įstrigusius geltonus lapus. Po pievas maklinėdavo besiruošiantys išskristi 
gandrai. Pažvelgus į juos, rikį užplūsdavo ilgesys. Dirstelėjęs į jį lydinčio 
Jotkaus veidą galėjai lengvai atspėti, kad ir tas panašiai jautėsi, ir Dauba- 
ras eilinį kartą nuspręsdavo, kad reikia pasišnekėti su Skaure: jiems jau 
laikas namo. Į Ventę. Juk jie abu jau buvo laisvi - po Skurdupo žūties 
Skaurė čia pat, prie pusbrolio lavono, džiūgaudamas išrėžė, kad jam ne- 
bereikia jokios išpirkos, Daubaras — laisvas, bet tuojau pat pasiūlė pavie- 
šėti Kludupyje, ir, Jotkaus liūdesiui, Daubaras kažkodėl sutiko, nors jie 
tiek šnekėdavosi, kaip pasiilgo Ventės ir, jeigu tik galėtų, tai šuoliuotų 
dieną naktį. 

Bet sugrįždavo į pilį, ir tas ryžtas kažkur išgaruodavo. Iki kito karto. 
Kito — ir kai vėl kitą kartą peržengė menės, kurioje, kaip sakė vergas, buvo 
Skaurė, slenkstį, regis, jau tikrai būtų išrėžęs: iškeliauju. 

Tačiau vitingas neleido jam išsižioti: 

— Mane šaukia Mantas, - šeimininkas iš tolo šūktelėjo, vos pamatęs 
Daubarą. — Jis renka visus notangų vitingus. Josi kartu? 

— O ko man ten? - nusistebėjo Daubaras. 

— Ten bus kažkas svarbaus. Žygūnas sakė, kad atjoja ir varmių bei bartų 
vitingai. 

Žygūnas? — Daubaras atsiminė pakeliui į menę sutikęs nepažįstamą 
karį, matyt, tai ir buvo žygūnas. Atsiminė ir - pamiršo. Jį apėmė smalsu- 
mas, ko renkasi tokia daugybė vitingų ir net trijų genčių. 

— O ko jie arjoja? — paklausė. 

— Ko? - perklausė Skaurė, barbendamas pirštais į ranktūrį ir negailes- 
tingai maigydamas smakrą. — Maryt, dėl Vundenavos. 

Vundenava - Daubaras buvo iš Bunio girdėjęs apie šią pilį. Rikis, kol 
sveiko, klaikiai nuobodžiaudavo dienų dienas vartydamasis lovoje, nes 
kiek galima su Jotkumi apie Ventę liežuviais malti. Nuo to tik dar labiau 
imdavo pjauti ilgesys. Tik vakarais prasiblaškydavo, kai po visų dienos 
darbų užsukdavo Bunys. Jis mokėjo sklandžiai pasakoti, o ir jam knietė- 
jo išsišnekėti su žemaičiais, nes po tiekos metų galėjo pasikalbėti gimtąja 
kalba. Tiesa, per tą laiką gerokai buvo ją primiršęs, ir, kaip Bunys mokė 
Daubarą su Jorkumi notangų šnekos, taip šie padėdavo jam prisiminti 
žemaitišką. 

Daubaras iš jo daug ką išgirdo apie Skomanto giminę, Skaurę ir jo 
šeimą, Notangą ir aplinkinių genčių žemes. Juk laiko turėdavo į valias. 

Daug šnekėdavosi ir apie kryžiuočius, kuriuos, norėdamas atsikratyti 
tarsi rakštis įstrigusių prūsų, atsikvietė mozūrų kunigaikštis Konradas ir 
davė lopinėlį savo žemės palei prūsų genčių sieną. Klausydamasis Bunio 
pasakojimų apie kryžiuočių žygius prieš prūsus, Daubaras galėjo tik ste- 
bėtis jų veiklumu, bet kartu jautė, lyg visa tai jau būtų girdėjęs, tik su kitų 
žemių vardais. Ir nereikėjo laužyti galvos kur. Taip godžiai, pradžiai užsi- 


kabinę už Rygos, tolyn į aplinkines žemes veržėsi ir kalavijuočiai. 

Čia ordinas pradėjo nuo prūsų žemių palei Vyslą. Persikėlę per upę, 
kryžiuočiai puolė statyti pilį po pilies - iš pradžių Torūnės, paskui Kulmo 
ir Marienverderio. Vėliau, padedant Konrado, Kujavijos, Krokuvos ir Sile- 
zijos kunigaikščių kariaunoms, užkariavo Pomezanijos prūsų žemę. 

Dar po keleto metų ordinas prisikasė iki jūros, užkariaudamas dar vie- 
nos prūsų genties žemę — Pagudę ir uostą Irūzą. Prūsų ir kitų žemių pirk- 
liai iš jo Vysla keliaudavo į lenkų žemes ir toliau arba per jūrą plaukdavo 
į vokiečių, žuvėdų, danų, rusų ir kitas žemes, kur tik vėjas nunešdavo jų 
laivus. 

Ordinas pervadino Trūzą Elbingu ir uostas jam buvo lyg aukso maišas. 
Dabar kryžiuočiai galėjo susisiekti su jais rėmusiomis vokiečių žemėmis 
jūra. Ankstesnis, vienintelis kelias sausuma buvo labai nepatogus, nes vie- 
ną dieną lenkų kunigaikščiai juos praleisdavo, o kitą galėjo užtverti visus 
kelius, kaip ordinui ne kartą buvo nutikę ir Šventojoje žemėje, ir vengrų 
karalystėje, kur jį buvo pasikvietęs vengrų karalius, bet paskui išgrūdo, 
nutaręs, kad ordinas jo karalystei kelia pavojų. 

Ordinas pavertė Elbingą savo atramos tašku. Į čia iš Vokietijos plau- 
kė laivai su riteriais ir knechtais, maisto atsargomis ir medžiagomis pi- 
lių statyboms, iš čia ordinas galėjo laivais pasiekti prūsų žemių gilumą. 
Iš Elbingo kryžiuočiai baigė užkariauti Pagudę. Tiesa, pagudėnams sykį 
buvo pavykę išgriauti Elbingo pilį, bet ordinas nedelsdamas ją atstatė, o 
iš Liubeko atsikėlę miestiečiai aplink pilį įkūrė miestą. Ir pagudėnai vieni 
neatsilaikė. 

Pagudėnams jau palūžus, ordiną jų žemėse mėgino pulti ir varmiai, ir 
bartai, ir notangai, bet nieko nepešė. Ordino mūrinės pilys tarsi įaugo į 
žemę. Maža to, baltaapsiausčiai vėl ėmė slinkti toliau, nusitaikę į varmių 
žemes Aistmarių pakrantėje. 

Per prūsų gentis nuėjo miglotas gandas, jog ordinas sutarė su Pamario 
kašubų kunigaikščiu Sventapolku ir Kujavijos kunigaikščiu Kazimieru, kad 
tie jam netrukdys. O kam netrukdys, paaiškėjo ordinui pradėjus pulti. 

Šiuokart jis nusitaikė į Vundenavą. Bunio žodžiais, pilis stovėjo ant 
Aistmarių kranto, ant stataus, aukšto iškyšulio. Užėmus ją, tiek varmiai, 
tiek kitos gentys būtų buvusios beveik atkirstos nuo jūros. 

Iš pradžių varmiams sekėsi. Prieš porą metų įnirtingame mūšyje jie 
sumušė iš Elbingo į Vundenavą atplaukusią kryžiuočių kariauną, retas 
kryžiuotis išsigelbėjo, tik tie, kurie buvo likę saugoti laivus. 

Tačiau varmių džiaugsmas truko neilgai. Po metų atplaukė didesnė 
kariauna. Tačiau jai pasisekė ne dėl dydžio. Bunys negalėjo tiksliai pasa- 
kyti, kaip tai nutiko, nes nei jis, nei kas kitas nežinojo visų smulkmenų, 
bet kryžiuočiams pasisekė papirkti Vundenavos vitingą Kodrūną. Jis naktį 
atvėrė pilies vartus ir kryžiuočiai lengvai ją užėmė; kaip pasakojo pora ste- 
buklingai išsigelbėjusių, prie Kodrūno neprisidėjusių karių, didžioji įgulos 
dalis buvo išpjauta mieganti. 

Kariai visa tai papasakojo atbėgę pas vieną iš vyriausiųjų Varmijos vi- 
tingų Pijopą. Šis, išklausęs, tiek įtūžo, kad jau nebejstengė blaiviai mąsty- 
ti. Nors jam prireikė keleto dienų, kad surinktų Varmijos vitingus su jų 
kariaunomis, bet ir jų neužteko jam ataušti ir atgauti šaltą protą. Pijopas 
kaip lėkė kariaunos priekyje, taip nesustodamas ir nuvedė karius šturmuo- 
ti pilį. 

Nuvedė labai nesėkmingai: vitingas lėkė pačiame karių priekyje ir vie- 
na pirmųjų kryžiuočių strėlių jį pakirto. Mirtinai. 

Taip pilies šturmas ir baigėsi. Pasimetę varmiai dar spėjo pasičiupti 
žuvusio vitingo kūną ir leidosi atgal. Palaidoję Pijopą, vitingai susiginči- 
jo, ką daryti toliau. Buvo siūlančių nusilenkti kryžiuočiams ir pripažinti 
jų valdžią tokiomis pat sąlygomis, kokias gavo pagudėnai. Jie neprisidėjo 
prie Gobotinų giminės suburtų vitingų, kurie ryžosi kautis toliau, nes nu- 
silenkti kryžiuočiams pirmiausia reiškė išduoti savo dievus. 

Gobotinai nebuvo tokie karštakošiai, kaip Pijopas. Jie nutarė, jog ne- 
verta aklai pulti pilį, tuo labiau, kad kryžiuočiai kaip išgalėdami skubi- 
nosi ją tvirtinti ir paversti akmenine. Jeigu negali išsyk išlaužti gyvatei 
dantų, galima sugriebti ją už galvos ir pasmaugti. Gobotinų įsakymu 
varmiai pastatė dvi nedideles pilis už Vundenavos pilį supusios pelkės, 
šalia ilgo tilto per ją, ir įkurdino jose stiprias įgulas. Pilaitės neleido kry- 
žiuočiams ne tik veržtis tolyn į varmių žemes, bet ir trukdė nusigauti bent 
iki artimiausių kaimų, kur įsiveržėliai būtų galėję prasimanyti taip jiems 


trūkstamo maisto. 


81 


Abiejų pilių įgulos kliudė pasiekti kryžiuočių Balga pavadintą Vunde- 
navą ir iš Elbingos atplaukiantiems laivams. Mat paprastai jų pasirodydavo 
vienas ar du, ir juos lydėję knechtai negalėdavo atsilaikyti prieš prūsus, tad 
laivų kapitonai nerizikuodavo ir prie kranto nepriplaukdavo - pasukdavo 
atgal į Elbingą su savo atgabentais kroviniais, kurie buvo taip reikalingi 
Balgos įgulai. 

Tačiau kartą ant Aistmarių vandens tarsi debesys iš dangaus nusilei- 
do. Iš Elbingo atplaukė tokia gausybė laivų, kad abiejų pilaičių įguloms 
teliko pasiųsti žygūnus šauktis pagalbos ir, užsidarius, ruoštis gynybai. 
Tiksliau — mirti, nes varmių kariai, stebėję iš bokštų, matė iš prie kranto 
priplaukusių laivų išlipant tokią daugybę riterių ir knechtų, kad nebuvo 
jokios vilties atsilaikyti. 

Tokios buvo paskutinės Skaurės pilį pasiekusios žinios apie varmių 
kovas su kryžiuočiais ir jas atnešė Manto žygūnas kartu su jo kvietimu 
notangams susirinkti pas jį. Jas Daubarui spėjo pakuždėti Bunys, atėjęs 
pašaukti jo pas Skaurę ir palydėjęs iki menės. 

UŪkvedys spėjo, kad Mantas vitingus greičiausia šaukia dėl Vundena- 
vos. Bet ne viską įspėjo — kai Daubaras, Skaurės pakviestas, prisidėjo prie 
jo ir atjojo į Manto pilį Beselėdę, čia rado ne tik notangų, bet ir daugybę 
varmių bei bartų vitingų. 

Tada Daubaras pirmąsyk ir išvydo Mantą. Rikis jau buvo nemažai gir- 
dėjęs apie jį, juk Mantas buvo stipriausios notangų Mantiminų giminės 
galva. Daubaras spėjo, jog Mantas buvo maždaug jo metų, tik kone visa 
galva žemesnis ir menkesnio sudėjimo, tačiau rikis iškart pajuto iš jo sklin- 
dančią jėgą, kuri veda paskui vadą karius. 

Manto Beselėdė buvo didžiausia pilis notangų žemėje, bet kai visi su- 
joję vitingai susigrūdo į menę, paaiškėjo, kad čia neįmanoma susikalbėti. 
Buvo taip tvanku, kad vyresni vitingai pasijuto blogai, o ir jaunesni ne- 
spėjo braukti gausaus prakaito ir žiopčiojo lyg į krantą išmestos žuvys. 
Visiems ne tik kad neužteko vietos atsisėsti, net ir stovėti grūstyje nebuvo 
lengva, o kad pamatytum, kas kalba, turėjai stiebtis ir dairytis kaklą ištie- 
sęs, gi norėjęs ką nors pasakyti vitingas grūsdavosi į menės vidurį, kur dar 
buvo kelios laisvos vietos pėdos. 

Taip kurį laiką pasikankinęs Mantas nutarė, jog gana, ir pasiūlė visiems 
leistis į pilies kiemą. Nors buvo apsiniaukę ir lengvai krapnojo, po kančių 
menėje vitingams buvo kaip tik. Tačiau čia jų šnekas galėjo išgirsti ir pilies 
žmonės, net ir vaikai, ir Mantas susiraukė, juos pastebėjęs. 

— Varykite vaikus vidun! — vitingas piktai riktelėjo palei duris susibū- 
rusioms moterims. - Ir pačios eikite! 

Moterys subruzdo vykdyti jo valią, jos gaudė vitingų minioje taikan- 
čius prapulti vaikus ir už rankų tempė juos vidun. Tačiau kad ir kaip jos 
stengėsi, vienam vaikui pasisekė išsisukti nuo kibių jų rankų. Daubaras 
pajuto, kaip kažkas lengvai prisiglaudė jam prie šono ir, žvilgtelėjęs že- 
myn, pamatė kokių dešimties metų berniuką. Jis maldaujančiomis giliai 
mėlynomis akimis žvelgė aukštyn į Daubarą, prispaudęs prie lūpų pirš- 
tą. Vaiko veidas rikiui pasirodė pažįstamas, ir jis sušnibždėjo, pasisukęs į 
Skaurę: 

— Kieno jis? 

Tačiau Skaurė nespėjo atsakyti. 

— Aš — Mantas, vitingo Manto sūnus, iš Mantiminų giminės, — išdi- 
džiai pareiškė jis. —- Prašau, neišduokite manęs. Aš turiu išgirsti, apie ką 
kalbės. 

Daubaras klausiamai žvilgtelėjo į Skaurę ir abu vyrai vienu metu gūž- 
telėjo pečiais. 

— Tegul būna, - sąmoksliškai šyptelėjo Skaurė ir pasisuko į Manto 
pusę, nes šeimininkas garsiai šūktelėjo, kad kalbės varmių vitingas Poma- 
dė. 

Tada Daubaras pirmąsyk ir pamatė Pomadę. Aukštokas, įkritusiomis 
akimis, šnekėdamas vis kapojo sulenkta dešine ranka prieš save, kiekvieną 
sakinį palydėdamas kirčiu. Ir dėstė, Daubaro galva, teisingus dalykus: kad 
Vundenava ne tik jiems, varmiams, bet ir bartams bei notangams peilis 
prie gerklės. Ir jeigu nieko nedarysime, tai nepajusime, kaip visiems jas 
perpjaus. Ir visiems bus galas, tad reikia visiems kartu veikti ir greitai, kol 
kryžiuočiai nespėjo apmūryti Vundenavos pilies akmenimis. Tada jau bus 
galas — tokios nesudeginsi, o kad paimtum — reikia patirties, o kas gali pa- 


sigirti, kad išmano, kaip šturmuoti akmeninę pilį, ir yra tai daręs? Reikia 

visiems joti ir netikėtai užklupti ten pilį stiprinančius kryžiuočius. Aišku, 
jų sargyba stovi ir saugo nuo išpuolių iš varmių pilaičių, bet trijų genčių 
kariaunų tokia nesustabdytų, ir ta palei pelkę pastatyta maža kryžiuočių 
pilaitė, sauganti Vundenavos prieigas, tokiai jėgai ne kliūtis. 

— Teisingai šneka, teisingai, — tarpusavyje dairėsi varmių vitingai, bet 
bartai ir notangai pirmiau žvelgė į savo vyresniuosius vitingus. 

Šiaip nuo amžių buvo įprasta, kad kiekviena prūsų gentis manydavo- 
si pati, na nebent nutikdavo kas nors jau labai grėsmingo, kaip būdavo, 
kai kelių lenkų kunigaikščių kariaunos nusitaikydavo ne į vienos, o į visų 
prūsų genčių žemes. Šįkart pagal grėsmę buvo kažkas panašu į tai. Tik 
jeigu lenkai ateidavo ir išeidavo, tai ordinas taikėsi įsikabinti į vieną žemės 
lopinėlį, paskui į kitą, ir nežinia, kur jis galvojo sustoti. Daubaras nutirpo, 
atsiminęs, kaip dar Ventėje girdėjo neaiškius gandus, jog Rygos ordinas 
susijungė „su kitu ordinu, atsiradusiu, kaip tada atrodė, be galo toli, už 
prūsų žemių. Nesunku buvo suprasti, jog tapę vienu abu ordinai sieks ir 
savo žemes sujungti, o kad tai padarytų, jiems, be kitų žemių, reikės per- 
eiti ir per Žemaitiją... 

— Reikia joti, — trumpai pratarė Mantas, ir notangų vitingai ėmė link- 
sėti: reikia, reikia. 

— Reikia, — pritarė ir bartų vyresnieji, ir dabar jau visi bartų vitingai 
ėmė linksėti: reikia, reikia, tikrai reikia. 

Ir reikalas buvo išspręstas. Po kelių dienų trys kariaunos susitiko Var- 
mijos pakraštyje ir, Pomadės vedamos, patraukė Vundenavos link. Po die- 
nos žygio jie įsirengė stovyklą ir pernakvojo, o kitą rytą patraukė toliau ir 
netrukus laukymėje raiteliai tapo pėstininkais. 

— Negalima taip! - Daubaras karštligiškai kvėpavo Skaurei kone į vei- 
dą, viena ausimi klausydamasis Pomadės aiškinimo: žvalgai pranešę, jog 
viskas yra taip, kaip jis ir manė — kryžiuočiai užsiėmę statybomis, vartai 
atviri, tik reikia lėkti, kiek tik kojos neša, ir nekreipti dėmesio į jų mažąją 
pilį, kad kryžiuočiai Vundenavoje kuo vėliau juos pastebėtų ir nespėtų, 
subėgę į pilį, uždaryti vartų. O jei ir uždarys, tai jie nesuspės visi sulipti ant 

sienų, pastatysime kopėčias, užlipsime, nublokšime nuo sienų tuos kelis 
kryžiuočius ir pilis - mūsų. 

— Bet ko taip lėkti, kaip akis išdegus? — niekaip negalėjo susivaldyti 
Daubaras. - Maža ką žvalgai sako, vadai visada turi pirmiau patys apsi- 
žvalgyti prieš nuspręsdami. Jeigu jau puolame pilį, tai reikia pasirinkti 
geriausius kelius kuo arčiau prie jos prieiti, išnaudoti visas priedangas. 
Pasakyk tu jiems, taip negalima, — rikis kumščiu baksnojo Skaurei į šoną. 

— Kokius dar kelius, — muistėsi Skaurė. - Yra tik vienas kelias į pilį, 
tiltas per pelkę, kitų nėra, čia ir yra pilies stiprumas. 

Daubaras nepasidavė: 

— Tai kas, tuo labiau turime pagalvoti, tada jau geriau raitiems lėkti, 
na pasakyk, pasakyk jiems, — ir pasiekė savo: Skaurė riktelėjo trijų genčių 
vitingams, kad gal nereikėtų taip skubėti. 

Pomadė plykstelėjo: 

— Jūs nepasitikite mano žvalgais?! — paskui puolė aiškinti, kad jis čia kie- 
kvieną kupstą ir medelį žino, ir jeigu jie gaiš, ir iš naujo žvalgysis, tai kry- 
žiuočiai gali juos pastebėti, o tada išsigąs, sulįs kaip tarakonai į pilį, užsidarys 
ir pasiruoš gintis, tada tikrai bus sunku juos išrūkyti - akmuo juk nedega. 

Pomadei pabaigus, pirmieji pritardami ėmė linksėti Varmijos vitingai, 
o paskui prisidėjo ir kitų dviejų žemių vadai. 

— Bet kodėl reikia pėstiems pulti, kokia čia nesąmonė?! — nerimo Dau- 
baras. — Jeigu dalį karių leistume su žirgais, tai jie galėtų įsiveržti į pilį pro 
vartus, o pėstininkai tuo metu nušluotų kryžiuočius Vundenavos priešpi- 
lyje ir atkirstų mažąją pilį. 

Rikis jau nebeįstengė tvardytis. Jis niekaip neįstengė perprasti, kodėl 
prūsai taip kvailai užsispyrė, juk tai ne koks nors vaikų žaidimas buvo — jie 
ketino šturmuoti kryžiuočių ginamą pilį. Daubaras net nepastebėjo, kaip 
įsikarščiavo, kad jį ne tik Skaurė nugirdo. 

Išgirdo ir Pomadė. Varmis staiga liovėsi aiškinęs aplink jį susibūru- 
siems trijų genčių vadams, prasibrovė pro juos, vėliau — pro vyresniuosius 
supusius kitus vitingus ir įsispendė prieš Daubarą. 

— Ko tu vis nepatenkintas, vitinge? — prisikišęs grėsmingai paklausė, 
bet Daubaras net nekrustelėjo. Pomadės mėginimas jį išgąsdinti rikį pa- 

veikė visai priešingai - Daubaras susitvardė ir ramiai išdėstė, ką jis manė 
apie varmio peršamą sumanymą. 

— Mantai, - Pomadė irzliai atsisuko į notangų vitingą, iš Daubaro šne- 
kos atpažinęs, jog jis ne prūsas. - Kas čia toks ir ko jis kišasi ne į savo 
reikalus? 

Daubaras jau žiojosi, bet, pagavęs Manto žvilgsnį, laiku susitvardė ir 
prikando liežuvį — čia ne Žemaitija, čia jis niekas. 

— Čia vitingas Daubaras iš Žemaitijos, — garsiai, kad visi girdėtų, ištarė 
Mantas. — Jis daug metų kaunasi su tokiais pat kryžiuočiais, kaip šitie, tik 
tie ant savo apsiaustų nešioja nupieštą kalaviją. 

— Ak žemaitis... — nusiviepė Pomadė ir Daubaro širdį dar labiau su- 
gniaužė bloga nuojauta. — Girdėjau, girdėjau... Tiek metų su tais krikš- 
čionimis tąsosi ir nieko negali padaryti, nes jiems trūksta drąsos. O mes 
jos turime užtektinai, ar ne, vitingai?! - Pomadė šūktelėjo, atsisukęs į vi- 
tingus ir, lydimas pritarimo šūksnių, nusiyrė pro juos. 

— Neskubėk, — Mantas uždėjo ranką ant krūtinės plykstelėjusiam ir iš 
paskos pasinešusiam Daubarui. - Mes kaunamės pėsti, taip įpratę. O jei- 
gu tu nenori, tai gali pasilikti. 

— Aš ne bailys, — vis dar kunkuliavo Daubaras, ir Mantas palingavo: 

— Aš to ir nesakau, ir taip nemanau. Aš tik sakau, kad mes kaunamės 
pėsti, kaip ir mūsų protėviai. 

— Mes anksčiau irgi kaudavomės pėsti. Bet su kryžiuočiais taip negalima, 
bent jau vien pėstiems. Jų jėga — geležimi apsikaustę riteriai ir raiteliai. Jie 
smogia kaip geležinis kumštis. Pėsti niekaip neatsilaikysime, reikia raitelių. 

— Mes kaunamės pėsti, — jau trečią kartą, kantriai, lyg vaikui aiškin- 
damas, pakartojo Mantas. - Be to, mes nesiruošiame kautis lauke. Mes 
pulsime pilį. 

Daubaras jau buvo beišsižiojantis, jog tai nieko nereiškia, kad ir pilį 
puolant reikia raitelių, kurie saugotų pėstininkus nuo kryžiuočių išpuolio 
iš Vundenavos ir iš mažosios pilies, nes jie paprastai tokiais atvejais meta 
į ataką raitelius. 

Buvo, bet prikando liežuvį, nes, atgavęs jam būdingą šaltakraujišku- 
mą, sumojo, jog, tik tuščiai aušintų burną. Daubaras dirstelėjo į Skaurę 

ir abu vyrai, nesitarę, vienu metu gūžtelėjo pečiais ir įsiliejo į prasidėjusį 
judėjimą. 

Varmijos, Bartos ir Notangos vitingai rikiavo savo kariaunas Vunde- 
navos puolimui. 

Paskutinės rytmečio maldos giesmės garsai jau seniai buvo pakilę ir 
ištirpę dangaus melsvynėje virš Balgos pilies kiemo, o palei koplytėlę keli 
pusnuogiai ordino broliai dar tebeplakė save, pusbalsiu kartodami maldas. 
Jų kankynę kartkartėmis persižegnodami pagarbiai ir išgąstingai stebėjo 
būrelis didžiūnų. Iš jų savo šarvų puošnumu išsiskyrė aukštas, įkūnus, 
maždaug trisdešimtmetis riteris — Braunšveigo hercogas Otonas. 

Paprastai Otonas pirmas persižegnodavo, o tada jo pavyzdžiu skubė- 
davo pasekti vasalai, vis dar neatsistebėdami karštu savo siuzereno pamal- 
dumu ir pasiryžimu duoti metams maldininko įžadus, kad galėtų nešti 
Dievo žodį į pagonių žemes. Išgirdę tokią žinią ir tai, kad turės lydėti savo 
siuzereną, vasalai iš pradžių guodėsi bent tuo, kad hercogas neužsimo- 
jo į leistis Šventąją žemę. Pagonims joje išnaikinus visas krikščioniškas, 
kryžiaus žygių metu įkurtas karalystes, po Europą vis klaidžiojo gandai, 
kad reiktų suruošti naują kryžiaus žygį ir vėl atsiimti iš pagonių Kristaus 
karstą. 

Ne, girdint tokias šnekas Prūsija atrodė mažiau pavojinga ir, palyginti 
su Jeruzale, visai šalia. Be to, Šventąją žemę saugiai pasiekti galėjai jūra, o 
jeigu prarastum laivus, kelio atgal, gali sakyti, kaip ir nebeliktų. Keliaujant 
namo sausuma, būtų tekę veržtis per pagonių ir priešiškai nusiteikusių at- 
simetėlių pravoslavų žemes. Jau verčiau iškart ant kalavijo kristi, nei ban- 
dyti Dievo malonę ir leistis į tokį kelią. 

Ne, jau geriau Prūsijon. Ėjo žinia, kad palei Baltiją geriau sekėsi skleisti 
Dievo žodį nei tolimoje Šventojoje žemėje. Daug didžiūnų šlovingai grįžo 
iš savo maldininkiškų kelionių, o paskui pasakodavo apie mūšius su pago- 
nimis prie šlovingojo vyskupo Albrechto įkurto Rygos miesto, už kuriuos 
jiems jau paruoštos vietos rojuje. Tiesa, buvo ir negrįžusiųjų, ypač po kry- 
žiaus žygio prieš ketverius metus. Tuokart daugybė įvairių žemių kilmingų 

vyrų padėjo galvas kažkur pagonių žemių gilumoje ir po to Vokietijos ir 
kitų krikščioniškų žemių bažnyčiose graudžiai skambėjo varpai. Klaikų 
smūgį patyrė ir Kristaus riterių ordinas, jį išgelbėjo tik mūrinės Rygos ir 
kitų tvirtovių sienos. 

Bet paskui Dievo malonė vėl grįžo pas nešusius jo žodį. Ypač kai jis 
pasiuntė jį nešti Marijos teutonų namų ligoninės ordino brolius. Vado- 
vaujami ištikimo Kristaus tarno Hermano von Salzos, jie ėmė sėkmingai 
jį skleisti tarp pagonių prūsų, kuriuos velnias siųsdavo siaubti aplinki- 
nių krikščionių žemes. O ir davus žodį išpirkti nuodėmes nešant Dievo 
žodį prūsų žemėse, tai neatrodė taip pavojinga, kaip kautis už Viešpaties 
karstą Šventojoje žemėje. Juk, jeigu kas, palyginti su Jeruzale, nuo Vyslos 
vokiečių žemės ranka pasiekiamos ir - svarbiausia — bėdai ištikus, galima 
sausuma namo keliauti. Be to, tokia kelionė ir daug pigiau kainavo nei iki 
Šventosios žemės. Dar gyvos buvo istorijos apie kai kuriuos vasalus, lydė- 
jusius siuzerenus kryžiaus žygyje. Jiems, kad įstengtų deramai pasirengti 
žygiui, tekdavo užstatyti savo pilis lupikautojams. O kiek dar turėdavo 
vargo, kol grįžę - jeigu tik grįždavo — sugebėdavo jas atgauti. Bet būdavo 
ir tokių nutikimų, kai vasalams ir nepavykdavo... 

Tad hercogo Otono vasalai iškeliavo paskui savo siuzereną visai ne- 
blogai nusiteikę ir dar džiūgaudami, kad patys turės progą išpirkti savo 
nuodėmes. Juk šėtonas toks galingas, taip ir žiūri, kaip tave sugundyti. 
Žmogus — silpnas padaras, nors ir kaip paklusniai tesi nuodėmklausio 
skirtas bausmes, žiūrėk, tų nuodėmių ima ir tiek prisikaupia, kad net ne- 
bėra kada apie nieką kitą daugiau galvoti, tik apie jas. O čia metus praleisi 
su hercogu jo maldininkiškoje kelionėje, ir švarus! Ir ateityje tikrai jau 
tiek nebenusidės, na, o jeigu vis tik šėtono bus viršus, bus galima dar 
kartą atkeliauti į prūsų žemes su kokiu kitu didžiūnu - juk prūsų žemių 
tiek daug. Daug pasaulyje ir didžiūnų, kuriems, žiūrėk, vis ateina metas 
išpirkti savo nuodėmes. 

Po ilgos kelionės jūra (tiesa, atsiminus pasakojimus apie keliones iki 
Šventosios žemės, ši atrodė juokinga, juo labiau, kad porą savaičių ilsėjosi 
Elbinge) iš pradžių atrodė, jog papuolė į spąstus. Arplaukus į Balgos pilį, 
kur, kaip kalbėjo Elbinge, broliai iš paskutiniųjų laikėsi, gindamiesi nuo 

nesuskaičiuojamų pagonių būrių, paaiškėjo, kad šnekos nedaug skyrėsi 
nuo realybės. Ordino broliai tevaldė tik Balgos pilį ir menką žemės plo- 
telį prie jos, tiek, kiek nuskriedavo nuo pilies sienos paleista strėlė. Tad 
mažoka, kad lengvai sutilptų visa Otono palyda. Vasalai susispaudę šiaip 
ne taip įsikūrė pilyje, užtat knechtams teko manytis palapinėse arba Aist- 
marių pakrantėje, po skardžiu, ant kurio stovėjo Balgos pilis, arba skubai 
baigiamuose tvarkyti priešpilio įtvirtinimuose (tiesa, iki visiškos pabaigos 
dar buvo toloka, ir knechtai leido dienas arba užbaiginėdami įtvirtinimus, 
arba padėdami sienas mūrijusiems meistrams ir pameistriams). Aišku, 
Otono vasalai galėjo pasiguosti, kad jiems bent jau negresia Balgos malū- 
no gynėjų likimas, apie kurį girdėjo iš Balgos brolių. 

Tai nutiko tuojau po sėkmingai atmušto varmių puolimo. Išgąsdinti 
Pijopo mirties, pas Balgos brolius atvyko keli Varmijos vitingai su savo šei- 
mynomis ir nulenkė savo kietus, pagoniškus sprandus, priimdami šventą 
krikštą. Komtūras liepė jiems už tilto grindos prie upės pastatyti malūną, 
kurį įtvirtino ne ką mažiau nei pilį. Malūną saugoti komtūras pasiuntė du 
brolius su daugybe ginklanešių. Bet naujakrikštai ir broliai neilgai džiau- 
gėsi malūnu. Gobotinų atvesti varmiai paėmė malūną, išžudė jo gynėjus 
ir paleido visus pastatus pelenais. 

Balgos įgulai teliko guostis, kad Gobotinai nesiryžo šturmuoti pilies, o 
tik pastatė vieną pilį Partgalos lauke, o kitą - Skrando kalne. Pagonys jose 
įkurdino savo karius, kurie nieko daugiau neveikė, tik nuolat tykojo, ar koks 
nors brolis, ginklanešys ar knechtas pernelyg toli nenuklys nuo Balgos. 

Kad nors kiek būtų saugiau, komtūras susirūpino tiltu per pelkę. Jis 
liepė ant kalvos prieš Balgą pastatyti dar vieną pilį. Ją pavadino Šniken- 
bergu, apgyvendino joje kelis brolius ir maldininkus bei iš Saksonijos at- 
keliavusį grafą Hertvigą su keliais jo vasalais. Ši pilis turėjo saugoti Balgą 
nuo netikėtų prūsų išpuolių. 

Bent jau šiek tiek. Balgos įgula galėjo viltis, kad kol prūsai šturmuos 
Šnikenbergą, jie suspės pasiruošti gynybai. Tačiau ruoškis nesiruošęs, ne 
vieno brolio sieloje kirbėjo abejonė, ar net su Dievo pagalba pavyks atlai- 
kyti Balgą. Broliai net pasišnibždėdavo, ar nevertėtų palikti pilį ir trauktis 
į Elbingą. 

Vasalai, patyrę tai, kiek užrietė nosis, tik neilgam. Diena keitė dieną, 
ir vasalai pradėjo kankintis pilyje, klausydamiesi brolių džiūgavimų, jog, 
pagaliau nubaus pagonis, juk tokia jėga į pagalbą atplaukė. Atplaukti tai 
atplaukė, bet prakaitavo nieko neveikdama po vasaros saule (juk ne vasa- 
lų darbas tampyti akmenis statomai sienai). O hercogas Otonas vis apie 
kažką šnibždėdavosi su komtūru, bet vasalams nieko nesakė, tik — būkit 
pasiruošę bet kurią akimirką, bet kada galime išžygiuoti. 

Štai ir dabar: komtūras baigė plaktis. Kantriai laukę du jo ginklanešiai 
vandeniu iš medinių kibirų nupylė komtūro kruvinais dryžiais nuėjusią 
nugarą, paskui atsargiai nusausino ją ilgais rankšluosčiais, tada aprengė 
komtūrą baltais marškiniais. Tačiau ginklanešiai prastokai pasidarbavo: 
komtūrui pasirąžius, ant jo sniego baltumo marškinių tai šen, tai ten tarsi 
spanguolės suraudonavo. Keli vasalai vos neaiktelėjo ir skubiai persižegno- 
jo, mintyse perrikiuodami savo nuodėmes: ne, regis, dar niekas taip nesle- 
gia sielos, dėl ko reikėtų taip save kankinti. Ne vieną kamavo smalsumas, 
kuo gi taip nusidėjo komtūras, bet atsakymo vis nerasdavo. Balgos broliai 
ir ginklanešiai galbūt žinojo, tačiau nė žodeliu neužsiminė, nors labiau 
panašėjo, kad jie neišsisukinėjo tvirtindami nežiną. 

Komtūras atsisuko į didikų būrelį ir žengė jų pusėn, o hercogas Otonas 
patraukė jo pasitikti. Jie susitiko pakankamai toli ir nuo komtūro gink- 
lanešių, ir nuo Otono vasalų, ir nei vieni, nei kiti negirdėjo savo ponų 
šnekos. | 

— Na, tai kaip? — pirmas prabilo hercogas Otonas. 

Jau senokai jų pirmasis susitikimas rytais prasidėdavo tokiu hercogo 
klausimu. Komtūrą erzino toks Otono nekantrumas. Atrodo, jau ne pien- 
burnis, būtų pats laikas susitupėti, bet kad elgėsi kaip kūdikis. Ačiū Die- 
vui, kad jį atsiuntė pagalbon, bet galėjo Viešpats, teatleidžia už įžūlumą, ir 
proto prieš žygį įkrėsti, nes, atrodo, nelabai suvokė, kur išsiruošė. Atrodo, 
kad į medžioklę, nes atsigabeno ir daugybę skalikų, ir medžioklinius sa- 
kalus (vieną rytą komtūras prisidėjo kelis papildomus kirčius už tai, kad 
džiūgavo matydamas hercogo sielvartą dėl vieno iš sakalų; paleistas prieš 
Balgą pasiskraidyti, pernelyg arti priskrido prie vienos iš varmių pilies ir 
buvo strėlės pervertas). Gal todėl hercogą ir vadino kūdikiu, o gal dėl 

veido, nes buvo toks vaikiškas ir toks gražus, kad turėjo patikti moterims. 
Komtūras spėjo, jog per tokį grožį hercogas galėjo nemažai prisivirti košės, 
ir net neįtarė, kad buvo teisus. 

Dėl maldininkiškos hercogo kelionės kalta buvo moteris, tiks- 
liau — mergina, gero hercogo Otono draugo ir kaimyno kunigaikščio Her- 
mano vasalo grafo Žigfrido Gligsteniečio dukra. Velnias sugundė. Kiek 
daug didžiūnų neatlaiko tokio šėtono gundymo, kurio pasekmė išvysta 
dienos šviesą po devynių mėnesių. Yra įvairių atgailos būdų, ir Otonui 
jau ne sykį buvo tekę jų griebtis. Bet šiuokart grafas Zigfridas labai spaudė 
kunigaikštį Hermaną pasirūpinti, kad Otonas deramai išpirktų savo nuo- 
dėmę — vestų jo dukrą, vis kartodamas, kad jo giminė savo pradžią skai- 
čiuoja nuo karaliaus Karolio Didžiojo, ir net buvo pasiruošęs bet kam akis 
išdraskyti, jeigu tik suabejodavo jo žodžiais, kad jo gyslose teka ir paties 
karaliaus Karolio kraujo lašelis. Įsirvėręs to lašelio, jis net buvo įsitikinęs, 
jog hercogas Otonas per prastas jo dukrai, bet jeigu jau Dievas taip norėjo, 
tai tegul taip ir bus. 

Kunigaikštis su hercogu sutarė, jog bus geriausia, kad Otonas metams 
kur nors prapuls. Kai grafas Zigfridas pamatys, kad negali pasiekti herco- 
go, o dukros pilvas darysis vis labiau pastebimas, nusileis savo siuzerenui 
ir sutiks ištekinti dukrą už kunigaikščio parinkto jaunikio, juolab kad siu- 
zerenas pažadės ir kraitį skirti (tiksliau, perduoti Otono duotus pinigus). 
Jau turėjo numatęs porą kandidatų į jaunikius, kurie dėl tokio kraičio ir 
kuprotą, ir šleivą imtų. 

Tačiau komtūrui visa tai mažiausiai rūpėjo. Hercogo ir jo gausios pa- 
lydos atvykimas jam buvo ženklas, kad Dievas pradeda atlyžti dėl jo paties 
nuodėmės. Pačios didžiausios, kuri tik gali ištikti Jo žodį nešantį ordino 
brolį - bailumo nuodėmės. 

Jau daug dienų, savaičių ir mėnesių komtūras pradėdavo dieną ne vien 
tik rytinėmis maldomis, bet ir plakimusi, kad primintų sau savo kaltes ir 
imtųsi dienos darbų vis pamatuodamas, kiek jie galės išpirkti jo nuodėmę. 

Kai komtūras, tada dar ketvirtasis grafo Hanso Klimburgiečio iš Sak- 
sonijos sūnus, tėvo lieptas turėjo rinktis arba kunigystę, arba ordiną, nes 
tėvas nėt neįstengė nupirkti jam šarvus, ginklus ir žirgą, reikalingus stojant 

į kokio nors siuzereno tarnybą. Jis pasirinko ordiną ir mažų mažiausiai 
būtų nusikvatojęs, o šiaip tai nurėžęs galvą bet kam, kas tik būtų išsižiojęs, 
kad jo laukia bailumo nuodėmė. 

Jo - kuris mažas būdamas taip aukštai įsiropšdavo į medį kaip niekas 
kitas, veržėsi stoti su kalaviju prieš geriausius tėvo karius jiems mankš- 
tinantis dar būdamas beūsis paauglys. Garsas apie jo drąsą, kai pradėjo 
lydėti tėvą žygiuose, toli sklido; ir daug kas šnibždėjosi, kad Dievas nu- 
baudė grafą Klimburgietį, atsiuntęs jam pirmagimį visišką mėmę, oi, bus 
blogai, kai jis užims tėvo vietą, o toks šaunus vaikinas kaip Fridrichas — tik 
ketvirtas. Ir jėigu Dievas būtų pasiėmęs anksčiau laiko grafo pirmagimį, 
Fridrichą nuo Klimburgo pilies sosto būtų skyrę dar du broliai, ne ką 
geresni nei pirmagimis. 

Ber Dievas nesiskubino pašaukti pas save nei grafo Hanso, nei jo trijų 
pirmagimių sūnų, ir Klimburgietis, vaikams augant, sukosi, pats spręs- 
damas jų likimus. Antrąjį sūnų apvesdino su kaimyno grafo Joachimo 
Minburgiečio vienturte dukra (buvo dar trys sūnūs, bet visus Dievas pasi- 
ėmė anksčiau nei jų tėvą), ir sūnus persikėlė gyventi į uošvio pilį. Antrąjį 
sūnų, net į skolas lupikautojams įlindęs, grafas Hansas išleido į siuzereno 
palydą. 

Fridrichui teliko kunigystė, nors tai, jo ir grafo šeimynykščių nuomo- 
ne, labiau tiko trečiajam grafo Hanso sūnui. Bet tas, būdamas pernelyg 
geros nuomonės apie savo riteriškus sugebėjimus, pasirinko riterystę, pali- 
kęs kunigystę Fridrichui. O šiam ordino brolio duona atrodė skalsesnė nei 
kunigo, ir tėvas labai nesiginčijo dėl tokio sūnaus pasirinkimo. Vienaip ar 
kitaip, bet grafas atidavė savo duoklę Viešpačiui. 

Ir tada, ir vėliau Fridrichui tai atrodė geriausia išeitis. Tačiau Balgoje, 
plakdamas save, jis vis pagalvodavo, jog gal nebūtų buvę taip keista, jeigu 
bailumo nuodėmei būtų pasidavęs pirmaisiais, na dar antraisiais tarnystės 
ordine metais. Juk buvo tokių akimirkų, tokių mūšių, kur atrodė, kad jau 
kito kelio nebus, tik į dangų. Tačiau nė sykio brolio Fridricho širdis nesu- 
virpėjo, o ranka — nesudrebėjo. 

Nė karto — iki to nelemto žygio į Balgą, tada dar pagonių pilį Vunde- 
navą. Ne, tada brolis Fridrichas dar nevedė brolių, dar nebuvo tiek vertas 


02 


(nors kitąsyk užklysdavo nuodėminga mintis, kad gal tada viskas būtų 
visai kitaip susiklostę, nes jam daug kas nepatiko to žygio metu). Jis buvo 
vienas iš daugelio brolių, vienas, kuriam žygiui vadovavęs brolis Heinri- 
chas parodė pasitikėjimą — kai broliai, ginklanešiai ir knechtai išsilaipino 
prie pilies, jį paliko vadovauti laivų apsaugai. 

Išsilaipinusiems kryžiuočiams patraukus pulti pilį, brolis Fridrichas 
paliko daugumą karių arba laivuose, arba krante, palei į jį iš laivų permes- 
tus tiltelius, o pats su keliais kariais užlipo ant skardžio stebėti mūšį. O 
tada Dievas ir jam, kaip ir kitiems ordino broliams, aptemdė protą. 

Brolis Fridrichas taip niekada ir nesužinojo, kaip tai nutiko — nebebu- 
vo kam papasakoti, - bet ūmai išvydo link laivų bėgančius kryžiuočius. 
Blogiausia, kad jie jau buvo susimaišę su juos persekiojusiais prūsais. Fri- 
drichui užteko vieno žvilgsnio, kad suprastų, jog jeigu ir broliai, ir prūsai 
vienu metu pasieks laivus, jo kariai nebeatrems pagonių. Jie įsibėgėję kaip 
nieką nušluos laivų apsaugą, ir visiems bus galas. 

Po to kad ir kaip brolis Fridrichas stengėsi atsiminti įvykių eigą, te- 
rasdavo vieną pasiaiškinimą: šėtonas paklaidino. Į nuodėmę stumtelėjo. 
Fridrichas atsiminė, kad vieną akimirką jis dar stovėjo ant skardžio ir žvel- 
gė į lyg juoda audros banga atsiritančius kryžiuočius ir prūsus, o kitą jau 
galvotrūkčiais ritosi nuo jo (kaip sprando nenusisuko — ne kartą stebėjosi 
žvelgdamas į jį komtūravimo dienomis). 

Trečią akimirką, jau stovėdamas ant vieno iš laivo denių, visa gerkle 
šaukė kariams, kad nesiterliotų su tilteliais - netemptų jų į laivus, mestų į 
vandenį, o jūreiviams — kad kuo greičiau plauktų nuo kranto. 

Greičiau, nes skardžio viršuje jau kovėsi kryžiuočiai ir prūsai, kai kurie 
jau ritosi žemyn, kai pagaliau nuo kranto atsiplėšė paskutinis laivas. Į bai- 
mės nuodėmę krito ir jūreiviai, ir brolis Fridrichas nei prieš tai, nei po to 
niekada nematė jų taip sparčiai darbuojantis. 

Brolis kiek atsikvošėjo, kai laivai nutolo nuo kranto per strėlės šūvį. 
Tik tada jis liepė laivams dreifuoti, o pats neatitraukė akių nuo kranto, 
teisindamasis, kad gal Dievas pasigailės ir kryžiuočiai atmuš nuo pakran- 
tės prūsus, tada laivai galės priplaukti prie kranto ir paimti gyvus likusius 


savo bendražygius. 

Tačiau tądien Dievas buvo negailestingas: kryžiuočiai neatsispyrė ir 
prūsai išžudė paskutiniuosius jų karius jau vandenyje. Broliui Fridrichui 
nieko daugiau nebeliko daryti, tik liepti pakelti visas bures ir pasukti El- 
bingą. 

Ordino vyriausieji nepasmerkė jo — jam pavyko išgelbėti laivus ir bent 
dalį karių, nes ir magistras, ir kiti vyresnieji broliai sutarė, jog laivų apsau- 
ga nebūtų galėjusi sulaikyti pagonių. Bet komtūras plakdamasis vis svars- 
tydavo, kad gal jam būtų pavykę išgelbėti nors porą brolių, jei būtų įsakęs 
likti ir atremti prūsus. 

Gal. 

O gal ir ne. 

Spėliok nespėliojęs, verčiau žiūrėk, kaip išpirkti savo didžiąją nuodė- 
mę. Ir vienintelis tinkamas būdas —- dovanoti Dievui šitą pagonių žemę, jų 
vadinamąją Varmiją. Bet pirmiausia reikėjo išsiveržti iš Balgos, bet kokiais 
būdais nublokšti nuo jos prūsus. Tačiau tik ne galvotrūkčiais, kaip kad 
nerimo hercogas Otonas. Jo nekantrumas išvargino komtūrą. 

Bet pagaliau jis turėjo gerą žinią: 

— Šiandien. Tikrai — šiandien. Jis atsiuntė žmogų vakar vakare. Tas 
sakė, kad trijų genčių kariaunos jau peržengė varmių žemių sieną. Pasaky- 
kite savo vyrams, kad būtų pasiruošę. 

— Ojūs visiškai juo. pasitikite? — jau nežinia kelintą kartą paklausė her- 
cogas ir taip pat nežinia kelintą kartą komtūras nustebęs kilstelėjo anta- 
kius: 

— Juk jis priėmė krikštą. 

Hercogas suprato, kad turėtų džiaugtis kiekviena Viešpaties bandą pa- 
pildžiusia avele, bet negalėjo atsikratyti pasišlykštėjimo. Otonas nemėgo iš- 
davikų — nors ir pats naudodavosi jų paslaugomis, bet buvo skaudžiai nuo 
jų nukentėjęs. O kitokiu jis negalėjo laikyti to paslaptingo varmių didiko, 
apie kurį komtūras nedaug ką pasakojo. Tik tai, kad jis norėjo ateiti su tais 
pirmaisiais atsivertusiais Varmijos didikais, bet nespėjo, o paskui, sudegi- 
nus malūną ir prasidėjus apsiausčiai, nebedrįso atvirai pasirodyti. Tik per 
patikimą žmogų perdavė žinią ir komtūrui teko susitikinėti su juo naktimis 
miške. Ten, miške, jis ir pakrikštijo tą prūsą. Ir ten pat pažadėjo, kad jam 

ir jo vaikams bus paliktos jo valdos. Ir dar atiduos Gobotinų žemes. Už tai, 
kad atves ir pakiš po kalavijais trijų pagonių genčių kariaunas. 

Ir prūsas tesėjo savo žodį. Bet, be kitų dalykų, hercogas Otonas iš 
protėvių buvo paveldėjęs nepasitikėjimą išdavikais. Juos reikia laikyti ant 
trumpo pavadžio, bet pamėgink, kai nesi jo net akyse regėjęs ir tarp jo bei 
tavęs stovi šis pamaldus komtūras, kuris, regis, buvo labiau susirūpinęs 
savo atgaila nei kova su pagonimis. 

— Na, ką aš sakiau? — po poros valandų priekaištingai tarė komtūras 
hercogui Otonui, kai jie stovėjo bokšte ir žvelgė į prieš pilį esantį lauką, į 
kurį per tiltą bėgo prūsų būriai. — Sakiau, kad viskas bus gerai. Laikas? 

Hercogas Otonas dar akimirką žvelgė į lauką bei priešpilį, kur, vaiz- 
duodami išsigandusius, blaškėsi knechtai, po to atsisuko į pilies kiemą, 
kur grūdosi jo ir kryžiuočių raiteliai. Po to vėl grįžtelėjo į lauką ir, prisi- 
merkęs, įvertino prūsus ir pilį skytusį atstumą. 

— Laikas, - pritardamas linktelėjo jis. 

Komtūras sutikdamas linktelėjo ir mostelėjo heroldui. Virš sienų 
suskardeno trimito garsai ir pirmųjų raitelių žirgų kanopos aidžiai sudu- 
deno į tilto prieš pilies vartus rąstus. 

Ritmiškas metalo žvangesys sklido per mišką, tildydamas jo įprastus 
garsus ir gindamas į gilumą paukščius ir žvėris: bene vėl medžioklė?! Bet 
šiuokart medžiojo ne juos. 

"Trijų genčių vyrai gretomis po keturis siauru keliuku niro iš miško ir 
lėkė prie tilto per pelkę, o paskui per jį, skubėdami pasiekti lauką, šonuo- 
se palikdami abi varmių pilis, nuo kurių sienų ir bokštų juos šūksniais 
sveikino jų gynėjai, ir lanku apsukdami kryžiuočių pilaitę, kurios gynėjai 
skubėjo užimti savo vietas ant sienų. 

Priekyje bėgo varmiai, po jų — bartai, o paskutinieji — notangai. Skau- 
rės kariai su vitingu ir Daubaru buvo pasimetę notangų gretų viduryje. 
Išnirus iš miško šešėlio, kariai atsidūrė po kepinančia saule. Daubaras jau 
miške spėjo nemenkai sukaisti, o pasiekęs tiltą iškart pajuto, kaip veidas 


apsipylė prakaitu, ir jis vis ieškodavo progos jį nubraukti, bet tai nebuvo 

taip paprasta. Žiūrėk, keli ranką, o kas nors iš bėgančiųjų greta stuktelda- 
vo į šoną ar į pačią ranką. 

Bet rikį erzino ne tiek karštis ar prakaitas, bet tas skendimo jausmas, 
kokio jis niekada anksčiau nebuvo patyręs, nes arba pats vesdavo karius, 
arba būdavo šalia jiems vadovavusio tėvo. Dabar jis lyg šulinyje jautėsi: iš 
visų pusių bėgę kariai trukdė ką nors aiškaus įžiūrėti ir neleido susidaryti 
vaizdo, kas dėjosi priekyje ir kur jie bėga. Tik artėjant prie tilto pabaigos 
Daubaras pagaliau pastebėjo priekyje nedidelės pilaitės bokštus, o tolu- 
moje — Vundenavos sienas. 

Pamatė — ir keiktelėjo: mūrinės! Klausantis Pomadės šnekų dar kirbėjo 
viltis, kad mūrinės gal dar tik pradėtos statyti, o kryžiuočiai ginsis ant 
senųjų, medinių, o, pasirodo, tuščiai. Ką tas Pomadė sau manė, šnekėda- 
mas, kad jeigu nepasiseks įsiveržti pro vartus, galės jas ramiai įveikti? Kur 
jo protas? O dar ta pilaitė, kuri liks jiems šone, iš jos kryžiuočiai bet kada 
gali išpulti'ir smogti jiems į šoną! 

Kur protas? — Daubaras kone sudejavo, pamatęs ant Vundenavos prieš- 
pilio skubiai besirikiuojančius knechtus. 

Kur? - pakartojo, išvydęs pro atlapotus pilies vartus neriančias raitelių 
gretas. Daubaras pajuto, kad priekyje bėgę kariai pradeda trypčioti vieto- 
je, gretos ima instinktyviai, be įsakymo stoti. Neiškentęs rikis išpuolė iš 
gretų ir pabėgėjo į šalį, kad geriau įžiūrėtų, kas dedasi priekyje. 

Jam užteko kelių akimirkų suprasti, ką reiškia iš pradžių pasirodęs keis- 
tas kryžiuočių raitelių lėkimas. Jie aiškiai taikėsi, aplenkę prūsų gretas, 
smogti jiems ties tiltu, atkirsti juos nuo jo, apsupti, aišku, jiems padės 
pilaitės kariai, ir sutraiškyti - Daubaras neįsivaizdavo, kaip pėstininkai ga- 
lėtų atsilaikyti prieš riterius. 

— Mantai! - šūktelėjo Daubaras, ranka rodydamas į grėsmingai artė- 
jančią kryžiuočių laviną. 

— Matau! - atrėžė Mantas, irgi išbėgdamas iš gretų ir atsisukdamas į 
notangus. — Visiems stot! 

Stot! — ir jis ėmė įsakinėti vitingams, kad vieni skubiai vestų savo ka- 
rius atgal per tiltą ir kitoje jo pusėje pasiruoštų gynybai, o kiti — rikiuotų 
savo karius šioje, kad pridengtų atsitraukiančius, ir Mantas pats nuvedė 
didžiąją notangų dalį per tiltą. 


96 


Daubaras, pastebėjęs sutrikusius Skaurės ir kitų pasilikusių vitingų 
žvilgsnius, spjovė į viską ir ėmėsi vadovauti: 

— Visi greit ant tilto, — riktelėjo jis. - Kas turi didelius skydus ir ilgas 
ietis — į priekį. Pirmoji eilė — vyrai su skydais, klaupiatės už jų! Visi su 
ilgomis ietimis — tarp jų ir už jų, ietigalius įremiate į grindą, o smaigalius 
kampu iškeliate aukštyn, kaip ežio spyglius! Taikykite į žirgų krūtines. Visi 
su trumpomis ietimis — už jų. Kai tik kryžiuočiai priartės, svieskit ietis. 
Kai tik paskutiniai Manto kariai pasieks kitą tilto galą, pradedame trauk- 
tis. Bet tik veidu į kryžiuočius, jokiu būdu nebėkite, nes nušluos ir užka- 
pos. Greičiau, greičiau rikiuokitės! — ir vitingai ėmė skirstyti savo vyrus. 

Daubaras buvo iškart už ietininkų gretų ir puikiai matė lauką prieš 
Vundenavos pilį. Viskas rutuliojosi nepaprastai greitai. Notangams išsiri- 
kiavus, jie kurį laiką dar regėjo mėginusius paskui juos bėgti bartus, tačiau 
didžioji dalis kryžiuočių raitelių, pralėkusių pro juos, užkirto bartams ke- 
lią į tiltą. Dar kelios akimirkos — ir raiteliai uždengė bartų pėstininkus, 
teliko tik spėlioti, koks jų likimas. 

Tačiau nebuvo kada — veikiai kryžiuočių būrys atsiskyrė nuo pagrin- 
dinės kariaunos ir pasileido į tiltą, grasindami kaip šapus nupūsti nuo jo 
notangus. 

— Ruoškitės! - Daubaras riktelėjo priekinėms ietininkų gretoms ir pa- 
kartojo tą patį stovėjusiems už jo, po to, sekdamas raitelių artėjimą, suko- 
mandavo: — Meskite ietis! 

Notangai negaišo — akimoju oru nušvilpė daugybė trumpų iečių, kelių 
kryžiuočių žirgai skausmingai žvengdami suklupo, raiteliai nusirito, bet 
Daubaras nespėjo pastebėti, sužeisti jie ar negyvi — juos paslėpė priekin 
išsiveržę kiti raiteliai. Dar kelios akimirkos, ir jie rėžėsi į priekines gretas, 
išlenkdami jas. 

— Svieskit, svieskit ietis! - šaukė Daubaras išsitraukęs kalaviją ir juo 
rodydamas į kryžiuočius, bet pats buvo atsisukęs į notangus, ir tie be pa- 
liovos sviedė ir sviedė ietis, o raiteliai vis krito ir krito, nes kiti, užėmę jų 
vietas — prieš tiltą dar rasdavo kaip apjoti sužeistus ar užmuštus arklius 
bei raitelius — vis spaudė priekines notangų gretas į tilto gilumą, jau kone 


susimaišydami su jomis. 

Daubaras juto, kad dar truputis — ir notangai nebeatlaikys kryžiuočių 
spaudimo. Jis dirstelėjo į kitą tilto galą ir, pamatęs, kad Mantas jau rikiuo- 
ja jo nuvestus notangus gynybai, užtverdamas išėjimą iš tilto, šūktelėjo 
besiginantiems: 

— Traukiamės! Iš lėto, iš lėto, laikykitės gretose, neleiskit jiems prasi- 
veržti. Nenuleiskite iečių! 

Notangai labai stengėsi tesėti-jo valią, bet pėstininkai yra pėstininkai, 
o šarvuoti riteriai — šarvuoti riteriai. Pėstininkams laikytis prieš riterius tas 
pats, kas pūsti prieš vėją. Prūsams pradėjus atatupstiems trauktis, kai kurie 
iš jų žengė lėčiau, kiti — instinktyviai, pajutę mirties dvelksmą, greičiau, 
gretos ėmė irti, susimaišė, vienas, kitas, trečias notangas puolė po žirgų 
kanopomis, o kitus šiek tiek dar gelbėjo be paliovos svaidomos ietys. 

Daubaras su Skaure irgi žengė atgal atatupstomis, suspaudę rankose 
kalavijus. Jie jau artėjo prie tilto vidurio, kai kryžiuočių raiteliai, luktelėję, 
kol jiems iš paskos atskubėję knechtai nuvertė į pelkę negyvus ir sužeistus 
žirgus, nutempė į pievą raitelių kūnus, vėl įsibėgėję rėžėsi į notangų gre- 
tas, sumaišydami jas, ir Daubaras su Skaure susigriebė atsidūrę notangų 
priekyje. 

Vėliau, kai Daubaras mėgindavo atsiminti tą akimirką, nelabai ką be- 
atrinkdavo. Atrodydavo, lyg būtų ūmai pabudęs ir pamatęs prieš save ant 
vieno kelio suklupusį Skaurę (šis vėliau pasakojo, kad kažkuris iš besi- 
traukiančių karių stipriai stumtelėjo jį ir atsitokėjo jau suklupęs), o prieš 
jį - kalaviją iškėlusį riterį. Rikis suvokė, jog dar akimirka — ir kalavijas 
švystels žemyn, nurėždamas Skaurei galvą, nes tas niekaip nebūtų spėjęs 
prisidengti — viena ranka, laikiusia kalaviją, jis rėmėsi į tilto grindą, o kita, 
su skydu, buvo vos pakelta. 

Rikis veikė instinktyviai. Vieną akimirką jis dar žvelgė į bejėgį, mirčiai 
pasmerktą Skaurę, kitą jau krito po riterio žirgu, taikydamas kalaviju jam 
į koją, trečią Daubaras perrėžė žirgo sausgyslę ir šis sužvingęs virto, rikio 
ir vitingo laimei, ne į pelkę, o ant tilto grindos, trumpam užtverdamas 
kitiems kryžiuočiams kelią. Daubaras pasinaudojo ta akimirka: pašoko, 
kartu už grandininių marškinių timpteldamas aukštyn Skaurę ir stumte- 
lėdamas jį prūsų pusėn. 

— Bėk! — sušvogždė jam į ausį ir, Skaurei nurisnojus, pasileido jam iš 
paskos, pusiau atsisukęs į kryžiuočius. Žirgas vis dar skausmingai žvengė, 
prispaudęs po savimi riterį. 

— Svieskit, ietis svieskit! — dusdamas sušuko Daubaras, kai jie su Skaure 
pasiekė besitraukiančius notangus ir įsimaišė tarp jų. — Sutankinkit gretas, 
atstatykit ilgąsias ietis. Greičiau! 

Greičiau — ir per Daubaro bei sulinkusio, kvapą mėginančio atgau- 
ti Skaurės galvas kryžiuočių pusėn vėl nuskriejo ietys. Rikis patenkintas 
palydėjo jas akimis ir virš priekyje skubiai besirikiavusių notangų galvų 
nužvelgė kryžiuočius. 

Notangai buvo įgudę iečių svaidytojai: skausmingai žvengdami krito 
dar trys žirgai, vienas iš jų su savo raiteliu nusirito į pelkę, bet kiti virto 
ant tilto, užtverdami raiteliams kelią. Daubaras sumetė, kad kryžiuočiams 
prireiks laiko nuvalyti kelią, bet patys riteriai to negalėjo padaryti, turėjo 
palaukti knechtų. Be to, sprendžiant iš to, kad keli raiteliai buvo susibūrę 
palei tilto kraštą toje pusėje, kur su savo raiteliu pelkėn nusirito žirgas, 
atrodė, kad jiems labiau rūpėjo ištraukti riterį, kol jo su visais šarvais ne- 
įtraukė pelkė. 

Daubaras atsisuko į tilto galą, kur laukė Mantas su savo kariais, įverti- 
no atstumą iki jų ir sumetė, jog, tai vienintelis jų šansas. 

— Klausykite visi! — rikis šūktelėjo notangams ir luktelėjęs, kol visos 
galvos atsisuko į jį, ėmė aiškinti. — Kai paliepsiu, visi apsisukame ir lekia- 
me prie tilto galo. Bet privalote būti bet kurią akimirką pasiruošę sustoti, 
atsisukti į kryžiuočius ir vėl su jais kautis, kai tik paliepsiu. Supratote? 

— Supratome, supratome, — nusirito per prūsų gretas. 

— Puiku, - linktelėjo Daubaras, grįžtelėjo į kryžiuočius, kad pamatytų, 
ką jie daro, ir nutaręs, jog nebegalima gaišti, šūktelėjo: - Bėgam! 

Bėgam! - ir nereikėjo kartoti: prūsai kaip vienas apsisuko ir dėjo į ko- 
jas kiek galėdami. Daubaras bėgo tarp paskutiniųjų, vis per petį žvilgtel- 
damas į kryžiuočius, kad nepražiopsotų akimirkos, kai reikės sustabdyti 
bėgančiuosius. Bet kaskart atsigręžęs pamatydavo, kad kryžiuočiai vis dar 
trypia palei tiltą užtvėrusius žirgus ir jų raitelius, ir nuspręsdavo, kad dar 
galima saugiai bėgti toliau. 

Dar. Dar. Dar. 

Dar - kol grįžtelėjęs į kryžiuočius Daubaras pamatė, kad Manto no- 
tangai prasiskyrė, praleisdami bėgančiuosius. Veikiai ir Daubaras su pas- 
kutiniais besitraukiančiais kariais prabėgo pro Manto karius ir gretos vėl 
susiglaudė, užstodamos tiltą. 

— Atrodo, tu išgelbėjai man gyvybę, Daubarai, — vis dar sunkiai kvė- 
puodamas, delnu braukdamas nuo veido gausų prakaitą ir su nuostaba 
žvelgdamas į rikį iškvėpė Skaurė. 

— Aha, atrodo, - išsiblaškęs patvirtino Daubaras, labiau susirūpinęs, ką 
toliau daryti, bet nespėjo nieko pridurti, nes prie jų atskubėjo Mantas. 

— Skaure, vesk savo vyrus į mišką ir pamiškėje laukite mūsų pasiruošę 
pridengti mus, jeigu reikės, - paliepė, žvelgdamas į vitingą. Tas mėgino 
kažką pasakyti, bet Mantas neleido: - Paskubėk, - ir, apsisukęs, patraukė 
atgal prie tilto. 

— Bėgam, - Daubaras taukštelėjo Skaurei per petį ir šūktelėjo nuo lė- 
kimo sukaitusiems kariams. — Bėgam prie miško ir ten rikiuojamės. Grei- 
čiau! 

Kariai negaišuodami pakluso ir vėl leidosi į kojas, Daubaras ir Skaurė 
vėl bėgo tarp paskutiniųjų. 

— Ir ką tas Mantas galvoja? — išžiota burna gaudydamas orą nerimo 
Skaurė. —- Kaip mes jį iš pamiškės pridengsime, kai jis iki jos bėgs? 

— Jį pridengs iš pilių, — Daubaras smakru kryptelėjo į vieną ir kitą 
šonuose stovėjusias varmių pilis, kurių kariai žvelgė į juos nuo sienų, ir 
Skaurė be žodžių linktelėjo. 

Jie be nuotykių įveikė pievą ir išsirikiavo pamiškėje. Vos tik kariai su- 
stingo rikiuotėje, tolumoje nuo tilto jų pusėn pasileido Mantas su savo ka- 
riais. Kaip Daubaras ir spėjo, Mantas nepaliko nė vieno vyro tilto apsaugai 
ir pasikliovė pilių priedanga. Bet, matyt, kryžiuočiams pirmiausia rūpėjo 
susidoroti su apsuptais varmiais ir bartais. 

Matyt, panašiai galvojo ir Mantas, nes kai jo kariai pasiekė pamiškę, 
vitingas šūktelėjo Skaurei, kad jis savo vyrus veda prie paliktų žirgų ir kad 
Skaurė sektų iš paskos. Šįkart vitingas jau nebemėgino nei prieštarauti, nei 
ginčytis — iškart pakluso. 

Daubarui, vėl bėgusiam karių grūstyje, pasivaideno, jog jie lyg medžio- 
jami žvėrys, kuriems teliko vienas išsigelbėjimas — žirgai. Ir kai notangai 
pasiekė laukymę, kur paliko žirgus, jie, nelaukdami įsakymo, puolė prie 
savo žirgų ir ropštėsi ant jų. 

— Kas atsitiko? — išsigandę žirgus saugoję kariai pripuolė prie Manto, 
pagaudami jo žirgą už kamanų. 

Vitingas skubiai išklojo, kas nutiko prie pilies. 

— Ko gero, daugiau niekas nebeišsigelbės. Jokite namo ir perduokite 
visiems, kad ruoštų savo pilis gynybai. Kryžiuočiai dabar nesustos, — už- 
baigė jis savo pasakojimą. — Jojam! — riktelėjo notangų kariams. 

Bet prieš paragindamas žirgą, Mantas dar pamojo vienam iš vitingų, 
kažką jam pašnibždėjo, tas išklausęs linktelėjo ir prapuolė su keliais kariais 
miške toje pusėje, iš kur notangai ką tik atbėgo. Daubaras sumetė, jog 
vitingas turės stebėti kryžiuočius, ir su Skaure leidosi paskui Mantą. 

Notangai šuoliavo nesustodami, kol pasiekė savo žemes. Tada Mantas 
liepė įkurti stovyklą ir jie joje praleido porą dienų, kol pasirodė Manto pa- 
likti žvalgai. Jiems vadovavusio vitingo pasakojimą aplink Mantą susirinkę 
vitingai išklausė mirtinoje tyloje. 

Vitingo žodžiai kaip peiliai smigo: iš spąstų lauke prieš pilį daugiau 
niekas neišsigelbėjo. Kai žuvo ar į nelaisvę pateko paskutinieji varmiai ir 
bartai, kryžiuočiai iškart pasileido per tiltą ir apsupo abi varmių pilis. Vie- 
ną paėmė tą pačią dieną, antrą — kitą, jų įgulos neįstengė atsispirti prieš 
tokią jėgą. 

— Gerai, — po ilgos tylos Mantas nužvelgė vitingus. - Mums čia daugiau 
nebėra kas veikti. Visi - namo. Ir stiprinkite pilis. Ruoškitės. Varmiai ir bar- 
tai nebelabai galės pasipriešinti kryžiuočiams. O po jų ateis mūsų eilė. 

Daugiau niekas neištarė nė žodžio. Vitingai tylomis lenkėsi vieni ki- 
tiems, traukė prie savo karių, sėdo ant žirgų ir suko į savo pilis. 

Veikiai miško laukymėje buvusią stovyklą tepriminė smilkstančios lau- 
žaviečių anglys. 

Palei Aistmares, dar ilgai naktimis ir net dienomis puotavo vilkai, la- 
pės, pesliai, varnos ir kiti grobuonys. 

Medžioklė baigėsi. Bet šiuokart ne jie buvo medžioklės laimikis. 

Jau buvo likę visai nebetoli iki Skaurės pilies, kai vitingas netikėtai 
išsuko iš kelio ir nuvedė savo karius siauru miško keliuku. 

— Kur jojam? - nesusigaudydamas apsižvalgė Daubaras. 

— Į alką, - metė per petį Skaurė ir daugiau nebesileido į šnekas, nors 
Daubaras ir mėgino išklausti, ko jiems ten. 

Tik kai pasiekė alką ir sulaukė pasirodant pašaukto krivio, Skaurė pa- 
aiškino — ir Daubarui, ir kriviui. 

— Noriu, kad tu būtum mano brolis. Kad mes susibroliautume. Nes 
kad ir ką tau duočiau už tai, ką tu dėl manęs padarei, niekaip negalėčiau 
už viską atsilyginti. Taip, kaip tu pasielgei, gali pasielgti tik brolis. Sutik, 
būk mano brolis. 

Nesuprasdamas, kas darosi, Daubaras leidosi nuvedamas prie švento- 
sios ugnies, Tik prie jos pagaliau sumojo paklausti: 

— Kaip tai susibroliauti? 

Jam paaiškino senyvas, visiškai žilas nedidukas krivis: 

— Tam reikia sumaišyti jūsų abiejų kraują virš šventosios ugnies ir jūs 
būsite tokie pat broliai, lyg būtume vienų tėvų vaikai. 

— Broliai? - dar perklausė Daubaras, vis dar pratindamasis prie tos 
minties. 

— Taip, broliai. Patys tikriausi. Aš visada norėjau turėti brolį. Tokį, kaip 
tu, — pakartojo Skaurė. | 

Kiek pagalvojęs, Daubaras gūžtelėjo pečiais ir žengė prie šventosios 
ugnies. Jis kantriai iškentė, kol krivis mikliai įpjovė Skaudrės ir jo dešines 
rankas ties riešu. Paskui krivis sukalbėjo maldą, iškėlė jų rankas virš ugnies 
ir jų kraujo lašai ėmė kristi į šnypščiančią ugnį. 

— Na va, tu —- mano brolis, - jam pabaigus, Skaurė apsikabino Dauba- 
rą: — Na, dabar galima joti namo. 

Pasakė ir žengė prie tarno laikomo žirgo, užšoko ant jo ir davė ženklą 
visiems leistis į kelią. 

Jis jojo pirmas. Išdidus ir laimingas, kaip niekada: dviejų pilių ir de- 
šimties kaimų šeimininkas, lydimas savo brolio — stipriausio kovotojo vi- 
soje Notangoje. 

V skyrius 
LEGNICA 


Žiema pasitaikė rūsti. Nors jai jau ir buvo atėjęs laikas baigris, šaltis spau- 
dė — miškai tratėjo, tai be paliovos snigdavo, tai dieną naktį siautėdavo 
pūga, paslėpdama menkiausius žmonių ir žvėrių pėdsakus. Palei kaimus ir 
pilis braižėsi peralkę vilkai, kitąsyk jie ryždavosi pulti žmones. Tokiu oru 
tik sėdėk pilyje užsisklendęs vartus ir melsk Dievo, kad nukreiptų nuo 
tavęs visas nelaimes. 

Bet Dievas užsirūstino ir kunigaikštis Konradas lakstė po Mozūriją, 
pats belsdamasis į savo vietininkų kaštelionų pilių vartus, kumščiu daužy- 
damas į stalus jų menėse, net taurės ant grindų krito, išliedamos brangiau- 
sią vyną. Daužė ir kartojo įsakymą, kurį kitiems kaštelionams nešė pasiun- 
tiniai — kai tik duos ženklą, visiems rinktis prie jo pilies. Visiems iki vieno, 
atsivesti visus kariaunos vyrus, pilyse palikti tik senius ir pienburnius. 

Visiems ir visus — Dievas siuntė didelį išbandymą: iš rytų artėjo mon- 
golai. Tie pragaro velniai, kurie pelenais paleido begalę žemių rytuose. 
Anksčiau galėjai tikėtis, jog Dievas taip baudžia nuo tikrojo tikėjimo nu- 
sisukusius pravoslavus. Bet dabar jis nusprendė išmėginti ir katalikų ti- 
kėjimo stiprybę. Matyt, ir jie turi daugybę nuodėmių, už kurias reikėjo 
mokėti. Reikėjo pralieti daug kraujo, kad atlaikytum ir nukreiptum nuo 
savęs Jo siųstą rykštę. 

Bet tam reikėjo nemažai jėgos. Teisus buvo imperatorius Fridrichas II 
Hohenšreinas, išsiuntinėjęs katalikiškų kraštų valdovams raginimus kaip 


103 


vienas stoti į kovą prieš netikėlius. Bet atrodė, kad jo šauksmas rūpėjo tik 
tiems, į kurių žemes nusitaikė netikėliai, ir Konradas jautė, kad jam, kaip 
ir anksčiau, teks pačiam savimi pasirūpinti, tad ir nesiskubino siųsti žinios 
kaštelionams, kad jau laikas rinktis. 

Kad reikės pačiam savimi pasirūpinti — jau nuo seno buvo įprasta Mo- 
zūrijos kunigaikščiams. Jie savęs žiūrėjo ir aplinkinėms žemėms jungiantis 
į Lenkijos karalystę, kol prieš gėrą šimtmetį Mozūriją valdžiusiam kuni- 
gaikščiui Maclavui nepasisekė atsilaikyti prieš Lenkijos puolimą ir Mozū- 
rija buvo prijungta prie Lenkijos. Bet po daugelio metų mirus Lenkijos 
karaliui Boleslovui, vadintam Kreivaūsiu, karalystė pagal jo valią buvo 
padalyta jo sūnums. Vyriausiam, Vladislovui, teko svarbiausia dalis — sos- 
tinė Krokuva, taip pat Serada, Lenčica, Silezija ir Pajūris, antram sū- 
nui - Meško - liko Gnieznas, Poznanė ir Kališas su apylinkėmis, trečiam 
sūnui — Henrikui — Sandomiras ir Liublinas, o ketvirtajam — Boleslovui, 
vadintam Garbiniuotuoju, — savarankiška Mazovijos kunigaikštystė. 

Taip Boleslovas norėjo pasirūpinti visais, Piastų vardą gavusiais savo 
palikuonimis. Jis nustatė, kad vienas iš jo palikuonių turės aukščiausią 
valdžią ir valdys ypatingas žemes — Krokuvos, Lenčinos ir Serados. Po šio 
mirties valdžia ir žemės turėdavo pereiti amžiumi vyriausiam kunigaikš- 
čiui iš Piastų giminės, nepriklausomai nuo jo giminystės laipsnio su mi- 
rusiuoju. 

Turėdavo, bet ne visi norėjo su tuo taikytis ir kova tarp Piastų niekada 
nesibaigdavo. Į ją, atėjus laikui, įsisuko ir Konradas. Teisinguoju vadintas 
Krokuvos kunigaikštis Kazimieras Konradui, savo jaunesniajam sūnui, 
paliko Mazoviją ir Kujaviją. Jo vyresniajam broliui Lešekui, vadintam Bal- 
tuoju, teko Krokuva, Sandomiras, Serada, Lenčica ir Pajūris. Jis buvo ve- 
dęs rusų kunigaikštytę Gremislavą, su kuria sulaukė sūnaus, kunigaikščio 
Boleslovo, praminto Gėdinguoju, ir dukros Salomėjos. Prieš trylika metų 
Lešeką nužudė Pamario kunigaikštis Sviatopolkas. 

Lešekui žuvus, Konradas tapo ir jo sūnaus Boleslovo globėju, ir jo že- 
mių valdovu. Kunigaikštis jau manė jas gavęs visam laikui, bet kai Boles- 
lovas tapo pilnametis, ėmė ir suįžūlėjo — atsisakė dėdės globos; aišku, mo- 


tinos prikurstytas, nes su ja norėjo atsiimti savo žemes. Konradui nebeliko 

nieko kito, kaip tik nedėkingus giminaičius patikėti sargybai Secechovo 
mieste. 

Bet sūnėnas vis vien nerimo. Po kurio laiko, padedant Secechovo aba- 
tui, Boleslovui pavyko pasprukti nuo sargybos ir jis ėmė valdyti Zavi- 
chostomo bei Sandomiro tvirtoves, kurios pačios pasidavė jam kaip teisė- 
tam valdovui. Maža to, įžūlus vaikėzas pasikvietė pagalbon savo pusbrolį 
Henriką Barzdotąjį iš Silezijos ir kartu su juo po daugybės mūšių išvijo 
Konradą iš Krokuvos. 

Išvyti tai išvijo, bet Boleslovas atsidūrė Henriko kišenėje, už pagalbą 
atidavęs jam valdyti Krokuvą. Tai kas, kad po Henriko mirties Boleslovas 
ir atgavo Krokuvą, bet neturėjo tokios jėgos, kaip Silezijos kunigaikščiu 
tapęs Henriko sūnus, irgi Henrikas. 

Bet ir Konradui neužteko stiprybės susigrąžinti giminaičio žemes, te- 
galėjo dažnai samdyti pagonis, kad tie puldinėtų sūnėno Boleslovo ir kitų 
Piastų žemes. 

Tačiau su tais pagonimis vien vargas. Vienus samdai, o kiti tavo žemes 
terioja, kaip buvo šią vasarą. Kitąsyk atsiminus ją, Konradui atrodydavo, 
kad kaip sėdo į balną vasaros pabaigoje, išgirdęs, kad jo dvarą užpuolė at- 
sibastę pagonys žemaičiai, taip ir neišlipo, nors tikėjosi greitai apsisukti. 

Kiek čia to kelio — per dieną nulėkė iki dvaro, ten, pasivaikščiojęs po 
pelenus, liepė nukirsti galvą žiopliui ūkvedžiui (kur matyta, pagonys be 
jokio pasipriešinimo užklupo ir nenubausti pasišalino). Kaip čia paliksi 
neatsiskaitęs, paskui kaštelionai negerbs. Konradas metėsi vytis pagonis ir 
atrodė, kad pasiseks, jau žvalgai buvo užtikę pėdsakus, suskaičiavę žemai- 
čius — ne tiek jau daug, sprendžiant iš skaičiaus, ir Konradas drąsinosi, kad 
priplos kaip muses, nors patyrę kariai raukėsi — čia ne prūsai, o žemaičiai, 
daug didesni kietasprandžiai nei prūsai. Bet Konradas tik mojo ir skubino 
savo karius. 

Pakeliui miške užtiko dviejų žemaičių žvalgų pėdsakus, tai, viską me- 
tęs, iki vakaro juos vijosi. Atrodė, tuoj tuoj juos nučiups, bet tie ėmė ir 
kirto upę, skyrusią mozūrų žemes nuo prūsų. Lįsti nakčiai artėjant į prū- 
sų žemes su trim dešimtim karių Konradas nesiryžo, pernelyg pavojinga. 
Grįžo atgal ir vėl sekė žemaičių būrio pėdsakais. 

Sekė, bet nepavijo — po trijų gaudynių dienų tie spėjo pasiekti jotvin- 
gių žemes ir prapulti jose. Teko kunigaikščiui sukti savo kariauną atgal. 
Regis, tik grįžo namo, tai šen, tai ten palakstė įvairius reikalus tvarkyda- 
mas, ir žiema atėjo, o su ja — ir žinia, kad mongolai sudegino Kijevą ir 
traukia Lenkijos ir jos kaimynų pusėn. Pas Konradą ieškoti pagalbos atlė- 
kė Černigovo kunigaikščio pasiuntiniai, bet šis išsisuko nieko nepažadėjęs. 
Gavo jis ir Batu-chano siuntinėtą krikščioniškų žemių valdovams laišką 
su reikalavimu paklusti, bet nieko neatsakė, ne taip, kaip imperatorius 
Fridrichas II, ironiškai parašęs, kad, išmanydamas paukščius, galėtų būti 
mongolo sakalininku (tiesa, ir Konradą pasiekė gandas, kad imperatorius 
su chanu slaptai dėl kažko susitarė). 

Gandams nebuvo pabaigos, ir vis apie mongolus, neva žygiuoja kaip nie- 
kur nematyta jėga, po savęs tik dykrą palikdami. Konradas išgirdęs keikėsi 
kaip tik mokėdamas, iškart atgailaudamas prieš Dievą dėl nuodėmės. 

Bet kad kitaip negalėjo. Per tuos lakstymus paskui žemaičius ir kitus 
rūpesčius prarado daug laiko, o prieš tokią jėgą oho kokio reikėjo pasiren- 
gimo. O čia ir miestai neįtvirtinti, ir pro pilių sienų skyles vėjai švilpauja, 
vyrai nesurinkti, nepasirūpinta ginklais ir maisto atsargomis. Kur čia gali 
žygiuoti, nebent dar suspėtum pilis ir miestus parengti gynybai. 

Konradas, skaičiuodamas savo rūpesčius, kad ir ką galvojo apie Fridri- 
chą, pripažino, jog imperatorius buvo teisus, sakydamas, jog reikia susi- 
rinkti visiems valdovams į vieną geležinį kumštį, tik jo šneką suprastų tie 
velniai iš tolimųjų stepių. Konradas, kaip ir kiti, laukė, kad imperatorius 
stos bendros kariuomenės priekyje ir ves tą kariauną. Tačiau Fridrichas 
tūnojo Italijoje, kur nuolat riejosi su nukaršusio, bet vis užsispyrusio de- 
vyniasdešimtmečio popiežiaus Grigaliaus IX šalininkais. Popiežius tris 
kartus buvo liepęs visose bažnyčiose prakeikti imperatorių Fridrichą II ir 
siuntinėjo raginimus vokiečių žemių valdovams išsirinkti naują Šventosios 
Romos imperijos valdovą. Siuntinėjo, bet pats buvo linkęs saugiai sėdėti 
už Italijos sienų, prancūzų Lione. 


2 Daugiau apie imperatoriaus Fridricho ir popiežiaus Grigaliaus IX kovą skaitykite apy- 


sakoje „Šėtono legatas“. 

Kol Europos valdovai dairėsi vieni į kitus, 1240-ųjų gruodį Batu-cha- 
nas, sudeginęs Kijevą, su penkiais šimtais tūkstančių raitelių traukė tolyn 
į Vakarus ieškoti Paskutiniosios jūros, kurios pakrantė turėjo tapti jo im- 
perijos siena. 

Konradą pasiekdavo vis baisesnės žinios apie mongolų gausą - jų kaip 
uodų pelkėje drėgną pavasarį, ne, kaip lašų jūroje, ir kunigaikščiui bū- 
davo vis sunkiau nustygti vietoje grįžus namo į Plocką. Zuidavo po pilį, 
prasimanydamas visokių rūpesčių, kad tik užsimirštų, bet vis kas nors grą- 
žindavo į realybę. Kad ir užlipus ant sienos - iškart prieš akis atsiverdavo 
platus, tuščias, neliesto sniego nuklotas laukas. Pagal ankstesnius Konrado 
planus, ten dabar turėjo stovyklauti keli tūkstančiai mozūrų karių, bet jis 
vis nesiryžo siųsti žygūnus su įsakymu kaštelionams rinktis. 

— Negalime niekur joti, - sykį, Konradui pavargus blaškytis po menę 
ir sustingus prieš langą, už kurio nieko nesimatė, tik galėjo įsivaizduoti tą 
nelemtą tuščią lauką, už kunigaikščio nugaros ištarė jo patarėjas, senas vie- 
nuolis, vienas iš tų vienuolių, kurie jam nuo vaikystės patarinėjo, ypač kai 
kalba užeidavo apie santykius su kitais kunigaikščiais ir valdovais. — Visi 
labai įsibaiminę, tikisi, kad mongolai praeis pro šalį, o jeigu jau užkliudys, 
tai atsilaikys savo pilyse arba bėgs, kur akys veda. Visi mongolų kaip vel- 
nių bijo. Niekas nenori prieš juos stoti. Visi supranta, kad jeigu ir surinks 
kariauną kuris iš jūsų, aukštenybe, giminaičių, tai tikrai ne tokią, kad su- 
stabdytų mongolus. 

— Tikrai, — atsidusęs sutiko Konradas ir atsisuko į menę. 

Joje buvo pilna žmonių: sukdami į šoną akis, krėsluos kūprinosi ir ta- 
rybos nariai, ir lyg prarijęs savo smailumu garsėjantį liežuvį kunigaikščio 
raštinės kancleris, ir skarbniku vadintas iždo prižiūrėtojas (tam mongolai 
terūpėjo tiek, kiek šis karas kainuos ir, kaip visada, kai šneka pasisukda- 
vo apie pinigus, jo balsas vėl suvirpėdavo), ir Konrado artimas padėjėjas, 
rūpinęsis dvaro ir žemių valdymu, vadinamasis podkomorijus, ir palati- 
nas - žmogus, kuris pakeisdavo kunigaikštį teisme ir karo žygiuose. Šalia 
kunigaikščio sosto stovėjusiame krėsle sėdėjo jo žmona, Vladimiro — Vo- 


lynės kunigaikščio Sviatoslavo Igorevičiaus dukra Agafija. 

Mozūrai jau nuo pietų ginčijosi, ką daryti, spėjo ir sutemti, ir jau ne- 
bedaug iki vidurnakčio liko, bet taip nieko ir nesutarė. 

— Taip, prieš tokius velnius gali tik velniai atsilaikyti, — nelinksmai 
pajuokavo Konradas, nužvelgdamas menę ir stebėdamas, kaip visi skuba 
pataikūniškai nusišypsoti. 

— Tai ir pasiųsk velnius, — ūmai kyštelėjo savo trigrašį Agafija. 

Per menę vėl žingsniavęs Konradas sustingo ir apstulbęs pažvelgė į 
žmoną. Jau kiek metų jie buvo vedę, tačiau moteris nesiliovė jį stebinusi. 
Agafija ne kartą įsiterpdavo į jo reikalus, bet jos patarimai paprastai būda- 
vo geri ir padėjo Konradui sukaupti nemenką turtą. Tik dėl to ir prisileis- 
davo ją artyn, antraip nebūtų leidęs iškelti kojos iš kambarių, nes žmonos 
išvaizda nuo jaunystės nedžiugino akies — buvo ilga kaip žalga, k<umpano- 
sė ir kas metai darėsi vis baisesnė. Bet dabar jam pirmąsyk dingtelėjo, ar 
amžius ir jos protui neatsiliepė. 

— Kokius dar velnius? — nepatikliai ir atsargiai pasiteiravo Konradas, 
žvelgdamas į žmoną, ir ji akimoju atrėžė: 

— Pasamdyk prūsus ir dar kokį kaštelioną pasiųsk. 

Kunigaikštis prieš atsakydamas nužvelgė susirinkusius - daugumai, 
matėsi, Agafijos mintis patiko, tik tarybai priklausę kaštelionai vėl suko 
į šoną akis: nė vienas nesiveržė į mūšį, ir Konradas, pats sau nusijuokęs ir 
jau nutaręs, ką iš jų būtinai pasiųs, tarė: 

— Velniai... O kodėl gi ne? O kad Boleslovas su Henriku nepyktų, pasių- 
siu kokias tris šimtines karių ir nusamdysiu prūsus. Neblogai, kaip sakot? 

Vienuolis nustebęs pakraipė galvą, bet nesiginčijo. Juk, galų gale, ku- 
nigaikštis ne taip jau blogai sugalvojo. Tikrai, prieš velnius geriausia siųsti 
velnius... O ir visi kiti pritariamai lingavo galvas. 

Taip Konradas atsikratė mongolų. 


444 


Pilies menėje buvo tvanku, ir rūbai po atlapotais kailiniais buvo se- 
niai permirkę. Tačiau prūsų vitingams tai nė kiek nerūpėjo, o Daubaras, 
įsitaisęs pačiame kampe ir jau kelias valandas stebėjęs jų ginčus, vis nesą- 
moningai nubraukdavo prakaitą ir mintimis grįždavo į kitą vakarą, lygiai 
prieš savaitę Kludupio pilyje. 

Skaurės pakviestas svarbiu reikalu, Daubaras iš pradžių pagalvojo, jog 
blogai suprato, ką vitingas kalba. 

— Mongolus? Eisi prieš mongolus? - Skaurei išdėsčius reikalą, rikis 
perklausė išpūtęs akis ir netikėdamas savo ausimis. 

Per tuos kelis mėnesius, kai jie tapo su Skaure broliai, Daubaras su 
Jotkumi, padedami Bunio, neblogai pramoko notangų šnekos, tačiau vis 
dar pasitaikydavo, kad ir vienas, ir antras kitąsyk ne iš karto suprasdavo, 
kas jiems būdavo sakoma. Rikis vylėsi, jog ir šiuokart taip nutiko ar nenu- 
girdo, mat kiek priduso, kol atskubėjo iš arklidės. Neturėjo kuo užsiimti, 
tai ir nuėjo pažiūrėti savo Juodžio, atsiminęs, kad Skaurė žadėjo už poros 
dienų leistis į medžioklę ir jį pasikvietė. 

Regis, tik gardą pasiekė, o čia vergas kaip nušutintas atlėkė, nuo pat 
arklidės durų visa gerkle šaukdamas - vitingas skubiai kviečia! Bunys buvo 
Daubarui minėjęs, jog į pilį atjojo žygūnas, ir ne bet koks, o mozūras, bet 
rikis praleido pro ausis. Jau buvo pratęs prie tokių dalykų. Per tą laiką, 
kol gyveno pilyje, į ją buvo atlėkę keli žygūnai su įvairiomis žiniomis, bet 
tai buvo vis ūkiški ar kariški notangų reikalai, ir jeigu Skaurei prireikdavo 
išjoti, tai paprastai Daubaro netrukdydavo. Tik paprašydavo, kad padėtų 
Dangei pasirūpinti pilimi. 

Rikis manė, kad ir šiuokart tas pats bus, tik kam tokia skuba? 

— Ar aš teisingai supratau: mozūrai tau siūlo sumokėti, jeigu eisi prieš 
mongolus? - pakartojo Daubaras, žvelgdamas tai į prie stalo įsitaisiusį vi- 
tingą, tai į jo žmoną, tai į pasiuntinį. 

Skaurė linktelėjo ir kantriai pakartojo tą patį, ką jam jau buvo sakęs 
pasiuntinys: mozūrų didžiausias vitingas Konradas atsiuntė savo pasiunti- 
nius pas genčių vadus, kviesdamas prūsus prisidėti prie žygio prieš kažko- 
kius iš rytų besiartinančius mongolus, girdi, jeigu tų nepavyks sulaikyti, 
tai tie visus išpjaus, nežiūrėdami, krikščionis tu ar ne, viską savo kelyje 
sudegins, ir dar Konradas žadėjo kiekvienam prisidėjusiam vitingui gerą 
atlygį. Dabar genčių vyresnieji siuntinėja savo pasiuntinius pas vitingus, 
kviesdami susirinkti ir pasitarti, ir Mantas laukia jo, kaip ir kitų notangų 
vitingų, už trijų dienų savo pilyje. 

— Nežinia, ką ten visi sutars, — aiškino Skaurė, vis stengdamasis išveng- 


ti žmonos žvilgsnio. — Bet aš tai norėčiau joti. Pinigai geri. 

— Kiek? — pasmalsavo ilgokai patylėjęs Daubaras, išmaukė taurę mi- 
daus, o išgirdęs atsakymą, kreivai nusiviepė: — Jeigu sutiksi, tai pasakyk, 
kad mokėtų triskart tiek ir kad būtinai prieš žygį sumokėtų, kad galėtum 
pinigus namo parsiųsti, sakyk, kitaip nejosi. 

— O kodėl? - nesuprato vitingas. 

— Ogi todėl, kad jei gyvas negrįši, tavo šeimai bent pinigai liks, — žiau- 
riai nukirto Daubaras. 

— Kodėl tu taip šneki? — vis nesusigaudė Skaurė. 

— Ogi todėl, kad mačiau tuos mongolus, ir mačiau, kaip jie kauna- 
si, — vis dar grubiai rėžė žemaitis. 

Jis visą vakarą pasakojo vitingui ir jo šeimai apie savo nuotykius rusų 
žemėse ir kaip Mindaugo kariai sustabdė į Lietuvą žygiavusius mongolus. 

— Bet tai buvo tik maža dalis jų visos kariaunos. Mano sesuo — O ji 
buvo patekusi į jų vyriausiojo vitingo stovyklą — pasakojo, kad ji tokio 
dydžio, jog jeigu būtum norėjęs nueiti nuo vieno jos krašto iki kito, tai iš 
vieno krašto išėjęs ryte, savo kelionę pabaigsi vakare. 

Skaurė susimąstė jį išklausęs, bet jo užsidegimas joti ir pasižiūrėti į tuos 
garsiuosius mongolus nuo Daubaro šnekos nepraėjo. Bet vienas nesiruošė 
lįsti, išsiruošė į notangų vitingų pasitarimą. Ir Daubarą kartų pasivadino, 
kad papasakotų notangams, koks priešas jų laukia. Tačiau dabar, klau- 
sydamasis besiginčijančių vitingų, Daubaras nusistebėjo, kam Skaurė jį 
kvietėsi. Notangai toli gražu netryško ūpu gundytis Konrado auksu. 

Pernelyg gerai jį pažinojo, juk mozūras ne kartą juos samdė užpulti 
jo sūnėno Boleslovo ar kokio kito giminaičio žemę, žadėdamas dosniai 
atsilyginti, jeigu pralėkę po savęs vien pelenus paliks, bet po to paprastai 
stengdavosi išsukti uodegą. Aišku, ne pats, o koks nors atsiųstas pasienio 
žemę valdantis jo vietininkas arba kaštelionas, kaip juos vadindavo mozū- 
rai. Tiesa, kaštelionas kaštelionui nelygus, kitas, žiūrėk, vos susitvarkydavo 
su savo pareigomis — vadovavimu pilių įguloms, karių rinkimu Konradui 
susiruošus kariauti, prasikaltusių gyventojų teisimu, kur dar jam derėtis 
savo valdovo vardu su prūsais. 

Tam reikėdavo ne eilinės galvos, ir prūsai prisižiūrėjo visokiausių Kon- 
rado žmonių. Matė ir smailialiežuvį kanclerį, ir skarbniką, matė ir podko- 

morijų. Regėjo ir net patį palatiną: viskas priklausė nuo to, kaip Konradui 
reikėdavo prūsų. Kunigaikščio žmonės visko prisigalvodavo, kvaršindami 
prūsams galvas, bet dažniausiai pradėdavo nuo priekaištų. Girdi, ko jums 
dar maža, juk tiek pasipelnėte per žygį, tas ar anas Konrado giminaitis kru- 
vinom ašarom verkia, pasiuntinius atsiuntė, prašo padėti su prūsais atsiskai- 
tyti, bet jis atsakė, kad nelabai galįs. Mat laikas nelabai koks - kad į tokį 
žygį išsiruoštum, vis tik reikia pasitarti su patarėjų taryba. O kad ir laikas 
žygiui nelabai vykęs, visokie darbai. Didikai savo pilyse užsiėmę, kol juos 
nuo namų atplėši, kol susirinks, o jeigu vien tik su tarybai priklausančiais 
kariaunos vyrais nutarsi žygiuoti — supyks, kad be jų sprendi. O paskui dar 
ir kariauną reikia surinkti. Juk Konrado ne tokia, kaip kitų — turi vos trisde- 
šimt šimtinių ir jau baisiausiai nosį riečia: žiūrėk, koks aš stiprus, o Konrado 
net penkiasdešimt šimtinių. Nemažai tų šimtinių po miestus išmėtyta, juos 
nuo tų velnio išperų prūsų saugo. Kol jas visas surinksi... 

Tai su šimtinėmis dar pusė bėdos, bet juk vien su raitelių kariauna nelįsi 
į tą prūsišką pragarą. Dar reikia ir pėstininkus — vadinamuosius „skydinin- 
kus“ — sušaukti. O tie „skydininkai“ — laisvieji valstiečiai. O su valstiečiais 
taip — kai namus ginti, tai be jokių ginčų eina, bet kai kažkur žygiuoti, tai 
vis ką nors prasimano, žiūrėk, vieno vaikai skydą kažkur nukišo, kitam lan- 
ką sulaužė ir strėles išmėtė (aha, išmėtė, iššaudė bemedžiodami jo, Konrado, 
miškuose ar atsišaudydami, užklupti jo girininkų, kitąsyk bjauresni už tuos 
prakeiktus prūsus), arba, dažniausiai, už darbų slepiasi — valdove, pats dar- 
bymetis, jeigu viską mesime, tai be derliaus liksime, kaip su tavimi, kuni- 
gaikšti, atsiskaitysime, kuo tu savo kariauną maitinsi. Oi, jau tie laikai, kuo 
toliau, tuo baisiau, visai žmonės Dievo nebebijo. 

Gerai, kaip nors tuos „skydininkus“ ir surinksi, bet kokia iš jų jėga — tik 
lankais ir skydu ginkluoti. Jie juk tik priedas prie kariaunos ir riterių, šitie 
pagrindinė jėga. Ber kad ir su jais užtenka galvos skausmo. Paprasčiausia su 
tais, kurie riteriais tapo už savo žygdarbius, atliktus, kai buvo „skydininkai“ 
ir dar kartu su riterio vardu iš Konrado gavo žemės lopinėlį valdyti, todėl 
savo vardą ir žemę brangina (juk žemė ne visam laikui jiems pažadėta) ir 
kaip mat prisistato. Nėra didesnių vargų ir su tais riteriais, kurie šį vardą 
paveldėjo iš savo tėvų — buvusių kunigaikščio ar jo protėvių kariaunos karių. 

Ber va su.riteriais — didikų atžalomis gyvas vargas, jeigu kas, tuoj savo pro- 
tėvius prisimena, kaip drįsti jiems nurodinėti, tokių tarp riterių daugybė. O 
užtenka vienam tokiam pradėti bambėti, tuoj ir kiti prisideda... 

Atseit taip ir panašiai Konradas kvaršino galvas giminaičiams jų pa- 
kviestas ir paprastai tie atstodavo, kai jis pažadėdavo auksu padėti. Bet 
kad tas auksas iš dangaus kaip sniegas nekrinta. O kunigaikštis nepaskai- 
čiavęs pažadėjo prūsams tokią daugybę ir dabar, kad tiek tesėtų, reiktų 
paskutines kelnes nusimauti. Arba pasiuntiniai imdavo suktai užsiminti, 
kas žino, gal koks skarbnikas ims ir paskaičiuos, kad būtų pigiau prisidėti 
prie prūsų nuskriausto kunigaikščio ir padėti jam su jais atsiskaityti. Juoba 
kad gal ir daugiau tokių norinčių atsirastų. Juk daug kas ir Mozūrų kuni- 
gaikštystėje, ir Kujavijos, ir Pajūrio, ir kitose žemėse puikiai atmena dide- 
lių prūsų kariaunų antpuolius ir dantimis griežia jų vardą kartodami. Su 
malonumu pasinaudotų proga atsigriebti, dar, žiūrėk, ir danai prisidėtų, 
kuriems Sembos prūsai neleisdavo nė kojos iškelti į jų pakrantę. 

Nuo tokių šnekų užvirdavo prūsų kraujas. Jie irgi daug ką atminė ir 
ypač tuos dvejus metus prieš porą dešimtmečių, kai prieš juos ir vieną, ir 
kitą vasarą žygiavo susidėję kunigaikščiai Lešekas Baltasis, Henrikas Barz- 
dotasis ir Konradas, ir dar Gniezno, Kujavos, Poznanės, Vroclavo, Liubo- 
šo, Plocko vyskupų bei pajūrio kunigaikščių Vratislavo bei Sviatopolko 
kariaunos. Prūsai ir vienais, ir kitais metais atsilaikė, bet tai jiems daug 
kraujo kainavo. Jau geriau išvengti tokių dalykų, ir prūsai pradėdavo nu- 
leisti kainą, tuo labiau, kad, žinodami Konradą, paprastai užsiprašydavo 
daugiau, nei tikėdavosi gauti. 

Daubaras, klausydamasis tokių ir kitokių atsiminimų apie tą suktą 
Konradą, kuris tik žiūri, kaip kokią šunybę iškrėsti, buvo įsitikinęs, kad 
notangai šįkart ant jo kabliuko neužkibs. Juoba kad vitingai vis minėjo, 
kad per Konradą dar vieną galvos skausmą įgijo — tuos baltaapsiausčius su 
kryžiumi. 

Rikis nemažai nustebo, kai kalbėti atsistojęs Skaurė iškart pradėjo nuo 
prašymo išklausyti jį - Daubarą. 

— Man mano kraujo brolis daug apie tuos mongolus pasakojo. Jis 
juos ir matė, ir su jais kovėsi, - įtikinėjo susirinkusius Skaurė, aiškinda- 

mas, kad reikia žinoti, koks priešas taip išgąsdino Konradą, kad net ryžosi 
jiems — notangams — ir kitoms gentims nusilenkti. 

Vitingai neprieštaravo — Skaurė teisingai numatė, kad tiems bus smalsu 
išgirsti apie mongolus, apie kuriuos jau buvo prisiklausę visokiausių gandų, 
bet pasakoję ir gąsdinę prisipažindavo, kad patys savo akimis nematė, tik 
iš kitų girdėjo, o tie - dar iš kitų. Ber kai pasakojimai eina iš lūpų į lūpas, 
kiškis lokiu pavirsta. Daubaras, puikiai tai žinodamas, vis tik nesuprato, ko 
Skaurė iš jo tikėjosi — jis visai nesiruošė gražinti to, ką buvo patyręs. 

Mantui davus ženklą, Daubaras atsistojo, žengė į priekį ir nužvelgė 
susirinkusiuosius. Ta pati menė, kaip prieš kelis mėnesius, ir kartu visai 
kita. Tada atrodė, kad uodui nėra kur snapo įkišti per susirinkusius vy- 
rius, ir kur jų protas — į tokią mažą menę grūstis, o dabar atrodė dvigubai 
erdvesnė. Nenuostabu, juk tada buvo susirinkę trijų genčių vitingai, o 
dabar - tik vienos. Bet ir žvilgsniu bėgdamas per jų veidus, Daubaras pa- 
sigedo ne vieno anąkart įsidėmėto vitingo. Jis jau žiojosi, kai paskutinę 
akimirką pastebėjo iš už vienos plačios nugaros akimirkai išlindusį ir vėl 
pradingusį berniūkščio veidą. Tas labai skubėjo pasislėpti, bet Daubaras 
spėjo jį pažinti - mažasis Mantas. Vėl pralindo, tai žalčiukas! Daubaras 
pats sau šyptelėjo, bet tėvui neklaužados neišdavė, prisiminė, kaip pats, 
būdamas panašaus amžiaus, taikydavo prasmukti į menę, kur tėvas tarda- 
vosi su kariais, bet tuojau pat surimtėjo. 

— Jeigu jūs girdėjote, kad mongolai geri ir žiaurūs kariai — netikėkite 
tuo, — jis stengėsi kalbėti kuo garsiau ir kuo aiškiau žvelgdamas tiesiai į 
Mantą. Pasakęs nutilo ir vėl nužvelgė atgijusius, pralinksmėjusius vitingus. 
Kurį laiką jis lūkuriavo, leisdamas jiems džiūgauti, nujaučiant lengvus pini- 
gus, o tada kirto: — Netikėkite, nes jie labai geri ir labai žiaurūs kariai. 

Jis ilgai pasakojo apie mongolus, ką pats patyrė prie Maskvos ir Smo- 
lensko, ir kai stabdė į Lietuvą jojusį tumeną, ir ką girdėjo iš Jundos. O kai 
baigė, menėje buvo taip tylu, kad, regis, galėjai išgirsti musę skrendant. 
Vitingai dairėsi vienas į kitą ir į Mantą, laukdami, kuris pirmas prabils. 

Ir tuo pirmuoju tapo visą laiką netoli Daubaro stovėjęs Skaurė. 

— Tai tokie tie mongolai, - tarė jis, žengtelėjęs arčiau rikio. - Mano 
kraujo broliu galima tikėti. Tuo mes įsitikinome prie Vundenavos. Patikė- 


kime ir šįkart, ir jokim prieš tuos mongolus! 

Skaurė kalbėjo daug trumpiau ir, iš esmės, tik apie du dalykus - kad 
jeigu tie mongolai tokie geri ir žiaurūs kariai, reikia juos sustabdyti kuo 
toliau nuo savo žemių, ir jeigu jie tikrai tokie geri ir tokie žiaurūs kariai, 
tai reikia reikalauti, kad mozūras sumokėtų tris kartus daugiau nei žadėjo 
ir — prieš išjojant. Pažįstant Konradą, reikia reikalauti, kad atvežtų auksą 
prie sienos, ir kirsti ją, tik kai atiduos. 

Daubaras klausėsi apstulbęs žr manė, kad niekas Skaurei nepritars. Ir 
tikrai — iš pradžių kalbėję vitingai tvirtino, jog nėra ko kišti pirštus tarp 
durų, atrodė, kad viską užbaigs ir panašiai kalbėjęs Mantas, bet paskui at- 
sirado į Skaurę panašių vitingų — ir pinigais susigundė, ir užsikepė į mon- 
golus pasižiūrėti. 

Iš viso susirinko pustuzinis vitingų, ir Konradui buvo pasiųsta žinia, 
kad jeigu nori sulaukti pagalbos, tai turi mokėti kiekvienam vitingui tris 
kartus daugiau nei siūlė. Kartu su tokia žinia žygūnai išlėkė ir į kitas prūsų 
gentis. | 

Po pasitarimo Skaurė su Daubaru leidosi namo, ir rikis tikėjosi, kad 
Konradas nesutiks. 

Bet apsiriko. Konradas sutiko. 

Ir per prūsų gentis jo auksu susigundė beveik dvi dešimtys vitingų, o 
sudėjus jų į žygį paimtus karius gavosi dvi šimtinės. 

Iš anksto sutartoje vietoje jie susitiko su užmokestį atgabenusiais Kon- 
rado žmonėmis. Perskaičiavę auksines monetas keli prūsų kariai išsidalijo 
jas, sudėjo į roges ir išgabeno įvairiomis kryptimis saugoti vitingų užmo- 
kestį genčių vyresniesiems, kol jie sugrįš. 

O dvi prūsų šimtinės, lydimos Konrado siųstų žmonių, perjojo sieną. 
Tarp pirmųjų vitingų jojo ir Skaurė. O šalia jo, kaip brolis - ir Daubaras. 
Paskui rikį kaip pririštas sekė ir Jotkus. 

Už nugaros liepsnojo miestas. 

Nors jį ką tik užėmė, bet Batu-chanui teko pasirausti atmintyje, kad 
rastų jo vardą — Krokuva. Dar viena sostinė, kurios šeimininkas išdūmė, 
palikęs miestiečius mirti vienus. Kiek tokių miestų buvo jo kelyje - tik 

raštininkai gali pasakyti. Bet ir jie nežino, kiek dar laukia, kol pasieks 
Paskutiniąją jūrą. 

Kiek — ir tokių aršių, tokių, kad prie jo sienų reikėtų skubėti pačiam 
Pasaulio drebintojui su savo „pasiutusių“ raitelių tumenu. Kiek jau tokių 
miestų buvo šio žygio metu, ir prieš šį buvo kažkuris kitas, Sandomiras ar 
kaip ten, prie kurio jo kariai tūpčiojo keletą dienų. 

O paskui - ir šitas. Užuot išpirkę savo kaltę po Sandomiro, net du 
tumenai vėl tūpčiojo palei sienas. Jie stengėsi numušti nuo sienų tuos užsi- 
spyrusius liachus ir kai pasirodydavo, kad kurioje nors vietoje jau pasisekė 
(na, dar vis kaišiodavo galvą vienas kitas liachas, bet tai jau nesvarbu), tuoj 
puldavo rimbais ir ietikočiais varyti ten išsekusius, apiplyšusius belaisvius, 
kad tie ropštųsi ant sienų ilgomis, siūbuojančiomis kopėčiomis ir savo 
mase nušluotų nuo jų gyvus likusius miesto gynėjus, o jau tada iš pas- 
kos užliptų mongolai ir pasileistų miesto gatvėmis, vieni — gilyn į miestą, 
kiti — prie vartų, kad juos atlapotų ir įleistų nekantraujančius raitelius. 

Tačiau vos pirmieji belaisviai pasiekdavo kopėčių vidurį, lyg iš nie- 
kur atsirasdavo daugybė liachų ir ant belaisvių galvų - ir lipančių, ir su- 
sibūrusių apačioje — pasipildavo karšta smala, verdantis vanduo, rąstai ir 
akmenys. Ir puolantieji nusirisdavo atgal, palikę sienos papėdėje krūvas 
negyvėlių ir sužeistųjų. Jų aimanos lydėdavo bėgančiuosius, bet niekas ne- 
pamėgindavo sugrįžti ir jiems padėti. O kai puolantieji vėl, pasivaidenus, 
kad jau viskas, liachai pagaliau pakriko, sugrįždavo į tą pačią vietą, jie 
būdavo vietoj laiptelio, belaisviai nesirinkdami — gyvas ar ne — statė ant 
kūnų kopėčias, vėl ropštėsi ir vėl krito, ir šalia akmeninės sienos augo de- 
juojanti, besiranganti siena, kraupiai juoduojanti ištrypto sniego fone. 

Tiesa, tą sniego baltumą galėjai tik protarpiais pastebėti, kai vėjas 
trumpam nunešdavo į šoną daugybės aplink miesto sienas ir jo viduje 
liepsnojusių laužų dūmus. Jie negeso nei dieną, nei naktį, nes prie jų bur- 
davosi tiek miesto gynėjai, tiek puolantieji. 

Naktis iš ramybės meto virto artėjančio siaubo pranašu. Mieste į dan- 
gų kilo raudos ir maldos, sienų apačioje — tylančios sužeistųjų aimanos, o 
laukuose aplink miestą — pratisos, į vilko kauksmą panašios mongolų dai- 


nos. Naktimis ar įsisukus tokiai pūgai, kai šturmuoti miestą tapdavo ne- 

įmanoma, mongolai susėsdavo aplink laužus, sukryžiavę po savimi kojas, 
ir dainuodavo ar šnekėdavosi, neatitrraukdami akių nuo iki raudonumo 
įkaitusių žarijų. Už kai kurių iš jų nugarų rinkdavosi žmonos, jos tarsi su- 
akmenėjusiais veidais sustingdavo ant paklotų kailių ir klausydavosi karių 
šnekų: gal jau greitai miestas kris? 

Gal? — bet karių balsuose skambėjo nerimastingos gaidelės: ateina pats 
Pasaulio drebintojas, ir nerimas'persimesdavo žmonoms. Tai kas, kad pasi- 
rodžius Batu-chanui galima drąsiai sakyti, kad miestui atėjo paskutinioji, 
kas, kad vėl į jų vežimus plūstels ryšuliai su įvairiausiu grobiu, kuriuos at- 
rišęs gali tiek visko rasti. Aišku, pasitaiko ir niekam nebetinkamų kruvinų 
rūbų, bet būna ir gerų, ir visokiausių batų, ir papuošalų, ir indų, molinių, 
geležinių ir net sidabrinių ar auksinių, ir net sabalo kailinių, kurie taip 
gelbsti tokią atšiaurią žiemą. Ir dar bus daugybė naujų belaisvių, kuriuos 
arba varys suginę į vieną būrį, arba, greičiau, riš prie vežimų, ir gerai, 
jeigu vyrui pasitaikys graži mergina ir bent jau apysveikis, jaunas vyriškis, 
kuriuos bus galima parduoti vergų turguje ar iškeisti į ką nors reikalinga. 
Bus gerai... 

Bet kas iš to džiaugsmo, jeigu nežinia, kokia bus Pasaulio drebintojo 
rūstybė, kiek ji pasiglemš karių gyvybių, nubaustų už bailumą, kad ne- 
sugebėjo patys paimti miestą? O jeigu tarp tokių papuls ir tavo vyras, ir 
moterys dėjosi prie dainos, išliedamos savo nerimą. 

Krokuvos apsiaustis tikrai pajudėjo pasirodžius Batu-chanui ir jo tu- 
menui. Bet ne vien baimė paakino mongolus nieko nebojant mestis ant 
sienų. Atvirkščiai, atvykus Pasaulio drebintojui, puolimas buvo sustabdy- 
tas, kol kiniečiai meistrai statė į vietas tumeno atsigabentas keturias sienų 
daužymo mašinas. 

Jos buvo tokios galingos, kad be poilsio dirbusiems meistrams prireikė 
visos paros jas sutvarkyti. Pradėję iškart, vos jų vežimai pasiekė miesto 
apylinkes, vienai dienai gęstant, pabaigė jau kitą, nusileidus sutemoms. 
Bet kol vieni meistrai miegojo, kiti prižiūrėjo didžiulių akmenų gabe- 
nimą — atrinkinėjo tinkamus, tokius, kad vos keturi vyrai pakeldavo, ir 
kurie tilpdavo į didžiulį kaušą ilgo katapultos rąsto gale, ir vadovavo jų 
krovimui palei katapulras. 

— Uragš, uragš, mūū?! - netilo jų spigūs balsai ir belaisvius prižiūrėję 
kariai vis mojavo ir mojavo rimbais. — Uragš! 

Rytas išaušo pilkas - dangų buvo užtraukę išpurtę, žemai pakibę pur- 
vini debesys, ir negalėjai atskirti, kur baigiasi jie, o kur prasideda pilkų 
laužų dūmų tumulai. Vos tingus vėjas juos kiek prasklaidė ir plyšiuose 
pasimatė miesto sienos, katapultos pradėjo savo nesulaikomą darbą (jas 
galėjo sustabdyti tik iki katapultų prasiveržę krokuviečiai, tačiau jas sau- 
gojo nemažos mongolų pajėgos, o miesto gynėjai neturėjo jėgų surengti 
išpuolį iš miesto). 

Į miestą kone nenutrūkstamu srautu pasipylė akmenys. Katapultinin- 
kai išmanė savo darbą. Jie taikė į vartus ir sieną aplink juos. Pirmi keli 
akmenys perlėkė per viršų, keli nukrito nepasiekę vartų, bet miestiečiai 
per anksti puolė džiūgauti. Mažiukai kiniečiai kaip skruzdės aplipo di- 
džiules katapultas, pareguliavo jas ir štai vienas akmuo su baisiausiu dun- 
desiu trenkėsi į vartų geležį, įlenkdamas juos, paskui ir kitas, trečias. Ir 
kiti akmenys ėmė dusliai daužyti sieną ir kristi žemyn su išmuštais iš jos 
akmenimis ir miesto gynėjų kūnais. Krokuviečiai turėjo atsitraukti iš ap- 
šaudomų vietų ir, rizikuodami, kad koks sieną perskridęs akmuo nukris 
ant jų, laukti artimiausiose gatvelėse, kada mongolai mesis į ataką, kad 
nublokštų juos atgal. 

Bet mongolai nesiskubino. Ir jeigu iš pradžių miesto gynėjai dar vylėsi 
galėsią grįžti ant sienos prie vartų, greitai pamatė, kad tie vis labiau panašėja 
į netvarkingą akmenų krūvą. Pagaliau, gailiai sudejavę, vartai triukšmingai 
išvirto, paslėpdami po savimi krūvą akmenų. Tačiau trumpam - veikiai ir 
juos uždengė griūvančios sienos akmenys. Siena tiek sumažėjo, kad dažnas 
katapultos akmuo, praskriejęs vietą, kur anksčiau stovėjo siena, trenkda- 
vosi į artimiausius namus ir gainiojo krokuviečius. 

Vienu metu savo vadų įsakymu miestiečiai mėgino iš visko, kas pasitai- 
kė po ranka, ręsti barikadą, bet nedaug ką spėjo nuveikti — lyg žaidžiančio 
milžino svaidomi vis skriejantys ir skriejantys akmenys užmušė kelias de- 


šimtys vyrų ir išgriovė barikadą. Tada vadai, pamatę, kad neatlaikys vartų, 


Pirmyn, pirmyn, kvailiai (mongoliškai). 

atitraukė savo žmones giliau į miestą ir vėl iš naujo liepė statyti barikadas, 
kad užtvertų į miesto centrą ir pilį vedančias gatveles. 

Tačiau jos kilo lėtai. Miestiečių rankas jau svarino neviltis. Mieste tai 
šen, tai ten ėmė plykstelti gaisrai - žmonės patys padeginėjo namus, ne- 
norėdami matyti, kaip juos plėš užpuolikai. Kai kurie mėgino slėptis, vil- 
damiesi, kad Dievas išsaugos juos nuo pagonių žiaurumo. 

Mongolai nesiskubino. Tik vidurdienį, kai vietoj vartų ir sienos aplink 
juos atsivėrė platus plyšys, lyg žmogui būtum pusę dantų išmušęs, Ba- 
tu-chanas liepė pulti. Priekyje, skubėdami išpirkti savo kaltę, pasileido 
pirmieji prie miesto pasirodę tumenai. Paskui juos pajudėjo ir Batu-chaną 
atsekę tumenai, išskyrus jo „pasiutėlius“, ir tie, kurie spėjo prisidėti jau 
pradėjus puolimui. Kai kurios šimtinės metėsi į mūšį net nestabtelėjusios 
po ilgo žygio (o ko stabčioti, kol gaiši, kiti tavo grobį išsidalys, po to pail- 
sės, ant grobio maišų poilsis daug malonesnis). 

Mongolai lyg juodas debesis užplūdo pralaužą, nesulaukdami jokio 
pasipriešinimo. Jų maži arkliukai lyg šunys ropštėsi per buvusią sieną žy- 
mėjusią akmenų krūvą ir šimtinės lyg potvynio vanduo bangom plūdo 
siauromis miesto gatvėmis. Jos lyg šapelius nubloškė dar priešintis mėgi- 
nusius miestiečius. 

Miestas krito. 

Mongolai ėmėsi jiems įprasto darbo. Jie laužėsi į namus, grobė, kas po 
ranka pakliuvo, rišo į paklodes, staltieses ir viską, kas tik tiko, čiupdavo, 
jeigu pasitaikydavo gyvas ir dar paeinantis kas nors iš namų šeimininkų ir, 
plakdami rimbais, versdavo juos tempti grobį į miesto aikštę prie katedros, 
kur šimtininkai užsiėmė dalybomis. Jų prižiūrimi dešimtininkai vertė atski- 
rai rūbus, papuošalus, ginklus ir kitą grobį, o paskui, išrinkdami šimtininko 
nurodytus daiktus, krovė juos į penkias krūvas. Viena jų turėjo tekti Pasaulio 
drebintojui, dar viena - iškeliauti namo, į Mongoliją, visų šalių didžiajam 
kahanui, o iš kitų trijų krūvų dešimtininkai krovė mažesnes, tiek, kiek dar 
buvo likę gyvų karių. Su kiekvienu miestu tų krūvų buvo vis mažiau, užtat 
gyvieji galėjo pasiguosti, kad jų grobis vis didesnis ir didesnis. 

Kol vieni mongolai rūpinosi grobiu, kiti gaudė gyvus likusius mies- 
tiečius ir varė juos prie vartų, kur, negailėdami rimbų, skubino juos kuo 
greičiau valyti griuvėsius. 

— Uragš, uragš! — švilpė botagai, neleisdami atsitiesti nugaroms, ir vy- 
rai, moterys, seniai ir vaikai - mongolai griebė kas tik po ranka pasitaikė, 
net ir sužeistuosius, dar galėjusius paeiti ir pajudinti ranką — kaip skruzdė- 
lės tempė, rideno, vilko šalin akmenis ir rąstus. 

Sunkiausias uždavinys buvo vartai, bet rimbai padėjo ir jį įveikti — kas 
į šonus įsikibo, kas po apačia palindo po abiem vartų pusėmis ir nutempė 
šalin. Ir niekam nerūpėjo, kad, mongolams paliepus mesti, keliolika be- 
laisvių liko vartų prispausti. 

Nebuvo kada galvoti apie tokius niekus. Iš tolumos jau artėjo mies- 
tą nusprendęs apžiūrėti pats Padangių drebintojas su savo „pasiutėliais“. 
Batu-chanas jojo priekyje su sidabriniu šalmu ant galvos, paauksuotais 
šarvais, ant pečių užsimetęs mėlynus, auksu siuvinėtus ir sabalu pamuštus 
kailinius ant kaip snieginis leopardas dėmėto paauksuotais karčiais žirgo. 

Batu-chanas nestabtelėjęs ir nežvilgtelėjęs prajojo pro buvusių vartų 
vietoje ant akmenų ir į sniegą suklupdytus belaisvius. Mažai jį domino ir 
siaurose gatvelėse susigrūdę namai, chanas jojo niūrus, kol pasiekė miesto 
aikštę, užgrūstą jo karių, belaisvių ir iš aplinkinių kaimų suvažiavusių vals- 
tiečių vežimų. Išvydę jį, kariai skubėjo klupdyti belaisvius ir patys lenkėsi 
jam jojant prošal. 

Bet Padangių drebintojas jų tarsi nematė. Nestabtelėjęs jis pasuko tie- 
siai prie katedros ir, pavaręs žirgą per jos laiptus, įjojo vidun. Čia jau irgi 
buvo spėję pabuvoti grobio ištroškę mongolai ir žirgui tekdavo paieškoti, 
kur pastatyti kanopą, kad neužliptų ant sudaužytų suolų bei kitų išmėtytų 
daiktų. 

Pasiekęs katedros vidurį, Batu-chanas sustabdė žirgą ir užvertė aukštyn 
galvą. Ir čia iš viršaus į jį žvelgė jau kitose bažnyčiose matyti, kaip pasakojo 
tie lotynų šamanai, iš mirusiųjų prisikėlę žmonės, kuriuos teisė jų aukš- 
čiausiasis valdovas už jų per gyvenimą padarytus nusikaltimus, velniai ir 
to jų dievo motina. Žvelgė, bet nieko jam negalėjo padaryti, ir Batu-cha- 
nas niūriai nusiviepė. Lai sau spokso, ir kiek dar spoksos, kol jis pasieks 
Paskutiniąją jūrą. Tik ji vis dar toli ir reikia paskubėti, ir taip judėjo ne 
taip greitai, kaip chanas galvojo išeidamas į žygį, ir Padangių drebintojas 
šūktelėjo neatsisukdamas: 

— Kur tumenininkai? 

— Čia, čia, aš čia, mes čia, — vienas po kito po katedros skliautais nuai- 
dėjo balsai, ir Batu-chanas apsuko žirgą. Jo turgautai ėmė trauktis, praleis- 
dami į priekį tumenų vadus. 

Batu-chanas luktelėjo, kol paskutinis iš tumeno vadų suvaldė prieš jį 
savo žirgą, ir prabilo: 

— Kuo greičiau traukit savo'tumenus iš miesto, josim toliau. Grei- 
čiau, — pakartojo ir pridėjo: —- Ordu, tu —- su manimi. Reikia pasikalbėti. 

— Klausau, - dar jaunas, bet jau kiek apvytusio veido jo giminaitis Or- 
du-chanas klusniai nulenkė galvą ir pavarė savo žirgą paskui Batu-chaną, 
tam prajojus pro šalį. 

Palikęs katedrą, Batu-chanas vėl nesidairydamas jojo per aikštę, lydi- 
mas kiek atsilikusio Ordu ir apsuptas savo milžiniškų asmens sargybinių 
turgaudų, o į dangų kartu su daugėjančių gaisrų dūmais kilo ir aikštėje 
suklupdytų moterų verksmas. 

Ne tokio Verbų sekmadienio laukė krokuviečiai. 

Batu-chanas sėdėjo ant savo žirgo, pakilęs ant kalvelės, ir žiūrėjo į apa- 
čioje žygiuojančią savo kariuomenę, tumenas po tumeno. Jie tvarkingo- 
mis gretomis vienas po kito niro iš miesto toje vietoje, kur anksčiau buvo 
vartai, ir skubinosi siauru keliu paskui savo vadus palikti Krokuvą. 

Į kitą pusę, miesto link, per užsnigtą lauką, taikydama į apsiausties 
metu ištryptas vietas, lydima apsaugos traukė vilkstinė pirklių, nusipirku- 
sių teisę pabaigti plėšti miestą. Matėsi, kad pirkliai nekantravo imtis savo 
darbo — ne juokas, ne kasdien pasitaiko nemažos žemės sostinė. Tokiuose 
miestuose reikia kruopščiai pasikrapštyti, juk juose gyvena nemažai tur- 
tingų Žmonių — amatininkų, pirklių, didikų — ir ne vienas pasistengia kuo 
gudriau suslėpti savo turtus, tikėdamiesi, kad Dievas padės jiems išsigelbė- 
ti ir jie vėl galės jais naudotis. Tokiais atvejais žmonės prasimano nemažai 
gudrių slėptuvių ir skubantys kariai neretai tik grietinėlės paviršių spėja 
nugriebti. Kitąsyk gerai pasikapsčius buvo galima surinkti ne ką mažiau, 
nei laimėjo kariai. Tai žinodami, kariai nemėgo pirklių, prasilenkdami 

smaigstė juos piktais žvilgsniais; maitvanagiai, keiksnojo juos neieškodami 
žodžių, bet mielai būtų pasikeitę su jais vietomis. 

Bet negalėjo. Kariams teliko džiaugtis tuo, ką spėjo pešti, ir joti, paklu- 
sus nekantriems vadų šūksniams — greičiau, nepykdykime Padangių dre- 
bintojo, tuoj sutems, o mums dar toli iki nakvynės, ir raiteliai, tumenas 
po tumeno, jojo. 

Pagaliau, nujojus vienam tumenui, iki priartėjo kitas, atsirado nemažas 
tarpas. Tai buvo tos kariuomenės dalies, kurią Batu-chanas vedėsi į Veng- 
riją, pabaiga. Iš tolo artėjęs tumenas turėjo sukti kitur ir, vadovaujamas 
Ordu-chano, traukti toliau į lenkų žemes. 

— Telydi tave dievai, Ordu, — prarisnojus paskutinėms tumeno gretoms 
ir pratuštėjus keliui Batu-chanas tarė šalia ant žirgo sėdėjusiam Ordu-cha- 
nui, paragindamas savo žirgą. 

— Ir tave, Pasaulio drebintojau, — aidu atsiliepė Ordu-chanas, žemai 
nusilenkdamas savo valdovui ir giminaičiui. 

— Atsimeni, kada aš tavęs lauksiu madjarų žemėse? — Pasaulio drebin- 
tojas dar atsisuko į Ordu-chaną ir tas vėl pasiskubino nusilenkti: 

— Kuo puikiausiai. Aš būsiu. Būtinai. 

— Gerai, - mestelėjo Batu-chanas nusisukdamas ir žiūrėdamas, kur 
žengia jo lyg snieginis leopardas dėmėtas žirgas. 

Ordu-chanas luktelėjo, kol Baru-chanas nutolo, o tada irgi pavarė savo 
žirgą žemyn, prie apačioje laukusių asmens sargybinių. Kai juos pasiekė, 
Batu-chanas, apsuptas savųjų, jau lėkė keliu ir iš po žirgų kojų į visas puses 
žiro tirpstantis sniegas. 

Ordu-chanas lūkuriavo, paskendęs nelinksmose mintyse. Jo tumenas, 
nuo žygio pradžios praėjęs daugybę kautynių, buvo gerokai apipešiotas. 
Geriausiu atveju Ordu-chanas savo žinioje turėjo aštuonis tūkstančius 
karių. Aštuonis — prieš tuos tūkstančius, kuriuos, žvalgų žiniomis, rinko 
liachų chanai. 

Ber Padangių drebintojo žodis yra Padangių drebintojo žodis, ir ne- 
svarbu, kas tu esi — eilinis karys ar jo giminaitis chanas, tavo likimas, jeigu 


jo netesėsi, bus vienas — mirtis. 

Bloga nuojauta, apėmusi Daubarą nuo pat-tos akimirkos, kai Skaurė 
užsikepė joti prieš mongolus, neapgavo — iš pat pradžių žygis klostėsi ne- 
kaip. Jau nuo pirmųjų dienų, kai prūsai su penkiomis Konrado pasiųstomis 
mozūrų šimtinėmis po ilgų klajonių pasiekė lenkų kunigaikščių stovyklą 
Silezijoje, neapleido jausmas, kad juos kaip kačiukus sukišo į maišą ir neša į 
patvinusią upę skandinti. Ir tų kačiukų pilnas maišas, o kur jį neša — žinojo 
tik vienas žmogus: Silezijos kunigaikštis Henrikas II, galingiausias iš keturių 
Lenkijos žemes valdžiusių kunigaikščių. Stipresnis nei pats Krokuvą valdęs 
kunigaikštis Boleslovas V. Ir kokią jis čia galėjo turėti valdžią, jei negynė savo 
miestų, net ir sostinės, išdūmė, palikęs miestiečius pačius žinotis, ir išsivedė 
dalį įgulos. Tad nenuostabu, kad apie Henriką rinkosi prieš mongolus paki- 
lę lenkų kunigaikščiai ir tik jo stipriai rankai sutikę pasiduoti. Juoba kad tik 
tokia tvirta kaip Henriko ranka galėjo susitvarkyti su keliolika tūkstančių į 
Sileziją iš įvairių kraštų susirinkusių karių. 

Tokią jėgą buvo nelengva suvaldyti, tuo labiau kad didikai, nors ir 
atsidavė kietai Henriko rankai, tarp jų buvo nemažai tokių, kurie kitomis 
aplinkybėmis patys būtų mielai stoję tokios jėgos priekyje ir kartais ins- 
tinktyviai šiaušdavo šerį. Bet šįkart jų polėkius varžė mongolų baimė, ir jie 
veikiai suskliausdavo sparnelius. Užteko išgirsti naują gandą apie mongolų 
artėjimą. 

O tiems gandams nebuvo nei galo, nei krašto. Jie skriejo toli aplenk- 
dami klajoklius, tačiau Henrikui ir kitiems aplink jį susibūrusiems didžiū- 
nams iš jų buvo mažai naudos. Žmonės, išgirdę, kad mongolai artėja, bėgo 
viską pametę, kur tik akys vedė. Ir mažai kas iš jų bent iš tolo buvo matęs 
mongolus. Henriko žvalgai kad ir kiek zujo, nerado nė vieno žmogaus, 
kuris būtų iš arčiau regėjęs klajoklius. Jie patys vengė painiotis mongolų 
kelyje ir nemėgino suskaičiuoti, kiek jų iš tikro žygiuoja. Tad tenkinosi 
nešdami Henrikui vis baisesnes žinias: mongolų trisdešimt tūkstančių, 
penkiasdešimt, nesuskaičiuojama daugybė. 

Po pusbrolio Boleslovo patirtų pralaimėjimų ir Krokuvos kritimo Ver- 
bų sekmadienį Henrikas laukė ateinant pagalbon svainio Bohemijos kara- 

liaus Venceslaso su keliomis dešimtimis tūkstančių karių. Kartu jie būtų 
sudarę tokią kariauną, kuri būtų galėjusi drąsiai stoti prieš mongolus. 

Tačiau jeigu tik prieš tuos, kurie, kaip pranešė žvalgai, sparčiai lėkė 
Legnicos —- miesto, už kurios sienų ir šalia jo įkūrė savo stovyklą Henri- 
kas, - pusėn. Bet dar sklandė gandas, kad paskui šiuos mongolus seka dar 
didesnės jų jėgos. Ir jeigu abu šie mongolų tvanai susijungs, tai prieš jį 
neužteks bendrų Henriko ir Venceslaso jėgų... 

Henrikas negalėjo taip rizikuoti. Kunigaikščiui atrodė, jog jis teturi 
vieną išeitį - sumušti priekyje lėkusius mongolus, tada sulaukti Vencesla- 
so ir kartu su juo pasitikti kitus mongolus. Pasitikti ir sutriuškinti. 

Ir Henrikas neiškentė. Įsakė savo kariams palikti Legnicą. Ir net Dievo 
ženklas neprivertė jo persigalvoti — jojant pro bažnyčią, nuo jos bokšto 
nukrito akmuo ir tėškėsi visai šalia Henriko. Kunigaikščiui teko pavargti, 
kol sulaikė pasibaidžiusį žirgą. Visi, kas matė, kaip vienas išblyško, bet 
Henrikas, pagaliau suvaldęs žirgą, net neatsisuko pasižiūrėti į akmenį. Jojo 
toliau. 

Viso to nei Daubaras, nei prūsų vitingai nežinojo. Jie stovyklavo už 
miesto ribų, kai jiems priskirtas mozūras — vertėjas perdavė įsakymą iš- 
žygiuoti. Prūsams nereikėjo daug laiko susiruošti. Netrukus jie jau sėdėjo 
ant žirgų kažkur pačiame ilgos kolonos gale ir kažko lūkuriavo. 

Iš tikrųjų jie laukė, kol iš Legnicos išvinguriuos visa Henriko kariauna, 
kad galėtų prisijungti prie jos pabaigos. 

Prisijungtų ir pajudėtų. Daubaras veikiau pajuto, nei pamatė, kaip iš 
priekio lyg banga atbangavo. Prieš jį stovėjęs prūsas pavarė žirgą, ir rikis 
negaišuodamas nusekė jam iš paskos, vis prilaikydamas nekantraujantį 
Juodį, pavirsdamas didelės upės, tekėjusios net jai pačiai nežinoma kryp- 
timi, lašeliu. 

Upė tekėjo, kirsdama aplink Legnicą sukantį kelią ir priversdama lū- 
kuriuoti didelį pirklio vežimą. Prie jo stovėjo pusamžis, striukas pirklys, 
apsuptas kelių tarnų, ir ant ryšulių įsitaisiusiems trims maždaug nuo sep- 
tynerių iki dvylikos metų vaikams, dviem berniukams ir mergaitei, vis pa- 
grasindavo, kad nedrįstų nulipti žemyn. Dėl to paties pergyveno ir pirklio 
žmona, geru dešimtmečiu jaunesnė už vyrą, bet tokia pati striuka ir apva- 

laina, beveik tiek pastačius, tiek paritus. Ji klūpojo už vaikų, apglobusi 
juos apsiaustu kaip višta viščiukus, ir dažniau nei vyras kudakavo: 

— Nejudėkit. Nešokinėkit. Nukrisit. Koks nors arklys pasibaidys. Po jo 
kanopom pateksit. Ir sutryps. 

Bet kuo ji labiau kudakavo, tuo labiau vaikai veržėsi iš po jos sparnelio, 
ypač berniukai. Jų akys spindėjo bežiūrint į pro šalį plaukusią karių upę, 
lyg javai siūbuojančias ietis, žvangančius šarvus ir ypač žybteldavo pama- 
čius riterius. Saulės spinduliai žaidė ne tik ant jų, bet ir ant žirgų galvas bei 
kūnus dengusių šarvų, ir riteriai bei žirgai kartu paėmus priminė mažas 
tvirtoves. 

— Tėti, tėti, kas čia? — vienas per kitą strykčiojo berniukai, pirštu baks- 
nodami kelio pusėn. 

— Atsargiau, berniukai, atsargiau! - pirklys vėl mėgino juos raminti, 
bet, tiems nepasiduodant — na, tėti, kas ten toks, tas gražus riteris — nusi- 
leisdavo, nes ir pats jautė malonumą parodyti savo išmanymą. 

— Čia Opolės kunigaikštis Mieško Antrasis, — pirklys kryptelėjęs galvą 
parodė į nujojantį raitelį, kuris paskui save vedė nemažą riterių būrį ir dar 
didesnį raitelių pulką. 

— O šitas moravų valdovas markgrafas Boleslovas, - atsiliepė pirklys į 
eilinį berniukų „tėti, tėti, o kas tas riteris su plunksna ant šalmo?“ 

— Čia angliakasiai iš Bavarijos, jie patys pasisiūlė kautis su mongo- 
lais, — paaiškino pirklys, pro šalį visai ne karišku žingsniu traukiant pakri- 
kom kresnų, kiek tamsių veidų vyrų gretoms. 

— O čia prancūzų templieriai, - atsiliepė pirklys, vienam iš berniukų 
jau iš tolo ėmus baksnoti pirštu į orą, „tėti, kokie ten vienuoliai? O kodėl 
ant jų vėliavos nupiešti du ant vieno arklio jojantys raiteliai“. 

— Čia broliai templieriai. Jų ordinas įsikūrė Šventojoje žemėje ir tada jų 
broliai buvo labai neturtingi, dviem broliams tekdavo vienas žirgas. 

— O čia, čia kas tokie? — pralenkdamas vyresnįjį pirmas subruzdo jau- 
nylis, pasirodžius į akis krintančių raitelių būriui, kurių priekyje nesimatė 
nė jokio riterio ar bent jau vėliavnešio. 

— Čia... — pirklys pažvelgė, kur rodė berniukas, ir paspringo: — 


Čia... — šiaip ne taip pratarė, bet vėl nutilo, nesumodamas, ką pasakyti. 

Bet vaikas vis nerimo: 

— Na, tėti, sakyk, kas jie. 

— Jie... — pirklys apsilaižė lūpas ir pasidžiaugė, kad vaikai nemato jo 
veido, kuris, kaip jautė, turėjo būtų baltas kaip sniegas. — Tai prūsai. 

— O kas tie prūsai? — dabar jau susirūpino vyresnysis berniukas, išgir- 
dęs nežinomą žodį. 

Bet tėvui vis gaišuojant, atsiliepė motina: 

— Ji nekrikštai. 

— Nekrikštai? — šiuokart nenukentė ir mergaitė. — Tai jie velniai? Tikri 
velniai iš pragaro? 

— Ne, jie ne velniai, bet tokie pat žiaurūs kaip velniai, — atsiliepė iš 
apačios pirklys ir pridūrė, pamatęs, kad prūsai jau čia pat: — Parylėkit, dėl 
Dievo meilės. Dar išgirs ir supyks. 

Vaikai pakluso, mergaitė kone prapuolė po motinos apsiaustu, bet ber- 
niukai kaip žąsiukai vis tiek tiesė kaklus, kad geriau įžiūrėtų tuos baisius 
nekrikštus. O jie, gretomis jojo pro šalį, nekreipdami dėmesio į pirklio šei- 
myną. Tik ūmai vienas didžiulis prūsas, tikras galiūnas, atsisuko, pažvelgė 
tiesiai į vaikus ir mirktelėjo kaip tik tuo metu galvą kilstelėjusiai mergaitei. 
Ta suspigo, lyg kas jai būtų įbedęs, ir žaibiškai šmurkštelėjo atgal. Milžinas 
griausmingai nusikvatojo ir nujojo, daugiau neatsisukdamas, o moteris, 
viena ranka vis patampydama apsiaustą, kad dengtų visus vaikus, ir jį pri- 
laikydama, skubriai žegnojosi. 

Apačioje persižegnojo ir pirklys. Jis įsitempęs, visą laiką uždėjęs ranką 
ant durklo rankenos (nors puikiai suprato, kad tai nieko nepadėtų, bet vis 
kažkiek ramino), sekė, kaip prošal risnoja prūsų raiteliai, ir garsiai atsiduso 
nutolus paskutinei gretai. 

— Tėti, a, tėti, o kam Henrikui tie nekrikštai? — vėl iš viršaus pasigirdo 
vieno iš berniukų balsas. — Argi jis be jų nenugalės tų mongolų? 

— Nugalės, tikrai nugalės, - atsiliepė pirklys, ropšdamasis ant pasostės 
ir ženklu parodęs tarnui lipti ant arklių, nes tolumoje jau matėsi kolonos 
pabaiga. - Tiesiog prieš tokius žvėris, kaip tie mongolai, svarbus kiekvienas 


kalavijas. 

— Bet mongolus tikrai sumuš? — iš po apsiausto išlindo riestanosės 
mergaitės veidas ir pirklys su meile paglostė jos į kasas supintus plaukus. 

— Būtinai sumuš, Dievas neleis skriausti savo avelių, — atsiliepė jis ir, 
apsisukęs, ėmė graibyti vadeles. 

— Jeigu sumuš, tai kodėl mes nevažiuojame pas dėdę Janą į Liegni- 
cą, bet važiuojame tokią tolybę į Moraviją, pas dėdė Zigmundą į Opa- 
vą? — nerimo vyresnysis berniukas, aiškiai nenusiteikęs ilgai kelionei. 

— Todėl, kad taip reikia, — nukirto tėvas, bet vis tik pridėjo: - Dar tu- 
riu ir reikalų, o kai tokie laikai, negaliu jūsų vienų palikti. Kas žino, kas 
gali nutikti. Va sumuš Henrikas mongolus, bet, kai vyksta mūšiai, visų 
nesugaudo, paprastai dalis pralaimėjusių kaip kiškiai išsilaksto. O jeigu jie 
užklys į mūsų sodybą? Kas nuo jų mamą ir sesutę apgins, a? Jūs dar per 
maži, o Henrikas prie kiekvieno miestelio ir kaimelio apsaugos nepastatys, 
jam karių neužteks. Nuo-o00! — metė aiškinęs, pamatęs, kad praėjo pas- 
kutinė pėstininkų greta, ir suragino arklius, skubėdamas kirsti ištuštėjusią 
kryžkelę, nes tiek laiko sugaišo laukdamas, o juk mongolai vietoje taigi ne- 
stovi. Sumuš juos Henrikas, sumus, reikia tuo tikėti, bet atsargų ir Dievas 
saugo: —- Nuo-o000! - pirklys negailestingai vanojo arklius botagu. 

Kelių raitelių apsuptas vienišas vežimas sparčiai nutolo tuščiu keliu. 
Jam iš paskos pasileido iš Legnicos ištrūkę vežimai ir raiteliai. 

Kad atsargų ir Dievas saugo, pritarė ne vienas žymus Legnicos miestie- 
tis, galėjęs sau leisti palikti miestą. 

O Henriko vedama karių kolona vis tolo nuo Legnicos. Joje prapuolęs 
Daubaras vis negalėjo atsikratyti jausmo, kad jie kaip kačiukai maiše, ir tik 
vienas žmogus žino, kur juos neša. Tiksliau, Daubaro galva, įsivaizdavo, 
jog žino, o iš tikrųjų nė per nago juodymą nenutuokė, kur lenda, į kokią 
kilpą pats galvą kiša. 

Visą tą laiką prūsai, kai su mozūrais pasiekė Henriko stovyklą, kanki- 
nosi nežinioje, nes ne ką daugiau žinojo ir patys mozūrai. Vyrai tik stūmė 
dienas stovykloje, valgė, miegojo, valgė ir vėl miegojo, stengdamiesi ne- 
kišti nosies už jiems skirto stovyklos kampo, nes gandas, kad didžiulia- 

me krikščionių būryje atsirado pulkelis pagonių, greitai aplėkė stovyklą. 
Gyvenimas nežinioje ir artėjančios nelaimės nuojauta daug kam - ir len- 
kams, ir jų talkininkams — ištampė nervus ir niekas negalėjo garantuoti, 
kad doras krikščionis ims ir ūmai nepamėgins išsilieti ant pagonių, jeigu 
tie pasitaikys jų kelyje. 

Žygis buvo išsigelbėjimas. Bent jau turėjo būti, jeigu kas nors būtų 
malonėjęs pasakyti, kur jie eina ir kodėl. O dabar, regis, visi grūdosi, at- 
sitrenkdami vienas į kitą, nes kažkur priekyje kolona ūmai stabteldavo ir 
visa kariauna nuvilnydavo lyg banga, kol galop sustodavo. O tada, kai, 
regis, visi pagaliau baigdavo stumdytis, kovodami dėl patogesnės vietos 
pastatyti žirgą ar pačiam atsistoti, kolona priekyje vėl pajudėdavo. 

Toks trūkčiojimas tęsėsi iki pietų. Kai kolona sustojo jau nebežinia 
kelintą kartą, Daubaras nelabai jaudinosi, manė, jog tuoj vėl pajudės į 
priekį. 

Bet ne. Šįkart kariai ilgai trypčiojo vietoje, kol pagaliau iki prūsų atsi- 
rito nemenko judėjimo vilnys, tačiau dabar kolona pajudėjo ne į priekį. 
Ne - kariai sklido į šonus, po pakelės sniegu užverstus laukus. 

— Rikiuojamės mūšiui, — šūktelėjo prūsams prijojęs mozūras vertėjas, 
mostelėjęs ranka, kur jiems eiti, ir nujojo ton pusėn, o prūsai nusekė iš 
paskos neramiai tarpusavyje svaidydamiesi žodžiais. 

Neilgai jojo — prūsai greitai pasiekė į dvi ilgas gretas išsirikiavusius mo- 
zūrus ir įsitaisė už jų. Jie taip pat sustojo dviem gretomis, lūkuriuodami, 
kas bus toliau, ir raiteliai, vis pasistiebdami balnakilpėse, pro mozūrų gal- 
vas stengėsi įžiūrėti, kas dedasi laukuose prieš juos. Nors ir buvo nelengva, 
bet šį tą vis tik pamatė. 

Prūsai, perbridę upelį, stovėjo plataus lauko pakraštyje, vietomis snie- 
gas buvo nuėjęs lopiniais ir ten pavasariškai žaliavo žolė. Priekyje stovė- 
jusiems mozūrams buvo nelengva nulaikyti šviežios žolės kvapo suvilio- 
tus žirgus. Prūsų įveiktas upelis, vietomis dar prapuldamas po iškorijusiu 
ledu, supo lauką į dešinę nuo jų, ten, kur matėsi kita iš Legnicos atžygia- 
vusių karių dalis. Į kairę nuo prūsų, jiems už nugaros upelis kirto keliuką. 
Šalia jo buvo išsirikiavęs dar vienas lenkų ir sąjungininkų būrys. O dar 


vienas — vien pėstininkų — buvo išsidėstęs keliomis eilėmis prieš prūsus ir 

mozūrus kone lauko viduryje, už dar vieno mažyčio, ledą ir sniegą pra- 
graužusio upeliuko. 

Daubaras dairėsi, prisimerkęs nuo žilpinančios saulės. Diena pasitaikė 
giedra, danguje nesimatė nė debesėlio ir saulės spinduliai akino, atšokę 
nuo sniego platybes iš po nakties padengusio ledo šarvo. Pailsęs nuo sau- 
lės, Daubaras nusisuko į kitą pusę ir, įžiūrėjęs už jų gretų mišką, mintyse 
sumetė, kiek iki jo reiktų joti per-sniegu uždengtą plynę. 

Rikis nežinojo, kad prūsai priklausė paties Henriko vadovaujamos ka- 
riaunos daliai, kur dar buvo karių ir riterių iš Silezijos, Didžiosios Lenkijos 
ir templierių. Pievoje prieš juos buvo išsirikiavę Moravijos markgrafo Boles- 
lovo vadovaujamas avangardas, kairėje ir dešinėje stovėjo dalis kunigaikščio 
Sulisavo arvestų Didžiosios Lenkijos riterių ir Opolės kunigaikščio Mieško 
kariauna. Jie turėjo ginti Boleslovo kariaunos kairįjį ir dešinįjį sparnus. Nors 
ir nežinodamas, Daubaras atspėjo, nužvelgęs būrių išsidėstymą. Jam tik 
buvo neaišku, ar Boleslovas pradės mūšį, ar leis mongolams, tad, apsidairęs 
vienoje pusėje, pamėgino įžiūrėti, kas dėjosi toli priekyje, mongolų pusėje. 

Ten, nors ir sunkiai, galėjai atskirti vietoje nerimstantį skruzdėlyną. 
Mažyčiai raiteliai be paliovos zujo iš vienos vietos į kitą, bet į priekį ne- 
siveržė. Daubaras, stebėdamas juos, suprato, kad mongolai nepuls, leis 
pasireikšti Henriko kariams. Rikiui ėmė mausti paširdžius, atsiminus 
ankstesnius susitikimus su mongolais, ir įsivaizdavo, kuo gali baigtis tokia 
mongolų ataka kaktomuša kariams, kurie iki tol niekada nebuvo susidūrę 
su klajokliais. 

— Kažkokie maži tie mongolai ir tie jų arkliai. Tokie, kaip tu pasakojai, 
broli, bet kažkaip nenorėjau tikėti, - mąsliai pratarė šalia Daubaro įsitai- 
sęs Skaurė, irgi vis pasistiebdamas ir žvelgdamas priešo pusėn. 

— Blusos irgi mažos, bet kai jų daug, ir arklį gali užpjauti, — neatsisuk- 
damas atsiliepė Daubaras ir net nešyptelėjo, kai aidu per lauką nusirito jį 
girdėjusių prūsų kvatojimasis. 

— Gerai, tai ką mums daryti? Atrodo, kad lenkai puls tiesiai, - nutilus 
juokui, susirūpinęs pasmalsavo kažkuris iš vitingų. 

— Atsisakyti pulti mes negalime. Pinigus jau paėmėme. Žodis duotas. 
Teks atakuoti. Bet tik labai nesiskubinkim. Jei mozūrai labai nori, tegul 

lekia, o mes, sakau, nesiskubinkime. Mongolai labai gudriai moka įvilioti 
į spąstus, apsimetę bėgančiais, kaip mes dažnai darome. 

— Aišku, — atsiliepė klausęs vitingas ir pasisuko į buvusius šalia: — Per- 
duokit toliau: nesiveržti tolyn. Būkit akylūs. 

Įsakymas greitai perlėkė per prūsų gretas ir šiek tiek nuginė įtampą nuo 
daugumos vyrų veidų. Šioks toks aiškumas ramino. 

Bet tik ne Daubarą. Stebėdamas juodą mongolų skruzdėlyną jis nujau- 
tė, jog už jų nugarų turi būti dar vienas ir, ko gero, dar pora šonuose, ir 
tikėjosi, kad jiems vadovavę lenkų rikiai tai žino. 

Tačiau jeigu ne... 

Apie tai nesinorėjo net pagalvoti, bet reikėjo. Tačiau nuo to, kad čia 
jo žodis mažai ką reiškė ir mažai ką galėjo pakeisti, Daubarui buvo dar 
sunkiau. Jam teliko žiūrėti, kas dedasi, ir vis galvoti, ką reikės daryti, jeigu 
įvykiai pasisuks vienaip ar kitaip. 

Vienaip ar kitaip - Daubaras gniaužė žirgo pavadžius ir kramtė lūpas, 
vis pasistodamas balnakilpėse ir žvilgsniu perbėgdamas per lauką prie- 
šalis. 

Vienaip - jis iki skausmo prikando lūpą, pamatęs, jog avangardo gre- 
tos apačioje, pievoje, pagaliau suvilnijo, susiūbavo ir neskubriu žingsniu 
pajudėjo priekin, vis šūksniais paragindami save, o paskui ir uždainavo. 

Iš toli juos buvo nelengva įžiūrėti, juolab žvelgiant į jų nugaras. Dau- 
baras, kaip ir prūsai aplink jį, nežinojo, jog tie pėstininkai buvo čekų ang- 
liakasiai. Jie žygiavo, prisisiuvę prie krūtinių didelius baltus kryžius, kaip 
ženklą, kad mirs, bet nesitrauks. Jie žengė į priekį suglaustomis gretomis ir 
Daubaras, klausydamasis iki jo atsiritusio dainos aido, atsiduso, pamatęs, 
kad mongolai, artėjant pėstininkams, ima neva netvarkingai trauktis. 

— Kvailiai, - piktai nusispjovė rikis, pamatęs, kaip pėstininkai, nutarę, 
kad jau jų viršus, puolė besitraukiantiems mongolams iš paskos. 

Apkvaitę nuo sėkmės nuojautos, jie sumaišė savo gretas ir neapdairiai 
nutolo nuo kitų Henriko dalinių. O tada mongolai ūmai atsisuko, ėmė 
kardais daužyti į savo varinius skydus ir šuoliuoti ratais aplink pėstinin- 
kus. Jie nesivėlė į kautynes vyras prieš vyrą, o griebėsi lankų ir apipylė 
čekus savo ilgų strėlių lietumi. 

Daubaras, s:ebėdamas iš tolo, kaip du skruzdėlynai pavirto vienu, te- 
galėjo tik spėlioti, kas ten vyko, nes pėstininkai prapuolė už nuolat zu- 
jančių mongolų raitelių nugarų, o jų vietą žymėjo į dangų kylantis ir iš jo 
besileidžiantis nesibaigiantis strėlių lietus. 

Rikis, kaip ir kiti kariai bei vadai, iš tolo sekę mūšį, taip ir nesužinojo, 
kad čekai iki vieno žuvo, bet nepasitraukė. Jie tik matė, kaip gelbėti čekus 
puolė sparnuose stovėję lenkų ir čekų raiteliai. Iš pradžių atrodė, jog jiems 
pasiseks. Raiteliai šuoliavo mongolų pusėn, o tie, regis, išgąsdinti grės- 
mingos jų išvaizdos, vėl ėmė trauktis, juo labiau kad raiteliams pasisekė 
įsiveržti į mongolų gretas. 

Ir vėl, žiūrint iš tolo, trumpam pasivaideno, jog sėkmė šįkart tikrai 
nusisuko nuo klajoklių. Bet Daubaras, kad ir kaip troško, tačiau tuo nepa- 
tikėjo. Pernelyg lengvai į priekį veržėsi Boleslovo vedami raiteliai. 

Ir tikrai — ūmai iš kairės ir iš dešinės išniro didžiuliai mongolų būriai 
ir rėžėsi į Sulisavo ir Mieško karius, surakindami juos savo geležiniuose 
gniaužtuose. Bet lenkų ir čekų buvo daugiau nei Ordu-chano karių ir jie 
įniršę ėmė po truputį stumti mongolus. Ėmė - ir jiems sekėsi, įniršio ir 
džiaugsmo šūkių nuoplaišas vėjas atnešdavo net iki prūsų gretų. 

Tačiau ūmai nutiko kažkas netikėto — priekin išsiveržę lenkai nei iš šio, 
nei iš to netikėtai ėmė trauktis. Prūsai nesuprasdami susižvalgė, spėlioda- 
mi, kas gi nutiko. Juk besikaunantys mongolai nesulaukė jokios pagalbos. 
Kas per stebuklai? Gal tas krikščionių Dievas nusisuko nuo lenkų? 

Jie tegalėjo spėlioti ir niekada nesužinojo, kad sėkmingai atakavę ku- 
nigaikščių Sulisavo ir Meško vyrai pakluso, regis, jų gretose nuskambė- 
jusiam šūkiui lenkų kalba: „Trauktis, trauktis!“ Kas šaukė - mongolai ar 
jiems tarnavęs koks rusas — taip ir liko paslaptis. Visiems — ir lenkams, ir 
jų sąjungininkams, kad ir kiek po to buvo mėginta aiškintis. 

Tačiau tada ne tai rūpėjo. Visi tik vieną matė ir už tai nieko nebuvo 
svarbesnio — Meško vyrai nesulaikomai ritosi atgal ir kunigaikštis Hen- 
rikas nebegalėjo nukęsti, matydamas, kaip pralaimimas, regis, laimėtas 
mūšis. 

Negalėjo — ir griebėsi veiksmų: Daubaras pamatė, kaip prieš jų ir prie- 
kyje stovėjusias mozūrų gretas pralėkė palydos apsuptas didžiūnas, susto- 

jo, pasiekė jų vidurį, šalia jo suplevėsavo vėliava, didžiūnas kažką rikte- 
lėjo — prūsų jo žodžiai nepasiekė, — mostelėjo, išsitraukė kalaviją, pavarė 
žirgą priekin per sniegą ir priekinės gretos pajudėjo jam iš paskos. 

— Prasideda! — nekantriai iškvėpė Skaurė ir, atsisukęs į Daubarą, žybte- 
lėjo akimis: — Na, tai kaip? 

— Kaip ir sakiau, — ramiai atsiliepė rikis, užgniauždamas nerimą giliai 
krūtinėje: — Kartoju: nereikia skubintis ir patiems lįsti į šį maišą. Žiūrėki- 
me savo kailio, jeigu tiems lenkams negaila savojo, jeigu jie jau taip nori, 
tai tegul kaip be galvos lenda, jų reikalas. 

Regis, prūsai ir buvo sutarę, ir stengėsi laikytis Daubaro nurodymo, 
tačiau tai neišgelbėjo jų nuo susidūrimo su mongolais. Kunigaikščio Hen- 
riko — tai jis pats vedė į puolimą savo karius — raiteliai, iš lėto įsibėgėję ir 
smagiai, kiek tik leido sniegas, šuoliuodami, rėškėsi į mongolų skruzdėly- 
ną ir, atrodė, lyg peilis per sviestą perėjo, išsvaidė klajoklius į visas puses. 

Atrodė. 

Ir tikrai, iš pradžių kurį laiką mongolai sklido. Jie traukėsi, bet kovėsi 
kaip išprotėję, ant savo žirgų nardydami aplink riterius. Netrukus, užuot 
išsilakstę į visas puses kaip suardyto skruzdėlyno skruzdėlės, jie vėl ėmė 
iš visų pusių lėkti prie atakuojančių lenkų, stengdamiesi keliese apsupti 
vieną riterį. Šie, jų nelaimei, kaip buvo pratę, pamiršo rikiuotę, kuri ga- 
lėjo šluoti mongolus kaip siena. Riteriai pradėjo sklisti ir kautis kas sau, 
remiami savo ginklanešių ir palydos karių, sparčiai ardydami rikiuotę ir 
palengvindami mongolams jų užduotį. Be to, sunkūs riterių žirgai pra- 
lauždavo sniego paviršių dengusią ledo plutą ir vietomis iki pilvo skęsdavo 
baltoje košėje. 

Klajokliai nesiveržė kaip drugeliai į liepsną: pamatę, kad jiems savo 
ginklais sunku pasiekti raitelį, paprasčiausiai nušaudavo jo žirgą ir riteris 
virsdavo bejėgis tarsi ant nugaros nukritęs karkvabalis. Su tokiu riteriu 
mongolams jau nebebūdavo sunku susitvarkyti. 

Bet tuo jie neapsiribojo. 

— Kažkas dega, - susirūpinęs šniurkštelėjo nosimi šalia Daubaro kovę- 
sis Skaurė ir kalavijo smūgiu nuvijęs į šoną mongolų raitelį. Prūsų laimei, 
jiems vis dar sekėsi išlaikyti savo gretas. 

— Dega, - irgi šniurkštelėjęs patvirtino Daubaras, taipogi be paliovos 
mojuodamas kalaviju. — Jie padegė tą savo degantį vandenį. 

— Ką tokį? — nesuprato Skaurė. 

— Aš juk tau pasakojau, - šaukė Daubaras, nerasdamas laiko atsisukti į 
Skaurę. — Tai toks juodas, tirštas vanduo. Jeigu jį ant žemės išpili ir uždegi, 
tai būna labai daug juodų, karčių dūmų. Stenkimės tarp jų nepatekti, tada 
būsim kaip kačiukai akli ir jie mus lengvai išpjaus. 

— Girdėjot?! — šūktelėjo Skaurė šalia besikaunantiems vitingams. — Ne- 
lįskit į dūmus! Perduokit toliau. 

Bet lengva pasakyti, daug sunkiau padaryti. Vėjo nešami dūmai sklido 
pažeme, jų vis daugėjo ir daugėjo, jie tirštėjo ir greitai užtraukė dides- 
nę mūšio lauko dalį, nes mongolai apdairiai išliejo skystį pavėjui. Kar- 
tūs dūmai graužė kariams ir žirgams akis, gniaužė kvapą. Jie kamavo ir 
mongolus, bet klajokliai jautėsi geriau, nes buvo pasirengę tokiam įvykių 
posūkiui. Bė to, jiems dūmai nebuvo naujiena, jau seniai buvo išmokę 
nuo jų apsisaugoti, ir kol lenkai bei jų sąjungininkai trynė ašaras ir springo 
kosuliu, mongolai vertė juos iš balnų ir kaip ėriukus skerdė. 

Galop kone visa lenkų ir jų sąjungininkų kariauna paskendo dūmuose 
ir per jų gretas galingais šuoliais pasileido panika. Henrikas su jį apsupu- 
siais riteriais dar mėgino ją įveikti, heroldai trimitavo, šaukdami karius 
ir ragindami juos laikytis bei burtis aplink kunigaikštį. Tačiau į jų garsus 
atkreipė dėmesį ir mongolai, ir kuo garsiau heroldai trimitavo, tuo didesni 
klajoklių būriai lėkė į tą pusę. Žvygaudami, klykaudami, jie lyg; išprotėję 
veržėsi pirmyn, ir riteriai aplink Silezijos valdovą neatlaikė jų spaudimo. 

Jie visi vienas po kito padėjo galvas. Visi - ir kunigaikštis Henrikas. 
Vėliau, po mūšio, mongolai rado jo lavoną, nukirto galvą ir, pamovę ją ant 
ieties, rodė Legnicos gyventojams, reikalaudami pasiduoti. 

Bet to Daugirdas nesužinojo, tik daug vėliau gandai pasiekė net No- 
tangą. Tada jam terūpėjo vienas dalykas: per daugybę mūšių sukaupta pa- 
tirtis kuždėjo, kad šis - pralaimėtas. Ir pralaimėtas beviltiškai. Tereikėjo 
žiūrėti, kaip išnešti sveiką kailį. 

— Bėgam! — šaukė prūsams springdamas dūmais ir kosėdamas Dauba- 
ras. - Bėgam į tą pusę, iš kur pradėjom pulti! Ieškokit miško! Toj pusėj 

— Bėgam! - jis vis šaukė ir šaukė neaiškiems, po dūmus klaidžiojan- 
tiems šešėliams, varydamas priekin žirgą ir kirsdamas pats nelabai supras- 
damas kur, kad tik prasiskintų sau kelią. 

Daubaras daug geriau pasijuto ištrūkęs iš dūmų tirštumo. Tačiau ne- 
stabtelėjo, tik vėl suragino Juodį, išspausdamas iš jo viską, kiek tik tas išga- 
lėjo, kol vargais negalais rado akimirką nubraukti jį kankinusias ašaras, ir 
jau norėjo apsižvalgyti, bet prieš tai teko nukirsti iš paskos lėkusį mongolą, 
nes, grįžtelėjus atgal, tas iškart užstojo jam visą vaizdą. Žvygaudamas ir 
virš galvos sukdamas lenktą kardą, mongolas lėkė ant savo mažyčio arklio 
į Daubarą, ir jam teko palinkti žemyn, kad pasiektų klajoklį. O kai tas 
kaip maišas nusirito ant žemės, Daubaras timptelėjo už pavadžių žirgą, 
stabdydamas jį, ir pakėlė akis į paliktą mūšio lauką. 

Jis jau buvo toli nušuoliavęs nuo mūšio lauką dengusios dūmų sienos. 
Dabar, žvelgiant Daubarui, ji jau iš lengvo sklido, atskleisdama liūdną 
mūšio vaizdą. Iš lenkų gretų nebebuvo likę nė pėdsako. Dar gyvi jų raite- 
liai priminė šunų apspiestas meškas, kurios iš inercijos dar priešinosi, nors 
tam jau nebeturėjo jėgų ir galop buvo nukauti, o kai kurie — pavieniai ar 
būreliais - mėgino gelbėtis bėgdami ir mongolai įnirtingai juos vijosi, lyg 
tai jiems būtų mirties ar gyvybės klausimas, ir rikio akyse bėgliams vienam 
po kito kirto galvas. 

Apsidairęs į šonus, Daubaras pamatė, jog, ne tik jam pavyko išsiveržti iš 
dūmų lauko ir tolokai nuo jo nušuoliuoti. Buvo ir toliau už jį nusigavusių 
į miško pusę, o į rikio pusę, jau visai netoli nuo jo, irgi šuoliavo keletas rai- 
telių, ir Daubaras patogiau suėmė kalaviją, pasiruošęs bet kurią akimirką 
apsukti žirgą ir pasileisti šuoliais gelbstint savo gyvybę. Jis nematė prasmės 
vienam kautis vidury pliko lauko su mongolų būriu. 

Tačiau Daubaras nerimavo be reikalo — jo pusėn šuoliavo prūsai, tarp 
jų buvo įsimaišęs ir Jotkus. 

— Gyvas, vaiki? — jį pamatęs Daubaras išsiviepė iki ausų ir pats nusiste- 
bėjo, suvokęs, kaip jam būtų trūkę vaikino. 

— Aha, gyvas ir dar sveikas, — atsiliepė vis dar įkaitęs ir negalintis savo 

Jis norėjo dar kažką pridurti, bet Daubaras neleido. Pastebėjęs, kad iš 
dūmų sienos lenda vis daugiau mongolų, jis apsuko žirgą ir, pasileisdamas 
šuoliais, riktelėjo prie jo stabtelėjusiems prūsams: 

— Lekiam! Šuoliais! Neatsilikite. 

Daubaras lėkė, nusitaikęs į mišką horizonte, iš paskutiniųjų stengda- 
masis kuo greičiau jį pasiekti. Kartkartėmis rikis atsisukdavo žvilgtelti, kas 
dedasi už nugaros, ir nusiramindavo: jam iš paskos skubėjo tik gera de- 
šimtis prūsų ir Jotkus. Mongolų arti nesimatė, jie tik tolumoje šmėkščiojo 
ir kaskart, Daubarui atsisukus, vis mažėjo ir mažėjo, kol pavirto neramiai 
zujančiu skruzdėlynu. Bet Daubaras vis vien lengviau atsiduso, tik kai 
pagaliau pranėrė pirmuosius miško medžius. 

Pranėrė ir iškart puolė stabdyti Juodį. Dar jam nesustojus, Daubaras 
nusirito ant žemės, supančiojo žirgą ir puolė atgal į pamiškę, ir su jo stotu 
nesiderinančiu miklumu kaip voverė įsiropštė į seną ąžuolą ir ėmė žvalgy- 
tis iš jo aukštumos. 

Dūmai lauke jau buvo praskydę ir lyg tirpstantis rūkas driekėsi palei 
žemę. Matėsi, kad mongolai jau visiškai palaužė Henriko karių pasiprieši- 
nimą ir dabar pribaiginėjo dar mėginusius gintis atskirus riterių bei karių 
būrelius arba gainiojosi bėgančius. Keli tokie pulkeliai arba pavieniai rai- 
teliai šuoliavo miško pusėn, paskui kiekvieną iš jų lėkė didesni ar mažesni 
mongolų pulkeliai. Nereikėjo būti išminčiumi, kad suprastum, jog mon- 
golų miškas nesulaikys, ir Daubaras su savo vyrais irgi taps medžiojamai- 
siais. Reikėjo skubiai kažką daryti, ir rikis pažvelgė žemyn, kur po ąžuolu 
mindžikavo Jotkus. 

— Šauk visus. Pasakyk, kad neštųsi lankus, ir maniškį paimk. Tik grei- 
čiau sukis ir visiems pasakyk, kad negaištų, jeigu gyvenimas brangus! 

Greičiau — ir Daubaras laukdamas nekantriai pirštais spūsčiojo šaką, į 
kurią buvo įsikabinęs, ir viena akimi sekė, kas dėjosi lauke, o kita vis šnai- 
ravo, kur prasmego tas šleivakojis Ventės bernas ir prūsai. O raiteliai vis 
artėjo ir artėjo, ir rikis aidžiai atsikvėpė, išgirdęs apačioje Jorkaus balsą: 

— Mes čia. Ką toliau daryti, riki? 

Daubaras žvilgtelėjo žemyn ir pamatė Jotkų su vienuolika — skubiai 
suskaičiavo — prūsų. Prakeikimas, mažoka, bet gal kaip nors išsisuks, jeigu 
prūsai šaudys greitai. 

— Gerai, Jotkau, paduok man lanką. O jūs visi kuo greičiau lipkite į 
medžius ir pasiruoškite šaudyti. Atsiminkit, jog turite šaudyti kiek galima 
greičiau, kad mongolams atrodytų, jog mūsų čia daug. O tu, Jotkau, būk 
apačioje, stabdyk visus prūsus, kurie tik pasieks mišką, ir sakyk, kad šaudytų 
į mongolus. Lenkus praleisk, tegul bėga, iš jų mažai naudos. Greitai sukitės! 

Prūsai negaišo — veikiai jie jau medžiuose tempė lankus, taikydamie- 
si į artėjančius mongolus, ir laukė Daubaro įsakymo. Šis vis lūkuriavo, 
strėlės antgaliu pagavęs vieną iš priekyje lėkusių mongolų, kurie irgi jau 
tempė savo lankus, pamatę, jog iki miško nespės pavyti sprunkančiųjų, ir 
nusprendę kiek galima daugiau jų išversti iš balno, o kitus jau miške kaip 
zuikius gainiotis. 

— Šaunam! - šūktelėjo Daubaras ir, atleidęs templę, akimis sekė strėlės 
skrydį: — Greitai, greitai! 

Šūktelėjo ir iškart griebė antrą strėlę, tik akies kraštu dar spėjęs paste- 
bėti, kad pirmoji pataikė. 

— Greičiau! — vėl šaukė jis, paleidęs antrąją, o paskui ir trečiąją strė- 
lę. — Greičiau! Vyrai, greičiau, jeigu jums brangi jūsų gyvybė! Greičiau! 

Greičiau — ir prūsai sukosi kaip tik išgalėdami. Strėlės vis lėkė ir lėkė iš 
miško, o jų pakirsti mongolai ritosi nuo žirgų, gi gyvieji stabdė savuosius 
ir suko juos atgal, skubėdami atsitraukti į nepavojingą zoną. Daubaras, 
pamatęs, kad bėgliai jau pradeda nerti į mišką, riktelėjo savo šauliams: 

— Visi žemyn! Slėpkitės už medžių! 

Prūsai ne iš karto suprato, kodėl, bet, nutuokdami, kad jų likimas da- 
bar Daubaro rankose, pakluso, ir tik užsiglaudę už storų ąžuolų kamie- 
nų suvokė, kas privertė rikį juos taip skubinti — atsitraukę į nepavojingą 
atstumą, kur jų nebegalėjo pasiekti prūsų strėlės, mongolai griebėsi savo 
lankų ir ėmė leisti strėlę po strėlės į mišką. Kad ir buvo iš Daubaro girdėję, 
bet prūsai iš pradžių apstulbo ir pakraupo, išgirdę veriantį ilgų mongolų 
strėlių kauksmą ir pamatę, kad tos lėkė toliau nei jų. Klajokliai darbavosi 
kaip užsukti ir strėlės debesimis švilpė į mišką, smigdamos tai į medžius, 
tai į žemę, bet, laimei, neužkabino nei prūsų, nei miške spėjusių pasislėpti 
raitelių, kuriuos bėgdamas nuo medžio prie medžio vaikėsi Jotkus, ieško- 


damas prūsų. 

Nuo tos strėlių gausos galėjo pasirodyti, kad jų liūtis niekada nesi- 
baigs, bet atėjo laikas, kai ji ėmė silpti, ir Daubaras, nutaikęs akimirką, 
kai strėlės nebeskriejo jo pusėn, vėl kaip katinas įsiropštė atgal į ąžuolą ir 
prapuolė tarp šakų. Užteko tik atsargiai žvilgtelti į lauką, užsiglaudus už 
storos šakos, kad suprastų, kodėl ta liūtis nuslūgo — iš mūšio vietos miško 
pusėn vėl šuoliavo kelios raitelių grupelės. Iš tolo negalėjai tvirtai pasakyti, 
prūsai tai ar lenkai, tačiau Daubaras labai tikėjo, jog prūsai. Pastebėję juos 
mongolai metė šaudę į mišką ir ėmė skubiai suktis į artėjančius bėglius, 
kad užkirstų jiems kelią ir sunaikintų. 

Gal jiems it būtų pasisekęs šis sumanymas, bet įsismaginę ir dėl savo 
gyvybių kovojantys bėgliai taip rėžėsi į juos tykojusius mongolus, kad nors 
ir kaip šie kirtosi, nubloškė juos miško pusėn, ten, kur klajoklius jau galėjo 
pasiekti prūsų strėlės. Per kirstynių įkarštį mongolai to iškart nepastebėjo, 
jie tik rūpinosi, kaip čia sustabdyti bėglius, ir klajokliams jau atrodė, kad 
tuoj tuoj pasiseks, tačiau mūšį atidžiai sekęs Daubaras pasilenkė žemyn ir 
riktelėjo už aplinkinių medžių užsiglaudusiems prūsams: 

— Greičiau! Atgal į medžius. Greičiau ropškitės. Šaudom į mongolus. 
Greičiau! — pakartojo rikis, paleisdamas pirmąją strėlę. 

Veikiai prie Daubaro prisijungė ne tik ankstesni šauliai, bet ir Jotkaus 
paskubomis surinkti mišką pasiekę prūsai, tad mongolai buvo apšaudomi 
įnirtingiau nei anksčiau, strėlės smigo ir vertė juos vieną po kito iš balno. 
Bet klajokliai negalėjo atsisukti ir atsakyti tuo pačiu prūsams miške. Mat, 
pastebėję nelauktą paramą, išsigelbėjimo ieškoję bėgliai ėmė dar aršiau 
spausti mongolus ir šie neatlaikė, palūžo — pasklido į šonus, atverdami 
bėgliams kelią. Tie, vos pamatę prieš save plyšį, negaišdami juo pasinau- 
dojo, suragino žirgus ir plakdami juos įskriejo į miško tankmę. Daubaras 
ir prūsai visą tą laiką nesiliovė šaudę ir mėginusius bėglius vytis mongo- 
lus nubloškė, kur strėlės jų nebepasiekė. Rikis, pamatęs, kad klajokliai 
traukiasi, vėl riktelėjo šauliams šokti iš medžių ir pirmas, stryktelėjęs ant 
žemės, nusirito už ąžuolo. 

Suspėjo pačiu laiku — tarp medžių šakų vėl uždainavo ilgosios mon- 
golų strėlės. Daubaras sėdėjo nugara į lauką, atsirėmęs į gruoblėtą ąžuolą, 
ir bandė atgauti kvapą, retkarčiais nubraukdamas nuo veido prakaitą. Iš 

garso pajutęs, jog strėlių švilpimas rimsta, jis vėl kyštelėjo galvą, o paskui, 
įsidrąsinęs, vėl įsiropštė į jam tokia saugia užuovėja tarnavusį ąžuolą. Prieš 
mišką mongolų buvo žymiai mažiau, dauguma jų leidosi gaudyti kitus 
bėglius, kurie vis dar sklido iš mūšio lauko į visas puses, ieškodami išsi- 
gelbėjimo, o likusieji vis dar tebelaidė strėles ne tiek taikydami nukauti 
bėglius, kiek neleisdami grįžti į mūšio lauką, lyg jie to būtų dar troškę. 

Daubaras, dėl viso pikto stebėdamas mongolus, dar ilgai sėdėjo ąžuole, 
kartais pažvelgdamas tolyn, į mūšio lauką. Ten skerdynės jau ėjo į pabaigą. 
Vėjas visiškai nunešė dūmus į šoną ir atsivėrė kraupus vaizdas — atrodė, 
lavonų buvo tiek daug, jog nebuvo kur kojos pastatyti, ir mongolai — raiti 
ar pėsti — laipiojo tarp bejausmių kūnų, vartė juos ir pribaiginėjo sužeis- 
tuosius, o suradę po lavonais pasislėpusį sveiką lenką arba užmušdavo, jei 
mėgindavo priešintis, arba paimdavo į nelaisvę. Daugiau, kad ir kaip sten- 
gėsi, miško pasiekti nepavyko nė vienam bėgliui, ir Daubaras, supratęs, 
kad jų daugiau nebebus, nusileido žemyn. 

— Jotkau, - kiek nevykusiai nušokęs ir priklaupęs ant vieno kelio, pašau- 
kė netoliese prūsų būryje stovėjusį vaikiną ir atsistojęs nusivalė į su purvu su- 
simaišiusį sniegą nešvarias rankas. — Greitai lipk į medį ir stebėk lauką. Per- 
spėsi, jeigu artinsis mongolai. Bet žiūrėk, būk atsargus, jie vis dar šaudo, nors 
ir nemato kur, bet pats supranti, strėlė kvaila — skrenda, ima ir pataiko. 

Vaikinas be žodžių linktelėjo ir mikliai kaip katinas įsiropštė į ąžuolą, o 
Daubaras patraukė prie lūkuriuojančių prūsų. Rikio akimis, jų buvo tris- 
dešimt — keturiasdešimt, tarp jų matėsi ir keli vitingai. Būrelyje Daubaras 
pastebėjo ir porą Skaurės karių, bet paties vitingo — ne, ir rikis jau žiojosi 
klausti, bet jį aplenkė vienas iš vitingų: 

— Ką dabar darysime? A, pasakyk? 

— O ką čia daugiau gali daryti? Keliausime namo. Mes savo darbą pa- 
darėme, pinigus gavome, dabar telieka joti namo ir juos išsidalyti, ir žu- 
vusiųjų šeimoms atiduoti. Lenkai visiškai sutriuškinti. Kelias mongolams 
atviras, jie gali joti, kur tik nori. Manau, kad jums reikia savimi pasirūpin- 
ti, jeigu mongolai sumanytų pasukti jūsų žemių pusėn... 

— Aišku... — nutęsė klausęs vitingas, žvalgydamasis į kitus ir laukda- 
mas jų pritarimo: — Tai ką, jojame? 

— Palaukite, — pertraukė jį Daubaras ir pasisuko į nuo jo akis sukančius 
Skaurės karius. - Kur jūsų vitingas? 

— Atrodo, kad žuvo, - abejodamas atsiliepė vienas, žvilgtelėjęs į kitą, 
bet tas tik be žodžių gūžtelėjo pečiais ir pirmasis tęsė: - Aš tada buvau 
tolokai nuo jo. Kai susidūrėme su mongolais, taip jau nutiko, kad mane 
su keliais kariais nustūmė į šoną ir aš tik probėgšmais kelis kartus mačiau 
vitingą iš tolo. Man taip atrodo, kad kai jis nukrito nuo žirgo, šalia jo 
buvo du mongolai. O gal ir daugiau... Negaliu tiksliai pasakyti. Buvo 
labai sunku pro dūmus įžiūrėti, neturėjau kada net galvos pakelti ar akių į 
šoną pasukti — reikėjo nuo mongolų gintis. Pats žinai, kokie jie greiti — tik 
akimirksniui užsižiopsok ir nuneš galvą. Paskui kažkas šaukė, kad reikia 
vitingą gelbėti, ir mes keliese mėginome prie jo prasimušti, labai sten- 
gėmės, iš paskutiniųjų, bet mums nepavyko. Tik tris vyrus praradome. 
Mongolai kaip siena stovėjo. 

— Kada tai nutiko? Prieš man pasakant, kad reikia bėgti, ar po to? — pa- 
sitikslino Daubaras. 

— Po to, - ilgai neabejojęs atsakė karys. 

— Gerai, palaukite manęs čia, - kuri laiką pamąstęs ir atsargiai nužvel- 
gęs pamiškę, Daubaras mestelėjo prūsų būreliui, mitriai prapuolė tarp 
medžių ir tuojau pat grįžo vedinas žirgu. 

Priėjęs prie smalsiai sužiurusių prūsų, rikis nusijuosė diržą su kalaviju, 
įkišo jį į prie balno pririštą maišą, kuriame laikė savo daiktus, pasirausė 
jame, išsitraukė kitą diržą su kitu kalaviju ir apsijuosė juo. 

Naujas Daubaro kalavijas prikaustė visų žvilgsnius. Net ir Jotkaus, nes 
ir jis iki tol nebuvo jo matęs. Nenuostabu - kalavijo makštys buvo išpuoš- 
tos įmantriais raižiniais, kaip ir brangakmeniais išpuošta rankena, ir dar 
keistos formos — lenktas, toks, kaip prūsai spėjo įsitikinti ant savo kailių, 
buvo ir mongolų. 

Kol vyrai sprogino akis, Daubaras, giliai atsidusęs, lyg į vandenį nerda- 
mas užsiropštė į balną, suėmė pavadžius ir tarė prūsams: 

— Aš josiu paieškoti Skaurės. Jeigu jis tikrai negyvas, privalau parga- 
benti namo jo kūną šeimai. 

— Juk tie žvėrys tave iškart užmuš! Sulėks kaip šunys ir papjaus, — aik- 
telėjo vienas iš vitingų. 

— Neužmuš. O tie, kurie pamėgins, patys taps lavonais, - nė kiek ne- 
sijaudindamas atrėmė Daubaras, kartu nužiūrinėdamas, kaip čia jam pa- 
togiau išnerti iš miško. 

— Tu su visa jų armija susiruošei kautis? Gal iš proto išsikraustei? — ner- 
vingai nusijuokęs susirūpino jo sveikata kitas vitingas. 

— Ne, šįkart to tai jau tikrai nebereikės. Man užteks vieno karto, — nu- 
sijuokė Daubaras ir, kilstelėjo kalaviją, patenkintas nužvelgė jį. - Šitą pa- 
matę jie bus meilūs kaip ėriukai. 

— O kuo jis toks stebuklingas? — vis nerimo vitingas, irgi įsisiurbdamas 
akimis į ginklą. 

— Tai jų vyriausiojo vitingo kalavijas, - trumpai paaiškino Dauba- 
ras. — To, kas jį turi, jie kaip Perkūno bijo. 

— Iš kur gavai? — apstulbo vitingas, akimis bėgiodamas nuo kalavijo 
prie Daubaro ir atgal, bet rikis tik papurtė galvą: 

— Ilgai reikėtų pasakoti. Nėra laiko. Gal kitą kartą. Joju. Dėl viso pik- 
to... jeigu negrįšiu, kol sutems, tai daugiau nebelaukite, jokite namo. O 
jūs - Daubaras pasisuko į Skaurės karius, — viską papasakokite Dangei. 
Pasakykite jai, jog aš labai atsiprašau, kad nesugebėjau jo išsaugoti. Labai 
stengiausi, bet nesugebėjau. Gerai, joju. 

— Palauk, riki! - subruzdo Jotkus. Nieko neaiškindamas, jis puolė į 
miško gilumą ir grįžo vesdamasis už pavadžių savo žirgą, o paskui užšoko 
ant jo ir pareiškė Daubarui: - Josiu su tavimi. 

— Kaip nori, - pavargęs gūžtelėjo tas ir paragino savo žirgą. Jotkus, 
linksmai pamojęs prūsams, bet nublyškęs it sniegas, kaip pririštas nusekė 
paskui savo rikį, pasiruošęs pasidalyti su juo viskuo, kas jų laukė. 

Prūsai, apstulbę ir vis dar negalėdami patikėti savo akimis, žvelgė į du 
raitelius, kurie neskubėdami tolo lauku, traukdami ten, kur mūšio vietoje 
mongolai pribaiginėjo sužeistuosius. .. 

Iš tolo žvelgdamas į Batu-chano stovyklą galėjai pagalvoti, kad artėji 
prie didžiulio miesto. 

Ne kitaip -— leisdamasis iš perėjos viršaus į didelį, kalnų apsuptą slėnį, 
jame nieko daugiau nematei, tik dūmuose skendėjančias palei per slėnį 

vinguriuojantį upelį išsimėčiusių nesuskaičiuojamų palapinių viršūnes ir 
su kiekvienu žingsnių vis labiau kurtai nuo begalės žirgų, bulių, kupranu- 
garių ir kitų gyvių bei žmonių keliamo alaso. 

Ordu-chanas įsakė tūkstantininkams įkurdinti tūkstantines iškart 
nusileidus nuo perėjos, kur tik ras vietos, tačiau kai kariai pradėjo ręsti 
palapines, pasirodė Batu-chano turgaudas su įsakymu prisistatyti Visatos 
užkariautojui, tada sušaukė tūkstantininkus ir leidosi su jais pas valdovą, 
iš anksto džiaugdamasis susitikimu. 

Juk nusipelnė. Po pergalės prie Legnicos, nusiaubę miesto apylinkes ir 
prigąsdinę jo gynėjus ant ieties pamauta Henriko galva, Ordu-chanas nu- 
vedė savo tumeną į Aukštutinę Sileziją, pakeliui viską siaubdamas kalaviju 
ir ugnimi. Čekijos karalius Venceslasas nesiryžo jo vytis, nors ir buvo visai 
arti. Nutarę, kad jų žemėms pavojus jau nebegresia, nepaisydami karaliaus 
raginimų atsikvošėti, išsivaikščiojo jo sąjungininkai vokiečiai ir karalius 
tegalėjo pasirūpinti čekų ir moravų žemių sienų apsauga. 

Ordu-chanas pamėgino nuvesti savo tumeną į Čekiją per Glacko sritį, 
bet visos kalnų perėjos buvo užverstos akmenimis ir medžiais, ir kai mon- 
golai pamėgindavo nuvalyti kelią, į juos iš užvartų miškuose pasipildavo 
strėlių debesys. Pastangos nuvyti perėjų gynėjus ir tuo pat metu nuvalyti 
kelią kainuodavo pernelyg brangiai, be to, gynėjai neretai padegdavo į 
krūvas suverstus medžius ir aitrūs dūmai uždengdavo kelius ir takus. Tada 
Ordu-chanas pasuko tumeną į Opavos žemę ir, ją nusiaubęs, pasiekė Mo- 
raviją. Ten paėmė ir sugriovė senus Gradicos, Raigrado ir kitus vienuoly- 
nus, vieną po kito paėmė Pšerovo, Litvolio, Opavos (jo gaisre žuvo storojo 
pirklio šeima) ir kitus miestus. 

Tik trys miestai atsilaikė: Briunas, Uničovas ir Olomoucas, ir keletas 
pilių, ir tik todėl, kad artėjo diena, kai Ordu-chanas turėjo susitikti su 
Batu-chanu Vengrijoje. Gal tų nepaimtų miestų skaičius ir būtų buvęs 
mažesnis, nes paskutinis iš jų —- Olomoucas — jau buvo bepasiduodąs, bet 
pamaišė Venceslasas. Jis surinko naują kariauną, į pagalbą dar atėjo Aus- 
trijos kunigaikštis Fridrichas, ir pasirodė prie Olomouco. Įvyko trumpas, 
bet kruvinas susidūrimas, po kurio Ordu-chanas nusprendė nebestoti iš 


naujo į mūšį, o keliauti į Vengriją. Savo jis padarė: nukreipė priešų dėmesį 

nuo pagrindinio Visatos drebintojo smūgio Vengrijos pusėn ir pašalino 
bet kokią grėsmę jam iš šiaurės. 

Vedamas turgaudo, Ordu-chanas su savo palyda išdidžiai jojo per, re- 
gis, nesibaigiančią mongolų stovyklą ir išdidžiai dairėsi po ją, kol pagaliau 
priekyje pasirodė Batu-chano aukso geltonumo šėtros viršūnė su aukštu, 
kiniškais raižiniais papuoštu bambukiniu smaigu ir ant jo plevėsuojančia 
penkiakampe devynuodege vėliava. Paskui raiteliai pamatė Visatos dre- 
bintojo turgaudų, šamanų, žynių, sakalininkų, šunininkų, Aeitininkų, 
trimitininkų ir kitų palydos narių šėtras, ratu supusias Batu-chano šėtrą 
ir pasaga aplink ją pastatytas jį žygyje lydėjusių septynių žmonų šėtras. 
Bet devynių palei Visatos drebintojo šėtrą prie kuoliukų pririštų rinkti- 
nių žirgų dar nesimatė, kai Ordu-chaną ir jo palydą sulaikė Batu-chano 
turgaudai. 

Kol jie aiškinosi su Ordu-chaną atlydėjusiu turgaudu, chanas išdidžiai 
nužiūrinėjo šėtras ir patenkintas sau šyptelėjo, pastebėjęs artimiausio Ba- 
tu-chano padėjėjo, karvedžio Subutajaus Bagaturo geležinį kovos vežimą. 
Pro vieną iš į visas puses išpjautų siaurų sekimo ir šaudymo iš lankų plyšių 
į lauką budriai žvelgė kinų veislės šuniukas. Kai kartais žygio metu Subu- 
tajus miegodavo vežime, šuniukas saugodavo savo šeimininko ramybę ir, 
jam amtelėjus, bet kas, neatsargiai be leidimo prisiartinęs prie vežimo, ga- 
lėdavo gauti strėlę krūtinėn. Bet dabar, matyt, Subutajaus vežime nebuvo, 
nes šuniukas tik kartkartėmis tingiai amteldavo, bet jo lojimo nepalydėda- 
vo strėlės švilpesys. Ordu-chanas spėjo, kad senasis karvedys Batu-chano 
palapinėje ir džiūgavo, įsivaizduodamas, kaip tam nepatiks pasakojimas 
apie jo pergales. 

Pagaliau turgaudai baigė aiškintis ir leido Ordu-chanui bei jo palydai 
keliauti toliau, bet pėsčiomis, palikus jiems žirgus. Kai jie taip padarė, 
turgaudas nuvedė chaną bei jo tūkstantininkus prie prieš Batu-chano šėtrą 
visą laiką liepsnojusių dviejų laužų, aplink kuriuos, regis, niekada nepa- 
vargdami nuolat šoko šamanai su barškučiais, peiliukais prie juostų ir už 
jų užkištomis velvetinėmis lėlėmis, su ant galvos užmaukšlintomis smai- 
lomis kepurėmis bei ant pečių užmestais meškų kailiais. Jie tai šūkaliojo 
maldą, priglaudę prie veido būgną, tai švilpė kaip strazdai, tai šaukė kaip 

apuokai, tai -maurojo kaip lokiai ar staugė kaip vilkai, taip šnekėdamiesi 
su karo dievu Sulde. 

— Eikite tarp laužų, mes aprūkysime jus šventais dūmais ir jie apvalys 
jus nuo blogų sumanymų, nuvys juodąsias tamsos dvasias, - kaip visa- 
da šamanai paliepė einantiems pas Batu-chaną, ir Ordu-chanas pirmas, 
o po jo visi tūkstantininkai klusniai žengė pro laužus. Kai kurie šamanai, 
mosuodami iš nendrių supintomis vėduoklėmis, pūtė ugnį, stengdamiesi, 
kad dūmai rūktų į tūkstantininkų pusę, o kiti mušė būgnus ir garsiai gie- 
dojo senovinius užkeikimus. 

Prie įėjimo į šėtrą du turgaudai ietimis prilaikė durų užsklandą ir pa- 
silenkę sekė, kad įeinantieji kojomis neprisiliestų prie šventojo slenksčio. 
Ordu-chanas mostelėjo trims tūkstantininkams, nešusiems maišus su prie 
Legnicos nukautų priešų ausimis, eiti pirmiems, o pats su kitais tūkstan- 
tininkais žengė iš paskos. Peržengę slenkstį, visi puolė ant kelių, kaktas 
trynė į kilimus, bet neilgai - kaip mat iš aukštybių pasigirdo Pasaulio dre- 
bintojo balsas, raginęs juos stotis, sėsti ant kilimo prie visų, valgyti, gerti 
ir pasakoti apie savo žygį. 

Batu-chanui niekada nereikėdavo dukart kartoti: Ordu-chanas ir jo 
tūkstantininkai kaip mat pakluso. Patogiai įsitaisęs ant kilimo šalia kitų 
chanų, Ordu nužvelgė šėtros vidų. Čia buvo tiršta. Be Pasaulio drebin- 
tojo septynių į žygį prie Paskutiniosios jūros pasiimtų žmonų, ant kilimo 
sėdėjo ir visi karvedžiai, Batu-chano giminaičiai, tumenų vadai. Aplink 
susirinkusius zujo vergai, jie nešiojo valgius, pilstė gėrimus ir visi, klausy- 
damiesi Ordu-chano pasakojimo, gėrė, džiugiai sveikindami Batu-chaną. 
Jis vėl pasiekė didelę pergalę, jau kelintą nuo praėjusios žiemos pradžios, 
kai pradėjo žygį sudeginęs didįjį urusų miestą Kijevą. 

Pergalę, kurią atnešė jo nuostabus sumanymas išsklaidyti priešus pa- 
siuntus Ordu-chano tumeną atitraukti jų dėmesį. Dabar, įveikus Karpatų 
perėjas, kurias gynėjai stengėsi išlaikyti versdami medžius ir juos padeg- 
dami (atrodė, kad daugybę dienų mongolai vien tik per dūmus skverbėsi, 
visi daiktai jų dvoku persismelkė), buvo galima ramiai stumtis Vengrijos 
gilumon ieškant Paskutiniosios jūros. Dabar, vėl prisidėjus Ordu-chano 


tumenui, su didesne jėga, nes žygis vis nesiklostė, kaip buvo sumanyta. 

Bet dabar buvo galima švęsti, ir Batu-chanas maloniai šypsojosi Ordu- 
chanui. Atsišliejęs į pagalves, Pasaulio užkariautojas patenkintas lingavo 
galvą, klausydamasis Ordu-chano pasakojimo, ir pats vis ženklu parody- 
davo vergui neužmiršti įpilti giminaičiui išgerti. 

— Beje, - jau, regis, viską smulkiai išpasakojęs ūmai atsiminė Ordu. — Aš 
pats nemačiau. Man vienas tūkstantininkas pasakojo. Po mūšio buvo gana 
keistas nutikimas. Kai vyrai pjaustė tiems šunims ausis, - Ordu linktelė- 
jo į palei palapinės sieną sustatytus tris maišus su nuo Legnicos mūšyje 
žuvusių priešo karių nupjautomis ausimis, — staiga atjojo du netikėliai, 
susirado kažkokį lavoną, pasiėmė jį ir nujojo sau. 

— Kaip tai - nujojo? — paniuro Batu-chanas, suraukdamas antakius; 
apsiblausė ir Subutajus, ir Ordu-chanas, pajutęs, kaip paširdžius pakuteno 
lediniai išgąsčio pirštai, pasiskubino paaiškinti: 

— Vienas iš jų turėjo tavo, Pasaulio valdove, kalaviją. 

— Mano kalaviją?! - apstulbo Batu-chanas ir visi, kas tik buvo palapi- 
nėje, nuščiuvę ėmė šnairuoti vienas į kitą. 

Praėjo kelios kankinančios ir spengiančios tylos akimirkos, kol vėl nu- 
skambėjo Batu-chano balsas: 

— Ar tas netikėlis buvo pražilęs, stambus batyras? 

— Man tūkstantininkas pasakojo, jog maždaug toks, - atsiliepė Ordu- 
chanas ir Batu-chanas linktelėjo: 

— Aišku. Atsimeni, Subutajau, prie vieno urusų miesto vienas batyras 
visiškai vienas puolė mus ir aš jam padovanojau savo kalaviją. 

Subutajus irgi linktelėjo, patvirtindamas, kad puikiai viską atsimena. 

— Bet kaip jis atsidūrė taip toli nuo to urusų miesto? — pakraipė galvą 
Batu-chanas ir ženklu paliepė vis dar sustingusiems vergams, kad tie ne- 
pamirštų savo pareigų. 

Vėl ėmė lietis gėrimai, šnekos, juokas — debesis praplaukė prošal. Ba- 
tu-chanas vėl maloniai šypsojosi, bet jam iš galvos vis neišėjo pasakojimas 
apie batyrą su jo kalaviju. 

Kaip rakštis įstrigo. 

VI skyrius 


NOTANGŲ VITINGAS DAUBARAS 


Tos dienos pavakarę Dangė pirmąsyk tais metais išgirdo gegutę. 

Ėjo per kiemą ir net širdį nudiegė nuo to tolimo, silpno ku-ku. Mo- 
teris taip ir sustingo, instinktyviai pakėlusi rankas ir prispaudusi jas prie 
krūtinės. 

— Kiek man dar liko metelių gyventi? — sušnibždėjo Dangė, vos judin- 
dama lūpas, ir ėmė skaičiuoti. 

Bet gegutė įsismagino ir moteris veikiai pametė skaičių. Tačiau neri- 
mas šiek tiek atlėgo. 

— O kiek liko mano vyrui? — paklausė ji, gegutei, regis, ttumpam nu- 
tilus, ir vėl įsiklausė. 

Tačiau gegutė vis tylėjo ir moteris pajuto grįžtant nerimą. 

Taip ir nesulaukusi gegutės balso Dangė, pamiršusi ko ir kur ėjo, apsi- 
suko ir patraukė į bokštą šalia vartų. Ji užsiropštė į jo viršų, prisiartino prie 
aikštelės krašto, atsirėmė į sieną palei šaudymo angą ir įsmeigė žvilgsnį 
į kelią. Šis lyg juoda juosta vinguriavo per subujojusią, žiedais nuėjusią 
pievų žalumą ir tarp apdirbtos žemės lopinėlių. 

Dangė jau nebeatsiminė, kada paskutinį kartą lipo į bokštą pasižiūrėti 
į kelią, bene pasirodys jos vyras, vitingas Skaurė, su savo kariais ir kraujo 
broliu Daubaru, vakar ar užvakar. Tiesa, pasiraususi po atmintį, ji labiau 
susirūpino, kad nebegali tiksliai atsiminti, kada paskutinį kartą taip daž- 
nai ropšdavosi į bokštą, baimindamasi dėl iškeliavusio vyro likimo. 

Seniai tas buvo. Pirmaisiais metais po vestuvių. Kai viskas dar atrodė 
taip neįtikėtina. Ji, sunkiai galą su galu sudūrusio vitingo dukra, viena iš 
penkių (o dar buvo ir trys broliai) tapo garsios visose prūsų žemėse gimi- 
nės vitingo žmona. Tapti tai tapo, bet ir tada, ir vėliau seserys ją kvailino. 
Girdi, ožka, jeigu jau galėjai, tai reikėjo rinktis Skurdupą. Juk tas daug 
turtingesnis ir taip pat buvo įsižiūrėjęs į ją, kaip ir Skaurė. 

Ber Dangė iš mažens žinojo — griebdamas iš dubens skaniausią kąsnelį 
gali juo ir paspringti. Taip, Skurdupas buvo daug turtingesnis, bet per tuos 
savo turtus jai atrodė labiau pasipūtęs ir sunkiau sukalbamas. O tuo pačiu 
sunkiai sukalbamas būtų ir jo tėvas. Skurdupui būtų tekę ilgiau įkalbinėti 
tėvą, kad leistų jai pasipiršti, ir dar nežinia, ar būtų pavykę. O dar neaišku, 
ar jam pačiam nebūtų pabodęs toks vargas. Dangė nujautė, jog jis rodė jai 
dėmesį tik dėl to, kad ji krito į akį jo nekenčiamam pusbroliui Skaurei. 

Dangė pasirinko Skaurę ir pati užuominomis paakino jį suvaidinti 
jos pagrobimą. Ir iš pradžių atrodė, kad jai pavyko. Turėjo praeiti kele- 
tas metų, kol suprato, kad ir šįkart apsiriko. Skaurė laimėjo vienerias iš 
nesibaigiančių pusbrolių varžybų, bet bėgant laikui jo džiaugsmas blėso 
ir Dangė pajuto, kad vyras pradeda nuobodžiauti. O dar vienas po kito 
gimė du sūnūs, didžiąja dalimi pasiglemžę jos dėmesį. Dangė žinojo apie 
vyro nuotykius su svetimomis moterimis ir vergėmis, bet vėlgi, juo labiau 
jų daugėjo, tuo abejingesnė ji darėsi. 

Dangė vis labiau jautėsi pati įlindusi į spąstus ir nebematė išeities iš jų. 
Tiesa, ji neapleido žmonos pareigų ir padėdavo vyrui, kai to reikėdavo. 
Tačiau tai neretai būdavo nelengva. Skaurė niekaip nenorėjo klausytis, kas 
jam sakoma. Net jeigu jai ir kiti pritardavo, kad teisingai šneka. Nes tai 
pasakydavo jinai. Dangė niekaip negalėjo suprasti, kaip tai nutiko. Jei iš 
pradžių ir labai dėl to pergyveno, tai dabar nebesijaudino. 

Dangę tik kartais apimdavo nerimas, kaip jai ištrūkus. Tebuvo vienas 
kelias - kad Skaurė iškeliautų ir negrįžtų. Po vyro mirties našlės gyveni- 
mas nelengvas. Tačiau jai atrodė, kad blogiau, kaip buvo, tikrai nebus. 
Dangė tikėjosi, kad dar tikrai atsiras, kas žvelgs į ją nuostabos ir susižavėji- 


mo kupinomis akimis, kaip kad žemaičių vitingas Daubaras... 

Kai Skaurė pasakė, jog sunkiai sergantį Daubarą reikia palikti mirti 
miške, kur jį rado, nes iš jo jokios naudos, Dangė iš pradžių instinktyviai 
pasipriešino. Ji aiškiai matė, jog sužeistasis kovojo dėl savo gyvybės. Ir 
ji, kaip jau buvo įpratusi, negalėjo taip imti ir be niekur nieko nusileisti 
vyrui. 

Tačiau vėliau, jodama šalia vežimo, kuriame vežė abu rastus nepažįsta- 
mus vyrus, Dangė geriau įsižiūrėjo į bežadį Daubarą. Ir kuo toliau moteris 
jojo, tuo labiau juto ją apimantį keistą jausmą. Netgi silpnumą. Kažką 
panašaus ji pajuto be galo seniai kažkelintą sykį didelėje vitingų puoto- 
je, kurioje lankėsi su tėvais, pamačiusi ir įsižiūrėjusi Skaurę, bet ne taip 
aiškiai. O tada, jojant šalia vežimo ir perkratant senų laikų atsiminus, jai 
pasivaideno, kad anuomet labiau įsivaizdavo, negu jautė. 

Tačiau ir tokia mintis, ir tas ją apėmęs silpnumas - ir viena, ir kita 
buvo negerai, ir Dangė, paraginusi žirgą, nujojo į vilkstinės pradžią, kur 
jojo vyras, pasistengusi išmesti iš galvos nepažįstamuosius. 

O paskui, kai grįžo namo, ilgai nematė Daubaro. Tik girdėdavo, kaip 
ūkvedys pasakodavo vyrui naujienas apie nepažįstamuosius: kad pagaliau 
atsigavo, iš pradžių vaikinas, tas — sveikas, jam tereikėjo gerai užvalgyti, 
išsimiegoti ir jau laksto kaip jaunas briedis, o kitas, vyresnis, pagaliau at- 
gavo sąmonę, jau kalba. 

Girdėjo ir ką Bunys sužinojo: jaunesnysis paprastas karys, užtat vyres- 
nysis — žymus žemaičių vitingas, iš žymios giminės, labai žymios, apie ją 
Bunys girdėjo jaunystėje savo tėvynėje, nors vitingo giminė gyveno toli 
nuo jų, pilyje, vardu Ventė. 

Dangė klausėsi, klausėsi ir galop neapsikentė: nuėjo į virtuvę tuo metu, 
kai, jos paskaičiavimu, ten turėjo pietauti Daubaras ir jo jaunasis karys, 
kurio vardą jinai vis pamiršdavo. Vergai ir kariai pašoko ją išvydę, o Dau- 
baras liko sėdėti. Jis atsistojo tik pamatęs, kad Dangė eina tiesiai prie jo. 

Ir žiūrėjo į ją tokiomis akimis... Atrodė, tik mostelk pirštu ir eis iš pas- 
kos kaip pririštas avinėlis... Dangei buvo be galo malonu ir kitąsyk pati 
ieškodavo progų susitikti Daubarą, kad tik vėl pamatytų tą jo žvilgsnį. 

Iš pradžių Dangei tai buvo tik žaidimas. Ir, kaip manė, neilgas. Galvo- 
jo, kiek čia to laiko praeis, kol Daubaro giminės atsiųs išpirką. Bet paskui, 

kai Daubaras tapo Skaurės kraujo broliu, jai pasidarė neramu, nes dabar 
kas dieną susidurdavo su juo jau kelis kartus ir ilgam, ypač prie stalo per 
pusryčius, pietus ir vakarienę. Mat Daubaras tebežvelgė į ją taip pat, kaip 
ir pirmąsyk matydamas, ir moteris ėmė baimintis, kad ir Skaurė tai paste- 
bės, o tada jau laikykis... 

Ir kitąsyk jai pasivaidendavo, jog vyras ir mato, bet jam lyg ir patiko, 
ką regėjo, jam visada patikdavo, kad kas nors ko nors jam pavydi. Tačiau 
Dangė ramiau pasijusdavo, kai įtikindavo save, jog jai tik pasirodė. 

Ne, juo toliau, tuo labiau visa tai Dangę kamavo. Ir ji vis labiau jaudi- 
nosi, kad nebeatlaikys, nutrūks ir ką nors iškrės, ko paskui gal visą gyveni- 
mą gailėsis. Ir kas prašė to Daubaro ištraukti Skaurę iš mirties gniaužtų! 

Jai iškart palengvėjo, kai Skaurė ir Daubaras išjojo į žygį prieš tuos 
paslaptingus ir baisius mongolus. Tačiau veikiai nerimas grįžo, virsdamas 
baime, nes vis atmindavo Daubaro šnekas apie mongolus. Bunys pasako- 
jo, jog Daubaras sakęs, kad gailisi, jog nepavyko įtikinti notangų vitingų 
atsisakyti Konrado pinigų, labai jau brangiai jie gali kainuoti... 

Jai seniai taip bebuvo, tik pirmais povestuviniais metais, bet šįkart, 
vyrui iškeliavus, moteris ne kartą ir ne du lipo į bokštą ir žvelgė į iš miško 
išnyrantį kelią, bet jeigu ir matydavo ką nors jame, tai savo reikalais ke- 
liaujančius valstiečius. Dangė įtikinėjo save, kad dėl Skaurės taip jaudinosi 
ir baiminosi. 

Tik dėl jo. Dar niekada taip ilgai vyro nebuvo. Nieko nesigirdėjo ir 
apie kitus Konrado pinigais susigundžiusius ir iškeliavusius vitingus. Ne- 
žinia slėgė vis labiau ir kitąsyk jau net ir blogų žinių norėjosi, bet kad tiktai 
baigtųsi ši kankinanti nežinia. 

Vėjas, kuris nuslopdavo atsitrenkęs į pilies sienas, laisvai lėkė stovint 
bokšto viršuje ir gaivindamas glostė Dangės skruostus. Žvelgiant į žaliuo- 
jančias pievas, moters sunkumas kiek atlėgo. Nesinorėjo tikėti, kad viskas 
taip blogai. Ji atsitiesė ir pasuko prie laiptų. 

— Šeimininke, — pusiaukelėje ją pasivijo neramus bokšte budėjusio ka- 
rio balsas. - Kažkas atjoja. 

Dangė pati nepajuto, kaip atsidūrė toje pačioje vietoje, kurią ką tik 
buvo apleidusi, ir nekantriai ėmė naršyti akimis. Tikrai, karys nemela- 

vo — išnirę iš.miško, pilies pusėn risnojo keli raiteliai. Dangei mikliai juos 
suskaičiavo — penki — ir jai suspaudė paširdžius: juk su Skaure išjojo dvy- 
lika vyrų! | 
Raiteliams priartėjus galėjai įžiūrėti, kad priekinis už pavadžio vedėsi žir- 
gą, ant kurio nugaros kažkas pūpsojo. Žiūrint iš tolo, atrodė, jog maišas. 
Tačiau moteris instinktyviai atspėjo, kas tai. Šalia stovėjęs karys nespė- 
jo susigaudyti, kai ji be sąmonės susmuko ant bokšto grindų rąstų. 


1 


Paskui vyko laidotuvės. 

Vitingų susirinko nedaug. Daubaro atnešta tragiška žinia sparčiai aplė- 
kė Notangą ir nemažai pilių vėl buvo apraudami negrįžę šeimininkai. 

Bet Dangei nė kiek nerūpėjo. Ji tik žiūrėjo, kad nepaleistų iš akių sutri- 
kusių abiejų berniukų. Laidotuvių reikalais užsiėmė Bunys ir, kaip visada, 
viską padarė nepriekaištingai. 

Po laidotuvių moteris lyg ir atsitokėjo, pamačiusi pievoje išdėliotas 
vyro turto krūvas. Ji buvo laisva, bet tuoj galėjo likti visiška beturtė. Dan- 
gė neturėjo kas už ją jotų. Niekas iš jos giminės vyrų neatjojo į laidotuves. 
Ir anksčiau nedaug jų buvo, o per paskutinius metus nemažai žuvo, gi 
likusieji nespėjo, nes jie pasiskubino su laidotuvėmis. O iš vyro pusės gi- 
minų užtektinai prisirinko, tačiau iš jų nevertėjo laukti malonės. Ypač iš 
Skurdupo našlės brolio. 

— Prašau, tu turi joti. Tu juk Skaurės kraujo brolis. Tu privalai pasirū- 
pinti jo vaikais, — susiradusi moteris užsipuolė Daubarą. 

Tai buvo pirmas jų pokalbis po to karto, kai moteris, atgavusi sąmonę 
bokšte ir nusileidusi, prie vartų pasitiko raitelius. Priekyje, vesdamas žirgą 
su ryšuliu ant nugaros, jojo Daubaras, tad moteriai nereikėjo klausti, kur 
jos vyras. Ji nepravirko, bet ir neįstengė nė žodžio ištarti. 

— Prašau, — pakartojo jinai ir Daubaras, neįstengdamas atplėšti nuo jos 
akių, linktelėjo, o paskui paėmė Bunio atrvesto Skaurės numylėto ristūno 
pavadžius. 

Kol Skaurės nebuvo, arklininkas gerai prižiūrėjo eržilą. Užšokęs ant jo 
Daubaras po savimi pajuto nerimstančią jėgą. Tiesa, ristūnas irgi susivo- 

kė, kad ant jo nugaros ne jį lepinęs šeimininkas, ir mėgino muistytis, bet 
greitai pajuto, kad ant jo ne bet koks raitelis. Žirgas klusniai pasuko prie 
linijos, kur rikiavosi kiti lenktynių dalyviai, ir įsispraudė tarp kitų žirgų. 

Ristūnas ir šiuokart parodė, ko vertas — atlėkė pirmas, ir Daubaras, 
prijojęs prie moters, pasilenkęs nuo balno tarė jai: 

— Mano turtas — tavo vaikų turtas. 

— Ačiū, — moteris sušnibždėjo taip, kad tik vienas Daubaras girdėjo, ir 
taip nusišypsojo, kad tik jis matytų. 

— Ačiū, — pakartojo ji ir vakare, kai į laidotuves susirinkę svečiai jau 
buvo palikę pilį ir prie stalo jų liko tik ketvertas: Dangė, abu jos sūnūs ir 
Daubaras. 

Rikiui buvo keista žiūrėti į juos. Jis puikiai atminė, kaip berniukai 
elgdavosi prie stalo prieš jam su Skaure leidžiantis į žygį: nesibaigiantis 
erzėjimas, kikenimas, stumdymasis, kol tėvas pakeldavo balsą. Bet ir po 
to berniukai tik trumpam apsiramindavo. Veikiai vėl imdavo bruzdėti, 
vizgėti ir įsišėldavo iki kito tėvo riktelėjimo. 

Tačiau dabar berniukai buvo už žolę tylesni. Jie valgė neatsikalbinė- 
dami, kaip niekad anksčiau nebūdavo. Nesiginčijo, kai motina pasakė 
tarnaitėms nuvesti juos į lovą, klusniai ištiesė joms rankas, abu, net ir 
didysis - Skomantas. Dangė leido tarnaitėms ir vergėms eiti miegoti, pa- 
sakiusi, kad galės sutvarkyti stalą iš ryto. 

Paskutinei vergei užvėrus už savęs menės duris, Dangė su Daubaru 
pagaliau liko dviese. Jie ilgai sėdėjo tylėdami, kol galop moteris pratarė ją 
akimis ryjančiam Daubarui: 

— Ačiū. 

— Už ką? — nesuprato Daubaras. 

— Už tai, ką padarei dėl mano vaikų. 

— Skaurės vaikai — mano vaikai, — ištarė žemaitis ir sutriko, lyg ką per 
daug pasakęs. 

— Ačiū tau, - pakartojo moteris. 

Paskui, galvodamas apie tą vakarą, Daubaras pirmiausia atsimindavo 
neapsakomą nuovargį, lyg būtų savaitę nesustodamas ėjęs. Kažką panašaus 
buvo pe kartą patyręs po žygių, kai atsileisdavo visa jų metu lydėjusi įtam- 

pa, bet anksčiau jis galėdavo grįžęs namo kristi į savo lovą ir miegoti dieną 
ar net dvi, ir pabusdavo atgavęs jėgas. Tačiau čia, Kludupio pilyje, dienos 
po sugrįžimo buvo ne ką mažiau įtemptos nei žygyje. Jis kaip pro miglą 
prisimindavo pirmųjų dienų nutikimus, labiausiai — tą nuovargį, kol, re- 
gis, įsiremdavo į juodą jo sieną. 

O paskui lyg pranerdavo pro ją, bet matydavo save iš šalies ir neatsiste- 
bėdavo tuo, ką mato. š 

Jis buvo Kludupio vitingas. 

O būti vitingu nelengva, bet ir malonu. 

Jis puikiai atminė, kaip šiuos žodžius ne kartą ir ne du buvo girdėjęs 
kartojant Skaurę. 

Daubaro tėvas Žybartas irgi ne sykį sakė, kad būti rikiu sunku. Bet 
jeigu jau dievai skyrė šią naštą, tai reikia ją nešti neišsisukinėjant. 

Bet Daubaras, žvelgdamas į save iš šono, mato, kad jam ši našta oi 
kaip nelengva. Ventėje šį svorį buvo užsikrovęs tėvas. Po jo žūties perėmė 
Uvis, kuris, kaip ir anksčiau tėvas, paliko Daubarui kai kurių karo žygių 
rūpesčius. 

Užtat lyg savaičių savaites stebėdamas save iš šono, Daubaras pamato 
visą tą buvimo rikiu ar vitingu pusę, kurią jam užstodavo tėvas ir brolis 
Uvis. Nuo ryto iki vakaro nesibaigiantys rūpesčiai, ir visus juos tu turi 
išrišti, ne kas kitas. Gerai, kad savo patarimais pagelbėja Bunys ir Dangė, 
bet vis vien Daubaras neretai mieliau dar sykį net prieš mongolus stotų, 
kad tik pabėgtų nuo tų galvą išūžiančių reikalų, ir rikis vis negali suprasti, 
kodėl taip ir nepadaro. 

Daug pastangų įdeda, kol atsikrato Skaurės skolų. Tam tenka paaukoti 
nemažą dalį žuvusiojo vitingo turto, labai pagelbsti ir mozūrų už žygį prieš 
mongolus sumokėti pinigai. Išsivadavęs iš skolų naštos Daubaras pasijun- 
ta kiek lengviau. 

Lyg iš šalies save stebi, kaip niekaip negali priprasti prie jam naujos 
kasdienybės, kuri prasideda po pusryčių. Kai tik tarnai ir vergai pradeda 
nunešinėti nuo stalo indus, į menę įeina Bunys su paskutinėmis ūkio nau- 
jienomis. Daubarui vis atrodo, kad tik su blogomis, regis, pradeda nuo 
gerų dalykų, o pabaigia prastais: 

— Gerai sakei, vitinge, reikėjo vakar suvaryti gyvulius į tvartą, — praby- 
la Bunys, atsistojęs stalo gale, ir atsisėda tik Daubarui leidus. 

— O kas nutiko? — pirmoji suklūsta Dangė. Ji išvakarėse, kai ūkvedys 
paklausė, ar ne metas jau būtų varyti iš ganyklų pilies gyvulius, nes lapai 
jau seniai nukrito ir, regis, šalčiai artėja, užsispyrė, kad dar gali pabūti. 
Reikia šieną pataupyti. 

— Vilkai įsisuko. Didelė ruja. Piemenys nesusitvarkė — dvi karves pa- 
pjovė. 

— Na ką aš tau sakiau? - Daubaras priekaištingai pažvelgia į Dangę (o 
jį iš šono stebintis Daubaras vis neatsistebi, kaip jis taip drįsta) ir moteris 
kaip mat užsiplieskia: 

— Jeigu jau esi toks protingas, tai kodėl nepasiuntei karių padėti pie- 
menims? 

— O tu ko nieko nesakei? — nepasiduoda Daubaras. - Gerai, pasakyk 
piemenims, kad šį vakarą sugintų bandą į pilį, - paliepia Buniui. 

— Ne, - aidu atsiliepia Dangė. - Nėra ko. Šieno mažai turime. Sakiau 
tau paskubėti vežti, o tu sakei, kad reikia padžiovinti. Va, užėjo lietus ir 
dalį praradome. Tegul pasigano iki šalčių. O kad vilkai nepuldinėtų — pa- 
siųsk karius saugoti. 

Daubaras priekaištingai palinguoja galvą: juk tai jis sakė, kad jau reikia 
vežti šieną, nes aiškiai matėsi, kad oras subjurs, o Dangė kartojo, kad tai 
tik menki debesėliai, per naktį išsivaikščios... 

— Gerai, pasiųsiu, kaip sakai, - nusileidžia Daubaras, bet vis vien ne iki 
galo: — Ir pats eisiu! 

— Pats? O tau ko ten? 

— Kad patikimiau būtų! - atremia Daubaras, bet žino — eina, nes ji 
prieštaravo, negali trauktis, nors tuoj pasigaili. — Eisiu, — pakartoja užsi- 
spyręs ir trinkteli delnu per stalą. - Eime, pažiūrėsime, kas darosi, — pa- 
liepia ūkvedžiui. 

Daubaras, vengdamas žvilgsniu susidurti su Dangės akimis, pakyla 
nuo stalo, pataršo praeidamas mažojo Skaurės plaukus, gerai, linktelėjo 
pašokus vyresnėliui Skomantui — ir aš eisiu — gali eiti. 

O rytas toks, prie kurių jau buvo pratęs: jis eina per kiemą, žiūri, kaip 
vežami rąstai sienoms stiprinti, kiti vyksta darbai, aprėkia porą tinginiavu- 

sių vergų. Bet šiaip viskas atrodo gerai, Bunys tvarkosi nepriekaištingai, ir 
Daubaras, apvaikščiojęs ir aplandžiojęs visus pilies užkampius, patraukia 
į ginklinę. Reikia pasirinkti ginklus nakčiai, bet, likęs vienas nedidelėje 
patalpoje, prietemoje, Daubaras ima gailėtis savo rytinio užsidegimo. 

Nors jau kiek praėjo laiko, tačiau Daubaras tebesijaučia taip pat, kaip 
pirmąsyk pamatė Skaurės moterį virtuvėje. Paskendęs savo mintyse tuo- 
kart jis ne iškart pastebėjo, kad šalia sėdėję žmonės ėmė stotis. Nė pats 
nepajuto, kaip irgi išsitiesė. Ir po to nieko daugiau nebematė, tik ją. 

Per savo gyvenimą Daubaras buvo atlaikęs daugybę smūgių - kalavijų, 
iečių, kitų ginklų, bėt šio neįstengė. Jis smogė į pačią širdį, ir ta žaizda 
taip ir neužsitraukė, kad ir kiek Daubaras stengėsi. O kaip kitaip - juk jis 
buvo belaisvis ir laukė nesulaukė, kada Skaurė prabils apie išpirką, bet tas 
vis susirasdavo kitų reikalų. Ir Daubarui teko kovoti su savimi ir lyg vai- 
kiščiui ieškoti progos patekti jai į akis, ir prieš ją kažkuo pasižymėti, kaip 
buvo per Skaurės puotą, kai ūkvedys atlėkė, šaukdamas, kad yra proga 
pasilengvinti gyvenimą. 

Daubaras iš tolo stebėjo kovotojų dvikovas kartu su Jorkumi, ir Skau- 
rės vergai paaiškino jiems taisykles daugiau gestais nei žodžiais, nes tada 
abu dar blogai suprato notangų šneką. Tad kai Bunys pasakė, kad reikia 
pakeisti susižeidusį Skaurės kovotoją, Daubaras nemanė, kad čia būtų kas 
nors sunkaus, tik sududeno: 

— O kam man to reikia?. 

— Dangė galvoja, kad jeigu pasisiūlysi, Skaurė tau grąžins laisvę, bet 
jis sakė, kad paleis be išpirkos Jorkų, - atsiprašinėjančiu tonu aiškino Bu- 
nys. — Bet jeigu laimėsi, tai, manau, viską tau atiduos. 

Viską — pats sau karčiai šyptelėjo Daubaras. Jis rą „viską“ būtų atidavęs 
už vieną dalyką, kurio negalėjo tikėtis. Bet užtat buvo proga parodyti, ką 
sugeba, prieš Skaurės žmoną. 

Tačiau Bunio užuomina, kad gal po pergalės atsirastų proga ištrūkti, 
sugundė Daubarą. Ne todėl, kad būtų be galo namų pasiilgęs, o kad jau 
nebegalėjo tverti dažnai matydamas Dangę. 

Bet toliau buvo dar blogiau - galop, po Skurdupo žūties, Skaurė grą- 
žino jam laisvę ir pasiūlė dar paviešėti, ir Daubaras, užuot iškeliavęs į Že- 


maitiją, atsidūrė prie vieno stalo su Skaurės šeima. 

Tikrai — blogiau būti negalėjo, tačiau Daubaras negalėjo ir pagalvoti, 
kaip iškeliaus ir nebematys Skaurės žmonos. Kokia tai būtų kančia, jis 
suprato tik išjojęs su notangais prieš mongolus. Kiekvieną dieną Daubaras 
ilgėjosi moters ir neatsistebėjo, kaip Skaurė galėjo dienų dienas jos neat- 
siminti. 

Dienų dienas, o kiek čia laiko praėjo nuo pusryčių, ir Daubaras jau 
beprotiškai ilgisi Dangės, ir keiksnoja save, kad pasišovė naktį saugoti 
bandą. 

Jis kankinasi, rinkdamasis ginklus, kai pro duris galvą įkiša vergas: 

— Šeimininkė liepė pasakyti, kad atvažiavo varmių pirklys Suleikis. Ji- 
nai pakvietė jį pietų ir sakė, kad ir jūs ateitumėte. 

Pirklio pilyje seniai laukė. Paprastai jis šiuose kraštuose supirkdavo iš 
vitingų grūdus. 

— Einu, - atsiliepia Daubaras, dėdamas į vietą kalaviją, kurį tuo metu 
apžiūrinėjo. - Užsklęsk duris, —- paliepia išeidamas vergui. 

Kai jis nusigauna iki menės, Dangė su Buniu jau sėdi su Suleikiu prie 
pietų stalo. Tiksliau, jų šneka jau eina į pabaigą. Iš esmės dėl grūdų par- 
davimo su pirkliu buvo sutarta jau vasaros viduryje, kai Suleikis buvo už- 
sukęs į Kludupį ir jau galėjai daugmaž nuspėti, koks bus derlius. Dabar 
teliko suderinti detales: parduodamą grūdų kiekį ir kainą. 

Nedidukas pirklys jau buvo pusamžis, tik iš jo ilgose kelionėse nu- 
gairinto, smulkiomis raukšlėmis nusėto veido buvo sunku suprasti, kiek 
jam — penkiasdešimt? Šešiasdešimt? Ar dar daugiau? Daubaras spėlioja, 
stebėdamas ir klausydamas, kaip pirklys kietai derasi dėl kiekvieno dalyko. 
Kietai — kaip ir jo brolis Einius. 

Atsiminęs Einių, Daubaras apniunka ir, stumdydamas peiliu lėkštėje 
mėsos gabalą, ima skaičiuoti, kiek laiko nematė Einiaus ir kitų artimųjų. 
Skaičius išeina skaudus ir Daubaras pasiskubina prisitraukti taurę su mi- 
dumi. Jis leidžia Dangei su Buniu derėtis su Suleikiu, suprasdamas, kad 
jiems tai sekasi geriau nei jam. Daubaras tik reikšmingai linksi, Dangei 
paklausus — ar taip sakau? — patvirtindamas jos žodžius, ir, deryboms pasi- 
baigus, pirmas pakelia taurę abiem pusėms pasiekus priimtiną sutarimą. 

— Už mūsų sėkmę. 

— Už, — taures pakelia visi kiti. 

Susiderėję visi už stalo atsipalaiduoja. Ypač šnekus pasidaro pirklys. Jis 
vis pasakoja įvairius nutikimus iš savo tolimesnių ir artimesnių kelionių, 
kol Daubaro žmona nepasmalsauja: 

— O kur šią žiemą keliausi? 

— Šią? Į Žemaitiją, — atsiliepia pirklys, statydamas ant stalo taurę ir leis- 
damas tarnui ją pripildyti. 

— Žemaitiją? — skausmingai iškvėpia Daubaras ir tik pirklys nepajunta 
to jo skausmo, o Dangė ir ūkvedys skubiai susižvalgo. 

— Taip, Žemaitiją, — patvirtina Suleikis ir ima aiškinti, kokiais keliais, 
ką veš ir ko tikisi parsivežti. 

Bet Daubaras jau nebesiklauso jo. Mintys sukasi jo galvoje, vydamos 
viena kitą, vitingas nespėja visų gaudyti. Jam tik viena aišku: tai galimybė 
perduoti žinią į Ventę. 

— Klausyk, pirkly Suleiki, — jis nutraukia svečią per pusę žodžio. - Ar 
paimsi vieną mano Žmogų į Žemaitiją? 

— Paimsiu? O ką? - nesupranta pirklys, užtat Bunio akys trumpam 
blyksteli ir vėl užgęsta. 

Daubaras jau seniai, pačioje pažinties pradžioje, klausė Bunio, ar ne- 
norėtų grįžti į Žemaitiją. Bunys tada irgi iš pradžių nušvito, oi, kaip no- 
rėtų pasižiūrėti, bet greitai atvėso — nei motinos, nei tėvo tikrai nebėra, 
brolių ir seserų, jeigu gyvi, ko gero, nebepažintų, o čia visas jo gyveni- 
mas — žmona, vaikai, čia jau šaknis suleido, pamėgink didelį medį į kitą 
vietą persodinti... 

— Na, tu tik leisk jam kartu su tavimi iki Žemaitijos nukeliauti. Jis 
žemaitis, stiprus vaikinas, geras karys. Bus tau sargybinis. Mano brolis 
irgi pirklys, jis sako, kad pirkliui kelionėje be sargybinio nevalia. O kai 
pasieksite Žemaitiją, tai jis pats susiras kelią namo. 

— Kodėl nepaimti, galima ir paimti, — linksmai sududena pirklys, su- 
pratęs, kad jam tai nieko nekainuos ir tik naudos turės, bet matosi, kad 
kažką mintyse skaičiuoja. — Bet tada aš turiu jį šiandien su savimi pasiim- 
ti. Nes dabar traukiu namo ir po to galvoju už kokio mėnesio iškeliauti į 
Žemairiją. 

— Aš tuojau pašauksiu Jotkų, — Bunys jau kyla nuo suolo, bet Dauba- 
ras pamoja, kad sėdėtų: 

— Aš pats, — taria jis ir patraukia prie durų, pakeliui mostelėjęs: —- O jūs 
toliau pietaukite. 

Daubaras išeina į kiemą ir apsižvalgo. Jotkaus nesimato, o eiti ir ieškoti 
nesinori, kaip ir ko nors klausti, ar nematė vaikino. 

— Jotkau! - rikteli visa gerkle. 

— Jotkau! — pakartoja po kurio laiko ir galop pamato iš arklidės išne- 
riantį vaikiną. 

Jis pustekinis leidžiasi prie tebestovinčio ant priebučio Daubaro. Šis 
žiūri į Jotkų ir vietoj vaikinuko, su kuriuo išjojo iš Ventės, mato tikrą karį, 
per metus jis smarkiai pasikeitė ir subrendo. Daubaras pagalvoja, kad jam 
labai trūks Jotkaus, bet kitos išeities nėra. 

— Ruoškis, — paliepia pribėgusiam Jotkui. — Josi namo. 

— Kaip tai namo? — nesupranta tas. - O tai kur aš esu? 

— Sakau: namo, — pakartoja Daubaras ir priduria: — Į Ventę. 

Daubaras nejučia šypteli, matydamas, kaip iš nuostabos išsiplečia Jot- 
kaus akys ir veide įsižiebia platus šypsnys. 

— Na, ko sustingai? — jis pirštu baksteli vaikinui į petį ir tas krūpteli, 
lyg pabusdamas. 

Daubaras papasakoja Jotkui apie pirklį Suleikį, jo kelionę į Žemaitiją ir 
prisako, kad kai tik bus arčiausiai Ventės, paliktų pirklį ir keliautų namo, 
o ten - papasakotų Medeinai, Uviui ir visiems kitiems, kas jiems nutiko, o 
kai į Ventę užsuks Einius, lai jam nupasakoja, kaip nusigauti iki Kludupio 
pilies, kad kada nors keliaudamas į šią pusę užsuktų į svečius. 

— Eik, ruoškis. Pirklys tuojau iškeliaus namo, — pabaigęs vėl paliepia 
Jotkui ir tas pasišokėdamas nudumia, pakeliui vis šūkčiodamas sutiktiems 
pilies žmonėms: aš joju namo! Namo! Į Ventę! 

Daubaras liūdnu žvilgsniu palydi Jotkų, kol tas prapuola iš akių ir, 
apsisukęs, grįžta į menę prie stalo. Tačiau sėdi niūrus, šnekinamas tik pa- 
linguoja galvą sutikdamas, o jeigu ne - papurto. Galvą purto ir tarnams 
pamėginus ką nors įdėti į lėkštę, tik taurę pastumia, kad įpiltų. Ir geria, 
netardamas nė žodžio ir nebodamas susirūpinusio žmonos veido. 

Paskui, atėjus pirklio padėjėjui pranešti, kad vežimas pakrautas, visi 
atsistoja nuo stalo ir išeina į kiemą. O ten pilna žmonių. Mat žinia apie 
Jotkaus iškeliavimą aplėkė visą pilį ir daug kas susirinko atsisveikinti su 
juo. Daubarui su šeima ir pirkliu išėjus į kiemą, minia prasiskiria ir Dau- 
baras žengia prie Jotkaus, kuris stovi, laikydamas už pavadžių Sartį. 

— Na, gero kelio, - ištaria Daubaras ir prideda. - Aš paaukosiu alkoje, 
kad tavo kelionė būtų sėkminga. 

Visa kita jau anksčiau pasakyta. Daubaras apkabina Jorkų, paplekšnoja 
jam per petį ir paleidžia. Jotkus, slėpdamas akis, atsisuka į žirgą ir įšoka į 
balną. Vienas po kito pro vartus išrieda trys pirklio vežimai, ir Jotkus, vis 
atsisukdamas į išlydinčius, nujoja iš paskos. 

— Eime, - jam prajojus pro vartus Dangė timpteli Daubarą už ranko- 
vės, bet tas tik papurto galvą ir pasuka į bokštą prie vartų. 

Dangė nuseka iš paskos, berniukai irgi nustriksi jiems įkandin. Jie už- 
siropščia į bokšto viršų, prieina prie šaudymo angų ir Daubaras sustingsta, 
įsikibęs į rąstą, o Dangei rūpi ir jis, ir berniukai, kurie vis nerimsta ir mėgi- 
na persisverti per kraštą. Galop, neapsikentusi, ji pašaukia bokšte budėjusį 
karį, kad tas prižiūrėtų vaikus, o jau tada prisigretina prie vyro ir pažvelgia 
ten, kur nukreiptos jo akys. 

Keliu miško pusėn tolsta ir vežimai, ir keli raiteliai, tarp kurių savo 
sudėjimu išsiskiria Jotkus.. Moteris akies kraštu pažvairuoja į Daubaro vei- 
dą. Tokio liūdno ji dar jo nebuvo mačiusi. Tačiau nesunku atspėti, kodėl 
jis toks — Jotkus buvo paskutinysis jo ryšys su tokia tolima tapusia Vente. 
Dabar Daubaras jaučiasi visiškai vienišas. 

Vienas — tolimoje ir svetimoje žemėje, kurią turi vadinti sava. Tik kiek čia 
jis turi savo — tik ją, irgi taip neseniai buvusią visai svetimą. Ir nors ji mato, 
kokia jam brangi, bet kartu puikiai supranta, kiek daug Daubarui reiškė Jot- 
kus. Jai irgi keletą pirmųjų metų tokia atrama buvo po vestuvių pilyje palikta 
tarnaitė, kuri vaikystėje buvo jos nešiotė, ir puikiai atmena, kokia pasijuto 
vieniša, kai ši mirė. Be galo vieniša, tik vaikai padėjo atsilaikyti. 

Vaikai. 

— Daubarai, - ji paliečio jo ranką, kai iškeliaujantys jau artėja prie 
miško. 

— A? —tas sunkiai įstengia atsipeikėti ir, atsisukęs į Dangę, vis vien 
žvelgia kažkur į tolį jai pro petį. 

— Daubarai, - pakartoja moteris, dėdama jam ant pečių rankas ir iš 
apačios žvelgdama jam į akis. — Aš seniai norėjau tau pasakyti kai ką svar- 
baus. 

— Ką? — Daubaras bunda iš lėto, bet Dangė pastebi jo akyse susidomė- 
jimą. 

— Aš laukiuosi, — ištaria moteris, bet Daubarui tai per sunku suprasti: 

— Ko laukiesi? 

— O ko moteris gali laukti? —- nusijuokia moteris. - Vaiko laukiu. Tavo 
vaiko. Tu pavasarį būsi tėvas. 

Daubarui ko akys ant kaktos neužlipa. Jis nori kažką pasakyti, bet ne- 
įstengia, tik kažką sugargaliuoja, paskui numoja, čiumpa Dangę už pažas- 
tų, pakelia ją, apsuka ore ir vėl pastatė ant grindų, o tada atgauna balsą, 
pripuola prie bokšto krašto, išlupa iš makščių kalaviją ir suriaumoja, kra- 
tydamas ore ginklą. 

Jo balsas nusirita per apylinkę ir pasiveja iškeliaujančius. Jorkus timp- 
teli už pavadžių Sartį, atsisuka į pilį ir jos bokšte įžiūri mažytę figūrą. Vai- 
kinas nesunkiai atpažįsta, kas ten. Jis kilsteli ranką, pamojuoja ir rikteli, 
kiek išgalėdamas: 

— Laimingai tau, notangų vitinge Daubarai! 


7 


— Laimingai tau, notangų vitinge Daubarai?! 

Daubaras dar šaukia, kratydamas rankoje kalaviją, kai jo koja ūmai 
slysteli, jis neišlaiko pusiausvyros, krinta, šonu atsitrenkdamas į bokšto 
sieną, persiverčia per ją ir, vis tebešaukdamas, nuskrieja žemyn. 

Jis nespėjo susigaudyti, kai rėžėsi į tamsą, ir staiga atsigodo sėdintis. 
Rikis karštligiškai apsičiupinėjo: sveikas, ir iškvėpė, lyg būtų nuo pečių 
sunkų akmenį nuritinęs. 

Visa tai tebuvo sapnas. 

Sapnas! 

Jis dar nesuprato, gerai tai ar blogai, bet — tik sapnas, ir Daubaras sė- 
dėjo lovoje. Iš kailių ir ginklų ant sienų jis pažino, kad ne savo kambaryje 

Ventėje, tad, reiškia, Kludupio pilyje. Tačiau kuo ilgiau dairėsi, tuo labiau 
buvo tikras, kad tai ne tas kambarys, kurį jam davė Skaurė, ir ne ta siaura 
lova, kurioje miegodavo. Ši buvo dvigubai platesnė ir... 

Ir jis už nugaros girdėjo kito žmogaus kvėpavimą. 

Girdėjo, bet nedrįso pažvelgti pro petį. 

— Daubarai, - jis pirmiau pajuto, kaip kažkas palietė jo petį, o paskui 
išgirdo balsą. į 

Išgirdo ir atpažino jį, bet kai sukosi, negalėjo tuo patikėti, ką girdėjo. 

"Teko patikėti - pusiau kilstelėjusi, viena ranka glausdama prie savęs 
antklodę, kita liesdama jo petį į Daubarą žvelgė Dangė. 

Ir rikiui lyg skraistė nuo akių nukrito — jis atsiminė, kas nutiko išvaka- 
rėse. Kaip jie sėdėjo dviese, kaip šnekėjosi, kaip Dangė, padėkojusi, kad jis 
toks geras jos vaikams, atsistojo, norėjo žengti, bet tuo pat metu kryptelė- 
jusi suklupo. Tada Daubaras, pamatęs ją krintant, žaibiškai pašoko ir spė- 
jo ją pagauti. Bet beskubėdamas irgi kryptelėjo koją, kluptelėjo ir užuot 
prilaikęs moterį, paskandino ją savo glėbyje. 

Bet kai Daubaras ketino pastatyti ją, moteris jo nebepaleido. Dangė 
apsivijo rankomis rikio kaklą ir įsisiurbė jam į lūpas. 

— Nešk mane, - iškvėpė atsiplėšusi. - Nešk mane. Aš nebepaeinu. 
Nešk, ko lauki? — pakartojo ir Daubaras, klusniai pakėlęs ją ant rankų, 
žengė pro duris. 

Žengė — Skaurės ir Dangės miegamojo pusėn. 

O ten... 

Atsiminęs, kas buvo po to, Daubaras kaltai nuleido galvą, lyg susmuko 
ir sėdėjo, nedrįsdamas pažvelgti į Dangę. 

Rikis nematė moters šypsnio, kai ji žvelgė į jį sunkiai prasismelkusios 
pro kiaulės pūsle uždengtą miegamojo langelį saulės šviesoje. Ir nežinojo, 
kad Dangė, daug anksčiau už jį pabudusi, seniai švelniai žvelgė į jį, mie- 
gojusį šalia. Ji apžiūrinėjo Daubarą, atsargiai pirštų galiukais paliesdama 
randus ant rikio kūno (tas gulėjo ant nugaros, tarsi vaikas į šonus atmetęs 
rankas), o daugiausia — šviežią, dar užsitraukusį raudona pluta, likusį po 
paskutinio žygio. Dangė dar nebuvo spėjusi išklausinėti, kaip tai nutiko, 


net neįtarė, jog Daubaras buvo sužeistas, nes per dienas, praėjusias nuo 

grįžimo, jis apie tai net neužsiminė. Žemaitis jeigu pasakojo apie žygį, tai 
tik apie Skaurę ir kitus žuvusius notangus. 

Moteris vis braukė ir braukė per randą iš viršaus žemyn, stabteldama 
pačioje jo apačioje ir baisėdamasi, kaip tas pavojingai arti pilvo. Jeigu ka- 
lavijas būtų slystelėjęs žemiau, tai... 

Apie tai buvo baisu ir pagalvoti. Ir kam galvoti! Juk viskas gerai bai- 
gėsi. Dabar jis — jos. Ir už lango prasidėjo jos naujojo gyvenimo pirmoji 
diena. Iš kiemo girdėjosi kažkieno balsai, trinksėjo durys, prunkštė arkliai, 
kažkur toli apačioje mūkė karvės. O Daubaras tebemiegojo kaip vaikas. 
Moteriai be galo nesinorėjo jo žadinti. Tačiau saulė jau buvo aukštai. O tai 
buvo ir pirmoji jo naujojo gyvenimo diena. 

Tik Daubaras dar to nežinojo. 

— Daubarai, - ji palietė rikio petį ir lengvai stumtelėjo. - Daubarai, 
pabusk. 

Dangė net krūptelėjo, kai Daubaras akimoju atsisėdo lovoje ir nesu- 
prasdamas, kur jis ir kas vyksta, apsidairė aplinkui, o paskui kaltai nuna- 
rino galvą pamatęs ją. 

Moteris lengvai atspėjo, kas dedasi jo širdyje. 

— Kas atsitiko, tas atsitiko, — ji pasikėlusi prisiglaudė prie Daubaro nu- 
garos. - Dabar tu - mano vyras. Jau diena. Darbai laukia. Daug darbų. 
Dabar tu - Kludupio vitingas. O dar mums reikia vestuvėms ruoštis. Po 
mėnesio iškelsime, gerai? 

Daubaras linktelėjo, vis dar nedrįsdamas pažvelgti į ją. Lyg prasikaltęs 
vaikas ir moteris, tiek laukusi, nusijuokė, pataršė rikio plaukus, o paskui 
apkabino jo galvą ir priglaudė ją prie savo krūtinės. 

— Mažyli tu mano, mažyli. Laikas keltis. 

Ji pirmoji išsliuogė iš lovos ir ėmė rengtis, jausdama, kad Daubaras 
stebi ją. 

— Paskubėk, — metė per petį ir ne išgirdo, o pajuto, kaip Daubaras irgi 
išlipo iš lovos, ir patenkinta šyptelėjo pati sau. 

Bet kai atsisuko į Daubarą, jos veidas buvo rimtas ir susikaupęs. Mote- 


ris nužvelgė rikio parėdus ir nusprendė: 

— Tu privalai apsirengti geriausiais rūbais ir užsidėti geriausius šarvus. 
Aš tuoj, - Dangė žengė prie durų ir, pravėrusi jas, šūktelėjo vergei, kad 
surastų Bunį. Jam atskubėjus moteris išdėstė, ką jis turėjo atnešti, ūkvedys 
linktelėjo ir greitai apsisuko, grįždamas su Daubaro rūbais bei šarvais. 

Žemaitis klusniai persirengė, Bunys padėjo užsivilkti šarvus ir dabar, 
vėl nužvelgusi jį, moteris liko patenkinta. 

— Sušauk visus į kiemą, - paliepė ji Buniui ir tas išnyko už durų. 

— Viskas bus gerai, — tarė moteris Daubarui, matydama, kad tas jaudi- 
nasi, net prakaito lašeliai ant kaktos iššoko. Dangė apkabino savo naująjį 
vyrą ir stovėjo, prisiglaudusi prie jo bei klausydamasi garsų kieme. 

Kai ji nutarė, jog Bunys jau padarė, kas jam buvo pasakyta, atsitraukė, 
paėmė Daubarą už rankos ir tarė: 

— Laikas eiti. 

Laikydama jį už rankos, Dangė ir išėjo į prieburį. Ir nepaleido, kai, 
sustojusi ant laiptelių, nužvelgė minią kieme: karius, tarnus ir vergus. 

— Klausykite, tai jūsų naujas šeimininkas, Kludupio vitingas ir mano 
vyras Daubaras. 

Dangė paleido jo ranką. 

Ir notangų vitingas Daubaras žengė į priekį, žvelgdamas į savo naujuo- 
sius valdinius ir pilį. 

Medeina, išleisdama savo sūnų Daubarą į 


mozūrų žemes, išpranašavo, kad žygis 
apvers jo gyvenimą aukštyn kojomis. 

Iš pradžių atrodė, kad ji suklydo: žemaičių 
joties grobis buvo didžiulis ir gautas be 
jokio pasipriešinimo. 

Tačiau, paliekant mozūrų žemes, vogčia 
paleista strėlė pataikė Daubarui į koją. 
Žaizda atrodė menka, tad jam labiau 
rūpėjo, kas tą strėlę paleido. 

Įvykiai pasisuko netikėta linkme. Daubaras 
atsidūrė pas prūsus. Maža to — pirmąsyk 
akis į akį susitiko su kryžiuočiais ir jau 
nežinia kelintą kartą — su mongolais. 
Buvo 1242-ieji metai, kai mongolai, 
šluodami viską savo kelyje, veržėsi prie 
Paskutinės jūros, turėjusios tapti jų 
imperijos siena. 


